
Úvod 


Komunistický režim a jeho pôsobenie sa v predstavách Slovákov spája zväčša až s obdobím od 
25. februára 1948. Práve toto smutné okrúhle výročie sme si v roku 2008 pripomínali. Pred Sestde- 
siatimi rokmi totiž KSČ zavfšila proces uchopovania moci do svojich rúk a stala sa jedinou vládnu- 
cou stranou v ČSR. Tým sa súčasne začala naplňovať hrozba, ktorú niekdajší poslanec (a neskorší 
komunistický prezident) Klement Gottwald adresoval ešte v roku 1929 v parlamente predstaviteľom 
ostatných strán: „Vykrútime vám krk.“ Po druhej svetovej vojne a frontálnom nástupe komunistov 
k moci sa ukázalo, že Gottwald a spol. tieto slová mysleli vážne. No neostalo len pri likvidácii po- 
litických a kultúrnych elít. Takmer všetko obyvateľstvo nejakou formou doplatilo na nové poriadky. 
V roku 1948 sa Československo definitívne vydelilo z demokratického sveta a muselo prijať (hoci 
v miernejšej podobe) sovietsky (boľševický) model politiky a spoločnosti. S následkami takmer pol- 
storočia vládnucej „jedinej správnej a prípustnej ideológie“ sme sa podnes nevyrovnali a pociťujeme 
ich v mnohých oblastiach každodenného života. Či už na úrovni ekonomickej, politickej, ale aj na 
úrovni kultúrno-spoločenskej, kam patrí historická veda či vysoké školstvo. 

Dôležitá otázka, ktorá v súvislosti s nastolením komunistickej totality a sovietskeho modelu v na- 
šej krajine vzniká, je, čo sa vedelo, resp. nevedelo o skutočných pomeroch v ZSSR. Je nepochybné, 
že o boľševickom režime prenikali do našej spoločnosti najrôznejšie informácie už krátko po jeho 
nastolení roku 1917. Tie prvé prinášala uhorská tlač, ale predovšetkým frontoví vojaci, najmä za- 
jatci, ktorí na území Ruska nútene pobývali. (Predovšetkým rakúsko-uhorskí vojaci, ktorí boli po 
podpise brest-litovského mieru prepustení z ruského zajatia.) Už v týchto prvopočiatkoch sa zakore- 
nila tendencia úplne protichodného hodnotenia nového režimu, a tá pretrvala aj v nasledujúcich de- 
satročiach. Na jednej strane to boli hrôzostrašné informácie o masovom násilí, zabíjaní politických 
oponentov, ničení kultúrnych, no najmä cirkevných pamiatok. Na druhej strane to boli idealistické 
vízie a plamenné reči zástancov tohto systému, ktorí v ňom videli počiatok konca starého, nespra- 
vodlivého kapitalistického (buržoázneho) sveta a začiatok novej epochy ľudstva — sociálne spra- 
vodlivej spoločnosti, kde budú „vykorisťovateľské triedy“ a s nimi aj majetkovo-sociálne nerovnosti 
odstránené. Práve z radov týchto vojnových zajatcov, bývalých občanov Rakúsko-Uhorska, sa tak 
neraz grupovali aj organizátorské kádre neskoršej KSČ. 

O pomeroch v bolsevickom režime sa mohli ľudia v Československu konečne dozvedieť aj od 
ruských emigrantov a utečencov. 

Ostrie protichodných informácií a svedectiev o situácii v Rusku, resp. od roku 1922 v ZSSR, 
sa neotupilo ani v medzivojnovom období. Na jednej strane to boli informácie najmä pravicovej 
a cirkevnej tlače či svedectvá niektorých vytriezvených komunistov a návštevníkov Sovietskeho 
zväzu, na druhej strane príťažlivé vízie najmä ľavicových intelektuálov, či už z Československa alebo 
aj Západu (spomeňme aspoň našich DAV-istov), nekriticky oslavujúce „prvý štát robotníkov a rol- 
níkov“, alebo, povedané slovami komunistického intelektuála Júliusa Fučíka, krajinu, kde „zajtra 
znamená už včera“. 


Popri týchto protichodných informačných (ako aj ideových) tendenciách však v slovenskej spo- 
ločnosti pretrvávali pomerne silné rusofilské nálady, ako dedičstvo ešte z čias surovej maďarizačnej 
politiky Uhorska. Mnohí národne orientovaní intelektuáli, spisovatelia, básnici, učitelia či kňazi si pod 
tlakom politiky maďarských vlád skresľovali skutočný obraz politických a národnostných pomerov 
na území cárskej monarchie. Jej obyvateľstvo bolo tiež tradične a nepresne označované ako „rus- 
ké“, hoci tu žilo asi 150 najrôznejších národností a etnických skupín. Tieto slaviansko-rusofilské 
nálady prežili aj rozpad starej mapy Európy v rokoch 1917/1918. Ba prispievali k tomu, že mnohí 
Slováci sa akosi zdráhali uveriť správam o zločinnosti boľševického režimu. Nie vždy sa bral na 
zreteľ rozdiel medzi boľševickým režimom a jeho národmi, predovšetkým najpočetnejším národom, 
Rusmi. A preto aj viacerí pochybovali, že by „dobrí Rusi“ boli schopní konať také zverské činy, ako 
masová likvidácia vlastných občanov, roľníkov, inteligencie či dokonca cirkevných predstaviteľov... 
0 skutočných pomeroch za hranicami boľševického impéria tak väčšina Slovákov nemala priame 
správy a informácie. Dodajme, obludnosť skutočných pomerov si sotva kto z nich dokázal predsta- 
viť. 

Jednou z kľúčových úloh Ústavu pamäti národa je upozorňovať na zamlčované, skresľované 
skutočnosti či najrôznejšie mýty a polopravdy, ktoré — ako ťaživé dedičstvo vyše 40-ročnej komunis- 
tickej propagandy pretrvávajú podnes. Rovnako tak má povinnosť odborne mapovať obdobie oboch 
zločinných ideológií 20. storočia — nacistickej i boľševickej, vrátane skutočností, ktoré sa udiali ešte 
pred februárom 1948. A práve jednej z týchto zločinných kapitol z obdobia rokov 1940/1941 sa 
venuje aj táto skromná edícia dokumentov. Skladá sa z troch ťažiskových častí: 

1. Utečenci z východných území v rokoch 1940/1941 a Slovensko 

2. Postup armády územím východnej Haliče v lete 1941 

3. Správy o situácii na území ZSSR a ich prenikanie do slovenskej spoločnosti 

Hlavným cieľom edície je poukázať na dve dôležité skutočnosti. Po prvé, že aj v období druhej 
svetovej vojny, konkrétne od jesene roku 1940, prenikali na Slovensko priame informácie o zločin- 
ných pomeroch v ZSSR, ako aj o prípravách na útočnú vojnu sovietskej armády, a to prostredníc- 
tvom výpovedí utečencov z novopričlenených území bývalého východného Poľska. Tieto výpovede, 
zaprotokolované slovenskými armádnymi či žandárskymi orgánmi, sú náplňou prvej časti publi- 
kácie. Druhá a tretia časť edície zas prinášajú viacero svedectiev o tom, že po začiatku vojny proti 
ZSSR a po prekročení jeho hraníc slovenskou armádou dňa 24. júna 1941 prenikali do širokých 
vrstiev obyvateľstva SR informácie o pomeroch v ZSSR nielen z jednostranne zameranej tlače, ale 
čo bolo dôležité, aj od tisícok frontových vojakov. Teda takpovediac z prvej ruky. 

Ďalej, územie bývalého východného Poľska v rokoch 1939 — 1945, kde sa zdržovali aj desatti- 
síce Slovákov, je jedinečným poľom, ktoré umožňuje vytvoriť si obraz o zločinnom pôsobení boľše- 
vického a nacistického okupačného režimu, a vôbec, umožňuje istú komparáciu oboch totalitárnych 
systémov. V tejto publikácii sa zameriame predovšetkým na prvú, v našej krajine — i historiografii 
— málo známu kapitolu pôsobenia stalinského režimu. 

Na úvod treba však osvetliť pozadie vzniku prvej časti, a to výpovedí (predovšetkým) ukrajin- 
ských utečencov, najmä z roku 1940, prečo a ako sa dostali na územie Slovenskej republiky. Na roz- 

diel od známej kapitoly ruskej či ukrajinskej „bielej“ emigrácie z medzivojnového obdobia sa v našej 
historiografii ani literatúre nevie nič o emigrácii skupiniek ukrajinských utečencov v roku 1940. 

Hlavnou príčinou útekov ukrajinských obyvateľov bývalých východných území Poľska sa stal 
neznesiteľný politicko-ekonomicky útlak po 17. septembri 1939, teda po začiatku sovietskej oku- 
pácie. Slovensko lákalo z viacerých príčin: bolo dedičom ČSR, ktorá bola hlavným centrom anti- 
boľševickej, „bielej“ emigrácie z komunistického Ruska od roku 1918. Slovenská republika bola 
neokupovanou krajinou. Navyše bola veľmi príťažlivá pre sympatizantov ukrajinského nacionálneho 
hnutia. Samostatné Slovensko bolo pre nich aj politickým vzorom, verili, že Nemci časom pristúpia 
na podobný scenár aj s Ukrajinou (čo sa však onedlho ukázalo ako chiméra). Dôveryhodnosť krajiny 
len zvyšoval katolícky kňaz na čele štátu. 

Pri tom sa však musíme preniesť ešte na územie medzivojnového poľského štátu, ktoré bolo 
národnostne zmiešaným územím. Podľa posledného poľského sčítania z roku 1939 žilo v krajine tak- 
mer 45 miliónov občanov, z čoho bolo Poliakov len asi 65,5 %. Ukrajincov bolo 16 %, Židov takmer 
10 %. Okrem nich tu žilo bezmála 6 % Bielorusov a takmer 3 % Nemcov. 

Medzi týmito národnosťami, predovšetkým však medzi Ukrajincami a Poliakmi, vládol dlhodobý 
historický antagonizmus, ktorý v 30. rokoch hrozil, že prerastie do občianskej vojny. 

Na základe paktu o neútočení (Ribbentrop-Molotovovho paktu) z 23. augusta 1939 si obe im- 
periálne mocnosti nielen dohodli vzájomný pokoj zbraní, ale na základe tajného dodatku si podelili 
aj sféry vplyvu v Európe a tiež na svojom území zakázali agitáciu namierenú proti druhej strane. 
Dôsledkom novej politiky bolo aj to, že ZSSR až do 22. júna 1941 dôsledne označoval vojnový kon- 
flikt západných demokracií s Nemeckom za „imperialistickú“, nespravodlivú vojnu. Okrem východ- 
nej polovice poľského štátu boľševici dostali tri pobaltské štáty (Litvu, Lotyšsko, Estónsko), Fínsko 
a časť územia Rumunska — severnú Bukovinu a Besarábiu (50 tis. km? a 3,7 mil. obyvateľov), ktorá 
bola premenovaná na Moldavsko. 

Predstavitelia zdanlivo protichodných politických systémov veľmi rýchlo našli spoločnú reč. 
Napríklad v otázke hospodárskej a vojenskej spolupráce, zbrojenia, či na protipoľskej báze. Ba, 
nastalo medzi nimi aj akési hlbšie vnútorné porozumenie. To najlepšie vyjadril minister zahraničia 
nacistického Nemecka Joachim von Ribbentrop, keď sa talianskemu kolegovi Galeazzovi Cianovi 
v roku 1940 zdôveril: „V Kremli som sa cítil ako medzi svojimi starými straníckymi spolupracovník- 
mi.“ Stalin zas pripíjal na zdravie nacistického führera, ako aj Heinricha Himmlera, ktorý „zabezpe- 
čuje stabilitu nacionálneho poriadku v Nemecku“. 

Podpisom veľmocenskej dohody sa Stalin stal Hitlerovým spojencom. Čoskoro sa rozprúdila 
nielen obojstranne výhodná hospodársko-vojenská spolupráca, ale čo bolo pre Hitlera v auguste 
1939 najpodstatnejšie, pakt so Stalinom mu umožnil vyrovnať sa s poľským štátom. Stalin sám sa 
však zachoval oveľa pragmatickejšie a navonok mierovejšie, keď Hitlerovým vojskám „iba“ umožnil 
vojensky zaútočiť na poľský štát, čím poslal nacistov do učebníc dejepisu ako agresorov. Sám zatiaľ 
vyčkával a (hoci podľa niektorých ukrajinských historikov plánoval protipoľský útok už v roku 1938), 
na Poľsko zaútočil až v oveľa príhodnejšom čase, keď bolo už značne oslabené — 17. septembra 
1939. Pod heslom záchrany pred Nemcami a zjednotenia „bratských národov“ Ukrajincov a Bieloru- 
sov zasadili Sovieti poľskej obrane smrteľný úder. Poliaci následne stratili v prospech ZSSR až 51% 

územia svojho štátu s rozlohou 200 tisíc km? s 13 miliónmi obyvateľov. Bolo to územie východnej 
Haliče, Volyne a Polesia (Poleské vojvodstvo). Toto územie Poliaci označovali, a dodnes označujú, 
ako „Kresy“, resp. „Kresy Wschódnie“. Dnes je súčasťou Ukrajiny, Bieloruska a okrajovo aj Litvy. 

Na základe sovietsko-nemeckej zmluvy „o hraniciach a priateľstve“ z 28. septembra 1939 nová, 
už spoločná hranica viedla v línii riek Narew — Bug — San (tzv. Curzonovova línia). Nemecku ostalo 
približne 48 % územia Poľska (189 tisíc km?) s 22 miliónmi obyvateľov. Z centrálnej časti bývalého 
Polska Hitler vytvoril dekrétom z 12. októbra 1939 tzv. Generálny gubernát (Generalgouvernment), 
v ktorom ostalo 14 miliónov občanov, zvyšok včlenil priamo do Veľkonemeckej ríše. 

Ako bolo spomenuté, predovšetkým v juhovýchodnej časti poľského štátu, kde tvorili značnú 
časť obyvateľstva Ukrajinci, už v medzivojnovom období pretrvávalo veľké nacionálne napätie spô- 
sobené predovšetkým polonizačnou politikou poľského režimu. Značná časť Ukrajincov, Rusínov 
(ale aj Slovákov z odstúpených obcí Kysúc, Oravy a Spiša v rokoch 1920 a 1924, ktorá sa nachá- 
dzala v ešte oveľa horších podmienkach než Ukrajinci) preto vítala príchod nemeckej armády ako 
„vyslobodenie“ z poľského nacionálneho útlaku. 

Na území „Kresov“, ktoré v septembri 1939 získal Stalin, žilo v auguste 1939 takmer 5,5 mil. 
obyvateľov. Z toho takmer 3,3 mil. Ukrajincov, takmer 1,6 mil. Poliakov, bezmála 600 tisíc Židov 
a 40 tisíc príslušníkov iných národností. Percentuálne išlo o 60 % Ukrajincov, takmer 30 % Poliakov 
a 10 % Židov (Grzegorz Hryciuk). 

Pripojenie prevažne Ukrajincami obývaných území k sovietskej Ukrajine v septembri 1939 chápali 
mnohí Ukrajinci ako akt historickej spravodlivosti, ako zjednotenie národa do jednej veľkej Ukrajiny. 
Sovietsky režim sa spočiatku ani netajil svojím protipoľským hrotom a (navonok) proukrajinským 
a probieloruským zameraním. Poľský historik Eugeniusz Duraczynski preto vo svojej knihe Poľsko 
1939 — 1945. Politické dejiny (Varšava 1999), podobne ako ďalší poľskí autori, hovorí o politike 
„depolonizácie a sovietizácie“ ako o základných črtách úsilia nového režimu, ktorý mal východnú 
časť bývalého Poľska čo najtesnejšie včleniť do Stalinovho impéria. Nové územia boli pomenova- 
né ako „Západné Bielorusko“ a „Západná Ukrajina“. Úradným jazykom sa na Západnej Ukrajine 
stala ukrajinčina, v Západnom Bielorusku bieloruština. Poľská tlač takmer zanikla. Univerzita Jana 
Kazimierza v Ľvove sa zmenila na Ľvovskú štátnu univerzitu Ivana Franka, Teatr Wielki na Ukrajinské 
divadlo opery a baletu a pod. No nielen to. Sovietsky režim začal vytláčať Poliakov aj z riadiacich 
a administratívnych funkcií. Už krátko po vkročení Červenej armády vznikali dočasné mocenské 
orgány zložené zväčša z Bielorusov, Ukrajincov a Židov. Mnoho Ukrajincov sa tak preto sprvu tešilo, 
že skončila poľská nadvláda. Na viacerých miestach však neostalo len pri radosti: nacionálna zášť 
a snaha po „vyrovnaní účtov“ už v septembri 1939 prerástla do rabovačiek, ba otvorených pogro- 
mov voči Poliakom, najmä kolonistom, ktoré si vyžiadali niekoľko stoviek obetí. 

Osobitnú pozornosť už v prvých týždňoch venovali boľševici vytváraniu zdania „ukrajinskosti“ 
nového režimu v očiach najsilnejšieho etnika. Boľševici sa prezentovali priam ako hlásatelia huma- 
nistických princípov, vraj chcú pomôcť dovtedy utláčaným menšinám, najmä „bratom“ — Ukrajincom 
a Bielorusom. Anexia mala dostať navonok legálnu a mierovú formu. Koncom októbra 1939 preto 
sovietska moc zorganizovala voľby do Ukrajinského národného zhromaždenia a Bieloruského národ- 
ného zhromaždenia. V každom volebnom okrsku však bol len jeden kandidát, takže nebolo z čoho 

vyberať. Výsledky týchto volieb, hoci sa konali v atmosfére teroru a zastrašovania, museli byť aj tak 
dodatočne sfalšované. Určení kandidáti „dostali“ napokon týmto spôsobom oficiálne vyše 90 % hla- 
sov. Onedlho boli všetci obyvatelia týchto oblastí vyhlásení za súčasť Ukrajinskej, resp. Bieloruskej 
sovietskej socialistickej republiky a dostali sovietske občianstvo. 

Radikálne zmeny nastali čoskoro aj v ekonomickej oblasti. Väčšie priemyselné podniky a banky 
(ktoré boli prevažne v rukách poľských a židovských majiteľov) boli zoštátnené. Podobne zoštátnená 
bola aj pôda v rozsahu nad 10-15 ha. Jej časť bola rozparcelovaná a prideľovaná sociálne slabším. 
TÍ sa však z nej dlho netešili. UŽ zakrátko im bola odňatá, pretože sa rozbehol proces kolektivizácie, 
vytvárania kolchozov. To všetko sa prejavilo v zníženej efektivite hospodárenia. Dopad novej politiky 
na život obyvateľstva bývalého východného Poľska bol negatívny. Obyvateľstvo však utrpelo už v je- 
seni 1939 vybrakovaním tovaru v dovtedy súkromných obchodoch a podnikoch a vôbec hospodár- 
skych zásob Červenou armádou a čoskoro tiež aj menou peňazí. 

Začal sa útlak cirkvi a snaha o zavádzanie štátneho ateizmu. Začali sa masové politické repre- 
sie. Do sovietskych lágrov bolo deportovaných okolo pol milióna bývalých obyvateľov východného 
Poľska. Prvé veľké transporty odišli vo februári 1940, onedlho v máji, tretia vlna prišla v júni — júli 
1940 a nakoniec v júni 1941. 

Pri deportáciách (a politických perzekúciách vôbec) treba pripomenúť podstatnú skutočnosť: 
prívlastok „politický“ značil v ZSSR niečom celkom iné než v demokratickej Európe: „politickým“ 
bol napr. už ten, kto, sa pokúsil o ilegálne prekročenie hranice, mal príbuzných za hranicou, či 
ten, kto tam nejaký čas pobýval. Preto aj všetkých, ktorí prišli zo západnej časti bývalého Poľska 
po septembri 1939 z nemeckej zóny, boľševický režim pokladal za „potencionálnych špiónov, di- 
verzantov, nemeckých agentov“, píšu ukrajinskí historici Oleg Romaniw a Inna Feduščak v knihe 
Západoukrajinská tragédia 1941 (Lvov - New York, 2003, s. 43). Tu sovietsky režim nehľadel na ná- 
rodnosť „politických“, ale napr. aj všetkých Židov, ktorí prišli z nemeckej do sovietskej zóny, depor- 
toval na východ. Kriminálne elementy neboli preň zďaleka také nebezpečné, a preto mali kriminálnici 
oveľa väčšiu Šancu dostať sa na slobodu. 

Zo sociálnej stránky išlo v prvej vlne deportácií najmä o bývalých živnostníkov, podnikateľov, rol- 
níkov, kňazov, dôstojníkov, štátnych zamestnancov a verejne činné osoby (inteligenciu v najširšom 
zmysle), zo stránky národnostnej najmä o Poliakov, avšak i Ukrajincov, Bielorusov či Židov. Posledne 
menovaní sa tu ocitli najmä z titulu súkromného podnikania (pozri aj dok. č. 9). Cieľom deportácií 
bolo nielen eliminovať možnú politickú opozíciu, ale išlo aj o rozbitie dovtedajšej politickej, kultúrnej 
a spoločensko-sociálnej bázy. Neskôr deportácie hrozili každému, kto bol podozrivý zo sympatií 
k ukrajinskému nacionálnemu hnutiu a v poslednej fáze, na jar 1941, už boľševický režim deportoval 
úplne bez rozdielu (a zmyslu). 

Celkové odhady počtov deportovaných sa v literatúre veľmi rôznia. Od najvyšších čísel, ktoré 
presahujú milión, až po približne polovičné hodnoty. Napríklad historici Olexander Bojko a Vladimír 
Goněc vo svojej publikácii Najnovšie dejiny Ukrajiny (Brno 1997) uvádzajú, že z dvoch nových 
oblastí, ktoré utvorili Sovieti — zo Západnej Ukrajiny a zo Západného Bieloruska — bolo v uvedenom 
období deportovaných 318 tisíc rodín, (dovedna 1 173 170 osôb), čo by predstavovalo takmer 
desatinu tamojšej populácie. Posledné odborné výskumy poľských historikov sú ale nižšie: pod- 

ľa štúdie Represje sowieckie wobec Polaków i obywateli polskich (Stanistaw Ciesielski, Wojciech 
Materski, Andrzej Paczkowski, Warszawa 2000) sa odhaduje, že v priebehu 15 mesiacov v dôsled- 
ku deportácií sa ocitlo vo východných častiach ZSSR najmenej 330 až 400 tisíc osôb. Ak sa ktomu 
prirátajú väzni, vojnoví zajatci či nútene nasadení na práce, počet narastie až na približne 700 tisíc 
obyvateľov medzivojnového Polska (Il. Rzeczypospolitej), ktorí sa od septembra 1939 do júna 1941 
stali obeťami sovietskych perzekúcií. Z tohto počtu v sovietskom zajatí zahynulo minimálne 10 %. 

V každom prípade sa však počty perzekvovaných obyvateľov východného Polska rátajú na stá- 
tisíce. Možno dodať aj to, že na Ukrajine boli hlavnými organizátormi týchto brutalít šéf tamojšej 
komunistickej strany Nikita Sergejevič Chruščov a veliteľ Kyjevského zvláštneho vojenského okruhu 
gen. Georgij Konstantinovič Žukov. 

Desiatky tisíc bývalých občanov Poľska postihla aj nútená mobilizácia do Červenej armády, ktorá 
si vyžiadala aspoň 150 tisíc mužov. (Pripomeňme tu, že práve v tomto období, na jar 1940, bolo 
zabitých asi 20 tisíc poľských, zväčša záložných dôstojníkov armády a polície držaných Sovietmi 
v zajatí od septembra 1939, z čoho najznámejším popraviskom je obec Katyň pri Smolensku.) 

Aj Ukrajinci, ktorí sa sprvu radovali z konca poľského štátu, tak čoskoro vytriezveli. „Moskve šlo 
nie o zjednotenú Ukrajinu, ale o vyriešenie svojich imperiálnych záujmov, zväčšenie územia ruského 
impéria, “ hodnotí jeden zo súčasných ukrajinských historikov, Jurij Micik, vo svojej učebnici Dejiny 
Ukrajiny (od roku 1914 do súčasnosti, Kyjev 2003). Aj pre nich nastala nútená kolektivizácia, teror, 
prenasledovanie cirkvi a všetkých politických a občianskych organizácií. „S príchodom Červenej 
armády sa Západná Ukrajina ponorila do vážnej a dusivej atmosféry cudzej okupácie, “ charakterizuje 
roky 1939 — 1941 zas vo svojej knihe Ukrajina a Nemecko v druhej svetovej vojne (Paríž — New York 
— Ľvov 1993) známy ukrajinský historik Volodimir Kosik. Zanikli nielen všetky politické strany, ale 
všetky spoločensko-kultúrne a hospodárske spolky, združenia, likvidovaná bola dovtedajšia tlač či 
súkromné školstvo. Osveta a kultúra, ktorá mala byť po pripojení k ZSSR v ukrajinskom duchu, sa 
čoskoro stala prostriedkom sovietizácie, čiastočne aj rusifikácie. 

Na nové územia prichádzali tisíce občanov z bývalého územia ZSSR, najmä Rusov, ako príslušní- 
ci mocenského a administratívneho aparátu. Prichádzali do krajiny, kde prakticky nik nevedel po rus- 
ky. Obetami politických represií sa stalo až 10% všetkých obyvateľov Západnej Ukrajiny a Západného 
Bieloruska. (Pre zaujímavosť — v Sovietmi okupovaných teritóriách, kde žilo len približne 60 percent 
obyvateľov z množstva, ktoré ostalo v nemeckej okupačnej zóne, bola miera politických represií 
v rokoch 1939 — 1940 troj- až štvornásobne vyššia, poľsko-židovský historik Jan Gross v jednom 
zo svojich diel uvádza, že sovietska vláda uväznila 3-4 viacnásobne viac ľudí než hitlerovský režim 
vo svojej časti). Všetky formy perzekúcií prispeli k zvýšenej emigrácii, no najviac obavy z deportácií. 
Práve tie podnietili, či aspoň urýchlili rozhodnutie Ukrajincov opustiť svoju krajinu a v jeseni 1940 
prísť na Slovensko. Koľko presne Ukrajincov zamierilo na Slovensko, sa v dostupnej publikovanej 
poľskej a ukrajinskej literatúre nedozvieme. Presne vyčíslený však nie je ani počet tých, čo vrokoch 
1939 — 1940 utiekli z „Kresov“ na Nemcami okupované územia bývalého Poľska, počíta sa však 
na tisíce obyvateľov. Odborné publikácie vydané v posledných rokoch v Poľsku na tému sovietskej 
okupácie odhadujú, že z územia bývalých „Kresov“ utieklo do Generálneho gubernátu aspoň 10 tisíc 
ľudí, predovšetkým Ukrajincov ohrozených politickými represiami. Vzhľadom na malú priepustnosť 

sovietskej hranice sa však desattisícové odhady nezdajú byť reálnymi. V každom prípade ale v tomto 
období dochádzalo k navonok veľmi paradoxnému javu: kým zo ZSSR utekalo cez Maďarmi okupo- 
vanú Podkarpatskú Rus množstvo Ukrajincov, v tom istom čase z tej istej Podkarpatskej Rusi utekali 
tisíce mladých Rusínov pred maďarskými represáliami — do ZSSR... 

Na množstvo prípadov ukrajinských utečencov reagovali prirodzene aj nacistické kruhy. Ako 
uvádza Volodimir Kosik, stovky utečencov do nemeckej okupačnej zóny sa objavili už hneď po vpáde 
Červenej armády na poľské územia 17. septembra 1939, takže už o mesiac nato, 25. októbra 1939, 
dostalo gestapo príkaz viesť kartotéku na všetkých ukrajinských utečencov. Súčasne, v intenciách 
paktu z 23. augusta, zakázalo ukrajinským, ruským či kozáckym emigrantom „ústne i písomne vy- 
jadrovať svoj nepriateľský vzťah k ZSSR“. 

Pokiaľ ide o Slovensko, tu sa dňa 18. októbra 1940 objavila požiadavka Nemeckej vojenskej mi- 
sie vo veci utečencov zo ZSSR: podľa hlásenia Ministerstva národnej obrany (MNO) Ústredni štátnej 
bezpečnosti (ÚŠB) Nemci žiadali slovenskú stranu, aby vojenských či civilných utečencov zaisťovali 
a odovzdávali príslušným okresným, resp. policajným úradom. Pri výsluchoch všetkých utečencov 
mal byť však prítomný spravodajský dôstojník slovenskej armády, ktorý mal vykonať samostatný 
výsluch zadržanej osoby. Utečenci zo ZSSR mali byť eskortovaní do Bratislavy a tam odovzdávaní 
ÚŠB. Na základe dohody slovenskej strany s Nemeckou vojenskou misiou mali byť potom všetci 
odovzdaní v Petržalke (Engerau) ríšskym pohraničným orgánom. (0 každom zadržaní bolo súčasne 
upovedomené aj MNO, resp. ÚŠB.) 

A práve časť týchto výsluchových protokolov, ktorá sa nám zachovala v spravodajských fon- 
doch slovenskej armády (fond 53 a fond 55), je predmetom publikácie. Utečenci prichádzali cez 
Podkarpatskú Rus (tá bola vtedy súčasťou Maďarska). Vypovedali tu o sebe, o príčinách svojho 
úteku, ale nemálo aj o celkových pomeroch na územiach od septembra 1939 okupovaných ZSSR. 
Pochopiteľne, ťažko si dnes overiť pravdivosť či nepravdivosť všetkých tvrdení utečencov. Niektorí 
si mohli, v snahe o záchranu vlastného života a udelenia azylu, isté životopisné črty „prikräslit“. 
Bolo by však naivné domnievať sa, že na svojich výpovediach sa vopred dohodli, keďže prichádzali 
v rôznom čase a z rôznych kútov západnej Ukrajiny. Fakty, ktoré vo svojich výpovediach uvádzali 
0 situácii na Sovietmi okupovaných územiach, sa v zásade zhodujú s poznatkami, ktoré prináša 
súčasná ukrajinská i poľská historiografia. 

Pominúc rôzne aspekty ich výpovedí, možno poukázať na niekolko závažných čít, ktoré sa ob- 
javujú vo všetkých výpovediach. Bola to nielen prudko zhoršená politicko-ekonomická situácia na 
územiach obsadených ZSSR, ideologizácia spoločenského života či vzostup protižidovských nálad, 
ale najmä militarizácia spoločnosti a celkovo prípravy sovietskeho režimu na útočnú vojnu. 

Sovietska politika od svojho zrodu postupovala veľmi premyslene, cieľavedome. Ako pozna- 
menáva známy poľský historik Stawomir Dębski (Medzi Berlínom a Moskvou. Nemecko-sovietske 
vzťahy 1939 — 1941. Warszawa 2003), aj sovietska vojenská teória sa po celé medzivojnové obdo- 
bie opierala o doktrínu, že ZSSR súčasne s vypuknutím vojny vrhne svoje sily do vojny, predbehne 
protivníka a prevezme „strategickú iniciatívu“. Červená armáda bola od základu stavaná na útočné 
operácie — mala slúžiť podpore „svetovej revolúcie“, „oslobodeniu pracujúcich z jarma buržoá- 
zie“. Dodajme, že vodcovia ZSSR mysleli na svetovú revolúciu i v Čase, keď milióny jeho občanov 

umierali následkom podvýživy, počas genocídneho hladomoru v rokoch 1932/1933. Aj v čase, keď 
sa v obilnici ZSSR, Ukrajine, rozmohol kanibalizmus, sovietsky režim vyvážal tisíce ton obilnín do 
zahraničia a za získané prostriedky — zbrojil. Priam ideálna situácia na expanziu sa vytvorila vrokoch 
1939 a 1940. Stalin dostal od Hitlera voľnú ruku nad veľkou časťou Európy, pričom tento jeho spo- 
jenec bol sám angažovaný v ďalších konfliktoch. 

Pokiaľ ide o otázku slovensko-sovietskych vzťahov v období rokov 1939 — 1941, v doterajších 
odborných prácach dominuje názor, že šlo o bezproblémové, azda až priateľské vzťahy, predovšet- 
kým zo strany slovenských politikov. S tým sotva možno nesúhlasiť. V období po 23. auguste 1939 
sa ZSSR stal oficiálnym spojencom nacistického Nemecka a oficiálne uznal existenciu SR, nadviazal 
s ňou diplomatické kontakty. Hoci slovensko-sovietske kontakty boli pod prísnym dohľadom Berlína, 
viacerí politici Slovenskej republiky začali uvažovať o Stalinovom ZSSR ako o politicko-mocenskom 
faktore, ktorý by mohol istým spôsobom vyvážiť jednostranný (a nútený) príklon k Nemecku a teore- 
ticky sa dal využiť aj ako spojenec voči maďarskému revizionizmu. Rozbehla sa spolupráca v oblasti 
kultúry a hospodárstva. Aj najväčší propagátor nacizmu a germanofilstva, premiér Vojtech Tuka 
začal hovoriť o „slovanskom Rusku“. Na základe publikovaných dokumentov však možno uvažovať 
aj o iných dimenziách vzťahu ZSSR k Slovensku. Je známou a často citovanou pasáž z rozhovoru 
sovietskeho vyslanca v Bratislave Grigorija Puškina a ministra zahraničia Ferdinanda Ďurčanského 
z 8. júla 1940, teda len pár dní po sovietskej anexii Besarábie a severnej Bukoviny, keď vyslanec 
sondoval, ako by sa vraj Slovensko zachovalo, keby Červená armáda obsadila Podkarpatskú Rus. 
Špekulovalo sa, čo stálo za otázkou tohto Stalinovho emisára. Podľa všetkého to nebola len náhod- 
ná sondáž, ani žiaden úlet veľvyslanca, ale hlboko racionálna otázka, ktorú treba vidieť a hodnotiť 
v čase a kontexte, v ktorom zaznela. Už v roku 1939 sa ZSSR pokúsil vojensky podrobiť a následne 
anektovať Fínsko, za čo bol vylúčený zo Spoločnosti národov. Časti Fínska, Poľska či Rumunska 
a všetky tri pobaltské štáty ostali už trvalým ziskom Stalina. Tu sa však sotva mienil zastaviť. (Čo 
naznačuje aj fakt, že obsadenie Besarábie ani nebolo zahrnuté do paktu z 23. septembra, čím ho 
Stalin jednostranne porušil.) V posledných rokoch sa objavilo množstvo závažných skutočností, 
naznačujúcich útočné plány ZSSR, ktoré však boli plne v duchu Leninovho hesla „Vojna je matkou 
všetkých revolúcií“. 

Historická veda nepochybuje o tom, že Hitler už oddávna plánoval vpadnúť do ZSSR — jed- 
nak kvôli hospodárskemu potenciálu krajiny, jednak tiež z ideologických dôvodov rozšírenia 
„Lebensraumu“ — životného priestoru nemeckého národa. No v posledných rokoch je už v Európe 
čoraz viac historikov, ktorí prisudzujú podobné agresívne plány aj Stalinovi. Prakticky šlo už len 
o to, ktorý z diktátorov udrie proti tomu druhému skôr. Ukrajinský historik Jurij Micik to v učebnici 
Dejín Ukrajiny z roku 2003 zhodnotil zrozumiteľne: „Obidve šelmy — Sovietsky zväz i Nemecko — sa 
pripravovali v roku 1941 na vpád, pričom ZSSR mal v momente zrážky väčší vojensko-ekonomický 
potenciál. Ale Hitler predbehol Stalina, ktorý zjavne nedocenil protivníka a sily wehrmachtu zasadili 
ZSSR mohutný úder.“ 

Podľa hodnotenia poľského historika Stefana Zwoliňského (štúdia Radziecki plan wojny prewen- 
cyjnej z Niemcami a sprawa polska, Przegląd historyczno-wojskowy 1/2004), ktorý sa odvoláva na 
viacero súčasných ruských historikov, v lete 1940 nielen Hitler tlačil svojich štábnych dôstojníkov 

do urýchlenia prác nad plánom Barbarossa“ (nemeckého úderu na ZSSR), ale rovnako Stalin 
prikázal v tom istom čase svojmu generálnemu štábu vypracovať rôzne varianty „strategického roz- 
vinutia ozbrojených sí ZSSR“. To prakticky značilo vypracovanie vojenského útoku proti Nemecku 
a jeho spojencom. Takýto plán bol nakoniec prijatý 15. mája 1941 a schválil ho aj Stalin. 24. mája 
1941 sa konala v Kremli tajná pracovná porada najvyššieho politického vedenia s velením Červenej 
armády. Hoci táto porada nebola písomne zachytená, časť ruských historikov sa domnieva, že prá- 
ve tu bol stanovený konkrétny termín úderu. Ten bol otázkou najbližších týždňov — mal sa začať už 
začiatkom leta 1941. Proti Nemecku a jeho spojencom malo udrieť neuveriteľných 247 sovietskych 
divízií koncentrovaných do štyroch útočných frontov. Ako poznamenáva Zwoliński, príčina veľkých 
porážok ZSSR tak väzí nie v „zaskočení“ či „nedostatočnej príprave Červenej armády“, ale jedno- 
ducho v tom, že Červenej armáde chýbal iný než útočný plán. A už vôbec nemôže tkvieť v prevahe 
Nemcov. Početné sily na hraniciach boli tesne pred útokom síce približne vyrovnané (166 divízií 
so 4,3 miliónmi Nemcov na jednej strane, 190 divízií s 3,1 miliónmi Sovietov na západnej hranici 
ZSSR), ale pokiaľ ide o otázky zbraní a materiálno-technickej úrovne, bola boľševická armáda v dr- 
vivej prevahe nad nacistickou. 

Wehrmacht mal totiž 22. júna na hraniciach „len“ 3350 tankov a pancierových diel (z celkové- 
ho počtu 6290). Z toho bola navyše väčšina ľahkých tankov, ktoré nemali šancu postaviť sa proti 
sovietskym kolosom KV-2 či T-34. Červená armáda mala najviac pancierových zbraní na svete, ba 
viac než zvyšok sveta dovedna — 25 480 tankov a pancierových diel, z čoho bolo 13 718 skoncen- 
trovanych na západných hraniciach ZSSR. Prevaha Sovietov v delostrelectve bola oproti Nemcom 
päťnásobná... 

Kým Luftwaffe mohla postaviť 22. júna 3695 rôznych typov lietadiel, sovietske letectvo až 7133 
lietadiel. Okrem toho, pokračuje Zwoliňski, v 200-kilometrovom páse od svojich západných hra- 
níc naakumulovali Sovieti až 41% svojich vojenských skladov a bez väčšieho zaopatrenia v nich 
držali 93 414 vagónov s výzbrojou, muníciou a vojenským zariadením a vyše 100 tisíc ton paliva. 
Nevraviac o ohromnej koncentrácii letectva — len na území východnej Haliče boli rozmiestnené štyri 
letecké divízie, čo bol znak iných, a nie obranných úmyslov. Z vyššie uvedeného počtu takmer 1 300 
lietadiel bolo rozmiestnených tesne pri hraniciach s Rumunskom, kde mali zaútočiť najmä proti jeho 
ropným poliam... 

Aj podľa jedného z dnešných najvýznamnejších historikov II. svetovej vojny v Rusku, autora 
monografie 22. júna. Anatómia katastrofy Marka Solonina v rozhovore pre internetový server Www. 
valka.cz v auguste 2007, odborná diskusia a vedecký výskum ruských historikov už v priebehu 90. 
rokov nabúrali nielen tradičný sovietsky mýtus o „mnohonásobnej početnej a technickej prevahe 
Wehrmachtu“, ale rovnako dokázali aj absurdnosť ďalšieho tradičného mýtu o „prekvapujúcom vy- 
puknutí vojny“, ktorú vraj politické vedenie ZSSR nečakalo. V skutočnosti, uvádza Solonin, v Kremli 
vojnu nielenže očakávali, ale sa na ňu aj všestranne pripravovali. Na začiatku leta 1941 táto príprava 
pokročila tak, že Červená armáda tajne mobilizovala a uskutočňovalo sa jej skryté strategické rozvi- 
novanie. „Jej úlohou bolo realizovať rozsiahlu útočnú operáciu za západnými hranicami Sovietskeho 
zväzu na území súčasného južného Poľska, Slovenska, Maďarska a Rumunska“, pričom termín 
útoku bol stanovený na leto 1941, dopíňa Solonin. 

Tieto odborné poznatky historikov z niekdajšieho sovietskeho bloku teda podávajú úplne iný 
obraz, než o akom sme sa učili v škole, a aký sa dodnes udržuje v našej krajine. 

Treba však dodať, že tvrdenia o chystanom útoku ZSSR nie sú žiadnou novinkou, ale vynárali 
sa už v roku 1941, a to zďaleka nie iba v nacistickej propagande. Objavovali sa aj vo výpovediach 
zajatých sovietskych vojakov a dôstojníkov, informácie o zámeroch velenia Červenej armády preni- 
kali — na základe videných skutočností — aj do slovenskej armády. Tak napríklad podľa niekdajšieho 
nadporučíka ženijného vojska a neskoršieho veliteľa novomestskej posádky Karola Kristena, ktorý 
absolvoval stavbu čsl. opevnení v Petržalke, neskôr vojnu v Poľsku, obhliadku Maginotovej línie vo 
Francúzsku, vojnu v ZSSR, a nakoniec i taliansky front, nachádzala armáda viacero stôp o príprave 
útočnej vojny: predovšetkým obrovské množstvá vojenskej techniky, munície a materiálu nahroma- 
deného v pohraničnej oblasti. „Môj najväčší zážitok po prekročení hraníc,“ spomínal v rozhovore 
s autorom týchto riadkov Kristen, „to boli ruské pevnosti a potom tie ohromné kopy uskladneného 
vojenského materiálu. Ja podozrievam Rusov, že keby ich Hitler nenapadol, že oni za 14 dní napad- 
nú Európu. Oni boli nachystani na útok! Lebo to boli sklady, napríklad tie helmy, ale vôbec všetko, 
všetok vojenský materiál, to bolo nahustené u nich na hraniciach. Nie v tyle, ako sa to robí vo vojne, 
ale priamo na hraniciach! Na hromadách! Všetko. Takže to znamená, že oni hromadili ľudí a materiál, 
aby mali východzí bod pre útok! Áno, pre útok. A vtedy sa to i hovorilo, že Rusi chcú obsadiť Európu 
a ja tomu i verím. Ja tomu verím, na základe týchto faktov.“ Na základe osobných prehliadok ťažko 
poškodených sovietskych betónových bunkrov („pevností“) na Sane zasa Kristen konštatoval, že 
tieto neboli stavané ako skutočné obranné pevnosti (ako v Československu či Francúzsku), ale boli 
len akýmsi maskovacím manévrom Červenej armády. 

A konečne, o prípravách na sovietsku expanziu hovoria takmer všetci ukrajinskí utečenci, kto- 
rých výpovede slovenské spravodajské orgány protokolovali. 

No nielen oni, ale v apríli 1941 sa takéto informácie objavili aj v pohraničných oblastiach 
Slovenska. Spravodajský referent Okresného veliteľstva Hlinkovej gardy v Medzilaborciach na jar 
1941 uvádzal, že v oblasti Sanoku sa pracuje na opevneniach, zriaďujú sa letiská, pričom vraj soviet- 
ski vojaci spievajú pieseň: „Keď prekročíme rieku San (rozhraničovala územie Veľkonemeckej ríše 
a ZSSR - pozn. aut.), nastane spojenie všetkých Slovanov“ (dok. 16). 

Dá sa predpokladať, že tieto informácie slovenské orgány postupovali ďalej Nemcom. Ako však 
boli vyhodnocované v Berlíne, ale aj v slovenských politických kruhoch, presne nevieme. Podľa hod- 
notenia historika slovenskej armády Pavla Mičianika v syntetickej práci Slovenská armáda v ťažení 
proti Sovietskemu zväzu (1941 — 1944). I. V operácii Barbarossa (Banská Bystrica 2008), MNO na 
jar 1941 vedelo o mohutnom sústreďovaní Červenej armády na západných hraniciach ZSSR a pred- 
pokladalo skoré vypuknutie sovietsko-nemeckého konfliktu, avšak zotrvávalo na falošných ilúziách 
o rešpektovaní štátnej samostatnosti zo strany ZSSR v prípade tohto konfliktu. (Dodajme len, že taká 
miera naivity sa nevyskytla v slovenskej vládnej garnitúre prvý, ani posledný raz.) Ak by sa však 
naplnili pôvodné plány sovietskeho vedenia na rozvinutie strategickej útočnej operácie voči Západu, 
pokračuje Mičianik, SR by bola pravdepodobne nielen rýchle obsadená, ale doslova prevalcovaná: 
nemala totiž adekvátne obranné prostriedky voči mohutnej sile moderných sovietskych zbraní. 

Veci sa však napokon vyvíjali iným smerom, než si ich naplánoval Stalin. 

V nedeľu 22. júna v skorých ranných hodinách zaútočili ako prvé nacistické jednotky a po ich 
boku aj Rumunsko, ktoré sa len pred pár mesiacmi stalo obeťou Stalinových expanzionistických 
zámerov. Krokmi najvyššieho vládneho predstaviteľa a súčasne ministra zahraničia Vojtecha Tuku 
sa SR prihlásila k účasti na protisovietskej vojne prakticky už v deň jej vypuknutia. Tento krok v na- 
sledujúcich dňoch vláda a prezident len odobrili. Je známy fakt, že vyhlásenie vojny zo strany SR 
sa uskutočnilo protiústavným spôsobom, t.j. bez schválenia snemom. No o čo menej sa dbalo na 
ústavnosť postupu, o to ráznejšie (a efektívnejšie) konali vládni i armádni predstavitelia. Už v nedeľu 
22. júna vydal minister národnej obrany gen. Čatloš rozkaz na postavenie motorizovanej jednotky 
pod názvom Rýchla skupina. O deň neskôr sa skončila prvá etapa mobilizácie, pričom prezident Tiso 
podpísal rozkaz na povolávanie záložníkov. 

22. jún 1941, ktorý je dôležitou historickou i psychologickou hranicou, rozhraničuje aj prvú časť 
edície od druhej a tretej časti. 

Napriek viacerým skutočnostiam, ktoré nasvedčovali možnému konfliktu Nemecka a ZSSR (pre- 
chody vojenských transportov, mimoriadne vojenské cvičenia, nácviky Civilnej protileteckej ochrany 
a i., bol pre značnú časť slovenskej verejnosti vojnový stav medzi dvoma dovtedajšími spojencami 
istým prekvapením. Obrat propagandy o 180" to len akoby dotváral. Z priateľa na Východe sa šma- 
hom ruky stal zrazu najväčší nepriateľ, ba priam ohrozovateľ svetového mieru, zločinný „židoboľše- 
vický režim“, ktorý nechal vyhladovať milióny svojich roľníkov a likvidoval státisíce svojich občanov. 
Niet divu, že obyvateľstvo Slovenska, podobne ako obyvateľstvo iných krajín vtedajšej Európy, bolo, 
mierne povedané, zmätené. Ba ludäcka vláda sa obávala možných nepokojov a masového odporu 
voči vojne. Minister vnútra Alexander Mach dal preto „preventívne“ už deň pred vypuknutím vojny 
zaistiť a deportovat viac než 600 komunistov do Ilavy. 

Hoci verejné, a tobôž masové protesty voči napadnutiu ZSSR sa nekonali, zmätok z myslí ľudí 
nevyprchal. Rozpačité nálady sa objavovali aj v armáde, do ktorej muselo v rámci mobilizácie nas- 
túpiť až približne 50 tisíc mužov zo zálohy. Svoj odpor a nechuť k vojne dávali niektorí, najmä záložní 
vojaci, najavo rôznymi formami. Napríklad maľovaním červených hviezd, prosovietskych hesiel, 
oneskoreným nástupom do armády, vykrikovaním pod vplyvom alkoholu, či v niektorých prípadoch 
maskovanými sabotážami — znefunkčnením techniky a pod. Tieto prejavy však boli oveľa skôr výra- 
zom individuálneho vzdoru než riadeným, cieleným procesom, ktorý by vyplýval z politiky ilegálnej 
KSS. Tá bola totiž v tom čase paralyzovaná masovým zatýkaním z 21. júna 1941. Nastupovanie do 
tejto vojny, ktorého sa ludácka vláda sprvu tak obávala, sa nakoniec uskutočnilo pomerne hladko 
a bez odporu. „Mužstvo jednoducho plní svoju povinnosť bez reptania“ — tento poznatok spravodaj- 
ského dôstojníka zo Spišskej Novej Vsi (dok. č. 20) pomerne vystihuje slovenskú skutočnosť. 

Podľa marxistických autorov sa ale ľudácky režim v lete 1941 ocitol v hlbokej kríze a tento názor 
len v menšej modifikácii prešiel aj do literatúry a učebníc po roku 1989. 

Skutočnosť však bola iná. Po počiatočnom zmätku v mysliach obyvateľstva a obavách režimu 
sa situácia obrátila v prospech ludäckej propagandy. Po vkročení prvých armádnych jednotiek na 
územie ZSSR totiž veľmi rýchle opadli aj počiatočné rusofilské či prosovietske nálady. Dôvodom 
bola situácia, akú videli intervenční vojaci na vlastné oči. Na území východnej Haliče ich nečakal 
odpor obyvateľstva, skôr úprimné vítanie prerastajúce občas do ovácií. Predovšetkým ukrajinské 

obyvateľstvo bývalej sovietskej Ukrajiny bolo (pokiaľ nespoznalo pravú tvár nacistickej politiky) nad- 
šené zo skutočnosti, že sa zbavilo stalinskej hrôzovlády, intervenčných vojakov preto vítalo priam 
ako osloboditeľov. Nečudo, že mnohí vojaci sa tak mohli aj cítiť. A nebolo ich málo. V prvej frontovej 
jednotke slovenskej armády, v Rýchlej skupine, ktorá na územie ZSSR vkročila už 24. júna, bolo 
približne 2 tisíc príslušníkov, po jej preformovaní na Rýchlu brigádu vzrástol tento počet na takmer 
5 tisíc príslušníkov. Okrem tejto bojovej formácie sa na východnom Slovensku formovala Armádna 
skupina (niekedy označovaná aj ako Poľný zbor), ktorú tvorili dve pešie divízie a ďalšie menšie 
jednotky, spolu takmer 50 tisíc príslušníkov. (Veliteľom 1. divízie bol plk. Jozef Turanec, veliteľom 
2. divízie plk. August Malár.) V poli sa však Armádna skupina neudržala dlho — bola totiž príliš tažko- 
pádna, aby sa dala využiť v podmienkach „blitzkriegu“, ktorý si vyžadoval predovšetkým množstvo 
motorizovaných prostriedkov — tie jej chýbali. Aj preto sa do bojov zapojila len okrajovo. Pre väčšinu 
jej príslušníkov nadobudlo preto vojenské ťaženie skôr podobu exkurzie. Už koncom júla sa preto 
slovenská poľná armáda zredukovala. Z takmer 51 tisíc príslušníkov, predovšetkým záložníkov, os- 
talo na Ukrajine len niečo vyše 16 tisíc mužov (2/3 počtu). 

Najmenší časový odstup, a teda najčerstvejšie dojmy zo zločinnosti stalinského režimu mohli 
mať príslušníci Rýchlej skupiny, ktorí nachádzali úplne čerstvé stopy po zabíjaní oddielov NKVD 
koncom júna 1941 — práve sa vykonávali exhumačné práce, sprevádzané jednak zármutkom nad 
obeťami, ale rovnako i nadšením miestneho obyvateľstva z konca okupačného sovietskeho režimu 
a potom aj s mnohými pogromami voči židovskému obyvateľstvu, ktoré bolo obviňované z podpory 
tohto režimu. UŽ 29. júna máme zaznačené, že „cesta do Chyrowa prevádzaná bola veľkým nadše- 
ním miestného obyvateľstva, ktoré na privítanie vystavalo slávobrany a vítalo nás množstvom kvetín 
a pohostením“ (dok. č. 21). 

V prvej dekáde júla, keď sa presúvala na územie dnešného Poľska a západnej Ukrajiny Armádna 
skupina, boli už pochopiteľne masové hroby zväčša zakryté. Na druhej strane však mali jej príslušníci 
oveľa viac času než kamaráti z Rýchlej skupiny na styk s civilným obyvateľstvom. Dojmy z vyčíňania 
NKVD a vôbec neblahé skúsenosti z obdobia sovietskej vlády však v mysliach obyvateľstva inten- 
zívne žili. Jazyková príbuznosť medzi Slovákmi a Ukrajincami, resp. Poliakmi umožňovala, že okrem 
priamo videných skutočností sa Slováci dozvedali množstvo faktov o živote v boľševickom impériu 
aj sprostredkovane, od miestnych obyvateľov. Tieto prípady už možno smelo počítať na tisíce. 

Účasť slovenskej armády mala paradoxný charakter: na jednej strane patrila medzi okupačné 
armády, na druhej strane mali však jej príslušníci (vo veľkej väčšine prípadov) v lete 1941 s civilným 
obyvateľstvom dnešnej západnej Ukrajiny veľmi dobré vzťahy. To bolo spôsobené o.i. najmä jazy- 
kovou, ale i mentálnou blízkosťou. Ak k tejto skutočnosti prirátame zločinnosti sovietskeho režimu, 
mohla dobová propaganda na čele s Tisom a Čatlošom vcelku veľmi úspešne zdôrazňovať, že vojaci 
naozaj nebojujú „proti Rusom“, proti „bratským slovanským národom“, ale len proti zločinnému so- 
vietskemu režimu. Takéto presvedčenie skutočne v lete 1941 nadobudli mnohí dôstojníci i vojaci. To 
sa pritom vôbec nevylučuje s inou skutočnosťou, že v ďalších mesiacoch a rokoch plne spoznávali 
aj rovnako zločinnú (ba ešte horšiu) nacistickú politiku „novej Európy“. 

Chladnejší postoj než Ukrajinci mali však k okupačným armádam Poliaci a Židia, čo je vcelku 
pochopiteľné. Poliaci svoj boj o národnú nezávislosť prehrali už v roku 1939 a od nacistov sotva 

mohli očakávať podstatné zlepšenie svojho položenia. Príčinou zdržanlivosti boli však akiste aj ukra- 
jinské aktivity — Ukrajinci mali nádej na vytvorenie istej formy štátnosti pod nemeckým patronátom, 
vytvorili si vlastné, národné milície a netajili sa tým, že sa chcú nemilosrdne „porátať“ so Židmi, 
ako aj s Poliakmi. (Naznačuje to aj dráma rodiny Poľky Anny Lukovej — dok. 36.) K okupačnej 
moci — i vojne celkovo — sa tak stavali od počiatku značne rezervovanejšie. Ich odstup potvrdzujú 
aj niektoré slovenské dokumenty. Židia zas mali dosť dôvodov obávať sa nacistickej rasovej politiky 
(hoci z dnešného hľadiska dosť prekvapivo sa našlo spočiatku aj nemálo tých Židov, ktorí si ne- 
meckú nadvládu idealizovali, predstavovali si ju ako isté pokračovanie pokojných čias Habsburskej 
monarchie). 

Nadšenie z novej politickej moci však Čoskoro vyprchalo aj z Ukrajincov. 30. júna 1941 vyhlásila 
Organizácia ukrajinských nacionalistov (OUN) na zasadnutí v Ľvove, s podporou metropolitu Andrija 
Šeptického, štátnu nezávislosť. Akt obnovenia ukrajinského štátu, ako aj utvorenie ukrajinskej vlády 
pod vedením Jaroslava Stečka však nacisti neakceptovali. Ukrajinská nezávislosť totiž nebola v ich 
plánoch, práve naopak, cieľom bolo rozdelenie Ukrajiny a jej pretvorenie na nemeckú kolóniu, na 
púhe hospodársko-surovinové zázemie. Vodcu nacionálneho hnutia Stepana Banderu i premiéra 
Jaroslava Stečka zatkli a celé hnutie likvidovali. Východná Halič sa stala časťou Veľkonemeckej ríše, 
Ríšskeho komisariátu Ukrajina. Toto všetko sa odráža aj v slovenských dokumentoch: „... Ukrajinci, 
hoci z počiatku prejavovali nejakú radosť nad oslobodením od bolsevikov, v poslednom čase sa cho- 
vajú rezervovane a tak sa zdá, že zaujímajú vyčkávacie stanovisko,“ hodnotí ukrajinské sklamanie 
diplomatickým tónom dokument. z 25. júla 1941 (č. 54). 

Bez ohľadu na staré národnostné i sociálne konflikty — do ktorých začali Slováci vnikať len po- 
stupne — ich oveľa viac zarazili ďalšie rukolapné skutočnosti: zneuctené kostoly, premenené na kiná, 
divadlá či sýpky a viac než úbohé hospodársko-sociálne pomery, v akých inak mimoriadne úrodná 
Ukrajina bola. V katastrofálnom stave boli nielen cesty, ale celkovo sovietsky vidiek so svojimi kol- 
chozmi, ktoré aj československí komunisti tolko ospevovali a ktoré mali slúžiť ako základ nových so- 
ciálnych poriadkov na vidieku. V tej chvíli akiste nikomu zo Slovákov nenapadlo, že mnoho z týchto 
vecí príde o pár rokov aj do ich krajiny. 

Vrcholom otrasných dojmov však boli pozostatky masového zabíjania jednotiek NKVD, ktoré 
vojaci nachádzali takmer v každom meste a mestečku východnej Haliče, od Dobromilu až po Ľvov. 
0 čo tu išlo? V polovici júna 1941 sa vo väzeniach na bývalých východných územiach Poľska 
nachádzalo vyše 40 tisíc väzňov — Poliakov, Ukrajincov, Bielorusov, Rusínov, Rusov, ale i Židov. 
Z toho bola drvivá väčšina väzňov politických. Budovy väzení neboli na takýto nápor stavané a do- 
slova praskali vo švíkoch — ako uvádza Bogdan Musiat, boli zaplnené na neuveriteľných 215 %. Po 
bleskovom nemeckom údere a chaose, aký v ZSSR vypukol, bolo však jasné, že deportovať týchto 
väzňov do vnútrozemia bude technicky nemožné. Najvyššie sovietske velenie na čele so Stalinom 
preto 24. júna schválilo návrh ľudového komisára vnútra Lavrentija Beriju (obdobne ako v marci 
1940 v prípade jeho návrhu na likvidáciu poľských zajatcov), že nielen už odsúdení politickí väzni, 
ale aj podozriví z „kontrarevolučnej“, „antisovietskej“ činnosti, ako aj „diverzií či sabotáže“ budú 
fyzicky zlikvidovaní. Vo väzniciach v západných oblastiach ZSSR sa tak, miestami už 22. júna, začali 
masové exekúcie politických väzňov, aké nepamätala azda žiadna vojna v európskych dejinách. 

Zaistencov nielen strieľali do tyla, ale likvidovaní dnes sotva predstaviteľnými spôsobmi: hádzaním 
granátov, streľbou z guľometov, v niektorých prípadoch aj rozbíjaním hláv, rezaním a pod. Vzhľadom 
na krátkosť času sa sovietskym katom nepodarilo zlikvidovať úplne všetkých, platilo, že čím bližšie 
k hraniciam, tým väčšiu šancu na záchranu väzni mali. Podnes nie je ustálený ani presný počet 
týchto zabitých. Jeden z najväčších znalcov problematiky, polsko-nemecky historik Bogdan Musiat, 
odhaduje vo svojom diele Postrieľať kontrarevolučné elementy! (Brutalizácia nemecko-sovietskej 
vojny v lete 1941) počet zabitých na približne 30 tisíc. 

Z obcí, mestečiek a miest na území východnej Haliče, kde sa zdržovali aj jednotky slovenskej 
armády, môžeme spomenúť hneď niekoľko lokalít. Už v Sambore bolo nájdených niekoľko stoviek 
obetí (aspoň 600): mimoriadne silne sa do povedomia vojakov zapísalo mestečko Dobromil a jeho 
predmestie Salina. V miestnych solných šachtách boli nahádzané stovky tiel politických väzňov, 
celkovo asi 700 obetí, preto sa niekedy vraví aj o „dobromilskom Katyni“. Ešte viac, okolo 1000 
obetí bolo však nájdených či exhumovaných v Drohobyczi, v mestečkách Komarno a Rudky bolo 
vyše 200 obetí, v Gródku Jagiellonskom 4 obete: v obci Sadowa Wisznia 70 obetí, Kamionka 
Strumitowa 70 obetí. V Stryji (Stanislawowské vojvodstvo) — asi 1000 obetí, pričom boli nájdené 
viaceré obete rozštvrtené — telá bez hlavy, rúk či nôh. Zločov — približne 700 obetí: v Tarnopole sa 
počet zabitých odhaduje od 700 do 1000. 

Jednoznačne najviac obetí však bolo v metropole západnej Ukrajiny, v Ľvove. V Ľvove sa na- 
chádzali štyri veľké väznice: na ul. Lonského (Lackiego), na ul. Zamarstinivskej (Zamarstinowskiej, 
asi 1 000 väzňov), ul. Zoločevi (Jachowicza) a Brigidky (Kazimierzowska ulica). Brigidky boli naj- 
väčšia väznica, nazvaná podľa kláštora rádu sv. Brigidy, ktorý tu bol v minulosti, a bolo tu asi 1400 
väzňov. 

V Ľvove sa začalo mordovanie väzňov už 22. júna a trvalo do 30. júna. Kým na svitaní 30. júna 
vošli do mesta prvé ukrajinské a nemecké jednotky, bolo zabitých asi 4 tisíc ľudí. Spočiatku väzňov 
strieľali pištoľami, v poslednej fáze gulometmi a granátmi. Exekúcie sa vykonávali za hluku spuste- 
ných motorov traktorov a nákladných áut, aby tak prehlušili nárek ranených a umierajúcich. Mrtvoly 
boli zahrabané len v provizórnych jamách, prípadne len ponechané v pivniciach väzníc a na dvoroch 
väzníc. Medzi obeťami boli aj 10 — 12-roční chlapci a viaceré mrtvoly zohavené — u žien odrezané 
prsia, u mužov pohlavné orgány. Ustupujúci Sovieti ešte Brigidky podpálili, aby zahladili stopy. 

Na niektorých miestach pomáhali NKVD vykonávať exekúcie aj jednotky Červenej armády. Ako 
uvádza kolektív poľsko-ruských autorov edície Cesty smrti, počas ústupu v Lvove hádzali červeno- 
armejci do otvorených okien domov či pivníc granáty, strieľali po domnelých „diverzantoch“ ukrý- 
vajúcich sa na strechách či v pivniciach, čo malo za následok smrť nemálo ľudí, ktorí sa tu ukrývali 
pred frontom, v zopár iných prípadoch pomáhala Červená armáda NKVD zlikvidovať vzbury politic- 
kých väzňov. 

V každom prípade ale, podobne ako v katynskom masakri poľských záložných dôstojníkov, ktorý 
Nemci využili na jar roku 1943, bolo aj masové zabíjanie NKVD z leta 1941, slovami spomínaného 
Bogdana Musiala, „vítaným darčekom“ nemeckej vojnovej propagande — potvrdzovali totiž tézu 0 
zločinnom boľševickom režime. Treba konštatovať, že o všetkých týchto skutočnostiach referovali aj 
príslušníci slovenskej armády, čo pohotovo využívala aj Iudácka propaganda. Listy vojakov z frontu, 

kde opisovali príbuzným svoje dojmy zo ZSSR, promptne a veľmi ochotne zverejňovala v dennej 
tlači. Listy rovnako využívali aj niektorí kňazi v kázňach v kostoloch. 

Marxistická historiografia či spomienkové práce vydané do roku 1989 túto krvavú epochu, po- 
dobne ako katynský masaker, buď úplne zamlčiavali, alebo, ak sa to nedalo obísť, hodili všetky exce- 
sy na zodpovednosť nemeckým okupantom. V podobnom trende však oficiálna slovenská historio- 
grafia pokračovala aj po roku 1990. Tak napríklad niekdajší šéf Vojenského historického ústavu Pavel 
Šimunič ešte v roku 1999 na konferencii „Slovensko a druhá svetová vojna“ tvrdil, že slovenskí 
vojaci v ZSSR o temných stránkach stalinského režimu vlastne nič nevedeli, pretože vraj zločinnosť 
tohto režimu „začala vychádzať na povrch až dosť neskoro po vojne a dodnes nie je plne objasne- 
ná“. Ďalší jeho kolegovia píšuci o slovenskej účasti na východnom fronte (napr. Jozef Bystrický), 
autori desiatok prác o slovensko-sovietskych vzťahoch (napr. Dagmar Čierna-Lantayová) či historici 
1. SR všeobecne (napr. Ivan Kamenec) prechádzali túto kapitolu úplným mlčaním. Dnes však máme 
k dispozícii už množstvo dokumentov o tom, že v prípade masového zabíjania NKVD nešlo o žiaden 
výmysel propagandy. To nám dosvedčujú nielen odborné práce poľskej či ukrajinskej historiografie, 
ale aj zachované dokumenty slovenskej armádnej proveniencie. 

Správy o odhalených sovietskych zločinoch, ako aj o ich dopade na myseľ vojaka, sa odrážali 
aj v interných armádnych hláseniach, dokumentoch. Dochádzalo k vytriezveniu mnohých komu- 
nistických sympatizantov. Napríklad podľa všeobecnej obrannej situačnej správy za august 1941 
Veliteľstva divíznej oblasti 1 (Trenčín), ktorú vypracoval spravodajský dôstojník stotník Ladislav 
Mötovsky, sa konštatuje, že komunistická ilegálna činnosť na Slovensku ochabla nielen zatknutím 
vedúcich funkcionárov KSS, ale, že „toto opatrenie po stránke verejnej mienky bolo podporené aj 
rozprávaním vojakov vrátivších sa z frontu o pomeroch v Rusku, ktoré veľmi zapôsobili aj na komu- 
nisticky zmýšľajúcich“. 

Tieto fakty však najlepšie potvrdzujú predstavitelia druhej strany, funkcionári ilegálnej KSS. 

V známej situačnej správe V. ilegálneho vedenia KSS zo 4. augusta 1944 „O pomeroch na 
Slovensku“ adresovanej Kremlu jej autor Gustáv Husák spomenul aj situáciu v lete 1941. Hoci 
väčšina obyvateľstva podľa neho vždy sympatizovala „s Ruskom“ a vzmáhalo sa aj slovanské cíte- 
nie, „beh vecí zatiaľ dával za pravdu nemeckým a gardistickým propagandistom. Táto propaganda 
pomiatla i slovenské vojsko, ktoré bolo poslané bojovať proti Rudej armáde. Až na nepatrné výnimky 
vtedy slovenskí vojaci bojovali“. Jeden z miestnych funkcionárov KSS v Skalici, Pavel Škodáček, 
to v knihe Pod vedením strany (Bratislava 1959) vyjadril ešte trefnejšie: „Veľmi trápne bolo pre nás 
(rozumej ilegálnych pracovníkov strany — pozn. aut.) aj to, že niektorí slovenskí vojaci, ktorí bojovali 
v Rýchlej divízii, písali svojim príbuzným listy, v ktorých opisovali hrôzostrašnú biedu, v akej vraj žijú 
ľudia v tom boľševickom raji, ktorí vraj československí komunisti tolko vychvalovali. Niektoré z tých- 
to listov propagačne využili miestni ľuďáci tak, že ich vyvesili na najviac frekventovaných miestach, 
aby takto podcenili Sovietsky sväz.“ 

S veľkou pravdepodobnosťou preto možno usudzovať, že obraz o ZSSR vroku 1941 formovali 
oveľa skôr než frázy režimistickej propagandy práve svedectvá tisícok slovenských vojakov, ktorí 
navštívili túto krajinu osobne. Aké hlboké korene však tieto svedectvá zapustili, ako dlho vydržali 
— najmä v konfrontácii s nacistickou zločinnosťou — pôsobiť, je už vec na inú diskusiu. Že tu však 

v júni a v júli 1941 tieto veci boli, nemožno poprieť. Nič na tom nemenia ani prejavy nespokojnosti 
záložného mužstva, ktoré sa, predovšetkým kvôli naliehavým poľnohospodárskym prácam, hro- 
madne hlásilo o návrat domov (dok. 31). 

Na záver nemožno obísť ani v dobových prameňoch veľmi frekventovaný fenomén „židoboľše- 
vizmu“, ktorého objasnenie si zasluhuje pozornosť. Nešlo len o dávnejšie rozšírený stereotyp, že 
sovietsky boľševizmus je „výtvorom Židov“, či o najrôznejšie negatívne stereotypy pretrvávajúce 
azda ešte zo stredoveku, ale istý propagačný základ mu dodali práve skutočnosti zo života na no- 
vopričlenených územiach ZSSR od septembra 1939. Ako píše bývalý poľský historik Duraczyňski 
vo svojom diele Dejiny Polska 1939 — 1945 (a nielen on), medzi ľuďmi vítajúcimi červenoarmejcov, 
najmä v Haliči, bolo „značne mladých Židov“, a veľa z nich sa postupne ocitlo na „rôznych úrov- 
niach sovietskeho mocenského aparátu“ na územiach bývalého Poľska obsadených ZSSR. Polsko- 
nemecký historik Bogdan Musiat vysvetluje vo svojej monografii tento jav podobne: 21 mesiacov 
sovietskej okupácie vyvolalo obrovský nárast protižidovských nálad, vyostrilo národnostné aj so- 
ciálne konflikty: miestne obyvateľstvo vinilo Židov z kolaborácie s boľševickým režimom. Na jednej 
strane, píše, pracovalo v sovietskej milícii, NKVD či väzeniach skutočne veľa Židov (v niektorých 
miestach na „Kresoch“ ich bolo v milícii až 70 %). Podobná proporcionalita však platila aj pre 
Rusov, Ukrajincov či dokonca Poliakov. Navyše všetci príslušníci NKVD však zabíjali ako členovia 
boľševického aparátu — nerobili to v mene ruského, ukrajinského ani židovského národa. A rovnako 
z obrátenej strany — obeťami NKVD na území západnej Ukrajiny boli nielen Ukrajinci a Poliaci, ale tiež 
Židia, Bielorusi či Rusi — skrátka všetci, ktorých režim pokladal za „nepriateľov ľudu“. (Len v Ľvove 
sa medzi likvidovanými NKVD našli stovky Židov: v Zločove bolo z identifikovaných obetí takmer 
10 % Židov). Je teda absurdné, uzatvára Musiat, viniť židovstvo ako celok zo spoluzodpovednosti za 
sovietsky teror. Preto akékoľvek jednostranné propagandistické tézy nie sú namieste. A v takomto 
duchu treba aj čítať dobové materiály. 

V každom prípade však stereotyp o Židoch-spolupracovníkoch sovietskeho režimu, resp. stotož- 
ňovanie oboch veličín, prišiel vhod nacistickej propagande po 22. júni, ktorá ho prevzala a rozvinula. 
Už bezprostredne po odchode sovietskych okupačných síl sa rozmohli v mnohých obciach a mes- 
tách bývalého Poľska protižidovské násilnosti a pogromy. Autori edície dokumentov Cesty smrti 
odhadujú, že len v prvom týždni nacistickej okupácie bolo takto zabitých či na následky zranení 
zahynulo asi 7 tisíc Židov. 

Voči všeobecne rozšíreným antižidovským náladám na území západnej Ukrajiny neostali imún- 
ni ani mnohí príslušníci slovenskej armády. Okrem prípadov istého súcitu máme medzi vojakmi 
dosvedčené aj rozšírenie protižidovských nálad, ktoré potom prostredníctvom nich prenikali aj na 
Slovensko (,...badaf krajne protižidovskú náladu a často počuť reči, že by sa malo vojsko pomstiť 
na Židoch za barbarské počínanie a jednanie Židov v Rusku“, hovorí hlásenie príslušníka Policajnej 
skupiny Medzilaborce z 22. júla 1941 (dok. 47): ba v niekoľkých prípadoch sa do protižidovských 
útokov zapojili aj slovenskí vojaci (napr. dok. 25). 

Dokumenty publikované v Il. a Ill. časti publikácie pochádzajú, rovnako ako v |. časti edície, zo 
spravodajských fondov slovenskej armády („53“ a „55“). Výnimkou je len Denník Veliteľstva 1. diví- 
zie z fondu Rýchla divízia. Časovo sa všetky viažu k obdobiu jún — august 1941. 

Na záver by som chcel poďakovať všetkým uvedeným recenzentom: predovšetkým Mr. 
Mateuszovi Gniazdowsk&mu z Poľského inštitútu medzinárodných vzťahov vo Varšave a doc. 
Michalovi Šmigeľovi, PhD., z UMB v Banskej Bystrici. Tiež však aj ďalším kolegom, a to PhDr. Pavlovi 
Mičianikovi, PhD., z UMB v Banskej Bystrici, a kolegovi PhDr. Tomášovi Klubertovi, PhD., z Ústavu 
pamäti národa. Všetci si dokumenty pozorne prečítali ešte pred vydaním a napomohli mi cennými 
odbornými pripomienkami, doplneniami či s identifikáciou geografických lokalít a dobových reálií 
vôbec. Za posúdenie nemeckého prekladu ďakujem Dr. Martinovi Zückertovi. Za pomoc so zhromaž- 
ďovaním fotografií ďakujem, okrem uvedených mien, najmä Ľubošovi Gaňovi. 

Edičná poznámka. Hľadanie najmä malých lokalít v husto osídlenej a národnostne veľmi pestrej 
východnej Haliči z medzivojnového obdobia, resp. z rokov 1940/1941, je značne komplikované. 
V prvom rade pre nepresné či skomolené podoby, v akých ich roku 1940 zachytili slovenskí zapi- 
sovatelia, ktorí sa evidentne neorientovali v poľsko-ukrajinských pomeroch a tieto jazyky neovlädali. 
Ďalším problémom je zmena „vlastníkov“ dotknutých území. Najprv patrili Poľsku — takže aj ich 
názvy sú na úradných mapách z medzivojnového obdobia, ktoré som mal k dispozícii, v poľštine. Po 
septembri 1939 boli ukrajinizované, resp. rusifikované, či dokonca zmenené úplne. Nevraviac o tom, 
že niektoré menšie obce či osady v povojnových desaťročiach administratívne zanikli, takže ich na 
dnešných mapách Ukrajiny nenájdeme. 

Pokiaľ je názov lokality domestikovaný, všeobecne používaný v slovenčine, dávam v miestnom 
registri ako prvý slovenský názov. V ostatných prípadoch dávam ako prvý poľský názov z medzivoj- 
nového obdobia, keďže práve poľské podoby sa vyskytujú v slovenských dokumentoch najčastejšie. 
Potom, pochopiteľne, súčasný ukrajinský názov. V prípadoch, keď sa polský a ukrajinský názov 
zhodovali, však uvádzam len túto jedinú podobu. Takisto jednu podobu uvádzam v niekoľkých málo 
prípadoch, keď sa mi nepodarilo vypátrať súčasný názov obce. 

Lokality, ktoré sú na území dnešného Poľska, uvádzam len v ich úradnej poľskej podobe (resp. 
zaužívanej slovakizovanej podobe, pokiaľ ide o všeobecne známe mestá). 

Miestne názvy, ktoré boli na Podkarpatskej Rusi, v ukrajinčine. 

Dokumenty sú publikované v plnom znení: v prípade porušenia či nečitateľnosti textu som na to 
upozornil pod čiarou. Zachované je aj pôvodné znenie dokumentov, a to aj v prípadoch, keď sa pra- 
vopisne rozchádza so súčasnou normou a tiež vtedy, keď sú v ňom pravopisné chyby či nárečové 
slová pisateľa. Opravované boli len zrejmé preklepy. Záhlavie dokumentov je doplnené obsahovými 
regestmi kvôli prehľadnejšej orientácii čitateľa. 


Martin Lacko 

Utečenci z východných území 
v rokoch 1940/1941 
a Slovensko 


1. 
Hlásenie ovýsluchu ukrajinského utečenca Vasila Kačanovského 
z 1. októbra 1941 opoliticko-ekonomickom útlaku na obsadených 
územiach, stavbe sovietskych pevností a o ideologických 
prípravách na vojnové ovládnutie Európy 


Peší pluk 8. 
Či. 893/Dôv. zpráv. 1940 Michalovce, 1. októbra 1940 
Vec: Kačanovsky Vasil, ruský 
utečenec — hlásenie. 
Dôverné 
Veliteľstvo 2. divízie 


2. odd. 


Prešov. 


Predkladám hlásenie o výsluchu ruského! utečenca Kačanovského Vasila, nar. 8. febr. 1913 
v Bylka“, SSSR, príslušný do Kostenova?, zamestnaním hospodársky asistent, škol. vzdelanie 2 roč- 
ná hospodárska akadémia, náboženstva gr. kat., slobodný, znalosť reči ukrajinsky, poľsky, málo 
nemecky. 

Hranice prekročil u Nemeckej Porube“ dňa 18. 9. t.r. Prihlásil sa u miestnej finančnej stráže, kto- 
rou bol predaný žandárskej stanice v Závadke, ktorá po spísaní protokolu ho odovzdala okresnému 
úradu v Michalovciach. Utiekol preto, aby sa vyhnul vojenskej službe v rudej armáde a pred súdnym 
stíhaním pre jeho ukrajinské nacionálne smýšľanie, a protikomunistické politické presvedčenie, za 
ktoré už bol stíhaný za bývalého Poľska veznením. 

Po výsluchu menovaný bol vrátený okresnému úradu v Michalovciach k ďalšiemu pokračova- 
niu. 


Veliteľ pluku: 
mir. pech. Zverin Ondrej 


1 Nešlo o ruského utečenca: termín „ruský“ bol evidentne nesprávny, no už zaužívaný ekvivalent pojmu 
„sovietsky“. To platí aj pre ďalšie miesta, kde sa tento termín vyskytuje. Presný počet utečencov z úze- 
mia bývalého východného Poľska („Kresov“) počas sovietskej okupácie nie je presne vyčíslený. Edícia 
dokumentov Olega Romaniva a Inny Feduščak Zachidnoukrajinska tragedija 1941 (Lvov — New York, 
2003) uvádza až vyše 30 tisíc ľudí, údajne najmä Ukrajincov, predovšetkým inteligencie a sympatizan- 
tov nacionálneho hnutia. Poľský historik Grzegorz Hryciuk v štúdii Przemiany demograficzne w Galicji 
Wschodniej w latach 1939 — 1941 (In: Okupacja sowiecka ziem polskich 1939 — 1941. Red. Piotr 
Chmielowiec. Rzeszów — Warszawa 2005, s. 115) uvádza, že z nemeckej časti okupovaného Poľska 
utekali pred prenasledovaním obyvatelia, najmä židia, či osoby, ktoré sa chceli sa dostať ďalej na juh. Zo 
západnej Ukrajiny do Generálneho gubernátu utieklo rádovo od 10 do 40 tis. ľudí, najmä Ukrajincov, pred 
rôznym prenasledovaním zo strany sovietskeho režimu. 

Bilka, ukr. Bilka, okres PrzemysSlany, ukr. PeremySljany, dnes Ukrajina. 

Kosteniów, ukr. Kosteniv, okres Przemyšlany, ukr. PeremySljany, dnes Ukrajina. 

Dnes Poruba pod Vihorlatom. 


RUM 

Peší pluk 8. 
K čj. 893/döv. zprav. 1940. 


Zprávy. 

1. Zprávy o vojsku: 

a./ Rusko-nemecké hranice sú silne obsadené vojskom, ktoré buduje silné obranné postavenie. 
Podľa vlastného jeho odhadu a výpovede iných ľudí je tam údajne na 4 milióny vojakov, vyzbrojené 
rôznou výzbrojou, a to tankami malými i najťažšími, delami rozličnej ráže, všetko motorizované, 
lietadlá 1 a viacmotorové, pre ktoré sa budujú v zabranej Ukrajine nové letiská a hangáre. 

Bližšie udať nevie nič, lebo vraj civilná osoba sa nemôže tam dostať k vojsku tak blízko, aby sa 
mohla na ich výzbroj pozrieť, najmä nie ako Ukrajinec a nekomunista. Taktiež od samých vojakov 
sa nemožno nič dozvedieť, lebo príslušníkom vojska je prísne zakázano sa stýkať s civilným oby- 
vateľstvom. 

2. Opevňovacie práce na pohraničí: 

Po celej dížke rusko-nemeckých hraníc stavajú sa drôtené prekážky, niekde i v 3 radoch a kopú 
sa priekopy proti tankom asi 4 m široké a 3 m hlboké, do ktorých sa napustí voda. Okrem toho 
budujú sa zákopy, ktoré sú aj betonované. Všetky stavané objekty sú prísne strážené, takže okrem 
vojska k nim nemá nikto prístup. 

3. Hospodárske pomery: 

Hospodársky život po zabraní Ukrajiny Rusmi silne poklesol, najmä poľnohospodársky, nakolko 
roľníci musia svoje výrobky odovzdať štátu, im sa ponechá len na výživu a preto roľníci sa nestarajú 
0 zveľadenie hospodárskej výroby. V poslednej dobe je tam všetkého vraj nedostatok a drahota, tak 
že socialne slabí trpia hladom. 1 kg chleba vraj stojí 2,40 až 2,60 rubľov. 1 pár topánok 300 — 400 
rubľov. 1 g žita až 600 R. Hospodársky robotník zarobí denne iba 5 R., takže to na výživu vôbec 
nepostačuje. Hospodár, pokiaľ si nechal majetok vo vlastníctve, musí odvádzať štátu za 1 kravu až 
300 | mlieka, niekoľko sto vajec, až 80 kg surového mäsa a vyrobené veci v určitom pomeru asi 1:8, 
alebo 1:9 celkovej výroby. Keď sa stane, že podľa majetku mu vymeraná čiastka na odvádzanie štátu 
nestačí, musí dokúpiť, aby záväzok mohol splniť. Inák je považovaný za antikomunistu a sabotujú- 
ceho, za čo je prísne pokutovaný. 

4. Národnostné a politické pomery: 

Po celom území SSSR je i naďalej hlásaný internacionalizmus. Ukrajinský nacionalizmus je silne 
ubíjaný a prívržencami jeho sú silne prenasledovaní a trestaní i vyhnanstvom na Sibír. Prenasledovaní 
sú najmä tí Ukrajinci, ktorí za poľského panstva akýmkoľvek spôsobom prejavili priateľský pomer 
k Nemcom, alebo sa súčastnili vítania nemeckého vojska. Títo sú zapredávaní bývalými komunista- 
mi a prenásledovaní. Každá nespokojnosť obyvateľstva je ubíjaná silným terorom. Politické vedenie 
je vraj celé v židovských rukách. Títo denne konajú politické prednášky, ktoré medzi iným sú silne 
namierené proti Nemecku. Príde vraj čas, keď všetky národy Európy sa spoja v jeden spoločný štát, 
vliaty do Sovjetského sväzu. 


5 lšlootzv. Molotovovu líniu, ktorá sa začala budovať na nových sovietsko-nemeckých hraniciach v roku 
1940. 

5. Nálada obyvateľstva: 
Obyvateľstvo je veľmo rozhorčené nad terajším režimom a všeobecne sa hovorí medzi 
Ukrajincami, že keď dôjde k nejakej voj. akcii, že určite vypukne revolúcia. 


npor. Kamenický v.r. 
zprav. dôst. I.kat. 


Prešov, 6. október 1940. 
Za správnosť opisu: 


VHA Bratislava, f. 53, šk. 60, 53/40-9/2/5 

2. 
Hlásenie ovýsledkoch výsluchu ukrajinských utečencov Mikolaja 
Čorného a Ivana Budkovského z 3. októbra 1940 o vojnových 
prípravách Červenej armády v okolí Rozwadowa nad Dnestrom! 
a boľševickej propagande o blízkom ovládnutí Európy 


Peší pluk 8. 
Ci. 908/Dôv. zpráv. 1940. 
Vec: Gzornij Mikolaj a spol. Michalovce, 3. októbra 1940 
ruskí utečenci — hlásenie. Dôverné 
Veliteľstvo 2. divízie 
2. odd. 
Prešov 


Predkladám hlásenie o výsluchu ruského utečenca Czornij Mikolaj a spol. 

1. Czornij Mikolaj, nar. 22. 11. 1909 v Rozwadiv n/Dnestrom, SSSR, národnosti ukrajinskej, 
náboženstva gr. kat., školské vzdelanie 5 triedy ľudovej školy, slobodný, znalosť reči poľsky a ukra- 
jinsky. 

2. Budkovsky Ivan, nar. 22. 2. 1907 v Rozwadove? n/Dnest., SSSR, národnosti ukrajinskej, 
náboženstva gr. kat., školské vzdelanie 6 tried ľudovej školy, vyhybkár u železníc, slobodný, znalosť 
reči poľskej a ukrajinsky. 

Obaja utiekli preto, lebo za Poľskej vlády boli stíhaní súdne pre ukrajinské nacionälne presved- 
čenie. Podľa spisov zo súdu boli pre toto hľadaní i terajšími ruskými úradmi, lebo všetkých býva- 
lých ukrajinských nacionalistov považujú za viac nespoľahlivý element pre SSSR než ich považovali 
Poliaci. Keď sa o takýchto dozvedia, hneď ich odošlú do vnútrozemia, alebo na Sibír. Toto ich malo 
stihnúť po dobe ich úteku. 

Obaja po výsluchu boli vrátení okresnému úradu v Michalovciach k ďalšiemu pokračovaniu. 


Veliteľ pluku: 
mir. pech. Zverin Ondrej. 


Peší pluk 8. 
K čj. 908/dôv. zprav. 1940. 


1 Polsky Rozwadów, ukrajinsky Rozvadiv, pri Mikotajówe (Nikolajiv), južne Ľvova. 
2 Nejednotné, poľsko-ukrajinské písanie (Rozwadow/Rozwadiv) už v origináli. 

Zpravy od utečencov. 

1. Zpravy o vojsku: 

V okolí Rozwadowa táboria „saperi“, ktorých je tam asi pol pluku. Ich úkolom je stavať mosty 
pre tanky a iné motorizované jednotky, ktoré tu konajú vojenský výcvik. Tieto práce konajú výhradne 
v noci pri tmavomodrom osvetlení už asi 2 mesiace. Ubytovaní sú vo veľkých stanoch, v ktorých 
bývajú i v zime. Mosty sa stavajú na veliké pontony, ktoré sú prevážané na veľkých pre tento účel 
upravených autach. Mostový materiál je zo železa /traverzy a iný potrebný materiál/. Vystavené 
mosty sú tak pevné, že sa nepohnú ani pod najťažším tankom. 

Protilietadlové delostrelectvo majú rozmiestnené medzi Rozwadovom a Ústim nad Dniestrom“, 
kde sa nasťahovali asi pred troma mesiacmi v noci. Všetky presuny vojska sa konajú výlučne v no- 
ci. 


Delostrelectvo, ktoré je v palebnom postavení, je umelé maskované a jednak využívajú sa prí- 
rodné skryty. Všetky vojenské táborišťa ako i postavenia zbraní sú silne strážené, civilnému obyva- 
teľstvu vôbec nepristupné. V prípade, že by sa nejaká civilná osoba približovala, strážny upozorní 
a odkáže ju na povolenú cestu. V prípade, že by sa zdráhala uposluchnuť, použije zbrane. 

Pri dedine Demňa“ v sirotinci, vybudovanom za Rakúsko-Uhorska grófom Skapskym“ je t.č. 
ubytované vojsko údajne rôznej zbrane. Po zabratí Ukrajiny Rusmi boli tieto budovy rozšírené a po- 
staveno asi 6 veľkých nových maštali. Údajne je tam ubytované delostrelectvo, jazdectvo, útočná 
vozba, motorizovaná pechota. Ich počet udať nevedia. 

2. Opevňovacie práce: 

Po celej dizke nemecko-ruských hraníc konajú sa opevňovacie práce. Ako pracovníkov použí- 
vajú vojakov I. i ll. zálohy, povolávaných sovjetskou vládou na 2 až 3 mesačny výcvik. Opevňovacie 
práce pozostávajú zo stavby drôtených prekážok a kopania zákopov, ktoré sa údajne aj betonujú. Po 
celej dížke hraníc majú rozostavané strážne budky asi 100 m od seba vzdialené, v ktorých je stála 
niekolkočlenná posádka vyzbrojená guľometom. Celá hraničná čiara v noci je osvetlená reflektorom. 
Hraničné pásmo v šírke 800 m nie je vôbec prístupné civilnému obyvateľstvu. V prípade, že do tejto 
čiary padla dedina, túto vyprázdnili a rozváľali. Pôdu poorali a pobranili, aby boli vidieť eventuelne 
stopy. Keď sa pokúsi nepovolaná osoba túto čiaru prekročiť, je trestaná trestom smrti. 

3. Povolávanie vojska: 

Do zbrane povolávajú striedavo pät najmladších ročníkov. Spôsob povolávania: majú jednodu- 
ché vyhlášky, že povolávajú päť najmladších ročníkov na výcvik. V noci príde auto do dediny, svolajú 
všetkých brancov istého ročníku, naložia na auto a odvezú ich. Povolávacie lístky vôbec nerozo- 
sielajú. Trestaných, bohatých a tých, čo majú v cudzine rodinu vôbec nepovolávajú. Za bohatého 


3 — Ženisti, pionieri. 

4 Dedinka pravdepodobne zanikla, alebo je premenovaná. Na mape z r. 1937 je pod názvom Uście (Zielone), 
južne Lvova. 

Demnia sa nachádza takisto južne od Ľvova. 

Ide o sociálny ústav (Zakład dla sierot i ubogich) pri Mikotajowe (Nikolajiv) medzi obcami Drohowyž 
(dnes Drohoviž, v rokoch 1948-1991 Verchňodorožne) a Demnia. Bol to veľkostatok, ktorý založil v roku 
1843 gróf Stanislaw Skarbek — najväčšie zariadenie tohto druhu v Haliči. Pôvodne to bola časť obce 
Drohowyž, následne samostatná obec Zakład (ukr. Zaklad). RAKOWSKI, G.: Ziemia Lwowska. Pruszków 
2007, s. 415. 

považujú toho, kto má už 5 - 10 jutár poľa. Starších Il. zálohy povolávajú obdobným spôsobom 
/N noci autami/, ktorých používajú na práce pri opevňovaní hraníc. Pracovná povinnosť pre týchto 
trvá 2 až 3 mesiace. 

4. Nálada obyvateľstva: 

Obyvateľstvo čaká na vyslobodenie, nálada je silne proti terajšiemu režimu. V prípade nejakého 
konfliktu dá sa očakávať, že obyvateľstvo vyvolá revolúciu. 

9. Propaganda: 

Po dedinách usporiadajú schôdzky, takzvané „miting“, na ktorých sa musí z každého domu 
zúčastniť aspoň jedna osoba. Takieto schôdzky sa konajú týždenne aj niekoľkokrát. Na schôdzkách 
prednášajú dôverníci o sovjetskom režime, ktorý vychvalujú nadovšetko. Za vzor dávajú nemeckého 
vojaka a národ, ale zdôrazňujú, že ruský národ musí byť v budúcnosti o mnoho dopredu než nemec- 
ký, lebo nie je vylúčené, že jedného dňa príde ku konfliktu medzi ruským a nemeckým národom. 

Pri takýchto prednáškach, obyvateľstvo musí tlieskať skoro za každým slovom, kto by tak neu- 
robil, príde v noci preňho auto a odvezú ho do neznáme. 

Silne zdôrazňujú, že zakrátko ovládnu celý svet. 

6. Zbrane: 

Pušky majú jednak staré vzory, aké malo cárske Rusko, jednak vzory novšie. Pojmú 5 nábojov. 
Pušky sú zavesené na remeni. Sem tam je vidieť zavesené aj na špagáte, alebo na drôte. 

Guľomety majú ľahké nosené vojakmi, jednak dopravované na kárach, jednohlavňové a taktiež 
4-hlavňové dopravované na autoch /sanitné? gulomety/. Strieľať môžu z auta, alebo zo zeme. Striela 
sa zo všetkých hlavní naráz. 

Delostrelectvo ľahké je hipomobilné, ťažké je motorizované. 

Tanky majú ľahké i ťažké. Dokonca 60 tunové?. 

Pohonné hmoty do tankov používajú takzvanú „Ropu“, t.j. najhoršia trieda petroleja!“. Auta sú 
poháňané drevom /malé kúsky dreva/. Tanky pri väčších presunoch sa prevážajú na vlakoch, nakol- 
ko tieto po tvrdej betonovej dlážbe sa skoro upotrebujú. 

Jazda je veľmi silná. Vyzbrojená je puškou, šabľou a pištolou, ktorá pojme 6 nábojov". Strela 
pištole je schovaná v dutinke. 

Lietadlá majú 1 — 2 — 4 motorové. V Lwove majú 4 motorové lietadlá“. 

7. Spôsob výcviku: 


Vo výzbroji Červenej armády boli aj opakovacie pušky Mosin vzor 1891/30. 

Pochopiteľne žiadne „sanitné“ guľomety nejestvovali, k preklepu došlo zaiste neznalosťou zapisovateľa. 

V skutočnosti išlo o zenitné (protilietadlové) guľomety. Išlo o štvorhlavňové guľomety — štyri spriahnuté 

ťažké guľomety Maxim vzor 1910. Štandardne boli montované na plošiny nákladných automobilov. 

9 Údajje mierne prehnaný. Najťažším tankom vo výzbroji ČA bol v tom čase (i počas celej vojny) ťažký 
útočný tank KV-2 s hmotnosťou 52 ton. K tomu bližšie napr.: MIČIANIK, P: Ťažký útočný tank KV-2. In: 
INTER ARMA SILENT MUSAE (Zbrane v dejinách ľudstva). Trnava 2006, s. 141 — 158. 

10 V skutočnosti šlo o naftu. Sovietske tanky (BT-7, T-34, KV) začali totiž ako prvé na svete používať naftové 
motory ešte pred začiatkom 2. sv. vojny. V tom čase sa v ostatnom svete používali výlučne benzínové 
motory, ktoré sa však pri zásahu tanku ľahko vznietili. 

11 Pravdepodobne to boli revolvery Nagant M1895. 

12  Štvormotorové lietadlá — išlo o ťažké štvormotorové bombardéry typu Tupolev TB-3 s doletom až 4700 

km (!), ktorých malo sovietske letectvo 22. júna 1941 k dispozícii celkom 516. Modernejších strojov 

Petljakov Pe-8 bolo k dispozícii len 95 kusov, no neboli na západnej Ukrajine. 

Výcvik prevádzajú všetké zbrane spoločne. Všetok výcvik sa prevádza izolovane od civilného 
obyvateľstva, takže bližšie informácie o výcviku nemôžu podať. 


Prešov, 11. október 1940. 
Za správnosť opisu: 


VHA Bratislava, f. 53, šk. 60, 53/40-9/2/5 

3. 
Výsluchový protokol a správy získané od ukrajinského utečenca 
Dr. Vladimíra Romana Andikovského dňa 5. októbra 1940, ktorý 
utiekol na Slovensko pred politickými perzekúciami boľševického 
režimu 


Peší pluk 8. 
Ci. 906/Dôv. zprav. 1940. Michalovce, 5. októbra 1940 
Vec: Dr. Vladimír Roman Andikovský, 


výsluchový protokol — predloženie. 


Prílohy: 2 Veliteľstvo 2. divízie 
2. oddelenie, 
Prešov. 


V prílohe predkladám výsluchový protokol spísaný s Dr. Vladimírom Romanom Andikovským, 
ruským utečencom, ako i zprávy od neho získané. 

Menovaný po výsluchu bol odovzdaný okresnému úradu v Michalovciach k ďalšiemu pokračo- 
vaniu. 


Veliteľ pluku: 
mir. pech. Zverin Ondrej 


Peší pluk 8. 
K či. 906/Dôv. zprav. 1940. 


Protokol (zápis) 


spísaný s Dr. Vladimírom Romanom Andikovským, narodeným 14. mája 1892 v Cuculovciach“, 
okres Žydarczowž, príslušný do Pľemyslane“, okres dto, nár. ukrajinskej, náboženstva gr. kat., škol- 
ské vzdelanie právnická fakulta (univerzita) ovláda jazyky: poľský, ruský, čiastočne nemecký a ital- 
ský slovom i písmom. 
Predmet: Utečenec z SSSR - výsluchový protokol. 
Prítomní: Predseda: stot. pech. Hlucháň Ján, 
člen: npor. pech. Fedák Vojtech, 
zapisovateľ: slob. asp. Čačko Anton. 


1 Obec pravdepodobne dnes neexistuje, alebo je premenovaná na Viľchivci. Na mape z r. 1937 sa nachádza 
pod názvom Cucutowce. 

Zydaczów, dnes Zydačiv, južne Ľvova. 

Przemyšlany, dnes PeremySljany, juhovýchodne Ľvova. 

Menovaný bol napomenutý, aby na kladené otázky vypovedal dľa pravdy. 

1./ Kedy ste prekročili hranice a kde? 

Dňa 8. septembra 1940 prekročil som maďarskú hranicu v obci Sinijvir Poljana“, odtiaľ do Husté 
PU.S, potom autobusom do Užhorodu a slovenské hranice som prekročil medzi obcou Nemecká 
Poruba a Ruskovce. Slovenské hranice som prekročil dňa 18. 9. 1940 v noci. 

2./ Prečo ste opustili vlasť a z akých pohnútok? 

V máji t.r. odviedli moju ženu na Sibír a dozvedel som sa, že i mňa odsúdili na nútené práce na 
dobu 7 rokov. Preto som ešte v máji prchnul do Lvova, kde som sa zdržoval až do opustenia mojej 
vlasti. Z týchto pohnútok bol som nútený opustiť svoju vlasť. 

3./ Aké doklady máte u seba a ako ste k ním prišiel? 

Mám u seba pašport, ktorý znie na cudzie meno. V Rusku (zabranom území Polska) možno kúpiť 
falošné rodné listy. Takýto rodný list som si i ja kúpil a na základe tohto mi vystavili ruský pašport 
u „Národný komisariát vnútorných del“ zkrátka tohto komisariátu je N.K.W.D. 8. oddel. 

4./ Ako by ste mohol dokázať pravosť Vášho mena? 

Pravosť svojho mena môžem preukázať následovnými osobami: mir. jazd. Jaroslav Kmiczikievicz, 
slúži v slovenskej armáde, Dr. Nestor Korazinszki, je na ministerstve vnútra Slovenskej republiky asi 
v Bratislave, Dr. Jurkov, sudca, pravdepodobne v Michalovciach. 

5./ Odkiaľ poznáte osoby: Kmiczikievicza atď? 

Tieto osoby poznám ešte zo študijných časov a tiež od ich rodín, ktoré si s ními dopisujú. 
S týmito rodinami som sa soznämil počas môjho pobytu vo Lwove. 

6./ Sú Vaše výpovede správne zapísané a máte ešte niečo k podotknutiu? 

Moje výpovede sú správne zapísané a nemám nič viac k podotknutiu. 

Protokol bol prečítaný, ukončený a podpísaný. 

Michalovce 23. decembra 1940. 


npor. Fedák v.r. Dr. Vladimír Roman Andikovský v.r. 
člen vypočúvaný 
slob. Čačko Anton v.r. stot. Hlucháň v.r. 
zapisovateľ predseda 
Peší pluk 8. 


K čj. 906/Dôv. zprav. 1940. 


Zprávy. 


4 Dnes Synevyrs ka Poljana, severovýchodne mesta Chust. 
5 Ide o Chust na Podkarpatskej Rusi. 

1. Zprávy o vojsku. 

Vo Lwowe je ubytovaná pechota, počet udať nevie, hovorí, že je jej ale veľmi mnoho. Ďalej 
jazdectvo, delostrelectvo, del. protilietadlové, a pionéry. Všetky kasarne bývalej poľskej armády sú 
preplnené vojskom. 

2. augusta sa konal veľký presun, väčšinou jazdectva, podľa jeho odhadu asi 4 pluky. Mimo toho 
tanky, ktorých prešlo niekoľko. Smer ich presunu boli nemecké hranice, na ktorých podľa neovere- 
ných zpráv je asi 4 miliony vojska. 

Vojsko bolo vesmes veľmi dobre vyzbrojené i vystrojené. Pechota bola vyzbrojená puškou, bo- 
dákom, vystrojené súkenným odevom, plašťom, stanovým dielcom a mošnou. Torby žiadné nenesli. 
Nohy majú ovinuté černými ovinkami. Boty majú údajne z inpregnovanej gumy, nie je to ale preve- 
rené, lebo sa len hovorilo. 

Jazdectvo je vyzbrojené karabinami, šabľou, plynovou maskou, prilbou. Odev majú ako pechota, 
len namiesto oviniek majú holinky z impregnovanej gumy. Ostatná vystroj jako i vyzbroj je veľmi 
dobrá. 

Delostrelectvo. Ľahké delostrelectvo je hipomobilné, ťažké delostrelectvo je motorizované. Veľmi 
silne sú vyzbrojení protilietadlovým delostrelectvom a naslúchacími prístrojami a reflektormi. 

Letectvo je ubytované v Skniluve“ /predmestie Lwowa/, kde boli vybudované veľa nových han- 
gárov. Lietadlá majú rôznych týpov, jedno i dvojplošné". Poľské letiská boly opravené a vybudované 
niekoľko nových. Jedno také s veľkými rozmerami je vybudované medzi Lwowom a Przemyšlom, 
údajne s podzemnými hangárami. 

Podľa jeho dopočutia konstrukcia lietadiel je veľmi dobra, najmä veľmi dobré sú terajšie typy 
skonstruované v poslednej dobe“. 

Početny stav pluku je údajne 4000 mužov. 

Dôstojníci musia byť ženatí. Hodnosti dôstojníkov sú mladší lajtnant, jako u nás poručík, starší 
lajtnant, jako u nás npor., ďalej major, podplukovník a plukovník. 

Platy dôstojníkov. 

Poručík ma mesiačne 750 R., nadporučík 850 R. Vojaci dostávajú mesiačne 16 R. Stravovanie 
vojakov je údajne dobré. 

Morálna hodnota vojska sa zlepšuje iba v poslednej dobe upevnením disciplíny. Doposiaľ vojak 
nemusel zdraviť dôstojníka, zaviedlo sa toto až teraz. Doposiaľ kázeň vojska nebola udržovaná dös- 
tojníkmi, ale členmi GPU /teraz NKVD/ Národný komisariát vnútorných del. /správy/.? 


6 Na mape zr. 1937 Sknitöw, západné predmestie Ľvova. 

7 — Najpočetnejším dvojplošným lietadlom vo výzbroji sovietskeho letectva boli stíhačky Polikarpov l-15 
a modernejšie I-153 so zaťahovacím podvozkom. Najpočetnejším jednoplošníkom bola legendárna stí- 
hačka Polikarpov |-16. 

8 Išlo o moderné stíhačky Jak-1, LaGG-3 a Mig-3, bombardéry Pe-2 a bitevne lietadlá Il-2. 

9 NKVD -Narodnyj komissariat vnutrennych del (ministerstvo vnútra). V jeho rámci existovali vojská NKVD 


a GUGB (Hlavná správa štátnej bezpečnosti), ktoré robili najšpinavšiu prácu. Od februára 1941 sa 
z GUGB stal samostatný NKGB (ľudový komisariát štátnej bezpečnosti). V júli 1941 bol zrušený a znovu 
začlenený do NKVD ako GUGB. NKGB bol obnovený v apríli 1943 a v marci 1946 sa premenoval na MGB 
(Ministerstvo štátnej bezpečnosti). 


42 


NKVD je vojenská uniformovaná organizácia, vyzbrojená ako vojsko. Táto organizácia podlieha 
komisariátu vnútra, ktorej podlieha i pohraničná stráž. 

2./ Hospodárske pomery. 

Hospodárske pomery v Rusku sú veľmi zlé. Zapríčinená je vraj zlou organizáciou hospodárenia, 
ako i obchodovania. V nedostatku je tam cukor, koloniálny tovar, plátno, koža, súkenný tovar a po- 
dobne. 

Všeobecne je tam veľká drahota. 1 pár lepších Snürovacich bot stojí 400 až 750 R., vysoké boty 
až 1200 R., oblek až 2000 R., chlieb stojí 2,60 R., maslo 40 R., slanina 36 R., mlieko 3 — 4 R., mäso 
v štátnych obchodoch 5 R., inde 16 R., pšenica 300 R., žito 220 — 300 R. 

3./ Politické pomery. 

Na celom území sojuzu organizovaných v komunistickej strane je asi 25 %. Hlavnou složkou 
komunizmu je tam mládež a len v malom procentu vo veku staršom. Sú to iba tí starí komunisti, 
ktorým sa dostalo dobrých miest. Inak je mnoho takých, ktorí niekedy ako dobrí komunisti, dnes sú 
tam len zo strachu. Všetka pozornosť vo výchove v duchu komunizmu je venovaná mládeži, ktorá 
je vraj komunizmom priamo sfanatizovaná. Silne sú prenasledovaní Ukrajinci, ktorí za poľskej vlády 
boli sa zúčastnili nacionalistického hnutia. Takýchto zatvárajú, alebo odvezú, a to v najčastejšom 
prípade na Sibír." 

4./ Rözne. 

Pre kontrolu obyvateľstva je každému občanovi vydaný t.zv. „pasporť“ s fotografiou, pre legiti- 
movanie sa. Týmto pasportom smie opustiť svoje bydlisko. Bez tohto nenavštívi ani susednú dedinu. 
Okrem tejto legitimácie majú ešte pracovnú a pre nákup poživatin. Tieto legitimácie sa vydávajú len 
po dokonalom šetrení. Nakoľko ale je tam veľmi rozšírené korupnictvo, za ruble sa šetrenie odpustí 
a úradník vydá legitimáciu | na meno nejakého mrtvého, ktorý bol vedený ako spoľahlivý. Tento 
spôsob používajú najmä tí ľudia, ktorí sú hľadaní pre nejaký prečin, alebo zločin, bezpečnostnými 
úradmi. 

Všetky úrady sú vraj v rukách židovských, a preto nie je tam žiadon poriadok, lebo vraj tí sa 
nestarajú 0 úrad a poriadny chod služby, ale o kšefty. Pokiaľ vraj sa týka úradov vyšších, tam sú 
židia vylúčení odtiaľ však sa lud spravodlivosti nedočká, keď ho ide hľadať, a najmä keď sa jedná 
o stiažnosť na vedenie nižších úradov, kde sú ohrozené postavenia úradníkov, ktorí sú židia, lebo 


10 Akobolo spomenuté v úvode, pripojenie bývalého východného Polska po 17. septembri 1939 k ZSSR 
značilo zmenu politického systému a sociálno-ekonomických štruktúr. Uzemie bolo podrobené tvrdej 
sovietizácii. Boli zakázané všetky ukrajinské strany a kultúrne organizácie. Nasledovala násilná kolektivi- 
zácia, proticirkevné akcie, represie proti „buržoázii“, masové deportácie obyvateľstva. Bol to teror proti 
vlastnému obyvateľstvu. Od roku 1940 sa stalo najväčším postrachom vyčíňanie oddielov NKVD. Najväčší 
úder zasadili poľskému obyvateľstvu, nebrali však ohľad ani na miestnych Ukrajincov či Židov. „Boľševici 
akoby doháňali to, čo už dávno zvládli vo vnútri Sovietskeho zväzu: zbavovali spoločnosť sociálneho 
a etnického „zamorenia“, eliminovali z nej „nepriateľa“. BABEROWSKI, Jörg: Rudy teror. Déjiny stalinis- 
mu. Praha 2004, s. 153-154. Z poľských knižných prác o tomto období možno uviesť napr. Okupacja 
sowiecka ziem polskich 1939 — 1941. (Red. P Chmielowiec). Rzesów — Warszawa 2005, TORZECKI, 
R.: Polacy i Ukraińcy. Sprawa ukraińska w czasie Il. wojny światowej na terenie Il. Rzeczypospolitej. 
Warszawa 1993, MUSIAŁ, B.: Rozstrelać elementy kontrrewolucyjne! (Brutalizacja wojny niemiecko-so- 
wieckiej latem 1941 roku). Warszawa 2001, s. 17 — 88, DURACZYNSKI, E.: Polska 1939 — 1945. Dzieje 
polityczne. Warszawa 1999, s. 80 — 96. Z dostupných ukrajinských prác napr. ROMANIV, O.-FEDUŠČAK, 
l.: c.d., 2003, s. 30 — 47. 

k priamo k úradom vyšším sa lud nedostane a takéto veci sa z nižších úradov hore nedostanú. 
Všeobecne možno povedať, že ruský občan a bezpečnosť jeho nie je nikým chránený, keď je mu 
krivdeno, nemôže sa vôbec dožiadať spravodlivosti. Keď ale prejavi občan svoju nespokojnosť na- 
vonok v prostredi svojho pôsobenia medzi ostatnými občanmi, môže sa mu stať to /a stáva sa to 
v najčastejšom pripade/, že príde v noci motorizovaná hliadka NKVD a bez toho že by sa mu dali 
obliecť, alebo ho šetrili pre jeho vyjadrenie nespokojnosti, odvezú ho a nikto viac sa 0 ňom nič ne- 
dozvie, že čo sa s ním stalo. 

Medzi robotníctvom ako i po dedinách sú platení vládni dôverníci, ktorých úkolom je strážiť 
záujmy komunizmu a bezpečnosť štátu po stránke politickej, ohlásiť každú podozrelú osobu NKVD, 
ktorý vynesie okamžíte rozsudok previnilca a v zápätí toho aj trestá. Mnoho razy sa stane, že občan 
ani neuvedomí si že spáchal nejaký zločin pri výmene svojich názorov, sa stratí bez stopy, o Co sa 
postará NKVD. 

Príslušníkom armády sú denne robené politické prednášky, v ktorých sa im prednáša o utláčaní 
robotníctva kapitalismom v okolitých štátoch a sú povzbudzovaní k tomu, že oni budú vraj tí, ktorí 
tých vykúpia. Pri tom najviac sa hovorí o Nemecku, Taliansku. 

O terajšej vojnovej situácii hovoria, že sa to vyvíja v prospech Ruska. 

Tieto politické prednášky v armáde sa konajú už dlhú dobu, nemení to však vraj na jej morálnej 
hodnote. Hovorí sa, že ruský vojak sa vojny veľmi bojí a stalo sa vraj pri poslednom obsadzovaní 
Bukoviny", že vojaci zo strachu od vojenského konfliktu vyskakovali vo vhodnej chvíli z vlaku a ute- 
kali kde len mohli. Mnoho z nich vraj bolo po ich dopadení odstreleno NKVD. 

Všeobecne o Rusku možno povedať to, že pre ľud socialne slabý je tam bieda a po stránke 
organizačnej, hlavne v institúciach nižších, ktorý by mali služiť ľudu, je naprostý neporiadok. Toto 


zprav. dôst. I. kat. 
npor. Kamenický 

4. 
Hlásenie o výsluchu ukrajinského utečenca Jachyma Bajdu 
z 5. októbra 1940 o masovej mobilizácii v ZSSR, šírení víťazných 
nálad a veľkých cvičeniach sovietskej armády na obsadenom 
území západnej Ukrajiny 


Peší pluk 8. 
Či. 902/Dôv. zprav. 1940. Michalovce, 5. októbra 1940 
Vec: Bajda Jachym, ruský utečenec 
hlásenie. 
Veliteľstvo 2. divízie 
2. odd. 
Prešov. 


Predkladám hlásenie o výsluchu Bajda Jachyma, ruského utečenca, nar. dňa 17. 2. 1911 vo 
Verbižit, okres Lwov, národnosti ukrajinskej, náboženstva gr. kat., školského vzdelania 5 roč. učitel- 
ského seminára, stav slobodný, zamestnaním správca ľudovej školy, posledne vo Verbiži. 

Utiekol pre neznesenie terajšieho režimu, pre prenasledovanie pre jeho bývalé nacionálne pre- 
svedčenie ukrajinské, jako i preto, že pochádzal z majetnej rodiny, ktorej členov terajšia vláda vyvá- 
žala na Sibír. 

Na slovenské územie sa dostal cez Maďarsko, prekročil u Nemeckej Porube, prihlásil sa na 
Oddeleni finančnej stráže, ktorou odovzdaný žandárskej stanici v Závadke, ktorá ho po vypočutí 
odovzdala okresnému úradu v Michalovciach, ktorý ho prepožičal za účelom vypočutia tunajšiemu 
veliteľstvu. Po vypočutí bol vrátený okresnému úradu k ďalšiemu pokračovaniu. 


Veliteľ pluku: 
mir. pech. Zverin Ondrej. 


Peší pluk 8. 
K či. 902/Dôv. zprav. 1940. Dôverné! 


Vlastná zpráva. 


1. Zprávy o vojsku: 


1 Dedinka Werbiž, ukr. Verbiž. 

V obciach Szeryzec?, Dominia? a Rozwadive“ n/Dnestrom je ubytované jazdectvo. Podľa neove- 
rených zpráv v sile asi 3 plukov. V obciach Komarne“, Chlopic“, Stria” a Koňuchyn“ je ubytované le- 
tectvo a protilietadlové delostrelectvo. Vo Lwove je ubytované tiež množstvo vojska rôznej zbrane. 

2. Povolávanie vojska do činnej služby: 

Podľa nariadenia maršala Timošenka? povoláva sa do vojenskej služby ročníkom 1915 až na 60 
rokov na trojmesačný výcvik a do prezenčnej služby nastupuje teraz ročník 1917 — 18 — 19 — 20 
— 21 a 22. Z 22. ročníku len tí, ktorí do 15. septembra 1940 skončenú strednú školu. Odvody zapo- 
čaly 15. septembra 1940 a majú byť ukončené 10. októbra 1940. 

3. Výzbroj sovietskej armády: 

Puška podobná našej s otočným záverom pre päť nábojov. Iný je iba bodák, ktorý je guľatý tvaru 
dýky. 

Guľomety majú dvojaké a to Maxim, ktorý v boji je ťahaný na kolieskách, inák sa nosí na autách. 
Iný 4 hlavňový neznámeho vzoru”, ktorým sú vyzbrojené nákladné autá. Strieľa sa z nich jak na ciele 
pozemné tak i na vzdušné. 

Delostrelectvo je výlučne motorizované a sú až 30 cm ráže". 

Tanky sú podľa udania najmenšie 8 tonové, najväčšie 80 tonové“. 

Lietadlá majú 1 až 12 motorové". Najväčší typ je nazvaný po Maximovi Gorkim. 

Bližšie údaje o spomenutých zbraniach udať neviem, nakoľko Rusovia všetky svoje zbrane držia 
v najväčšej tajnosti. Civilné osoby nemajú žiadnej možnosti sa k nim dostať. Pri presunoch každú 
zbraň majú prikrytú, pri ubytovaní stráženú, nepovolaným osobám teda vôbec nepristupné. Taktiež 
od vojakov sa nemôže nič dozvedieť, lebo vojak sa nesmie stýkať s civilným obyvateľstvom a tiež 
nesmie o tom nikde hovoriť. 

4. Veľké cvičenie rudej armády: 

V posledných dvoch mesiacoch konala rudá armáda veľké cvičenia na teraz obsadenom území, 
ktorých sa súčastnily všetky složky rudej brannej moci. Hlavný dôraz sa kladol vraj nočným akciam 
tankovej zbrane ako i leteckej. Najmä presuny sa konaly výlučne len v noci. Pri útočnom boji boli 
použití aj parašutisti, ktorí boli spustení nad mesta a dôležité objekty pre vojsko. 

5. Opevňovacie práce: 

Opevňovacie práce sa konajú na rusko-nemeckých hraniciach, kde sa stavajú drátené prekážky 
niekde až v štyroch radoch, hlavne tam, kde sú slabé prekážky prírodné. Opevnenie sa väčšinou 


Polsky Szczerzec, dnes Ščyrec, juhovýchodne Ľvova. 

Ide asi o obec Demnia. 

Polsky Rozwadöw, ukrajinsky Rozwadiv. 

Dnes Komarno, juhovýchodne Ľvova. 

Osada (veľkostatok) Chlopy sa nachádza na mape z r. 1937 južne Komarna. Od roku 1945 Peremožne. 
Pravdepodobne Sroki, ukr. Soroky, pri Stryji. 

Ide asi o Koniuszki, ukr. Konjušky-Korolivski, juhozápadne Komarna 

Maršal Semjon Konstantinovič Timošenko bol vtedy ministrom obrany. 

Bol to ťažký guľomet Maxim, vzor 1910. 

Najmohutnejšie delá vo výzbroji ČA boli kalibru 305 mm (TM-2-12 a TM-3-12), 356 mm (TM-1-14 a TP- 

Najväčšie lietadlá mohli byť dopravné stroje ANT-26. 

opiera o rieky, ako San a Bug a kde niet takých riek, tam sa kopú priekopy asi 4 m široké a asi 3 m 
hlboké a napúšťajú sa vodou. Za tými prekážkami sa kopú zákopy, ktoré sa údajne i betonujú.““ Pri 
stavbe sú zamestnaní iba vojaci. Na maďarských hraniciach sa žiadne opevnenie nerobí. 

6. Propaganda a výchova: 

Propaganda je silne protinemecká a japonská. Na politických prednáškach vychovávajú obča- 
nov proti Nemcom a kapitalistickým štátom, ironizujú vodcov týchto štátov, ako Hitlera. Nazývajú 
ho „Družba“. Japonského ministra „Kovove“" „Veselý človek“ a podobne. Nemecku hovoria, že 
válku prehraje. Ukrajinci nech nehľadajú spásu v Nemecku, lebo vraj Nemecko príde prosiť spásu od 
Rusov. "$ Vo výchove sa hlavný dôraz kladie mládeži, ktorá bude a je vraj nositeľkou blaha ruského 
národa. Obyvateľstvo staršieho veku ku komunizmu nútia terorom. Keď prehovorí niekto len najme- 
nej, že nesúhlasí s režimom, alebo pri slávnostiach a podobne stráni sa aktívneho zúčastnenia, vrh- 
ne sa do podozrenia proti komunizmu a trestá sa na mieste i vyhnanstvom na Sibír. Okrem výchovy 
Rusov sú založené spolky pre školenie príslušníkov iných štátov ako Česko, Nemecko, Maďarsko, 
Francúzsko, kde sú školení pre vedenie týchto štátov, lebo hovoria, že príde čas, že spomenuté štáty 
budú súčasťou Sojuzu. Celková výchova je internacionálna. 


7. Nálada obyvateľstva: 

Obyvateľstvo, hlavne ukrajinské je veľmi rozhorčené nad boľševickým režimom a hovoria radšej 
zahynúť, než by mali znášať ten krutý teror, ktorým sú vraj stíhaní na každom kroku. Občania nikde 
nesmú prejaviť svoju slobodnú vôľu, po prípade nespokojnosť a podobne, lebo hneď sú stíhaní 
trestom. Všade v podnikoch ako i hospodárstvach sú poväčšine židovskí komisári, ktorí vraj majú 
aj vlastnú trestnú právomoc tak, že môže previnilca odsúdiť na mieste podľa vlastného posudku 
trestnej veci. 


8. Hospodárske pomery: 

Celkove hospodárske pomery sú veľmi ťažké, tak že v poslednej dobe i na zabranom území 
Ukrajiny vznikol i hlad, lebo od hospodárov všetko bolo dokúpené, alebo odobrane násilím pre štát, 
alebo armádu. Hospodári, ktorí museli odpredať svoje výrobky, tiež utrpeli veľké škody, lebo pokiaľ 
im za jeden g žita zaplatili necelých 6 rubľov, on pri kúpe musí platiť však vyše 300 R. Za 1 kg mäsa 
hospodárovi zaplatia 17 kopejok, on keď chce si kúpiť musí zaplatiť 4 R. 

Poľnohospodársky robotník dostane na jeden deň 5 R., za 1 kg chleba však musí zaplať 2,60 R. 
Za 1 lit. mlieka 4 R. Takýto robotník je vraj poväčšine len jedenkrát cez deň. 1 kg slaniny stojí 30 R., 
jeden pár topánok 400 R. 

Správca školy mal na jeden mesiac 250 R. Z toho musí zaplať mesiačne 25 R. na armádu, vraj 
za vykúpenie z podkapitalistického jarma. Keď bol prijatý do vládnej vyvarovne, mohol dostať stravu 


14 Išlo o tzv. Molotovovu líniu. 

15 „Kovoye“ bol predseda vlády knieža Fumimaro Konoe. 

16 Zrejme narážka na nemecko-ukrajinskú spoluprácu počas 1. svetovej vojny, ktorá vyústila do nemeckej 
podpory ukrajinskej štátnosti (1918 — 1920) a kontaktmi ukrajinskej emigrácie s Nemeckom v medzivoj- 
novej Európe. 

na mesiac za 180 R. /strava trikrát denne, ráno asi 25 dl. kávy a chleba, na obed polievka, mäso 
a prívarok, alebo mučnikové jedlo, večera zase káva, alebo polievka a chlieb/. 

Dobre platení sú dôstojníci a robotníci špecialisti v továrňach a továrenskí robotníci vôbec a nie- 
ktorí úradníci. 


9. Náboženské pomery: 

Byť príslušníkom cirkve je povoleno každému, do kostola môže chodiť ale iba pospolitý lud, 
lebo akonáhle je štátnym zamestnancom, kostol nesmie navštevovať. Farárov však veriaci vydržujú 
sami. 


10. Rôzne: 

Staré rusko-poľské hranice sú ešte vždy zatvorené. Otvorené budú vraj až po úplnom prevedení 
čistky na zabratom území. Ukrajinu čistí hlavne od bývalých ukrajinských nacionalistov, ktorých po 
zistení odnášajú do vnútrozemia, alebo ich vyvážajú do vyhnanstva. 


npor. Kamenický v.r. 
zprav. dôst I. kat. 


Prešov, 8. október 1940. 
Za správny odpis: 

5. 
Správy získané od skupiny ukrajinských utečencov na čele 
s Michajlom Matejkovom dňa 9. októbra 1940 hovoriace 
o hospodárskom útlaku na obsadených územiach a očakávaní 
blízkeho vojnového konfliktu s Nemeckom 


Peší pluk 8. 
Či. 915/Dôv.1940. Michalovce, 9. októbra 
1940. 
Vec: Matejkov Michajlov a spol. 
ruskí utečenci — hlásenie. Dôverné 
Veliteľstvo 2. divízie 
2. oddelenie 
Prešov. 


Predkladám hlásenie o výsluchu ruských utečencov Matejkov Michajlov a spol. 

1. Matejkov Michajlov', nar. 18. 11. 1903 Wolosianka?, okres Stryj, príslušný tamtiež, národnosti 
ukrajinskej, náb. gr. kat., školy 1. tr. ľudovej školy, povolaním roľník, ovláda ukrajinský, čiast. poľský, 
čítať a písať vie. Ženatý, bezdetný. 

2. Bystrianik Fedor, nar. 6. 2. 1900 v Jelenkowaté“, okres Stryj, príslušný tamtiež, národnosti 
ukrajinskej, náb. gr. kat., školy 4 tr. ľud., povolaním roľník, ovláda ukrajinskú čiast. poľskú, čítať 
a písať vie, ženatý, má 3 deti. 

3. Burák Michajlov, nar. v októbri 1911 v Jelenkowaté, okr. Stryj, príslušný tamtiež, národ. ukra- 
jinskej, náb. gr. kat., negramotný, povolaním roľník, ovláda ukrajinsky slovom. Ženatý, má 2 deti. 

4. Wolosczuk Fedor, nar. 3. 1. 1921 v Jelenkowaté, okr. Stryj, príslušný tamtiež, nár. ukrajinskej, 
náb. gr. kat., povolaním roľník, školy 3. tr. Ľudové, ovláda ukrajinský, čítať a písať vie. Slobodný. 

Ad. 1./ Utiekol preto lebo mal odovzdať štátu 24 g obilia, toľko nemal a bál sa, že bude odvezený 

na Sibír. Predtým bol zavretý a pustili ho preto, aby odovzdal spomenutí obilie. 

Ad. 2./ Pre nacionalistické presvedčenie, bál sa, že bude odvezený na Sibír. 

Ad. 3./ Bol komandovaný do služby (VOES) v tejto vo dne pracoval a v noci strážil spolu S vo- 

jakmi hranice. Za toto nedostával žiadnú odmenu ani stravu. 

Ad. 4./ Utiekol preto lebo bol nútený vstúpiť do strany „Komsomol“ (Komunistická socialistic- 

ká moloď leninská)“, ktorá vychovávala mládež v duchu komunistickom a bezbožnom. 
Mimo toto boli nútení do strážnej služby, k stráženiu hraníc. 


Správne najskôr Mychajlo, aj v ďalších prípadoch. 

Polsky Wotosianka, ukr. Volosjanka, pravdepodobne pri mestečku Skole. 
Poľsky Jelenkowate, ukr. Jalinkovatoje, susedná obec Volosjanky. 
Komsomol — Komunistický zväz mládeže. 


FUN 

Rusko-maďarskú hranicu prekročili dňa 21. 9. 1940 z Jelenkowaté do Ľachovec Maďarsko. 
Slovenskú hranicu prekročili dňa 5. októbra 1940, pri Nemeckej Porube. 


Všetci po výsluchu boli vrátení okresnému úradu v Michalovciach k ďalšiemu pokračovaniu. 
Poznámka: Horemenovaní utečencí sú veľmi nízkej inteligencie, okrem vlastného domova sa 
nepohybovali nikde a preto podrobnejšie zprávy udať nevedia. 


Veliteľ pluku: 
mir. pech. Zverin Ondrej 
Peší pluk 8. 
K čj. 915/Dôv.1940. Dôverné 


Zprávy od utečencov. 


1. Zprávy o vojsku: 

Medzi Tuchlevo“ a Hrebenovo" je mnoho vojska odhadnúť koľko nevedia, je tam pechota, jazda 
a delostrelci. Táboria pod lesom jednak pod stanami a tiež majú tam vybudované asi 12 veľkých 
barakov prízemných. Stravujú sa z poľných kuchýň. 

V obci Jelenkowaté je asi 100 vojakov pešiakov a 8 jazdcov. Títo konajú strážnu službu na hra- 
niciach pri obci Jelenkowaté. V tejto obci odobrali gazdom 4 domy pre vlastné ubytovanie. Gazdov 
z týchto domov ubytovali iným gazdom, takže v niektorých domoch bývajú teraz i 2 až 3 rodiny 
spoločne. 

Vyzbrojení sú títo vojaci puškami, ľahkými a ťažkými guľometmi. Domy obývané vojskom sú prís- 
ne strážené a civilné obyvateľstvo nemá k týmto prístup. Výzbroj majú dobrú, výstroj na hraniciach 
tiež dobrá. 

V obci Oporec? je asi 8 — 10 stredných tankov, delostrelectvo motorizované a asi 20 nákladných 
automobilov. 

2. Opevňovacie práce: 

Rusi budujú obyčajné zákopy podľa maďarských hraníc všeobecná línia týchto zákopov sa ťahá 
od spomenutých hraníc vo vzdialenosti asi 10 — 15 km. Na niektorých miestach tieto zákopy sú 
maskované, hlinou a drnom, do týchto sú porobené otvory. 

Línia týchto zákopov sa ťahá: Rozanka? — Wološanka!“ — Ternovka'! a Oporec. Na budovaní 
zákopov pracujú staršie ročníky vojakov z Ruska. 

3. Povolanie vojska: 


01 


Najskôr dnešná obec Lochove, severozápadne Mukačeva, ktoré bolo okupované Maďarskom. Na mape 
z roku 1929 pod názvom Lachovce. 

Tuchla, ukr. Tuchlja. Leží na juhozápade Ukrajiny. 

Severne od dnešného mesta Tuchlja, dnes Hrebenov. 

Oporzec, ukr. Oporec, juhovýchodne mesta Stryj. 

Róžanka (Wyžna — Nižna, ukr. Rožanka Verchna — Nyžnja). 

Wolosianka. 

Ide o Ternawku, ukr. Tarnavku. 

Dňa 23. septembra 1940 konali sa odvody v okrese Stryj, k odvodu povolali 3 ročniky a síce 
1917, 18 a 1919 a to tých brancov, ktorí ešte vôbec neboli vojakmi. Kedy títo odvedenci majú 
nastúpiť službu, to nevedia. Záložníci, ktorí boli vojákmi za bývalej Poľskej vlády, sú vôbec neni 
povolávaní. 

4. Nálada obyvateľstva: 

Je veľmi zlá, s režímom nesúhlasia, odoberajú majetky a od občanov, ktorým boli majetky pone- 
chané, vyžadujú veľké dane. Tieto sa odvádzajú buď v peniazoch alebo v naturaliach. Je tam veľký 
nedostatok takmer vo všetkých denných potrebách. Obchody boly zoštátnené. 

9. Propaganda: 

V dedinách prevádzajú schôdze t.zv. dôvernici asi 2 — 3 krát v týždni, na tieto schôdze musí sa 
každý občan dostaviť. Na týchto propagujú myšlienku komunistickú a režím kom. súdržnosť a bu- 
dúcu vojnu s Nemeckom. 

6. Hospodárske pomery: 

Platy zamestnancov sú veľmi neumerné k cenám článkov pre dennú potrebu. Na pr. učiteľ, ktorý 
učí prvý rok, dostáva 300 rubľov, mladý poručík 800 rubľov. 1 g žita stojí 120 rubľov, mlieko 1 | stojí 
1,50 rub. Maslo, ktoré kupuje zoštátnený obchod platí za 1 kg 10 rub. predáva toto konzumentovi 
za 20 rub. Topánky s gum. podrážkou stoja 80 rub. K dostaniu v obchodoch neni takmer nič, to čo 
sa ešte predáva je zo zásob z býv. vlády. 

Hlásenie Žandárskej stanice v Jovsi z 11. októbra 1940 
o výsluchu Ukrajincov Vasila Peryka a Fedora Havriliva o ich 
predchádzajúcej politickej činnosti na Podkarpatskej Rusi 
a Ukrajine 


Žandárska stanica Jovsa, okres Michalovce. Jovsa, 11. október 1940 


Čís. jedn. Sine 

Vec: Zpravodajské zprávy — hlásenie. Veliteľstvo 3. divízie, odd. 2 
Odpoveď k čís. jedn. ./. 

Prílohy: ./. Prešov. Dôverné 


Hlásim, že hliadka tunajšieho žandárstva dňa 10. októbra 1940 o 22.20 hod. zadržala dvoch 


ruských utečencov z bývalého Poľska, Vasila Peryka a Fedora Havrilija', ktorí pri vyšetrovaní sami 
jednotlive a dobrovoľne udávali, že: 


„Od roku 1938 boli členmi národnej ukrajinskej gardy „SIČ“ v bývalom Poľsku a súčastnili sa bo- 


jov na bývalej Karpatskej Ukrajine, v počte asi 500 mužov proti Maďarom pri rieke Tise a pri Chuste.? 
Tu však pred veľkou presilou Maďarov a Čechov museli vraj ustúpiť až na územie Rumunska, kde ich 
Rumuni zajali, odzbrojili a odovzdali Maďarom. V Maďarsku však dlho neboli, len niekoľko týždňov, 
načo ich začali Maďari odovzdávať po 40 mužov v skupine Poliakom. Takto však urobili iba raz, 
t.j., že Poliakom dali iba 40 mužom a zbytok údajne museli Maďari odovzdať Nemecku, Co sa vraj 
aj tak stalo." Peryk a Havrilij dostali sa do Polska v prvej skupine odovzdávajúcej Maďarmi a to zo 


1 
2 


Inde Havriliv Fedor. 

Ide o príslušníkov tzv. Karpatskej Siče — polovojenské ukrajinské dobrovoľnícke jednotky sformova- 
né Organizáciou ukrajinských nacionalistov (OUN; bola vytvorená v roku 1929 vo Viedni predstaviteľmi 
ukrajinskej vojensko-politickej emigrácie) na Podkarpatskej Rusi na obranu Karpatskej Ukrajiny pred ma- 
ďarskou agresiou (nezávislého štátneho útvaru, ktorý vyhlásil nezávislosť od Československa, existoval 
v dňoch 15. — 16. marca 1939 a následne bol okupovaný Maďarskom). Viedli krvavé boje na línii Užhorod 
— Mukačevo — Berehove — Sevluš a po maďarskej okupácii prešli na partizánsky spôsob boja v horských 
masívoch Karpát (do konca mája 1939). 

Jeden z oddielov Karpatskej Siče pod velením stotníka (rotného) Stepana Suľatyckého v počte 200 (podľa 
iného zdroja až 500) vojakov pod náporom maďarských vojsk ustúpil na rumunské teritórium. Rumuni 
vojakov odzbrojili a internovali a v nasledujúcich dňoch vydali maďarskej armáde. Niekolko mesiacov sa na- 
chádzali v maďarskom internačnom tábore (boli vystavení ustavičnému vyšetrovaniu a mordovaniu) najprv 
v Bucskove a neskôr v Nyíregyháze. Na žiadosť nemeckého vojenského veliteľstva maďarské úrady pre- 
pustili z koncentračného tábora v Nyíregyháze skupinu vojenských zajatcov — príslušníkov Karpatskej Siče. 
Začiatkom júna roku 1939 300 až 400-člennú skupinu internovaných previezli do Komárna a naložili do ne- 
meckého transportu, ktorý ich následne dopravil do zámku v Hartensteine (20 km od Kirschendorfu v Hor- 
nom Rakúsku) a zapojili do programu výcviku tzv. Ukrajinského legiónu R. Suška (vojenského oddielu OUN) 
pod vedením nemeckých inštruktorov, ktorý prebiehal v horskom barakovom tábore v okolí Hartensteinu. 
Krátko pred vypuknutím druhej svetovej vojny bol legión prepravený na východné Slovensko (do okolia 
Prešova) a po napadnutí Poľska Nemeckom mal vniknúť na územie krajiny s cieľom podporiť protipoľské 
vystúpenie Ukrajincov. Bližšie pozri SMIGEL, M.: Ukrajinský legión Romana Suška. Utok zo Slovenska na 
Poľsko (1939). In: Slovenská republika (1939 — 1945) očami mladých historikov VI. Slovensko medzi 
14. marcom 1939 a salzburskými rokovaniami. (Zost. M. Pekár-R. Pavlovič). Prešov 2007, s. 279 — 292. 
K Podkarpatskej Rusi v roku 1939 z novších prác pozri napr. tiež DĄBROWSKI, D.: Rzeczpospolita Polska 
wobec kwestii Rusi Zakarpatskiej (Podkarpatskiej) 1938 — 1939. Toruń 2007, s. 296-367. 

zajateckého tábora v Niredházu“. Súc takto v poľskej moci, podarilo sa im v čase polskej mobilizácie 

zutekať, čo bolo v jeseni roku 1939 a od tej doby zdržiavali sa v lesoch až do dnešného dňa.“ 

Hlavným veliteľom organizácie „SIČ“ bol istý generál Klempuš“ a tajomníkom a či organizátorom 
bol istý Roháč, ktorý údajne má byť t.č. v Prešove vedúcim ukrajinského spolku „Prosvita“.® 

Rusko má na zabranom území Poľskom, obývanom to Ukrajincami, na hranici s Nemeckom 
Z ruskej strany silné zákopy zemné s drôtenými prekážkami, takže útek do Nemecka je skoro ne- 
možný. 

Hranice rusko-nemecké sú obsadené silnými jednotkami neznámeho počtu a útvarov ruskej 
armády. 

Na hranici rusko-maďarskej sú iba drôtené prekážky a silné hliadky na každých 200 — 300 kro- 
kov, čo sa riadi dľa terénu a medzi 3 — 4 takými hliadkami majú Rusi jeden guľomet a k všetkému 
tomu vraj hliadkujú kozáci po skupinách 3 jazdcov a k pomoci majú dobre vycvičených policajných 
psov. 

Ruské úrady od Ukrajincov povinne odoberajú pšenicu, jačmeň a slovom všetky druhy obilia 
a ktomu účelu je v každej dedine komisár Soviet, ktorý riadi odbernú akciu. Keď sa niektorý zprotiví, 
zoberú mu všetko a ako neposlušného a nespoľahlivého odvádzajú ako vyhnanca na roboty v olo- 
vených baniach na Sibír. 

Asi v dňoch 23. — 26. októbra 1940 boli v Rusku odvody ročníkov 1918, 1919 a 1920, pri kto- 
rých odvedených púšťali ešte na 15 dní domov. Nespoľahlivých, ktorí neboli komsomolcami domov 
už nepúšťali ale museli ihneď k ruskému vojsku narukovať. 

V poľskom Rusku sú vraj ukrajinské tajné organizácie, ktoré sa tajne medzi sebou zdravia zdvi- 
hnutím ruky ako Na stráž, pri čom slovne „Sláva Ukrajine“. Táto organizácia má v každej dedine za- 
prisahaných členov, ktorí tajne prechovávajú zbrane — pušky. Majú niekde po 4 — 5 puškách, niekde 
však i viacej, iných zbraní nemajú." 

Táto organizácia, tzv. „SIČ“ chce presídliť do cudziny a za hranicami organizovať odboj pre 
oslobodenie Ukrajiny a utiskovaných Ukrajincov. Organizácia má namierené presídlenie buď na 
Slovensko alebo Nemecko a preto príslušníci tajne Sičovej organizácie už pomaly odchádzajú ile- 
gálne do cudziny.® 
4 Nyíregyháza. 

5 lšlooDmytra Klempuša, ktorý však nebol generálom. V civile bol úradníkom. 

6 Prosvita — ukrajinský kultürno-politicky spolok. Na území ČSR (Podkarpatskej Rusi) ho založila podkar- 
patská inteligencia v roku 1920. Jeho predstavitelia sa hlásili k ukrajinskej národnosti a ukrajinskému 
národu s cieľom šíriť osvetu medzi tamojším obyvateľstvom. Zástupcovia ukrajinskej národnosti pre- 
sadzovali v školstve a administratíve rusínsko-ukrajinský jazyk (od neho potom postupne prechádzali 
k spisovnej ukrajinčine). Spolok bol známy svojimi proukrajinskými (vo vzťahu k 1. ČSR „separátnymi“ 
a veľkoukrajinskými) ambíciami. Svoje pobočky mal i na východnom Slovensku. 

7 idẹ o podzemné štruktúry Organizácie ukrajinských nacionalistov (nie o štruktúry „Siče“) budované 
v emigrácii a na území západnej Ukrajiny (v dokumente Poľská Ukrajina) s cieľom (vytýčeným už od roku 
1929), a to vyvolať masové ozbrojené povstanie Ukrajincov a vyhlásiť nezávislý ukrajinský štát. 

8 Najar roku 1940, po víťazstve Werhmachtu v západnej Európe, väčšina ukrajinských emigrantských 
ústrední (a najmä OUN) očakávala nemecké ťaženie proti ZSSR. Z toho dôvodu podsúvala veleniu nemec- 
kej armády rôzne projekty formovania ukrajinského vojska. Napriek tomu nemecká generalita nepripúšťa- 
la myšlienku organizovania rovnocennej ukrajinskej armády a súhlasila len s formovaním počtom nevel- 


kých bojových jednotiek. Predáci ukrajinských nacionalistov cieľavedome išli za potrebou organizovania 
pravidelných vojenských oddielov ako zárodku formovania budúcej ukrajinskej národnej armády, ktorá 

Maďari keď pristihnú utečencov z Ruska, týchto zadržia a ilegálne ich vracajú zpäť do Ruska. 
Títo však opäť iným smerom prejdú hranicu a snažia sa dostať na Slovensko cez územia Maďarmi 
obsadené, lebo na hranici nemecko-ruskej je prechod veľmi ťažko možný. 

Ruskou hlavnou propagáciou je spojiť celý svet v jednú socialistickú masu, v ktorej každý národ 
mal by svoju republikanskú formu a s týmto všetký práva. To však že nie je pravdou, lebo Sovieti 
pri príchode na poľskú Ukrajinu spálili všetky knižnice školské a obecné, na školách vyučujú len 
veľkoruščinou. Pri príchode Rusov, prišli na ukrajinské školy učitelia z SSSR v židovských mladých 
osobách vo veku 17 až 18 rokov starých, ale sú v niektorých prípadoch aj učitelia Ukrajinci, ale títo 
len zapredaneckého, bolševického presvedčenia. 

Od gréckokatolických kňazov pobrali všetky majetky a v niektorých prípadoch veľmi brutálne 
s nimi zaobchádzali — bili preto, že pri kázaní v kostoloch používali ukrajinského jazyka. 

Na Slovensko bude ešte prichádzať mnoho utečencov Ukrajincov, avšak každý bude udávať 
falošné meno, lebo sa bude obávať, že slovenské úrady hľadajú a majú v sozname príslušníkov „SIČ 
gardy“ a že v kladnom zistenom prípade ich odovzdajú Maďarom. 

Prechod utečencov na Slovensko je údajne na rozkaz organizačného vedenia a aby sa navzájom 
poznali, majú dorozumievacie a spoznávacie heslo: „Voučenko“. 

Na toto heslo, t.j. „Voučenko“ udávať bude utečenec svoje pravé meno pravdu. Medzi iným, 
že každý utečenec musí poznať generála Klempuša, ktorý je na neznámom mieste a organizátora 
Roháča, ktorý je niekde v Prešove na Slovensku. 

Konečne hlásim, že popísané údaje nepodarilo sa nijako preveriť, najmä však nie poznávacie 
heslo „Voučenko“, ale ako heslo, tak aj všetko tu hlásené, bude pri každej príležitosti preverované 
a zistené kladné poznámky budú dodatočne k tomuto hláseniu hlásené. 

Vasil Peryk je nar. 20. 7. 1911 vLebochore“ — býv. Poľsko, tam príslušný posledne bytom, žena- 
tý, roľník, vojakom nebol, číta a píše, gréckokatolík, Ukrajinec a 

Fedor Havrilij je nar. 12. 1. 1918 v Nižnej Rožanke — býv. Poľsko, tam príslušný i posl. bytom, 
slobodný, robotník, vojakom nebol, číta a píše, gréckokatolík, Ukrajinec. 

Oba menovaní boli dňa 11. 10. 1940 predvedení okresnému úradu v Michalovciach, pre neo- 
právnené prekročenie štátnych hraníc, na potvrdenie a súčastne bol osobne vyrozumený zpravodaj- 
ský dôstojník pešieho pluku 8 Michalovce. 

Hlásenie bolo predložené: Veliteľstvu 3 divízie, odd. 2 v Prešove, hlavnému velitelstvu Zandärstva 
v Bratislave a oblastnému žandárstvu veliteľstvu v Michalovciach. 


Na stráž! 
vedením stanice poverený 
hl. strážm. /nečit. podpis/ 


by v príhodnom momente podporila nezávislú ukrajinskú štátnosť (predovšetkým v momente vypuknutia 
vojny medzi Nemeckom a ZSSR). V časti predstaviteľov OUN (tzv. meľnykovská OUN) vládol názor, že je 
potrebné ilegálne prepraviť na Západ (najmä do Generálneho gubernátu) čo najviac aktívnych členov OUN 
a zapojiť ich do výcviku pod vedením nemeckých inštruktorov. Z tohto dôvodu sa na jar roku 1940 zaktivi- 
zovalo ukrajinsko-nemecké vojenské byro v Krakove. Organizacija ukrajinskych nacionalistiv Ukrajinska 
povstariska armija. Kyjev 2005, s. 15 — 23. 

9 Libochora — južne mestečka Turka. 

K čj. 928/Dôv.zprav.1940 

Vec: Peryk Vasil, ruský utečenec 
výsluchový protokol — 
predloženie. 


I. časť — osobná. 


1./ Osobné dáta: 

Peryk Vasil, narod. 20. júla 1911 v Lebochore, okr. Stryj, SSSR, príslušný tamtiež, zamestnaním 
roľník, nár. ukrajinskej, náb. gr. kat., ženatý, 4 deti, škol. vzdelanie 4 tr. ľudové, hovorí ukrajinský 
a poľský. 

2./ Krátky životopis: 

Až do r. 1938 zdržoval sa v rodnej dedine, pretože bol podozrelý ako nacionalista, utiekol 
vr. 1938 na PU., kde ho v Chuste Česi arestovali, kde bol zavretý asi 2 týždne. Odtiaľ bol odovzda- 
ný poľskej policii v Tuchle““, od policie z Tuchle utiekol a skrýval sa 11 mesiacov v lesoch. Keď 
Nemecko obsadilo Poľsko vrátil sa domov. Od Velikej noci t.r. bol podozrievaný z nacionalistického 
smýšľania a preto sa musel hlásiť každý týždeň 2 krát na NKUV" kde s ním spisovali protokol, či je 
nacionalista. Z domova zutekal 24. septembra 1940. Hranice prekročil: maďarskú pri Novoselici"“, 
slovenskú pri Nižnej Rybnici. Pri prekročení hraníc jak maďarských, tak slovenských sa hlásil u bez- 
pečnostných orgánov. 

3./ Príčina zutekania: 

Pretože menovaný bol nacionalistického smýšľania a v r. 1938 zdržoval sa na PU." upodozrie- 
vali ho z protikomunistického presvedčenia a preto mal byť odvezený na Sibír, aby sa tomuto vyhnul, 
zutekal do Maďarska a odtiaľ na Slovensko. 


Zprav. dôst. I. kat. 
npor. pech. Kamenický Julius 


Peší pluk 8. 
K či. 928/Dôv. zprav. 1940. Dôverné 
Vec: Havriliv Fedor, ruský utečenec — 

výsluchový protokol — 

predloženie. 


10 Dnes Tuchlja, južne mestečka Skole. 

11  Skratku sa nepodarilo rozlúšiť, možno má ísť o NKVD. 
12 Dnes Novoselycja. 

13 Podkarpatskej Ukrajine. 

l. časť — osobná. 


1./ Osobné dáta: 

Havriliv Fedor, narodený 1. decembra 1918 v Rožanke Nežná"“, Strij, SSSR, zamestnaním ro- 
botník, národnosť ukrajinská, náboženstvo gr. kat., slobodný, škol. vzdelanie 4 tr. ob. školy, hovorí 
ukrajinský a poľský. 

2./ Krátky životopis: 

Až do roku 1938 bol doma u svojích rodičov, kde pomáhal svojím rodičom na hospodárstve. 
V r. 1938 išiel do Chustu, kde bol organizovaný v SIČ. Po obsadení PU. bol maďarským vojskom 
daný do zajateckého tábora v Nyiregyháza, odkiaľ po 6 týždňoch bol poslaný do Poľska, kde sa zdr- 
žoval až do opustenia vlasti. Z domova zutekal 29. septembra 1940. Hranicu prekročil pro Novoselici 
(maďarskú), slovenskú pri Nižnej Rybnici. Pri prekročení hraníc jak maďarských, tak slovenských sa 
sam hlásil u bezpečnostných orgánov. 

3./ Príčina zutekania: 

Pretože menovaný bol v r. 1938 organizovaný v SIČ — u, mal byť odvezený na Sibír a tiež pre- 
to lebo bol nacionálneho smýšľania, aby sa vyhnul vyhnanstva zutekal do Maďarska a odtiaľ na 
Slovensko. 


Zprav. döst. I. kat. 
npor. pech. Kamenicky Julius 


Peší pluk 8. 
K čj. 928/Dôv. zprav. 1940. 
Vec: Výsluchový protokol. 


II. Časť — Vlastná zpráva. 


1./ Zprávy o vojsku: 

a./ Medzi Hrebenovom" a Tuchlou v lese táborí vojsko, ktoré je ubytované jednak pod stanami 
a tiež z veľkej časti v drevených barákoch. Týchto barákov podľa týchto údajov je tam mnoho 
počet udať nevedia, nakoľko z rad civilného obyvateľstva tam nikto nemá prístupu. 

b./ Povolanie vojska: Asi 20. septembra t.r. konaly sa odvody pre roč. 1917 — 1920, dosiaľ však 
ešte nenastúpili. 

c./ Výstroj a výzbroj: Pechota vyzbrojená puškami, pištolami, ľahké a ťažké gulomety a majú 
strojné pušky, ktoré pojmu 25 — 50 nábojov (automatické pušky“). 


14 Myslí sa Róžanka Nižna, okres Stryj (dnes západná Ukrajina). 

15  Hrebenów (pri mestečku Skole, južne Stryja). 

16 ČA mala vo výzbroji automatické pušky Simonov AVS-36. Mohli strieľať v poloautomatickom i plne auto- 
matickom režime. Mali zásobník na 15 nábojov kalibru 7,62 mm. Poloautomatické pušky Tokarev SVT-38 
a SVT-40 strieľali len v poloautomatickom režime a mali zásobníky na 10 nábojov. Samopaly Degtarev 

Delostrelectvo: Medzi Hrebenovom a Tuchlou ubytované vojsko je vyzbrojené asi 15 cm kanon- 
mi, ktoré ťahajú kone. 

d./ Organizácia: Jako sú organizované jednotky, nevedia taktiež o početných stavoch udavajú 

však, že je tam mnoho dôstojníkov. 

e./ Opevňovacie práce: Podľa maďarských hraníc budujú zákopy kryty a sice na čiare: Vyškow!" 
— Seničiw!% — Rozsanka Vyšnia!“ — Jelenkowaté? — Oporec — Zupaniuw?'. 

Stavba ciest: Udávajú, že budujú cestu z Lwowa do Kyjewa, táto cesta má byť široká asi okolo 

20 m. Tieto údaje sa dozvedeli od ľudí, ktorí na tejto ceste pracujú. 

f./ Morálna hodnota armády: Vojaci ako i dôstojníci vyprávajú, že keď dojde k nejakej vojne, Ze 
nebudú bojovať. Inak v armáde, pokiaľ sa jedná počas služby, je vraj veľká disciplína. Keď sa 
nečim vojak previní pri služobnom výkone, je potrestaný i odstrelením. Mimo služby však sa 
nedá hovoriť o discipline žiadnej. 

2. Hospodárske pomery: 

Hospodárske pomery do mesiaca júla ešte boly dosť znesiteľné a to preto, že do tej doby roľníci 
neplatili žiadne dane, ani iných poplatkov. Do tejto doby iba chodili úradníci a sopisovali majetok 
a výnosnosť majetku. Držali roľníkom rozné prednášky o organizácii hospodárstva v Rusku, propa- 
govali medzi nimi kolchoznictvo, pre ktoré účely tvorili z pozemkov zabratých od bohatých, ukážkové 
kolchozy a nabádali hospodárov k zvyšeniu produkcie. 

Hospodárske pomery neznesiteľnými sa staly od začiatku t.m., a to tým, že roľníkom, ktorí svoje 
majetky ponechali, vyrúbali ruské úrady také poplatky v naturáliach i peniazoch, že mnohí hospodári 
ani nemali to čím zaplatiť, lebo sa im toľko ani nezrodilo. Keď proti tým výmerom išli protestovať, ob- 
vinili ich z protištátnej činnosti a mnohých odsúdili | vyhnanstvom na Sibír. Mnohí zase sa zachránili 
len tým, že mali ešte staré zásoby, ktorým mohli doplniť nedostatok vymeranej mu dávky. 

3./ Nálada obyvateľstva: 


ror tu panujúci, silné obmedzovanie osobnej slobody, zly hospodársky a obchodný systém, nezne- 
siteľné politické pomery, zaťažovanie obyvateľstva veľkými daňami a strach z prenasledovania pre 
nacionálne presvedčenie i keby ho už ani nemal, ale prejavoval ho za poľskej ery. 


PPD-34, PPD-34/38 a PPD-40 používali schránkové zásobníky na 25 alebo diskové na 71 nábojov kalib- 
ru 7,62 mm. 

17 Wyszków — dnes Vyskiv. 

18  Seneczów — ukr. Seničiv. 

19 Różanka Wyżna, ukr. Rožanka Verchnja. 

20  Jelenkowate — okres Stryj (ukr. Jalinkovate). 

21 Ide o obec Zupanie (pri mestečku Skole, južne Stryja). 

22  Kolektivizácia Západnej Ukrajiny sa začala v roku 1940, ale v dôsledku vypuknutia vojny sa nestihla zre- 
alizovať. Aj keď v oficiálnych stanoviskách a vyhláseniach zaznieval princíp dobrovoľnosti, tento proces 
bol celkovo jednoznačne násilný a mal umelo urýchlený charakter. Situácia bola navyše komplikovaná 
tým, že kolektivizácia vôbec nebrala do úvahy miestne špecifiká, odlišnú mentalitu obyvateľov Západnej 
Ukrajiny a politický charakter regiónu. Proces násilnej kolektivizácie sa obnovil už V roku 1944, hneď 
po oslobodení, a s každým nasledujúcim rokom naberal na intenzite. Jeho vyvrcholenie nastalo v ro- 
koch 1948 — 1949 násilnými boľševickými metódami. SMIGEL, M. — KRUSKO, S.: Opcia. Prešov 2005, 
s. 152. 

Obyvateľstvo sa tajne organizuje“, ktorej má byť úkolom v čas potreby vyvolať revoluciu. 
Všeobecné presvedčenie Ukrajincov je, že zanedlho vytvoria Veľkú Ukrajinu. 

Poznámka: 

Ostatné údaje sú súhlasné s udajami predošlých utečencov. 


Zprav. döst. I. kat. 
npor. pech. Kamenicky Julius 


VHA Bratislava, f. 53, šk. 60, 53/40-9/2/5 


23 V texte chýba slovo „do organizácie“. 

7. 
Správa o informáciách získaných výsluchom ukrajinského 
utečenca Ilka Skoľského z 12. októbra 1940, ktorý utiekol pred 
perzekúciami roľníctva na území obsadenom ZSSR 


Michalovce, 12. októbra 1940 


PEŠÍ PLUK 8. 

Čj. 925/ Dôv. zprav. 1940 

Vec: Skoľsky llko — ruský utečenec, Dôverné 
výsluchový protokol — 
predloženie 


Veliteľstvo 2. divízie 
2. oddelenie 


Prešov 


V prílohe predkladám výsluchový protokol s Skoľským Ilkom, ruským utečencom, narodeným 
1. januára 1901 v Plawiw', bývalé Poľsko, zamestnaním roľník, národnosti ukrajinskej. 

Menovaný bol po výsluchu odovzdaný okresnému úradu v Michalovciach k ďalšiemu pokračo- 
vaniu. 


Veliteľ pluku: 
mir. pech. Zverin Ondrej 


I. Časť — Osobná. 


1./ Osobné dáta: Skolsky Iľko, narod. dňa 1. januára 1901 v Plawie okr. Stanislawow?, SSSR, 
zamestnaním rolník, nár. ukrajinská, náb. gr. kat. ženatý, škol. vzdel. 4. tr. ľud. školy, hovorí 
ukrajinsky a poľsky. 

2./ Krátky životopis: Celu dobu svojho života prebýval v Plawie na hospodárstve rodičov, pozdej- 
šie vlastnom. Vojakom bol v roku 1923 — v Skelniwice? pri Waršave u 26. poľných delostrel- 


1 Ide o obec Plawie, podľa mapy z r. 1929. Na dnešných mapách nevystupuje, pravdepodobne zanikla. 
2  Stanislawów, dnes Ivano-Frankivsk, Ukrajina. 
3 Skierniewice. 

cov“. Z domova zutekal 23. sept. 1940. Hranice prekročil: madarsku pri Studenom“, sloven- 
sku južne Gajdoša. Pri prekročení hranic sa hlásili sami jak maďarských tak u slovenských 
bezpečnostných orgánov. 

3./ Príčina zuteku: Menovaný ako majiteľ 40 jutár poľa mal zaplatiť do 23. septembra t.r. 12 g 
zbožia 1,30 g mäsa, 30 kg ovčej vlny, 60 R. v hotovosti a 84 R. poistného. Čiastku túto 
zaplatil, ale až 24. sept. a preto bol postavený k súdu. Nakoľko obvinených z neposlušnosti 
plniť rozkazy voči štátu trestajú na mieste i vyhnanstvom na Sibír, zo strachu, že toto postihne 


i jeho — zutekal. 
Zprav. döst. I. kat. 
por. pech. Kamenicky Jülius. 
PESI PLUK 8. 
K čj. 925/Dov. zprav. 1940 
Vec: vysluchový protokol. Dôverné 


II. časť. 
vlastná zpráva. 


1./ Zprávy o vojsku: 

a./ Medzi Hrebenovom a Tuchľou v lese taboruje 1. pluk pechoty, 1. delostrelectva 75 mm® 
a vozatajstvo. Ubytovaní sú pod slamou, 1 stan asi pre 50 vojakov. Spomenuté vojsko koná 
tu cvičenie. 

b./ Povolanie vojaka: Dňa 26. a 27. sept. konali sa odvody pre ročník — 18, 19, a 20, či nastupili 
nevie, nakoľko už nebol doma. 

c./ Výzbroj a vystroj. Pechota je vyzbrojená puškami, pistolami, ľahkými i ťažkými guľometmi 
a jakými si automatickými puškami na 25 nábojov." 

Výstroj: súkenná odev, plašť, stanový dilec, chlebník, topanky kožené s gumovými podražkammi, 


halinky s impregnovaného platna. 


—I—OD O RB 


26 Putk Artylerii Polowej (26. pluk poľného delostrelectva). 

Vyšný Studený, dnes Verchnja Studenyj. 

Sovietske delostrelectvo používalo kaliber 76,2 mm, a nie 75 mm. 

ČA mala vo výzbroji automatické pušky Simonov AVS-36. Mohli strieľať v poloautomatickom i plne auto- 
matickom režime. Mali zásobník na 15 nábojov kalibru 7,62 mm. Poloautomatické pušky Tokarev SVT-38 
a SVT-40 strieľali len v poloautomatickom režime a mali zásobníky na 10 nábojov. 

Delostrelectvo: Je vyzbrojené 7,5 cm poľným delostrelectvom®. Kanony ťahané koňmi. Výstroj 
jak pechoty tak delostrelectva je vraj chatrná. 
d./ Organizácia: Pluk sa skladá vraj zo 4 práporov, o 2 rotach, rota o 4 čatách, čata 0 3 druž- 
stvách, a družstvo o 10 vojakoch. 
Výzbroj: nie je jednotná: Čata má 2 ľahké a jeden ťažký gulomet, iná čata zase 2 ťažké a jeden 
ľahký gulomet. 
e./ Početné stavy: Pluk tam ubytovaný má asi 8000 mužov. Pri cvičení ich je vraj dvojnásobok. 
Rota má 100 mužov. Rote veli kapitan i poručik. 
Čate velia: 1 až 2 dôstojníci, mužstvu poddôstojníci. 


2./ Opevňovacie práce: sa robia na čiare Plawie — Tucholka — Orawa. Kopú sa tam zákopy 
a stavajú kryty. 

Stavba ciest: Úplne novú cestu vybudovali z Kyjeva do Lvova. Cesta je široká 25 m typu Mac. 

Adamová. Trasu cesty udať nevie. 

3./ Morálna hodnota armády: Vojaci ako aj dôstojníci sa vraj vyjadrujú, že keď dôjde k nejakej 
vojne sa vzdajú. Hovoria, že na čorta bojovať. Kázeň u vojska je dobrovoľná, navzájom sa 
oslovujú „Tovaryš“, vojak dôstojníka „Tovaryš kamandír“. Vojak keď sa previní, postaví sa 
k raportu, tu je vypočutý na skutkovú podstatu, napíše sa do knihy rozkazu a pri vyhlásení 
rozkazu sa to prečíta a dôstojník sa pýta vojakov, či má byť potrestaný. Keď vojaci odhlasujú, 
že nie, trest sa mu odpúšťa. Keď však vojak spácha hlboký poklesok, odovzdá sa NKVD, 
ktorý potom ho trestá podľa vlastných predpisov, ktoré sú už prísne. 

4./ Platy: Vojak dostáva na 10 dní 9 rubľov, dôstojník 700 — 1000 rubľov i viac podľa hodnosti. 

5./ Strava: Vojaci na raňajky dostanú čaj, alebo polievku, na obed polievku a kašu zo zemiakov, 
kapusty, repy, mrkvy a mäsa. Obed je asi o 14 — 15 hod. popoludní. Večeru nemajú. Vojaci 
dostávajú denne 1 kg žitného chleba. 

6./ Pohraničná stráž: Je organizovaná z ľudí spoľahlivých, komunistov, do pohraničnej stráže 
nemôže sa dostať na príklad Ukrajinec. V úseku 2 — 3 km je 7 pohraničníkov. Každé 2 — 3 
mesiace je výmena celej stráže. Veliteľstvo pohraničnej stráže je vzadu a podlieha mu 3 — 5 
stráží po 7 pohraničníkov. 

7./ Poľský dôstojníci: Zajatí poľskí dôstojníci a vojaci sú koncentrovaní v kameňolome, kde pra- 
cujú ako robotníci. Najviac poľského vojska ustupovalo do Maďarska, kde sa organizovali do 
Francie, aby zase bojovali proti Nemecku. 

8./ SmySlanie civilného obyvateľstva: Civilné obyvateľstvo je veľmi zaujaté proti terajšiemu reži- 
mu. Nemôžu sa spokojiť s myšlienkou, že zabrali vlastný majetok, obchody, ktoré vyrabovali 
minulého roku, nemajú žiadné zásoby, nemôžu si kúpiť obuv ani súkno. V každej dedine je 
organizovaný obchod, ktorého členom je povinný každý občan. Vstupné sa platí 50 rubľov. 
Kto neni členom, nemôže nič kúpiť. Civilné obyvateľstvo čaká, až Nemecko skončí válku 
s Anglickom, že príde na východ a zase nastane poriadok. 


Delá ráže 7,5 cm Sovieti nemali, Skoľsky mohol najskôr vidieť poľný kanón 76,2 mm vz. 39. 
Plukovné kanóny vzor 1927 kalibru 76,2 mm. 

9./ Hospodárske pomery: Nedostatok potravných a iných výrobkov je veľmi patrný a nejaví sa 
sklon k lepšiemu. Jeden kus dobytka stojí 500 rubľov. 1 g múky sa platí tou istou cenou. 
Židia, ktorí majú ešte nejaké zásoby, tieto predávajú za neprimerane vysokú cenu. Každý 
zemedelec musí odviesť primeraný počet zbožia ročne: 12 g ovsa a 3 g žita, za čo in platia 
za 1 g ovsa 3,5 rubľa a za žito 7 rubľov. Skoro všetké zásoby odložené na zimu im zabrali. 
Ešte sa tešia, že im nezabrali všetké zemiaky. Kto si chce kúpiť 1 g ovsa, musí zaplatiť až 100 
rubľov. 1 g žita 200 rubľov. 

Veľký nedostatok je na články dennej potreby a v poslednej dobe nie je nič k dostaniu. 
V obchode môže kúpiť len zápalky, soľ a petrolej a to tiež len na protihodnotu hospodárskych 
výrobkov, ako pšenica, zelenina, maslo a vajcia. Nie je vôbec k dostaniu: plátno, kože, cukor, 
káva, masť a im podobné veci. 

Hospodárske statky sú spojené v kolchozy, čo vyvolalo medzi roľníkmi veľkú nespokojnosť 
a neochotu pracovať. Výrobky i z kolchozov musí sa polovica odovzdať štátu, % sa necháva 
na siatie a %4 sa rozdelí robotníkom ako mzda. Z toho denný zárobok robotníka je 1 — 3 kg 
zbožia a ktomu má povolené držať 1 kravu, za čo však musí zaplatiť určitý ročný poplatok. 

10./ Politické pomery: V každej dedine je založená komunistická strana, doposiaľ len málo ľudí sa 
v nej organizovalo. Členstvo v strane nie je povinné. Roľníci sa o politiku nezaujímajú. Medzi 
ukrajinským obyvateľstvom je veľmi rozšírený nacionalizmus, ktorý Rusovia všemožne ubí- 
jajú. Keď objavia niektorého Ukrajinca, že je nacionálne založený, je ruskými úradmi ihneď 
odstránený — zaradením ho do vnútrozemia, alebo na Sibír. 

11./ Rôzné: Medzi obyvateľstvom sa veľmi mnoho spomína Nemecko, jeho vodca Hitler. Pokiaľ 
neviedol vojnu s Angliou, ho vraj chválili, teraz sú už proti nemu, keďže vraj všetko chce 
opanovat. Vyslovujú sa o ňom, že Rusku dodáva lieky, za čo im Rusko dáva zbožie a po- 
traviny vôbec, hovoria však 0 ňom, že vzdor tomu, že mu tieto veci sa dávajú z dôsledku 
kamarádskej dohody, pritom však sa mu nesmie podať ruka, lebo že vraj ju uhryzie. 
Hlavne úradníctvom je rozširované, že medzi Nemeckom a Ruskom dôjde k vojne v blízkej 
dobe, len čo sa s anglickou vojnou vyčerpá. Obyvatelia vraj len toto čakajú, lebo je presved- 
čené, že vojnu by vyhral Nemec a urobil by koniec komunizmu. 

Stará poľsko-ruská hranica nie je ešte otvorená a vraj je silnejšie obsadená, ako predtým. 
Do vlastného Ruska nie je možné sa dostať, len veľmi chudobnému, ktorý sa hlásil i za 
poľskej éry za komunistu. 

V zabranom území sa robí silná propaganda, že v Rusku je veľmi dobre, že robotník robí len 
do 16. hod. popoludní, a potom ide do divadla a kina. 

Doposiaľ vraj proti cirkve a proti náboženstvu sa nerobia žiadne opatrenia, len zabrali cirkev- 
né majetky a farárom odňali štátnu podporu. 

Ukrajinci sú rozhodnutí všetci ujsť za hranice a dosiaľ viesť zahraničný odboj proti komu- 
nizmu a utvorenie Veľkej Ukrajiny, boli však pomýlení utečencami z Karpatskej Ukrajiny, 
ktorí tam rozšírili, že z Ruska žiadného utečenca nikde neprijímajú, ba ich prenasledujú. 
Organizujú sa preto tajne doma, aby vo vhodnej chvíli, keď sa im dostane pomoci zo za- 
hraničia, myslia vtom pomoc Nemecka, vyvolajú revolúciu. Útek za hranice volia si už len 

tí Ukrajinci, ktorým hrozí nebezpečie z nejakého prečinu, odvezenie na Sibír. (podozrenie 
z neplnenia povinnosti voči štátu, nacionálne smýšľanie, protikomunistické presvedčenie). 


K ad 1b./ Národnostné složenie vojska: Ruská armáda je složená s Rusov, Tatarov, Ukrajincov, 
Židov, Kirgizov, Sartov a iných národností, tvoriacich ruský štát. 

K bodu 1b./ Odvody sa robia tak, že príde do dediny civilný orgán, nechá zavolať všetkú mládež 
vypísaných ročníkov, rozdelia sa im lístky, ktoré musia podpísať na dôkaz toho, že bol u odvodu. 
Tu im vyslaná osoba drží prednášku, v ktorej vychvaľuje Rudú armádu. Odvedený je každý, okrem 
mrzákov a osôb, ktoré dokážu, že majú príbuzných za hranicami. 


Npor. pech. Kamenický Julius 
zprav. döst. |. kat. 


VHA Bratislava, f. 53, šk. 60, 53/40-9/2/5 

8. 
Správa o výsluchu ukrajinského utečenca Ondreja Cabana z dňa 
12. októbra 1940 o pomeroch v sovietskej Haliči a rozšírení 
správ o napadnutí Nemecka a ďalších európskych štátov 
sovietskou armádou 


Peší pluk 8. 

Č. j. 927/Dôv. zprav. 1940. 

Vec: Caban Ondrej — ruský utečenec — 
výsluchový protokol — predloženie. 


Michalovce, 12. októbra 1940 


Prílohy: 2 Veliteľstvo 2. divízie 
2. oddelenie 
Prešov 


V prílohe predkladám výsluchový protokol Caban Ondreja, nar. 29. mája 1913, Plawie, okres 
Stanislawow SSSR, zamestnaním roľník, národnosti ukrajinskej, náb. gr. kat., školské vzdel. 4 tr. 
ľudové, ženatý, bezdetný, ženu zanechal doma, bol vojakom v Stryju u pechoty 53! (Polsko). 

Menovaný bol po vypočutiu odovzdaný späť okresnému úradu v Michalovciach k ďalšiemu po- 
kračovaniu. 


Veliteľ pluku: 
mir. pech. Zverin Ondrej“ 


Peší pluk 8. 
K čís. 927/Döv. zprav. 1940. Dôverné 
Vec: Caban Ondrej — ruský utečenec — 

výsluchový protokol — predloženie. 


l. časť — osobná. 


1./ Osobné dáta: 


1 53 Pułk Piechoty Strzelców Kresowych (53. peší pluk východných strelcov). 
2 Rukou dopísaný aj „npor. Kamenický“. 

Caban Ondrej, narodený 29. mája 1913 Plawie, okr. Stanislawow, SSSR, zamestnaním roľník, 
národnosti ukrajinskej, náb. gr. kat., školské vzdelanie 4 tr. ľud. školy, ženatý, bez detí, ženu zanechal 
doma, bol vojakom v Striju u pechoty 53 pluk (Poľsko). 

2./ Krátky životopis: 

Po vychodení ľudovej Školy bol doma pri rodičoch a hospodaril. Na robotu nikam nechodil. 
Oženil sa v roku 1938 s Natašou Skoľskou, nar. v Plawie. Rodičia mu zomreli v jednom mesiaci, 
keď mal 19 rokov. Potom prebral hospodárstvo. Jeden brat Michal je roľníkom v Pavlovciach pri 
Hanušovci? (Slovensko), druhý brat Nikolaj má svoje vlastné hospodárstvo v Plawie a sestra Anna 
je vydatá v Plavje za Benkaloviča Alexi. 

3./ Príčina zutekania: 

Vlasť svoju opustil s pohnútok, ktoré na neho doľahli po odobraní mu jeho majetku. Menovaný 
mal 20 jutár pozemku, 3 kravy, 2 jalovice, 1 pár koní a 10 oviec. Mal svoj nový dom s hospodársky- 
mi stavbami. Z toho všetkého mu ponechali jednu kravu, jednu jalovicu, jedného koňa, 6 oviec. Keď 
sa dopočul, že mu aj z pozemkov odoberú, rozhodol sa so súsedom, ktorému hrozil Sibír, že utečú 
z Ruska. Hranice rusko-maďarské prekročil dňa 22. septembra pri Studene“, hranicu maďarsko-slo- 
venskú pri Bežovciach a hlásili sa na oddelení fin. stráže vo Vysokej“, kde po spísaní protokolu boli 
žandármi dopravení na okresný úrad. 

Menovaný po výsluchu zpravodajským dôstojníkom bol vrátený okresnému úradu v Michalo- 
viach k ďalšiemu riadeniu. 


Zprav. dôst. I. kat. 
npor. pech. Julius Kamenický 


Peší pluk 8. 
K čj. 927/Döv. zprav. 1940. Dôverné 
Vec: Výsluchový protokol. 


II. časť — Vlastná zpráva. 


1./ Zprávy o vojsku: 


Vypovedá súhlasne s utečencom Skoľsky llkom, nakoľko pochádza z tej istej dediny, mal mož- 
nosť sa dozvedieť len to, čo Skolsky llko, viď. čj. 925. dôv. zprav. 1940. 

a./ Výzbroj: Výzbroj ruského vojska videl len pri obsadení poľskej Ukrajiny. Udáva, že boli veľmi 

dobre vybavení autami rôzného druhu a typu, tiež tankami a obrnenými autami. Podľa vlast- 

ného usudzovania tanky musely byť staré, alebo sú robené z veľmi zlého materialu alebo 


Hanušovce nad Topľou. 
Najskôr dnešný Verchnja Studenyj, podobne ako Skoľsky. 
Vysoká nad Uhom. 


OP» 

sú zlej konštrukcie, lebo vo veľmi mnoho prípadoch sa vyskytly poruchy, ktoré na mieste 
nemohly byť odstránené, takže poruchané tanky musely byť odtiahnuté iným tankom, alebo 
traktorom. 

2. Nálada obyvateľstva: 

Ukrajinský národ je veľmi nespokojný a rozhorčený. Nemôže sa uspokojiť v žiadnom prípade 
s terajším režimom a pomerami. Tajne sa vraj organizujú a chcú vyvolať revoluciu a vytvoriť Veľkú 
Ukrajinu. Veľkú nádej vo výpomoci k tejto veci kladú v Nemeckej ríši. Veľká časť ich chcela ujsť za 
hranice, najmä mládež, ktorá teraz má nastúpiť do ruskej armády, ale na príkaz vlastných tajných or- 
ganizátorov, hoci ťažko snášajú terajšie pomery, majú zostať doma, za účelom domáceho revolučné- 
ho hnutia.“ Útek volí len toto obyvateľstvo, ktorému hrozí trestné pokračovanie, alebo vyhnanstvo na 
Sibír. Nespokojnosť panuje vraj aj u ruského vojska a hoci často sú povzbudzovaní vojaci politickými 
prednáškami, s ktorými chcú zvýšiť sebavedomie, hovoria vraj, že nebudú bojovať za žiadnú cenu, 
lebo nemajú prečo, lebo vraj v štátoch, ktoré Rusko haní, že robotníctvo je veľmi utláčané, je väčší 
blahobyt, než vo vychvalovanom Rusku. (Vyjadrovali sa takto tí vojaci, ktorí obsadzovali poľskú 
Ukrajinu a Rumunskú Besarabiu, kde videli dostatok všetkého, čo v Rusku vraj chybuje). 

Zástancami terajšieho režimu je len úradníctvo a robotníctvo vo väčších tovarní a židia, hoci 
sa im nevedie tak, ako za bývalého Poľska, boja sa však, že zmenou režimu v Rusku mohol by ich 
postihnuť ten osud, ako židov v Nemecku a na Slovensku. 

3. Rôzne: 

V Rusku je rozšírená taká zpráva, že za krátko dôjde ku konfliktu medzi Nemeckom a Ruskom, 
len sa čaká ešte na väčšie zoslábnutie Nemecka bojom s Anglickom. Armáda je vraj už pripravená 
na hraniciach, ktorej úkolom je vraj okupácia Nemecka a vôbec Evropských štátov. 

Poznámka: 

Ostatné údaje súhlasné s výpoveďou Skoľského, hlásené pod čj. 925 Dôv. zprav. 1940. 


Zprav. döst. I. kat. 
npor. pech. Kamenicky Julius 


VHA Bratislava, f. 53, šk. 60, 53/40-9/2/5 


6 Narozdiel od Meľnykovskej OUN mladá radikálna (revolučná) zložka sústredená okolo haličskej Krajskej 
exekutívy OUN (Banderovská frakcia) žiadala vedenie aktívneho revolučného boja z vnútra krajiny, preto 
členov Organizácie vyzývala zostať na území Ukrajiny a aktívne sa pripravovať (v duchu direktív Krajskej 
exekutívy) na moment vzniku masového ozbrojeného vystúpenia (revolúcie). 


66 


9. 
Správa o informáciách získaných výsluchom židovského 
utečenca Henricha Feuera z dňa 23. októbra 1940, ktorý 
utiekol z Przemyślu do Maďarska, o pomeroch na území 
obsadenom ZSSR 


Peší pluk 6 Prešov, 23. X. 1940. 


Čís. 4679/Dôv. zprav.1940. 
Vec: Henrich Feuer, utečenec z SSSR. 


Vypočutie, predloženie výsl. protokolu. Veliteľstvo 2. divízie 
2. oddel. 
Príl.: 2. Prešov. 


V prílohe prekladám výsluchový protokol spísaný na Okres. žand. veliteľstve dňa 22. X. 1940 
s Henrichom Feuerom, ktorý z bývalého poľského územia, teraz ruského Gubernátu, utiekol do 
Maďarska a odtiaľ vyhostením sa dostal na Slovensko. 

Okresným úradom v Bardiove bolo Henrichovi Feuerovi povolené prechodné povolenie pobytu 
na Slovensku a to do konca okt. 1940. 

Po prevedenom výsluchu podal p. pl. 6 Okresnému úradu v Bardiove návrh, aby menovanému 
ďalšie povolenie pobytu nebolo udelené a v prípade jeho neodcestovania do Palestíny, aby bol z úze- 
mia Slovenského štátu vyhostený. 

Prevedeným výsluchom so všetkou prísnosťou nebolo možné zistiť, že by Henrich Feuer bol 
vyslaný ruskou zprav. službou na Slovensko za účelom výzvedným. 

Predkladám na vedomie Okresnému úradu v Bardiove som odoslal I. časť výsl. protokolu, Polr. 
riad. ÚŠBO |., II. časť. 


Veliteľ pluku: 
mir. pech. Karol Hrabec 


Peší pluk 6 

K čís.: 4679/Dôv. zprav. 1940 

Vec: Henrich Feuer, utečenec z Ruska 
- výsluch. 


l. časť — osobná. 


1. Osobné dáta: 

Henrich Feuer, nar. dňa 14. 8. 1921 v Przemyslu, tam príslušný, a posledne bytom. Náboženstva 
a národnosti židovskej. Slobodný, podľa jeho udania doteraz netrestaný. Vychodil 6. tr. ľud. školy, 
5 ročníkov obchodnej školy v Przemyslu. 

Rodičia a súrodenci: 

Otec: Mozes Feuer, 64 ročný, obchodník v Przemysle, teraz je pravdepodobne na Sibíri, alebo na 
Urale, kde Židov a nespoľahlivých Poliakov Rusi transportujú. 

Matka: Friemet rod. Goldfarb-ová, žije v Ľvove. 

Brat: Jozef, 32 ročný, teraz neznámeho pobytu. 

Dávid, 27 ročný, teraz neznámeho pobytu vo Francúzsku, kde odišiel v r. 1930 a kde vParíži 
sa zdržoval a študoval. 

Sestra: Elena, rod. Goldfarb, vydatá za Freundlich Leona, direktora obch. akademie v Sokalu?. 

Ružena Feuer, dr., vydatá za Dr. Babada v Przemysli. 

2. Krátky životopis: 

Narodil sa v Przemyslu, kde vychodil Iudové školy a obch. školy. V Przemyslu býval stále až do 
konca novembra 1939. Odtiaľ koncom novembra 1939 bol zatvorený v Przemyslu, nakoľko bol v po- 
dozrení, že otcovi, ako obchodníkovi pomáhal ukrývať tovar. Tam bol zatvorený do konca decembra. 
Potom bol transportom na vlaku odvezený smerom do ruského vnútrozemia. V tomto transporte 
bol jeho otec, švagor a menovaný. V celom transporte bolo asi 2500 Iudí. Z vlaku sa menovanému 
podarilo ujsť. Dostal sa do Maďarska, odkiaľ prešiel na Slovensko. Do Slovenska prišiel začiatkom 
augusta 1940. Prihlásil sa na Zand. stanici v Bardiove. Po vykonanom administratívnom pokračovaní 
bol mu Okresným úradom v Bardiove povolený pobyt na Slovensku do konca októbra 1940. 

3. Príčina a okolnosti odchodu: 

Z ruského územia utiekol preto, lebo sa bál, že v ruských baniach nevydrží ťažkú prácu. Z vlaku 
vyskočil v Moskve, kde vlak stál na stanici. To bolo koncom decembra 1939. Z predmestia, kde bý- 
vali ruskí židia, tam sa na dva dni a dve noci ubytoval. Tento ruský žid dal mu peniaze na cestu a ces- 
toval zpäť do územia bývalého Poľska do Ľvova, kde bol dokiaľ chcel odísť do Palestíny. V Maďarsku 
bol v Mukačeve a v Budapešti pridelený do židovského tábora na Ó utca 5. V tábore bol do začiatku 
júla 1940, odkiaľ bol prevezený do Garani. V Garani vypukla epidemia tyfu, preto bol vyhostený ako 
cudzinec na Slovensko začiatkom augusta 1940. 


Peší pluk 6 
K čís.: 4679/Dôv. zprav. 1940 


1 Po obsadení západného Poľska Wehrmachtom v r. 1939 niekoľko desiatok tisíc poľských Židov zutekalo na 
územie ZSSR. Tam ich rovnako čakal neistý osud - i keď sa časť z nich dostala ďalej do Palestíny, mnohí 
z tých, ktorí sa usadili v Sovietskom zváze, padli za obeť stalinskému teroru, deportáciám a pracovnému 
vykorisťovaniu za hrôzostrašných podmienok. HAUMANN, H.: Déjiny východných Židov. Olomouc 1997, 
s. 188. 

Sokal, ukr. Sokaľ, mesto na západe Volynskej oblasti. 

Hraň, okres Trebišov, v rokoch 1938 — 1945 na území okupovanom Maďarskom ako Garány. V lete roku 
1940 bol tábor poľských vojenských a civilných utečencov v tejto obci likvidovaný. GNIAZDOWSKI, M.: 
K otázke prítomnosti poľských utečencov na odstúpenom území južného Slovenska počas Il. svetovej 
vojny. In: Slovenská republika 1939 — 1945 očami mladých historikov Il. (Zost. M. Lacko.) Bratislava 
2003, s. 147 — 148. 

II. Časť — vlastná zpráva. 


1. Pomery na území obsadenom Ruskom: Po príchode ruského vojska na obsadené územie po- 
mery sa veľmi zmenily. Ruské úrady, ktoré hneď prišly za vojskami, začaly zavádzať nové poriadky. 
Komunisti, ktorí boli na tomto území, mali vtedy veľké slovo. Títo udávali ruským vojakom a úrad- 
níkom všetko, čo sa vtomto kraji deje a aké sú tu pomery atď. Tak udali, kto bol proti komunistom, 
kto je bohatý, kto ukrýva tovar, kto nie je spokojný s novými pomerami a pod. V Przemyslu týchto 
nespokojencov zavierali do väzenia, kde ich držali a vyšetrovali. Veľa poľských židov a Poliakov je te- 
raz transportovaných na Sibíri a na Urale. Tam ich Rusi zamestnávajú v baniach a v iných prácach. 
Emigrantov, ktorí utiekli z územia obsadeného Nemcami tiež ruské úrady pochytali transportovali 
na práce. Veľa utečencov je tiež i z Maďarska, najviac z Podkarpatskej Rusi. Týchto tiež posielajú na 
prácu. 

Nadšenie, ktoré majú utečenci, keď chcú ísť do Ruska rýchlo pominie, lebo sú veľmi sklamaní 
tamojšími pomerami. 

Po stránke hospodárskej sa pomery veľmi zhoršily. Celkom malé gazdovstvá ešte sú ponechané, 
ale väčšie hospodárstva sú poštátnené a vyhlásené za vlastníctvo sovietskeho štátu. 

Počas jeho prítomnosti v Przemyslu a v Rusku bolo veľmi cítiť nedostatok potravín, chleba, 
masti. Často sa stalo, že rodina celé dni nemohla dostať chleba. v dôsledku nedostatku potravín 
a paliva ľudia veľmi trpeli a vypukol potom v tomto kraji týfus a červienka. Nemocnice boly preplnené 
a úmrtia boly tiež značné. 

2. Prenasledovanie Poliakov a Židov na obsadenom území Ruskom: Veľa tisíc Poliakov inteli- 
gentov z obavy pred Rusmi utieklo do Maďarska, Rumunska, do Litvy a Fínska, ako aj do územia 
obsadeného Nemcami. Tých čo ostali a boli známi ako vlastenci a vyšší štátni úradníci, boli ruskými 
vojakmi a úradmi zväčša zatvorení. Po dlhom vyšetrovaní a súdení boli mnohí deportovaní na nútené 
práce do krajov vnútorného Ruska. Medzi Židmi bolo veľa zradcov, ktorí sa po príchode ruského 
vojska vydávali za komunistov a ruských vlastencov. Toto bolo pozorovať aj medzi Poliakmi inteli- 
gentami, ktorí udávali Poliakov a sami sa vyhlasovali za spoľahlivých komunistov. Denuncianstvo je 
veľmi rozšírené. Ruská policia má platených agentov — dôverníkov, ktorí pracujú na každom kroku. 
| vo väzení zistili väzni medzi sebou agenta, ktorý nenápadne vypočúval a potom prefektovi väznice 
všetko hlásil. 

Sťahovanie Židov pokračuje na území býv. Poľska a smeruje do Palestiny. 

3. Vojenská situácia na obsadenom území Rusmi: V Przemyslu je vojenská posádka veľmi po- 
četná. Podľa zbraní sú tam zastúpené všetky jednotky. Kázeň medzi vojakmi a dôstojníkmi je malá. 
Vojaci ešte ani teraz nezdravia svojich predstavených. Veľmi často vidieť vojaka a dôstojníka sa opí- 
jať. Rozdiel medzi vojakmi nemeckými a ruskými je veľký. Videl to sám na vlastné oči, lebo záp. časť 
Przemyslu je v rukách nemeckých“. Nemeckí vojaci sú dobre ustrojení a vyzerajú celkom dobre, 


4 Podla niektorých údajov padlo za obeť týmto deportáciám najmenej 330-tis. osôb poľskej národnosti. 
HALCZAK, B. — SMIGEL, M.: K problematike postavenia Lemkov v Poľsku v prvej polovici 20. storočia 
a ich presídlenie do Sovietskeho zväzu. Akcia “Visla". In: Acta historica Neosoliensia, tomus 7. Banská 
Bystrica 2004, s. 189. 

5 Przemyśl bol vtom čase skutočne rozdelený hranicou na rieke San, západná časť — Zasanie — bola oku- 
povaná Nemcami. Na základe nemecko-sovietskej zmluvy „o hraniciach a priateľstve“ z 28. septembra 
1939 bola hranica nemecko-sovietska stanovená na línii riek Narew, Bug a San. 

kým ruskí vojaci sú slabo vystrojení. Ruskí vojaci nedbajú ani o seba ani o svoju výstroj. Su celkove 
v službe i po nej nepresní a neukáznení. 

4. Pomery v Maďarsku: Za svojho pobytu v Maďarsku bol stále zavretý v Tábore a o týchto ne- 
vie. Polských Židov a Poliakov je ešte stále veľa. Sú rozdelovaní do táborov. Kto sa neprihlási, môže 


VATA 


por. pech. Ján Baláž v.r. 
Prešov, 28. októbra 1940 
Veliteľstvo 2. divízie 


Za správny opis: /nečit. podpis/ 


VHA Bratislava, f. 53, šk. 60, 53/40-9/2/5 


6 K otázke zajateckých táborov na obsadenom území južného Slovenska bližšie napr. GNIAZDOWSKI, M.: 
K otázke prítomnosti, s. 125 — 148. 

10. 
Správa o informáciách získaných výsluchom utečenca Mikolaja 
Dembického z dňa 1. novembra 19400 politických, spoločenských 
i hospodárskych pomeroch na území obsadenom ZSSR 


Jazdecký prezvedný oddiel 2 


Cj. 978/Döv. zprav. 1940. 
Vec: Dembickyj Mikolaj, ubehlík z 
SSSR - výsluchový protokol. 


Michalovce, 1. novembra 1940 
Prílohy: 4 


Veliteľstvo 2. divízie 1. c. oddelenie 


Prešov 


V prílohe predkladám trojmo výsluchový protokol ubehlíka z SSSR Dembicky Mikolaja, narode- 
ného 17. februára 1918 v Trastianec! okr. Drohobicz, zamestnaním krajčírsky pomocník, národnosti 
ukrajinskej, náboženstva gr.-kat., škol. vzdelanie 6. tr. lud. Školy a 3. ročnej učňovskej školy, slo- 
bodný. 

Menovaný vypovedal ochotne, jeho inteligencia je primeraná k jeho vzdelaniu. 

Po prevedenom výsluchu bol odovzdaný okresnému úradu v Michalovciach. 


Dostane: Vel. 2. div. I. c. Odd. ako hlásenie v inom znení, ÚŠBO I. a Il. čiasť a okresný úrad 
v Michalovciach II. čiasť. 


Veliteľ JPO Il. 
mir. jazd. Dualsky Tibor 


Jazdecky prezvedny oddiel 2 

K čj. 978/Döv. zprav. 1940. 

Vec: Dembickyj Mikolaj 
ruský utečenec — vysluchový 
protokol. 


1. Trošcianiec (ukr. Trostianec) pri Mikotajewe (Nikolajiv), Ukrajina. 

|. Časť: — osobná. 


1./ Osobné data: 

Dembickyj Mikolaj, narodený dňa 17. februára 1918 v Trastianec, okr. Drohobicz, SSSR, za- 
mestnaním krajčír, pomocník, národnosti ukrajinskej, náboženstva gr.kat., Škol. vzdelanie 6 tr. ľudo- 
vej školy a 3 roč. učňovskej školy, slobodný, otec Ivan 64 roč. roľník v Trastianci. 

brat Ivan 28 roč. ženatý, roľník. 

brat Michajlov, 25 roč. predavač v obchode. 

2./ Krátky životopis: 

Po vychodení Ľudovej školy odišiel sa učiť krajčírskemu remeslu do Mykolajova n/Dnestrom?, 
kde bol ako učeň tri roky a pomocník jeden rok. Pri vypuknutí nemecko-polskej války odišiel nazpet 
k rodičom, pri ktorých bol až po dobu jeho zúteku, t.j. 22. okt. t.r. 

3./ Príčina zutekania: 

Pri nemecko-polskej válke, ako Ukrajinec zúčastnil sa pri povstaní proti Poliakom.? Teraz však 
sa Rusovia o tom dozvedeli, preto ho chceli zatvoriť a odoslať na Sibír. Dva mesiace sa skrýval 
doma, lebo počul, že bude nejaká zmena v Rusku, keď však táto nenastala a stále bol hľadaný NKVD 
rozhodol sa ešte so štyrma kamarátmi k úteku za hranice. Boli to: Dembickyj Štefan, Šinsky Štefan, 
Opresko* Michal a Sech Michal. 

Hranicu maďarsko-ruskú prekročil pri Studenom“. V Maďarsku sa neprihlásil nikde. Slovenské 
hranice prekročil pri Bežovci. Prihlásili sa sami u pohraničných orgánoch, v ktorej dedine, udať ne- 
vie. Odtiaľ bol dopravený na okresný úrad v Michalovciach.. 


Zpravodajský dôstojník I. kat.: 
npor. pech. Julius Kamenický 


Jazdecký prezvedný oddiel 2 
K č.j. 978/Dôv. Zprav. 1940 Michalovce 


Predmet: výsluchový protokol. 


Poľsky Mikotajów, ukr. Mykolajiv (nad Dnestrom). 

Niekolko mesiacov pred útokom na Poľsko sa predstavitelia vyšších nemeckých vojenských kruhov ob- 
rátili na A. Meľnyka, ktorý stál na čele Organizácie ukrajinských nacionalistov s konkrétnym návrhom 
organizovania ukrajinského povstania vo východnom Polsku (v Haliči). Povstanie by tak odčerpalo časť 
poľských vojenských síl z nemecko-poľského pohraničia a umožnilo by ľahší prienik nemeckej armády 
do hlbky Poľska. Za takúto službu A. Meľnykovi bolo sľubované, že tretia ríša uzná budúci ukrajinský 
štát. Haličská Krajská exekutíva OUN však odmietala vyvolať povstanie a žiadala od Berlína dodatočné zá- 
ruky. Medzitým však došlo k zmene nemeckého postoja a V podmienkach nemecko-sovietskej dohody 
o rozdelení Poľska (pakt Molotov-Ribbentrop) sa nemeckí stratégovia rozhodli, že pozastavia akcie zapo- 
jenia Ukrajincov do konfliktu a budú opatrnejší v kontaktoch s ich emigrantskými predstaviteľmi. Pozri: 
SMIGEL, M.: Banderovci na Slovensku (1945 — 1947). Banská Bystrica 2007, s. 48. K lokálnym a Zivel- 
ným vystúpeniam proti poľskej administratíve a polícii došlo len v širšom okolí Ľvova v Haliči — v regióne 
Mykolajiv-Drohobyč-Zydačiv v dňoch 11. — 15. septembra 1939 bez výraznejšej podpory ukrajinského 
obyvateľstva a akcie boli tlmené s príchodom Červenej armády do oblasti (po 17. septembri). WYSOCKI, 
R.: Organizacja Ukraińskich Nacjonalistów w Polsce w latach 1929 — 1939. Lublin 2003, s. 355 — 356. 

Oprisko. 

Verchnja Studenyj. 

II. Cast - vlastná zpráva. 


1./ Zprávy o vojsku: 

V obci Drohovište“ je asi na 5 000 jazdcov a delostrelcov. O výzbroji nič bližšieho udať nevie. 
Mená veliteľov nevie. Poznal jedine por. Stibu ale ten je už odtiaľ preč. Vojsko sa odtiaľ 3 x toho roku 
vymenilo. Prvý raz odišli na Bukovinu-Besarábiu, druhý raz na Varšavu a po tretí raz nevie kam od- 
išlo. Pobliž Nikolajeva” je veľká strelnica, kam chodia na streľbu oddiely z ďalších posádok. Strelnica 
je pechotná a delostrelecká. 

0 náležitostiach vojakov a dôstojníkov nič udať nevie. Hovorí len všeobecne, že dôstojníci dostá- 
vajú pekný plat. Dôstojníci chodia sa večerami zabávať do Nikolajeva. O druhu zábavy nič udať nevie. 
Či hrávajú karty nevie. Mnoho dôstojníkov býva priamo v Nikolajeve, lebo je to len 2 km vzdialené. 

O ústroji a výzbroji vojaka vypovedá súhlasne s ostatnými. 

Vo vojsku je hodne členov NKVD s úkolom sledovať smýšľanie dôstojníkov a vojska. Ústroj majú 
ako vojsko. Líšia sa jedine tým, že majú na čiapkach modrú podšívku. Význačnejší členovia /starší, 
t.j. velitelia/ majú okolo čapice červený pás. 

Disciplína vo vojsku je veľmi ostrá, lebo je hodne zbehov, ktorí sa skrývajú po okolitých lesoch. 
Dedinský Iud im pomáha dáva im stravu. 

O trestoch vojska nič udať nevie. 

Vojsko je ubytované v bývalom kláštore a sirotinci®. Toho roku postavili tam asi 10 drevených 
maštalí. Stavby prevádzali civilní robotníci. 

Strava vojska: 

Ráno o 6 hod. polievka, na obed polievka a chlieb, večera zas akási polievka. Mäso dostávajú 
len na sviatky: 1. máj, a pod. Bližšie o strave nevie. 

Utečenec udáva, že je počuť čosi o tom, že sa 15. novembra chystá vo vojsku vzbúra. 

Morálna hodnota vojska: 

Veľmi slabá. Ruský vojak nechce bojovať. Pri príchode do zabraného územia povedali ruskí vo- 
jaci, že čakali, že ich prídu oni /Poliaci/ vyslobodiť a nemalo sa to stať tak ako sa stalo. Odvedených 
vojakov zo zabraného územia posielajú do východnej čiasti štátu. O odvodoch vojska nevie nič. 

2./ Pohraničné stráže: 

Utečenec vypovedá súhlasne s ostatnými. Blízko LWowa údajne vyprázdnili pás široký asi 7-8 
km, dediny rozbúrali a tam stavajú teraz silnú obrannú líniu, na stavbu ktorej používajú aj beton. 
Stráže v tomto úseku sú vraj na každých 20 m jeden vojak. Na pohraničí rusko-maďarskom videl ko- 
pať zákopy vo Volosianke. Betonu nepoužívajú. O druhu krytov a ich stavbe nič bližšie udať nevie. 

3./ Spokojnosť s režimom: 

Ľud je veľmi nespokojný. Nespokojnosť však navonok neukazuje zo strachu pred odvezením na 
Sibír! 

Ľud si praje príchod Nemcov. 

4./ Hospodárske pomery: 


Na mape z roku 1937 obec Drohowyže, ukr. Drohovyž, Ukrajina. 

Mikotajów, ukr. Mykolajiv, mestečko na Dnestri južne Ľvova. 

Išlo o veľký sociálny ústav medzi obcami Drohowyž (Drohovyž) a Demnia. Pozri výpovede M. Czorného 
al. Budkovského. 

Sú veľmi zlé. Je veľký nedostatok životných potrieb všetkého druhu. Pred obchodmi stoja denne 
veľké zástupy, ale sotva kedy sa im podarí niečo kúpiť. V obchodoch je jedine dostatok zápaliek, solí 
a nečistého, žltého petroleja. Textilii je tiež veľký nedostatok. K dostaniu je jedine akýsi glot, ktorý 
používajú na ušitie jak spodného prádla, tak aj odevu. Papieru je tiež nedostatok. V kanceláriach 
údajne píšu na staré poľské aktá, ktoré sú po jednej strane čisté. Je dostatok jedine novinového 
papieru. Novín produkujú veľmi mnoho. Ich cena na tamojšie pomery je nízka: 2 — 3 ruble mesačne. 
Z počiatku dávali na dediny noviny zdarma, teraz už nie. Obchody sú všetky štátne. 

Majetky súkromníkov doposiaľ násilím nezabrali. Robia len propagandu pre zapisovanie sa do 
kolchozov. Bohatší ľudia zo strachu sa dali zapísať. Chudobnejší odmietli. Tým, ktorí nedali majetky 
pre kolchozy vrúbujú veľké dane. Na pr. Od 10 ha majetku platia ročne až 2.000 rubľov ročne mimo 
povinných odpredaj pre vojsko. Ročne je povinný hospodár predať vojsku 75 kg mäsa, za ktoré pla- 
tia 17 - 18 kopejok za 1 kg. Ďalej 5 - 6 g zbožia za ktoré platia 6 — 8 rubľov za 1 g. V obchode stoji 
však 1 kg mäsa 12 rubľov, zbožie 180 — 200 rubľov, slanina 30 — 60 rubľov za 1 kg. Kožený tovar nie 
je vôbec k dostaniu. Sem-tam je ešte možné od Židov kúpiť pod rukou zo starých poľných zásob. 

Ľudia prichádzajúci z vlastného Ruska varujú pred zapisovaním sa do kolchozov. 

5./ Propaganda: 

Na shromaždeniach a v novinách vychvalujü ruský blahobyt. Ako argument uvádzajú, Ze v os- 
tatnom svete zúri vojna, ludia hynú, pokiaľ je v Rusku kľud, ľud nekrváca. A to všetko preto, lebo 
je Rusko silné, každý sa ho bojí, lebo je silne vyzbrojené. Ďalej vyhlasujú, že akonáhle sa bojujúce 
mocnosti vyčerpajú, potom rudá armáda zaberie veľkú Európu a utvorí z nej jeden socialistický štát. 
Potom vraj bude každému dobre. Na shromaždeniach propagujú ďalej oddanosť k vodcom štátu 
Stalinovi, Vorošilovi a iným. Ako dôkaz lepších časov než boly za býv. Poľska uvádzajú tiež, že kým 
za býv. Poľska mali hlasovacie právo až od 22. roku, teraz ho majú už od 18. roku. 

6./ Rôzne: 

Inteligenciu poľskú a ukrajinskú odstránila, na jej miesto prišla z vlastného Ruska. Veľkú čiasť 
obyvateľstva zo zabraného územia odsťahovali do vnútorného Ruska. Ako príklad udáva, že vo 
Lwowe bolo pred tým asi 400 000 obyvateľov. Dnes je z toho 75 % odsťahované, čiastočne poute- 
kali do Nemecka. Na ich miesta prišli vojaci s rodinami, úradníci z vlastného Ruska. 

Odsúdencov do 6 mesiacov vezenia nechávajú tam, nad 6 mesiacov ich už dovážajú na Sibír. 
Za malé oneskorenie v práci trestajú najmenej 6 mesiacov nútenej ťažkej roboty. Z práce jednej do 
druhej nesmie prestúpiť, ako to bolo za bývalého režimu. 

Ako dôkaz blahobytu za terajšieho režimu udávajú aj to, že teraz nie je v Rusku polícia, ktorá je 
len v kapitalistických štátoch. Utečenec však udáva, že tam, kde bolo za bývalého poľského režimu 
5 policajtov, je dnes 15 členov milicie a 9 členov NKVD. 

Ľud každým dňom očakáva revolúciu. Všeobecne sa hovorí, že štát s takými hospodárskymi 
a politickými pomerami sa neudrží. 

Vyslúchaný: Zprav. dôst. I.kat. 

Dembický Mikolaj. Npor.pech. Kamenický Julius 


VHA Bratislava, f. 53, šk. 60, 53/40-9/2/5 

11. 
Správa o výsluchu ukrajinského utečenca Michala Opriska 
z dňa 1. novembra 1940 o militarizácii pohraničných oblastí, 
protinemeckých tendenciách boľševického režimu a jeho 
prípravách na „oslobodenie“ robotníckej triedy v Európe 


Jazdecký prezvedný oddiel 2 
K či. 97 7/Dôv. zpráv. 1940 Michalovce, dňa 1. novembra 
1940 


Predmet: Oprisko Michal, ubehlík z SSSR 
- vysluchový protokol. 


Prílohy: 4. 


Veliteľstvo 2. divízie 
I. c. oddelenie 


Prešov. 

V prílohe predkladám trojmo vysluchový protokol ubehlíka z SSSR Oprisko Michala, narodeného 
dňa 15. marca 1919 v Trostanci!, okr. Drohobicz SSSR, národnosti ukrajinskej, náboženstva gr. kat., 
školské vzdelanie 4. tr. ľudovej školy, robotník, slobodný, znalosť reči ukrajinskej a poľskej slovom 
i písmom. 

Menovaný vypovedal ochotne, jeho inteligencia je primeraná k jeho vzdelaniu. 

Po prevedenom výsluchu bol odovzdaný okresnému úradu v Michalovciach. 

Dostane: Vel. 2. div.l.c.odd. ako hláseniem v inom znení 

UŠBO I. a ll. časť a okresný úrad v Michalovciach |. časť. 


mir. jazd. Tibor Dualský 


Jazdecký prezvedný oddiel 2 
K či. 97 7/Dôv. zpráv. 1940. 
Predmet: Oprisko Michal, ubehlík 
Z SSSR - vysluchový protokol. 


|. Cast — osobná. 
1./ Osobné data: 


1 Trošcianiec (ukr. Trostianec). 

Oprisko Michal, narodený dňa 15. marca 1919 v Trostanci, okr. Drohobicz SSSR, národnosti 
ukrajinskej, náboženstva gr. kat., školské vzdelanie 4. tr. ľudovej školy, robotník, slobodný, znalosť 
reči ukrajinskej a poľsky slovom i písmom. 

Otec: Mikolaj, 51 roč., roľník, býva v Trostanci. 

Brat: Štefan, 18 roč., sluha v žrebčinci v LWowe. 

2./ Krátky životopis: 

Do 12 rokov svojho veku bol u rodičov. Šesť rokov pracoval ako poľnohospodársky robotník 
v okoli domova. Posledné tri roky bol ako hospodársky sluha vo Waršawe, okrem niekoľkých po- 
sledných mesiacov, kedy bol zase u rodičov až po dobu jeho úteku, t.j. 22. okt. t.r. 

3./ Príčina jeho úteku: 

1./ Ruská vláda všetkých mladých Ukrajincov má v úmyslu presidliť do vnútrozemia, nakolko im 

nedôveruje, chtiac sa tomu vyhnúť. 

2./ Dňa 27. t.m. mal nastúpiť presenčnú službu v sovietskej armáde v ktorej ochotu slúžiť 

nemá. 

3./ Veľmi ťažké životné pomery, preto chce ísť na prácu do Nemecka, kde je robotnícka otázka 

a životné pomery robotníctva dobre riešené. Hranice rusko-maďarské prekročil 24. t.m. pri 
Studenom. V Maďarsku sa nikde neprihlásil, ani nikým nebol zadržaný. Slovenské hranice 
prekročil 27. t.m. v noci, miesto udať nevie. Prihlásil sa spolu s kamarátmi na žand. stanici, 
miesto udať nevie, odkiaľ boli dopravení na okresný úrad v Michalovciach. 


Zprav. döst. I. kat. 
npor.pech. Kamenický Julius 


Jazdecký prezvedný oddiel 2 
K či. 977/Döv. práv. 1940. 


Predmet: Výsluchovy protokol. 


Il. Cast - vlastná zpráva. 

1./ Zprávy o vojsku: 

Vypovedá súhlasne ako Sech /vid. čj. /Döv. zpráv. 1940/2 a Šumsky /vid. čj. 976/Dôv. zpráv. 
1940/. Ako doplnok udáva, Ze vo Lwowe na Strijskej ulici sú veľké podzemné skladištia, pochá- 
dzajúce ešte z poľskej ery. Uskladneno majú tam potraviny, ako i municiu a benzin. Ďalej udáva, že 
v dedine Slawsko“ južne mestečka Skole asi 20 km severne maďarskej hranici je ubytovaná pechota 
v sile asi jedného pluku. Číslo pluku a ich počet udať nevie. 

2./ Pohraničná služba: 


2  Prispráve o výsluchu Mychajla Secha je však o deň neskorší dátum, 2. novembra 1940. Pravdepodobne 
boli vypočutí skôr a písomné hlásenie vyhotovil spravodajský dôstojník až neskôr. 
3 — Stawsko, ukr. Slavske. 

Udáva ako predošlý, že po celej dížke Sovietskeho-nemeckých hraníc robia sa vo zvýšenom 
tempe opevňovacie práce, t.j. ťahajú sa drotené prekážky doposiaľ hotové sú v troch radách jako 
i stavajú zákopovú sieť. 

Svojou výpoveďou potvrdzuje výpoveď predchádzajúcich, že v pásme asi 7 km širokom počí- 
tajúc od hraníc v sídli obyvateľstvo v dedine, ktorá vpadla do tohto pásma, úplne zborili a pásmo 
toto vôbec nie je ani hospodársky obrábané. Prístup civilnej osoby do tohto pásma je zakázaný. 
Nedodržanie tohto zákazu sa trestá najprísnejšími vojenskými trestami. Celé pohraničné pásmo je 
silne obsadené vojskom pohraničnej stráže. Utečenec udáva, že strážne hliadky na niektorých mies- 
tach stoja | 30 m od seba, takže prechod nepovolenej osoby je úplne nemožný. Pri nočnej službe 
majú pridelovaných strážnych psov. Udáva ďalej, že na niektorých miestach do drátených prekážok 
je pustený elektrický prúd. 

Potvrdzuje ďalej výpoveď predošlých, že na malú vzdialenosť od hranice je zorané asi 10 m 
široké pásmo, ktoré denne vláči, aby takto bolo rozoznať prípadný prechod nepovolenej osoby po- 
hraničným pásmom. Keď sa niekedy prípad prechodu zistí, zavedú prísne stopovanie pre dopadnutie 
prešlej osoby. 

3./ Komunikačné práce: 

Asi po 7 mesačnom pobytu v zabranom území poľskej Ukrajiny začaly rozširovaním koľajníc 
na rozchod ruských ????4 Doteraz rozšírené koľajnice sú na trati Kijev — Lwow, Lwow — Strij — 
Drohobicz, Lwow — Przemysl, Lwow — Stanislawow a Lwow — Rawa Ruská. Následkom rozšírenia 
koľajníc prerobené i poľské vagony a lokomotívy a vozy. 0 silniciach zbeh udáva, že sa nové nikde 
nestavajú, ale naopak, do veľmi zlého stavu sa postavily staré dobré poľské silnice, ktoré vraj ťažký- 
mi ruskými tankami, ktoré silnicami prechádzaly, boly silne rozryté. 

4./ Hospodárske a politické pomery: 

Výpovede menovaného sú súhlasne s výpoveďami predošlých. 

5./ Propaganda: 

Úkolom doterajšej činnosti propagandy bolo prevýchovať ukrajinský národ v idei komunistickej. 
Konaly sa veľké Iudové shromaždenia, ktorých štvali proti kapitalizmu, vychvalovali všemožne socia- 
lizmus a ruský komunizmus. So všetkou döraznostou zavrhovali nacionalizmus, o ktorom hovorili, 
že v Rusku nemá miesta, že komunizmus a nacionalizmus sú tak proti sebe, ako oheň a voda. 
Jediným smerom má byť v Rusku jako i na celom svete, ktorý i tak vraj v krátkom čase bude patriť 
Rusku ako voľakedy anglický internacionalismus. Taktiež vraj nemôžu existovať dve triedne vrstvy 
ľudskej spoločnosti. Podľa výroku Stalina, môže byť vraj len jeden a to bude komunizmus, alebo 
kapitalizmus. Tu však je vraj úkolom Ruska, aby nedopustilo k tomu, aby voľakedy kapitalismus 
ešte raz zavládol svetom. Prichádza vraj už čas, a to nie je vraj ďaleko, kedy ruský robotník pôjde 
oslobodiť robotníka do celého ešte kapitalistického sveta, ktorý v súčasnej dobe vedie medzi sebou 
válku, čím sa vraj vyčerpáva a tým len dopomáha k tomu, aby ruské víťazstvo bolo snadnejšie. 
O terajšom rusko-nemeckom pomere hovoria, že majú síce uzavretú smluvu o neutočení, to však 


4 Otázniky v originály. Možno zapisovateľ nevedel o inom rozchode sovietskych železníc. Ten bol väčší než 
v Európe. Kým stredná a západná Európa používala (a dodnes používa) normalizovaný rozchod železnič- 
ných tratí 1 435 mm, cárske Rusko si z obranných dôvodov rozchod rozšírilo o 89 mm, na 1 524 mm, 
ktorý je tu používaný dodnes. Preto sa tieto trate nazývajú Sirokorozchodnymi. 

ešte neznamená naprosto záruku. Najväčším nepriateľom zostáva i naďalej Nemec. Preto je teraz 
zvýšené tempo zbrojenia, aby Rusko bolo najsilnejšie, lebo k rusko-nemeckej vojne dôjde. Za krátko 
dôjde vraj k obsadeniu Karpatskej Ukrajiny, ako aj k privítaniu Waršawy do Sväzsku Veľkého Ruska. 
Pri prednáškach, kde sa prednášajú tieto a týmto podobné reči, dávajú za vzor nemeckého vojaka, 
pritom však usilujú sa všemožne zvýšiť sebavedomie ruského vojaka, lebo vraj ruský vojak musí byť 
lepší, než ktorý iný a musí vedieť lepšie narábať aj so zbraňou, ktorá je o mnoho lepšia, ako zbrane 
terajších vojnovedúcich národov. Lietadlá vraj majú také, ktoré dosiahnú aj 16 km výšky, Čo nedo- 
kázalo ešte doteraz lietadlo ani jedného štátu. 

Ďalšou veľkou snahou propagandy je vzbudiť veľkú lásku a oddanosť u ľudí terajším ich vodcom 
ako Stalinovi, Vorošilovi, Molotovovi atď. Za tým účelom vyvesené sú na mnohých miestach obrazy 
týchto opatrené hodnými heslami. Podľa udania zbeha však ani zďaleka nerovná sa pomer úspechu 
tejto propagandy pomeru výsledku. Medzi ľudom čím ďalej tým viac sa rozširuje nespokojnosť, 
terajším režimom naprosto nesúhlasí, najmä široké vrstvy pospolitého ľudu, ktoré zostaly i teraz 
oddané náboženstvu, ktoré terajší režim zavrhuje, čo je najväčšou príčinou ich nespokojnosti, ktorú 
nespokojnosť zvyšujú zlé hospodárske pomery. 

Podľa názoru utečenca je vraj najzralejšia doba k vyvolaniu revolúcie proti komunismu. Veľkú 
nespokojnosť, ktorá medzi pospolitým ľudom panuje, ubýja strach pred NKVD, ktorá každú túto 
trestá najkrutejšími trestami. 


Poznámka: Ubehlíkovi boly kladené rôzne otázky, na ktoré však okrem uvedených odpovedať 
nevedel, nakoľko zdržiaval sa väčšinou doma a uvedené údaje len počul. 
Vypočúvaný: Oprisko Michal Zprav. dôst. I. kat. 


npor.pech. Kamenický Julius 


VHA Bratislava, f. 53, šk. 60, 53/40-9/2/5 

12. 
Správa o výsluchu ukrajinského utečenca Štefana Šumského 
z dňa 1. novembra 1940 hovoriaca o militarizácii pomerov na 
nových sovietskych územiach a prípravách na „oslobodzovaciu 
vojnu“ robotníctva proti kapitalistickým štátom 


Jazdecký prezvedný oddiel 2 
k. čj. 976/Döv. zprav. 1940 Michalovce, dňa 1. nov. 1940. 


Predmet: Šumský Štefan, utečenec z SSSR. 
vysluchový protokol. 


Prílohy: 4. 
Veliteľstvo 2. divízie 
I. c. oddelenie 
Prešov. 


V prílohe predkladám trojmo vysluchový protokol ubehlíka z SSSR Šumský Štefana, narodeného 
dňa 27. februára 1914 v Stilsku', okres Drohobycz, tamtiež príslušný, zamestnaním krajčír, národ- 
nosti ukrajinskej, náboženstva gr. kat., škol. Vzdelanie 4. tr. lud. školy, ženatý. 

Menovaný je priemernej inteligencie a vypovedal ochotne. 

Po prevedenom výsluchu bol odovzdaný okresnému úradu v Michalovciach. 

Dostane: Vel. 2. div.l.c.odd. ako hlásenie o inom znení. 

USBO.l. a ll. časť a okresný úrad v Michalovciach |. časť. 


mir. jazd. Tibor Dualsky 


Jazdecký prezvedný oddiel 2 
K či. 976/Döv. Zprav. 1940. 


Vec: Šumský Štefan — ruský utečenec 
vysluchový protokol — predloženie. 


|. Časť - osobná 

1./ Osobné dáta: 

Šumský Štefan, narodený dňa 27. februára 1914 v Stiľsku, okres Drohobycz, tamtiež príslušný, 
zamestnaním krajčír (mal svoju vlastnú dielňu), národnosti ukrajínskej, náboženstva gr.kat., škol. 
Vzdel. 4. tr. Ľud. Školy, ženatý s Máriou Vorobeckou, ktorú nechal s dieťaťom doma. 

2./ Krátky životopis: 


1 Stulško, dnes Stilske. 

Po vychodení ľudovej školy šiel sa učiť za krajčíra, do Mikolajeva, kde sa vyučil krajčírstvu u žida 
zv. Szauczmana Chaima. Po vyučení krajčírstvu sa vrátil domov, kde si otvoril vlastnú dielňu a tam 
pracoval. Oženil sa minulého roku v jeseni. Otec mu zomrel v roku 1935. Matka žije doma s jedným 
synom Ivanom, ostatní bratia sú samostatní, ženatí. Jeden z nich Michajlo je teraz v Nemecku. 
Adresu udať nevie. 

3./ Príčina zutekania: 

Pomery v Rusku, najmä v zabranom území /býv. Poľsko/, menovaný udáva, že sú neznesiteľné. 
On ako samostatný živnostník — krajčír — nemohol si ani toľko zarobiť, čo by potreboval pre živobytie 
rodiny. Dielňu mu uzavreli v poslednej dobe, pri čom mu zabrali stroj a zakázali samostatne praco- 
vať. Sú vraj tam kolektívy, kde sa spoločne pracuje a práca sa odmeňuje podľa toho, kolko urobí. 
Na určitý počet pracovných hodín je stanovené množstvo práce, ktoré sa musí urobiť, v opačnom 
prípade strhujú z dennej mzdy. Hranice Rusko-Maďarské prekročil u Studeného dňa 22. októbra 
1940. V Maďarsku sa nikde nehlásil, nakolko sa bál, že ho vrátia zpäť do Ruska. Hranice Maďarsko- 
Slovenské prekročil dňa 27. októbra 1940 a hlásil sa na O.F.S, kde po spísaní protokolu bol žandármi 
dopravený na okr. úrad v Michalovciach. 

Menovaný po vysluchu zprav. dôst. bol vrátený okresnému úradu k ďalšiemu šetreniu. 


Zprav. dôst. I. kat. 
npor. pech. Julius Kamenický. 


Jazdecký prezvedný oddiel 2 
K. čj. 976/Dôv. zprav. 1940. 
Predmet: Vysluchový protokol. 


Il. Cast - vlastná zpráva. 


1./ Zprávy o vojsku: 

Lwow: Je tu ubytované vojsko všetkého druhu. Pechota je ubytovaná na ul. Horodeckej v bu- 
dove zvanej „Citadela“. Delostrelectvo je ubytované v ul. Blonnej v bývalých poľských kasárňach. 
Jazdectvo je ubytované pod zámkom takzvaný „Vysoký zámok“ Stríjská ulica a štvrti Koželník?. 
Pod zámkom na Stríjskej ulici bývajú v bývalých kasárňach a v štvrti Koželník v domoch z ktorých 
civilné obyvateľstvo vysídlili. Pioneri sú ubytovaní na ulici Kadetskej. Telegrafisti sú ubytovaní na ulici 
Stríjskej za kasárňami jazdeckými. V dedine Slonka? sú ubytovaní svetlometi. Tanky sú zatiaľ umiest- 
nené na ulici Stríjskej a Janivskej, zatiaľ pod stanami avšak už budujú kasárne na Stríjskej ulici ako 
i garáže. Letectvo je ubytované v štvrti Lwowa zvaným Skneliw“, kde sú kasárne a hangáry. Toto je 
letisko bývalé Poľské okrem toho ale majú nové letisko pri dedine Rysná Ruska“ severne od Lwowa 
asi 7 km. Kasárne ani hangáre dosiaľ nie sú vybudované, jedná sa pravdepodobne o poľné letisko. 


2 — Kozielnik (Kozielniki) — mestská časť Lvova. 

3 — Solonka (Malá, Veľká), ukr. Solonka, Ukrajina. 

4 Sknitów, ukr. Skniliv — predmestie Lvova s letiskom. 

5 Rzesna Ruska, dnes Riasne, asi 10 km severozápadne Ľvova. 

Protilietadlové delostrelectvo je ubytované v Novom Lwowe na ulici Vlastná Strycha. Spome- 
nutého vojska počet udať nevie. 

Ščerec“: Je tu ubytované jazdectvo a pechota. Počet udať nevie. Ščerec je asi 30 km južne 
Lwowa. Ubytovaní sú po domoch dedine. 

Zaklad: Je tu ubytovaná pechota, delostrelectvo a jazdectvo. Udavá asi 5.000 vojakov. /Zaklad 
je pri mestečku Mikolajev/. 

Strij: Je tu ubytovaná pechota v bývalých poľských kasárňach, - delostrelectvo ľahké a stred- 
né čiastočne motorizované jazdectvo a letectvo, pre ktorých sa stávajú kasárne pobliž nádražia. 
Nedávno bolo dostavané i letisko. Počet, ani čislo tu ubytovaného vojska udať nevie. Podľa odhadu 
ubehlíka je tu dohromady asi 10 000 vojakov. 

Skole: Je tu ubytované pohraničné vojsko /pechota/, delostrelectvo poľné hypomobilné, a jaz- 
dectvo. Ubytované je po domoch ako i pod stanami. Počet udať nevie. Udáva ďalej, že veľmi mnoho 
vojska táboruje v horách medzi Skole a Strijom, kde budujú zákopy. Bližšie údaje o tomto udať 
nevie. 

b./ Povolávanie vojska: V mesiaci septembri začali povolávať k presenčnej službe ročník 17 — 18 

a 19. V terajšej Ukrajine, vo vnútrozemí však povolávajú i ročník 1920 a 21. Okrem toho po- 
volávajú záložníkov rôznych ročníkov na 1 mesiac. 
Povolávanie sa dej tak, že príde odvodná komisia do dediny, svolá príslušníkov jednotli- 
vých ročníkov, pri dostaveni sa vydá brancovi písomné potvrdenie s určením nástupovej doby. 

c./ Vyzbroj: Pušky sú ešte vzoru starého s dlhými kuželovitými bodákmi“. Guľomety majú trojho 
druhu, bližšie o nich udať nevie o tom len počul“. Do pušiek ako i guľometov majú zvláštny 
druh streliva, ktorým keď strelili do plechu na vzdialenosť asi 200 m, tento sa chyti v pla- 
meň"“. Ubehlík udáva, že sám to videl na strelnici vo Striju, keď konali vojaci cvičenie v os- 
trostrelbe. Ďalej majú kanony proti utočnej vozbe, ktoré je motorizované a kanony sú ťahané 
za nákladnými autami. Kolesá majú gumové. Veľké guľomety proti lietadlám ťahané koňma 
i motorizované. Podľa udania ubehlíka nabíja sa tento pasom o 250 nábojoch. Bližšie udať 
o tom nevie. Sám to len videl pri cvičení. Kanony majú trojho druhu: ľahké poľné ťahané koň- 
mi, - stredné, tiež koňmi ťahané /2 parmi/ a ťažké, ktoré je motorizované. Hlavňový priemer 
kanonov poľných je 8 cm, stredných 16 cm a ťažkých vraj až 40 cm. Udáva, že tieto videl pri 
presune, keď ruské vojsko išlo obsadzovať Besarábiu. 

Protilietadlové delostrelectvo je vybavené kanonmi PL. o hlavňovej dížke asi 12 m. Priemer hlav- 

ne udať nevie, ani bližšie technické data. Videl ich parkovať vo Lwowe na letišti. 

Lietadlá majú 1 až 6 motorové. Bližšie data nevie udať, tvrdí iba, že ich rýchlosť je menšia, než 
lietadiel nemeckých. Počet lietadiel vo LWowe odhaduje asi na 400, v Striju asi 50. 


6  Szczerzec (ukr. Ščirec) — mestečko pri Lvove. 

7 Zakład- sociálny ústav (zakład dla sierot i ubogich) — veľkostatok medzi Drohowyžom a Demniou, dnes 
samostatná obec. 

8 Mosin vzor 1891/30. 

9 Bolito ľahké guľomety Degťarev vzor 1927 kalibru 7,62 mm, ťažké Maxim vzor 1910 kalibru 7,62 mm 


a veľkokalibrové DŠK vzor 1938 kalibru 12,7 mm. 
10 Išlo o priebojné zápalné strelivo. 

d./ Vystroj: Pešiak je vystrojený: jedným súkenným odevom, ktorý je zlej kvality, súkenným pláš- 
ťom, jedným párom snúrovacích bot a gumovou podošvou, jedným párom čiernych oviniek, 
chlebníkom a čapicou. Torby nosia len ojedinele. 

Pešiak je vyzbrojený puškou, plynovou maskou, prilbou a okrúhlym dlhým bodákom. Velitelia 
všetkých druhov sú ozbrojení bubienkovým revolverom"". Pešiak nosí opasok s dlhým okrúhlym 
bodákom. 

e./ Stravovanie: Vojsko sa stravuje len 2 krát denne. Raňajky: čierna káva a chlieb o 9 hodi- 

ne, obed: smes zeleniny, zemiakov a mäsa všetko varené v jednom kotle. Obed sa vydáva 
o 4. hod. popoludní. 

f./ Peňažné náležitosti vojska: Vojak dostáva na 10 dní 7 rubľov poddôstojníci a dôstojníci sú vraj 
dobre platení, bližšiu sumu však udať nevie. 

g./ Morálna hodnota vojska: Všeobecne morálna hodnota vojska je velmi zlá. Ruský vojak slúži 
veľmi neochotne a o boji nechce ani počuť. Veľmi časté sú dezercie. Disciplínu vo vojsku ako 
aj vnútornú disciplínu vo štáte udržuje polovojenská organizácia NKVD, ktorého počet členov 
v celom Rusku sa odhaduje na 2 a pol milióna. Členovia NKVD sú presvedčení komunisti a sú 
naprosto oddaní štátu. Z týchto sú ustanovovaní i štátni dôvernici vo vojsku, ktorí sledujú 
ponajviav život a smýšľanie dôstojníkov. Medzi dôstojníckym zborom je hodne Židov, ktorí sú 
najlepšími vykonávateľmi nariadení. Ostatní dôstojníci navonok ukazujú nespokojnosť lebo je 
im stále v pätách komisár NKVD. Najviac členov NKVD je Židov. Ako príklad nespokojnosti 
vojska a demoralizácie vo vojsku udáva, že keď v mesiaci máji t.r. bolo vojsko transportované 
na hranice rusko-nemecké, stalo sa, že asi jeden pluk aj s dôstojníkmi z neznámej príčiny 
odoprel poslušnosť, tak že boli členmi NKVD odzbrojení a eskortovaní neznámo kam. 

h./ Organizáciu a početné stavy udať nevie. 

2./ Pohraničné stráže: 

Po celej dížke hraničnej čiary sú trojradé drôtené prekážky. Mimo toho asi na každých 100 m 
stojí hliadka dvoch vojakov. V neprehľadnom teréne ešte hustejšie. Títo okrem zbraní sú vybavení 
ešte psami. Pre nočnú službu majú okrem toho pridelené osvetľovacie prístroje. Pohraničná čiara do 
híbky 7 km je úplne vyľudnená a obstavaná čiste vojskom. Po spomenutých drotených prekážkach 
je okolo hraničnej čiary pás asi 10 m široký je denne vláčen, aby takto bolo možno rozoznať stopy. 
Hliadky sa pohybujú asi 800 m od hraničnej čiary. Táto vzdialenosť je vraj preto, aby mohli použiť 
zbrane bez toho, aby porušili medzinárodné právo prestrelením hranice. Pohraničnú stráž drži len 
vojsko a členovia NKVD, takže hraničná čiara je naprosto neprekročiteľná. Sami sa dostali cez hra- 
nice tým spôsobom, že ich od miesta k miestu prevádzali miestni ľudia, ktorí poznali presne, ktoré 
miesta sú menej strážené alebo vedeli čas vzdialenia sa hliadky z toho onoho miesta, ktorým boli 
prevedení. 

3./ Opevňovacie práce: 

Po celej dížke pohraničnej čiary vo vzdialenosti 4 — 7 km zrýchleným tempom robi sa zákopová 
a prekážková sieť. Práce prevádza len vojsko. V miestach, kde on prekročil hranicu rusko-maďarskú 


11 Nagant vzor 1895 kalibru 7,62 mm. 

udáva trasu zákopov v miestach: Volosianka — Lawóczné"“ — Hrabowka"“. Druhy zákopov ako aj 
spôsob ich stavania udať nevie. 

4./ Hospodárske pomery: 

SÚ propagandou veľmi vychvaľované. Vo skutočnosti sú však pomery veľmi úbohé. Zrno pohnilo 
na poli, repa a zemiaky nevykopávané. Hospodárske výroby ako aj tovar nie je vôbec k dostaniu. 
Remeňa vôbec nie je. Veľmi nápadne poklesly výrobky hospodárske. Odôvodňujú to tým, že boly 
utvorené kolchozy, čím roľníctvo, ktorého pôda bola slúčená, žije v domnení, že pracuje na cudzom, 
takže výrobná kapacita poklesla natolko, že podľa jednej neoficiálnej Statistyky bolo zistené, že na 
zabranom území býv. poľskej Ukrajiny pred terajším režimom bolo produkované toľko zbožia ako na 
celom území pôv. Ruska. Veľký nedostatok je hlavne v hosp. zvieratstve. Ako príklad utečenec udá- 
va, že na hospodárstve, kde bolo pred tým 5 — 6 kráv, dnes sú 2 — 3 kravy. V dôsledku toho je veľký 
nedostatok mäsa a koženého materiálu. Taktiež nie je lepšie s výrobkami ako s pšenicou a zeleninou. 
Hospodár hľadí odrobiť hodiny povinnej práce ale na zveľadenie a zvýšenie výrobnej kapacity vôbec 
nedbá. Životné potreby nie sú vôbec k dostaniu. Textili je veľký nedostatok. Pre ženy je textili viac 
ale keď si chce kúpiť napr. 1 m látky, musí súčasne podľa udania utečenca, kúpiť súčasne aj 1 liter 
pálenky, ktorej je vobchodoch najviac. Obchody sú vôbec štátne. Priemyselné výrobky na vysokom 
stupni, tieto sú vyrábané pásovým systémom, takže pracovníci sú veľmi vyčerpaní. To platí pre 
väčšie priemyselné podniky. V menších priemyselných podnikoch je systém stachanovský, t.j. že 
robotník musí vyrobiť určitý počet tovaru. V prípade, že toľko nestačí vyrobiť, je trestaný a strhuje sa 
mu okrem toho s platu. 

V poľnohospodárstve je ešte ponechané osobné vlastníctvo, tak že tvorenie kolchozníctva je na 
vonok dobrovoľné, vo skutočnosti však roľník je k tomu donútený nepriamo a to tak, že vysokými 
poplatkami v naturáliách, ako i peniazoch ho natoľko vyčerpajú, že nakoniec sa vzdáva dobrovoľne 
osobného vlastníctva. Aby tento spôsob donútenia tvoriť kolchozy maskovali zpočiatku, prijímali do 
kolchozu len tých roľníkov, ktorí mali málo pozemkov. Bohatší roľník bol prijatý s počiatku len po 
dobrozdani miestnej komunistickej strany, ktorá potvrdila, že je spoľahlivým občanom sojuzu. 

5./ Politické pomery: 

Vnútorná politika ako predtým je vedená v duchu internacionalistickom. Jedina politická orga- 
nizácia v Rusku je strana komunistická, ktorá sa delí na dve veľké skupiny a to: skupinu roľnícku 
a skupinu remeselnícku, do ktorej sa počíta i tak zvaná triedna inteligencia. Organizovaným členom 
strany môže byť len presvedčený komunista. Pri prijímaní nového člena sa vyžaduje dobrozdanie 
vládnych dôverníkov. Pre mládež je utvorená organizácia zvaná „Komsomol“, ktorej členom musí 
byť každý mladý občan SSSR od 15 do 24 roku svojho veku. V 25 roku svojho veku prestupuje 
do strany. Občana vychovaného v Komsomole považujú za spoľahlivého. Organizáciu udržuje štát, 
tak že člen žiadné príspevky neplatí. Komunistická idea sa vbija do občianstva rôznými politickými 
prednáškami, ako i všetkými vymoženostiami vnútornej propagandy. 

6./ Propaganda: 


12  tawoczne, ukr. Lavočne. 
13 Na dobovej mape nevystupuje. Možno však pôjde o susednú Tarnawku. 

V poslednej dobe všetké úsilie propagandy vynakládajú k presvedčeniu obyvateľstva proti ka- 
pitalizmu a kapitalistických štátov, medzi ktoré počítajú všetky štáty okrem Ruska. Silná je najmä 
protinemecká propaganda, v ktorej stále zdôrazňujú, že v krátkej dobe musí dôjsť k rusko-nemec- 
kej vojne, jako i k oslobodzovacej vojne robotníctva s ostatnými kapitalistickými štátmi. Víťazstvo 
vraj už teraz sa javí pre Rusov veľmi priaznive, lebo teraz vojnu vedúce štáty sú už teraz značne 
vyčerpané, tak že im sa podarí opanovať svet bez boja. Pri tom však nemálo objasňujú aj výhody 
veľkého ruského panstva, lebo vraj vtedy nebude treba vojska, ktoré najväčším obtaZom štátu a tak 
robotníctvo bude pracovať len tri hodiny denne a že pravý blahobyt utvorí len vtedy. Obyvateľstvo 
Ruska však sa vraj tomu usmieva. Ukrajinskému obyvateľstvu, o ktorom vedia, že čakajú spásu od 
Nemcov, hovoria, že marné sú ich túžby, lebo vraj Nemci sa do Ukrajiny nikdy nedostanú, oni však 
do Nemecka iste. Týmto sa snáď snažia uspokojiť obyvateľstvo Ukrajiny, ovšem bez výsledku, lebo 
nespokojnosť tu rastie čím ďalej tým viac a obyvateľstvo Ukrajiny čaká len na vhodnú chvílu, aby 
vyvolalo revolúciu, pri čom pevne veria v nemeckú pomoc. “ 


Vypočúvaný: Šumsky Štefan Zprav. dôst. I. kat. 
npor.pech. Kamenický Julius 


VHA Bratislava, f. 53, šk. 60, 53/40-9/2/5 


14 Súčasné bádania jednoznačne nasvedčujú tomu, že nemecké stranícke a armádne vedenie pred prepadnu- 
tím ZSSR nemalo vypracovanú konkrétnu stratégiu v súvislosti s budúcnosťou Ukrajiny. Ani sám Hitler nemal 
jasnú predstavu o usporiadaní na vybojovaných územiach na Východe. V júli 1940 propagoval vytvorenie 
nárazníkových štátov z Ukrajiny, pobaltských štátov a Bieloruska. Neskôr hovoril o nemeckej administratíve 
na týchto územiach a až pred samotnou vojnou sa priklonil k myšlienke úplnej kolonizácie Ukrajiny. Pred 
Ukrajincami, samozrejme, nikto tieto plány neprezentoval. Organizacia ukrajinskich nacionalistiv i Ukrajinska 
povstaniska armija, S. 54. 

13. 
Správa získaná výsluchom ukrajinského utečenca Štefana 
Dembického dňa 1. novembra 1940 o celkovom zhoršení pomerov 
v ľvovskej oblasti po jej obsadení ZSSR a výzvach miestnych 
komunistov na obsadenie Podkarpatskej Rusi 


Jazdecký prezvedný oddiel 2 


Cís.: 980/Dôv.zprav.1940. Michalovce, 1. novembra 1940 
Predmet: Dembický Štefan, ubehlík z 
SSSR, výsluchový protokol. 


Prílohy: 4. Dôverné 


Veliteľstvo 2. divízie 
l.c. oddelenie 
Prešov. 


V prílohe predkladám trojmo výsluchový protokol ubehlíka z SSSR Dembický Štefana, narode- 
ného 14. augusta 1914 v Stiľsku!, okres Drohobycz, tamtiež príslušný, zamestnaním hospodársky 
robotník, národnosti ukrajinskej, náboženstva gr. kat., školské vzdelanie 4. tr. ľud. školy, slobodný, 
vojakom nebol. 

Inteligencia menovaného je primeraná a vypovedal ochotne. 

Po prevedenom výsluchu bol odovzdaný okresnému úradu v Michalovciach. 

Dostane: Vel. 2. div. l.c. odd. ako hlásenie v inom znení, UŠBO |. a Il. čiasť a okresný úrad v Mi- 
chalovciach |. čiasť. 


Veliteľ JPO Il. 
mir. jazd. Dualsky Tibor. 


Jazdecky prezvedny oddiel 2. 
K čj.: 980/Dôv.zprav.1940. 
Dôverné 
Vec: Dembický Štefan — ruský utečenec 
výsluchový protokol — predloženie. 


1 Stulsko, ukr. Stilske, Ukrajina (Ivovská oblasť). 

l. časť — osobná. 


1./ Osobné dáta: 

Dembický Štefan, narodený 14. augusta 1914 v Stilsku, okres Drohobycz, tamtiež príslušný, 
zamestnaním hospodársky robotník, národnosti ukrajínskej, náboženstva gr. kat., školské vzdelanie 
4. tr. ľud. Školy, slobodný, vojakom nebol. 

2./ Krátky životopis: 

Po vychodení ľudovej školy ostal doma pri rodičoch a pomáhal hospodáriť rodičom. Často cho- 
dil na robotu do tehelni a k iným prácam, ktoré sa v dedine vyskytly. Otec menovaného zomrel 
v roku 1937. Matka žije doma pri synovi, ktorý prebral hospodárstvo po otcovi. Menuje sa Nikolaj. 
Menovaného tri sestry sú vydané tam v dedine. 

3./ Príčina zutekania: 

Vlasť svoju opustil, nakoľko bol podozrievavý ako nacionalista. Keďže takýchto nacionalistov 
z okolitých obcí už hodne pobrali a poslali na Sibír, z obavy že príde rad aj na neho, odhodlal sa, že 
svoju vlasť opustí. Urobil tak aj s kamarátom Štefanom Šumským, ktorý je tiež z tej dediny. Cestou 
už ich čakal ďalší kamarát a to: Oprisko Michajlov, Sech Michajlov a Dembický Nikolaj. Hranice rus- 
ko-maďarské prekročili u Studeného, dňa 22. októbra 1940. V Maďarsku sa nikde nehlásili, nakoľko 
sa bali, že ich vrátia nazpäť do Ruska. Hranice maďarsko-slovenské prekročili dňa 27. októbra 1940 
a hlásili sa na O.F.S., kde po spísaní protokolu boli žandármi dopravení na okresný úrad v Micha- 
lovciach. 

Menovaný po výsluchu bol vrátený okr. úradu v Michalovciach k ďalšiemu pokračovaniu. 


Zprav. dôst. I. kat. 


Jazdecký prezvedný oddiel 2. 
K čj.: 980/Dôv.zprav.1940. 
Vec: Výsluchový protokol. 


II. časť — vlastná zpráva. 


1./ Zprávy o vojsku: 

Vo Ľvove je ubytovaná pechota, jazdectvo, delostrelectvo, útočná vozba, letectvo, protilietadlvé 
oddiely a ešte iné druhy armády, že aké nevie udať. Silu jednotlivých oddielov nevie udať, len toľko, 
že je tam mnoho vojska. O tankoch udáva, že sú tam tri druhy, a síce malé, stredné a veľké. 

Vo Sterci? je ubytovaná pechota asi v síle jedného pluku a jazdectvo tiež v sile asi jedného plu- 
ku. 


2 Ide asi o Szczerzec, dnes Ščirec. 

V Základ — Drohovieč? sa nachádza jazdectvo, delostrelectvo, pechota v jakej sile to udať nevie, 
len toľko tvrdí, že je mnoho jazdectva. 

V Striju sa nachádza jazdectvo a pechota, ale udať nič presného nevie, nakoľko cez toto mesto 
len prešiel. 

V Drohobiču udáva, že je tam tiež vojsko, že aké to už nevie. Na strane Ukrajiny 15 km od hraníc 
videl mnoho vojska, ako robili zákopy, že aké vojsko to udať nevie, ani silu. 

O výzbroji nevie nič presného udať. Udáva však, že na ťažkých tankoch videl vo veži namontova- 
né 4 guľomety“. O delostrelectve udáva, že je všetka motorizovaná. Bližšie nič udať nevie. 

Výstroj: Pechota je vystrojená vysokými bakančami, súkenným odevom a plášťom šedej látky. 
Podošvy majú gumenné a pribité cvočkami. Jazdci majú vysoké čižmy kožené, vatové nohavice 
súkenné, súkennú blúzu a plášť vatovaný. O ďalšej výstroji utečenec nič bližšie udať nevie. 

2./ Povolávanie vojska: 

Povolávajú podľa výpovedí utečenca ročníky 17., 18. a 19. na svolávacie lístky a odosielajú ich 
do Ruska, väčšinou do Moskvy. Bližšie udať nevie. Udáva, že pechota slúži 2 roky, útočná vozba 3 
roky, letectvo 4 roky a námorníci 5 rokov aktívnej služby. 

3./ Hospodárske pomery: 

Propagujú kolektívne hospodárstvo. Kolchozy urobili len z nemeckého majetku /z toho, kto- 
ré Nemci opustili/.“ Na roľníkov uvalili veľké dane, že tieto len z veľkými ťažkostiami môžu platiť. 
Keď nemôže platiť odoberú mu celý majetok a keď majetok nepostačuje, odosielajú ich na Sibír. 
Hospodárske produkty odkupujú od roľníkov za pomerne malé ceny, kdežto ten samý produkt v ob- 
chode stojí až Stvornäsobnu cenu. Na príklad liter mlieka stojí u roľníka asi 48 kopejok, v obchode 2 
ruble. Robotník zarobí denne 7 až 8 rubľov. 

4./ Politické pomery: 

Ľud je veľmi nespokojný, ale je ticho, lebo má strach, aby ho nevzali na Sibír. Ľud Čaká bars 
koho, aby ho vyslobodil spod jarma bolševického, ale najviac Nemcov. Každého nutia, aby bol 
komunistom. Židia majú všetko v rukách. Všetky úrady sú zaplnené zo Židmi. Obchody držia všetko 
židia a keď sa vyskytol jeden obchod kresťanský, toho už odoslali nikto nevie, že kam. Skoro všetci 
židia sú tam, čo poutekali z Nemecka a s ostatných štátov. 

9. Rôzné: 


3 Bolto sociálny ústav (Zakład dla sierot | ubogich) — veľkostatok pri Mikotajowe (Mykolajiv) južne Ľvova. 
Pôvodne to bola časť obce Drohowyž (Drohovyž), následne samostatná obec Zaktad (ukr. Zaklad), potom 
zase súčasť obce Drohovyž. Pozri tiež predchádzajúce výpovede. 

4 Ide o stredné trojvežové tanky T-28. Tanky mali 4 guľomety kalibru 7,62 mm. Dva guľomety boli namon- 
tované v hlavnej veži spolu s kanónom kalibru 76,2 mm a ďalšie dva boli po jednom v dvoch malých 
gulometnych vežičkách. 

5 16. novembra 1939 došlo k dohode medzi vládami Sovietskeho zväzu a Nemecka, kde v súvislosti s no- 
vovytvorenými spoločnými hranicami poskytli ukrajinskému obyvateľstvu z teritória Poľska okupovaného 
Nemeckom možnosť presťahovať sa do ZSSR a sovietskym štátnym príslušníkom nemeckej národnosti 
presťahovať do Nemeckej ríše. Z bývalého východného Poľska (dnes západnej Ukrajiny) odišlo v rámci 
uvedenej výmeny takmer všetko nemecké obyvateľstvo. VOVKANYG, I.: Povojenna optacija v krajinach 
centralno-schidnoji Jevropy ta jiji vplyv na s’ohodenn’a. In: Čo dala — vzala našim rodákom optácia. 
Zborník z medzinárodnej vedeckej konferencie k 55. výročiu optácie a presídlenia. Košice — Prešov 2002, 
s. 29. Tiež SMIGEL, M. — KRUŠKO, S.: Opcia, s. 13-14. 

Komunisti prehlasujú, že vraj V Nemcami budú ustavične bojovať dokiaľ len Nemci existovať 
budú. Hovorí ďalej utečenec, že komunisti prehlasujú, že zaberú aj Podkarpatskú Rus, lebo musia 
vyslobodiť ruský národ. 

Železnice Rusi opravujú, to jest rozširujú. Cestovať sa smie len po staré poľské hranice, do 
samého Ruska sa nesmie ísť. 

Nemci už všetci odišli do Nemecka, nezostal tam ani jeden. 

Vlete každý občan musel upísať požičku štátnu na vybudovanie verejných podnikov a budov vo 
výške ľubovolnej podľa majetkových pomerov. 

Organizovanie mládeže: Mládež organizujú v takzvanom komsomole, kde ich vychovávajú v du- 
chu komunistickom. Jako vedúci sú pridelovaní starší komunisti, takzvaní vodcovia mládeže, ktorí sa 
starajú o jej výchovu. Veľkú časť venujú telesnej výchove, najmä športu a to najviac kopanej. 

Poznámka: Zbehovi boly kladené rôzne otázky, na ktoré však odpovedať nevie. 


Zprav. döst. I. kat. 
npor. pech. Kamenicky Julius. 


VHA Bratislava, f. 53, Sk. 60, 53/40-9/2/5 

14. 
Správy z výsluchu získané od ukrajinského utečenca Michajla 
Secha dňa 2. novembra 1940 o aktuálnych pomeroch na Sovietmi 
obsadených územiach a prípravách na útočnú vojnu proti zvyšku 
Európy 


Jazdecký prezvedný oddiel 2. 
Čis.: 979/Dôv.zprav.1940. Michalovce, 2. novembra 1940 
Predmet: Sech Michajlov!, ubehlík Z SSSR 


výsluchový protokol. 


Prílohy: 4. Veliteľstvo 2. divízie 
l.c. oddelenie 
Prešov. 


V prílohe predkladám trojmo výsluchový protokol ubehlíka z SSSR Sech Michajlova, narodeného 
4. októbra 1919 v Lubiani“, okr. Lwow, národnosti ukrajinskej, náboženstva gr. kat., školské vzdela- 
nie 4. tr. ľud. školy a jeden rok učňovskej školy, zamestnaním nedoučený stolár, slobodný, znalosť 
reči poľskej a ukrajinskej písmom a slovom. 
Inteligencia menovaného sa rovná jeho vzdelaniu a vypovedal ochotne. 
Po prevedenom výsluchu bol odovzdaný okresnému úradu v Michalovciach. 
Dostane: Vel. 2. div. l.c. odd. ako hlásenie v inom znení, UŠBO |. a II. čiasť a okresný úrad v Mi- 
chalovciach |. čiasť. 
Veliteľ JPO Il. 
mir. jazd. Dualsky Tibor. 


Jazdecky prezvedny oddiel 2. 

K či. 979/Döv.zpräv.1940. 

Predmet: Sech Michajlov, utečenec z SSSR 
- výsluchový protokol. 


l. časť — osobná. 


1./ Osobné dáta: 

Sech Michajlov, narodený 4. októbra 1919 v Lubiani, okr. Lwow, národnosti ukrajinskej, náb. gr. 
kat., školské vzdelanie 4. tr. ľud. školy a jeden rok učňovskej školy. Zamestnanim: nedoučený stolár. 
Stav: slobodný. Znalosť rečí. slovom i písmom poľsky a ukrajinsky. Nemajetný. 


] Najskôr chybné písanie ukrajinského mena Mychajlo (naše Michal). 
2 Lubiana- obec pri Mikotajöwe (Mykolajiv), južne Ľvova. 

Otec: Petro, 61 ročný, roľník, býva v Lubjani. 

Brat: Mikolaj, 19 ročný, roľník v Lubjani, druhý brat Simon, 16 ročný, študent obchodnej školy 
vLwowe, brat Ivan, 12 ročný, chodí do ľudovej školy v Lubjani. 

2./ Krátky životopis: 

Žil stále u rodičov v Lubjani až do dňa úteku t.j. 22. okt. t.r. kedy spolu so 4 kamarátmi opustil 
svoju vlasť s úmyslom dostať sa do Nemecka na prácu. 

3./ Príčina úteku: 

Všeobecne sa hovorilo, že mladých Ukrajincov za ich nacionálne smýšľanie budú presídlovať do 
ruského vnútrozemia, jednak sú údajne prenasledovaní pre sympatie k Nemecku. Sú označovaní ako 
kontrarevolucionári. Životné podmienky sú údajne veľmi ťažké a od svojich známych z Nemecka sa 
dozvedeli, že sú tam dobre pracovné podmienky, rozhodli sa preto ujsť do Nemecka. Hranice rusko- 
maďarské prekročili dňa 22. okt. pri Studenom. V Maďarsku sa nikde neprihlásili ani nikde zastavení 
neboli. Slovenské hranice prekročil dňa 24. okt. t.r. pri Sennom a prihlásil sa na žandárskej stanici 
v Palíne, odkiaľ bol dopravený na okr. úrad do Michaloviec. 


Jazdecký prezvedný oddiel 2. 
K čj. 979/Dôv.zprav. 1940. 
Predmet: výsluchový protokol. 


II. časť - vlastná zpráva. 


1./ Zprávy o vojsku: 

V Demni pri meste Nikolajevš v bývalom sirotinci“ je ubytované jazdectvo, údajne jeden pluk, 
ktorého počet je asi 5000 vojakov podľa udania utečenca. 

Vo Lwowe je ubytované vyššie veliteľstvo. Aké, to udať nevie a veľký počet vojska rôzneho druhu 
a to: pechota, delostrelectvo, letectvo, jazdectvo, motorizované oddiely, tankové oddiely malého 
a veľkého druhu. 

0 výzbroji udáva len, že videl presunovať kanony ťahané páry koní s krátkymi hlavňami asi 120 
cm dlhých, hlavňového priemeru asi 7 cm. Ďalej kanony ťahané traktormi s hlavňou asi 4 m dlhými 
a hlavňový priemer nevie. Pancierové autá veľkého typu, silu pancieru udať nevie. Auto má zadné 
kolá pásované, predné kolá normálne. Tieto autá používajú pravdepodobne na prevážanie munície. 
Pancierové autá na 6 kolách v zadu 4 av predu 2. Výzbrojení sú malým kanonom a jedným gulo- 
metom. Bližšie udať nevie“. Tanky sú troch typov: malé /utečenec ich menuje horské/, vyzbrojené 
sú gulometmi, koľkými udať nevie. Druh udať tiež nevie. Stredné tanky vyzbrojené 1 kanonom asi 
protitankovým a 2 guľometmi po stranách“. Bližšie udať nevie. Okrem týchto videl ešte jeden tank, 
ktorý je vyzbrojený 1 delom väčšej ráže. Bližšie udať nevie. 


3 Mikolajów, ukr. Mykolajiv. 

4 Už spomínaný veľký sociálny ústav medzi obcami Drohowyž (Drohovyž) a Demnia. 

o  Tažkétrojnápravové obrnené autá typu BA-6 a BA-10 vyzbrojené kanónom kalibru 45 mm. 
6 Stredné trojvežové tanky T-28. 

Výstroj: pechota je oblečená v súkennom odeve a súkennom plášti. Boty S gumovou podošvou 
a inak kožené. U jazdy sú s holeňou z impregnovanej látky. Pechota používa ovien???” 

0 ďalšej výzbroji utečenec viac udať nevie. 

2./ Povolávanie vojska: 

Oficiálne povolávanie vojska nie je. Chodia však po dedinách a odvádzajú ročníky 17., 18. a 19. 
o ktorých hovoria, že túto službu nastupujú dobrovoľne. Keď však niektorý odopre nástup služby je 
trestaný aj vyhnanstvom na Sibír. 

3./ Hospodárske pomery: 

Navonok propagujú kolektívne hospodárstvo. Doposiaľ však kolchozy urobili len z tých majetkov, 
ktoré opustili Nemci. Roľníkom však naložili tak veľké dane v naturáliách i v peniazoch, že tomuto na- 
riadeniu môžu vyhovieť len s vypätím síl. Roľník, ktorý nemôže i pri najlepšej vôli túto dávku zaplatiť, 
je trestaný až na 6 rokov ťažkej práce. Poplatky platia v naturáliách. Príklad: hospodár, ktorý má 90 
meríc poľa musí zaplatiť ročne asi 300 kg mäsa, 20 kg zemiakov, od jednej kravy asi 400 | mlieka 
ročne, zbožia asi 80 g. Pri odovzdávaní mäsa platia roľníkovi 18 kopejok za 1 kg, jestli však roľník 
chce kúpiť sám na trhu alebo v obchode, platí asi 14 — 15 rubľov. Robotník vyrobí denne 7 — 8 rubľov. 
Za kg chleba platí však 4 ruble. Liter mlieka platia roľníkovi 48 kopejok, v obchode stojí 2 ruble. 

4./ Politické pomery: 

Ľud je veľmi nespokojný, ale neukazuje nespokojnosť na vonok, lebo nie je si istý kedy by pre 
neho prišli s autom a odviezli ho nikto nevie kam. Ľud čaká na Nemcov, ktorí tak dúfajú, odstráni 
režim komunistický. Každého nutia, aby sa stal komunistom a komsomolcom. Vládu v rukách všade 
majú Židia, ktorí tam prišli zo všetkých štátov odkiaľ ich vypovedeli. 

9./ Rôzné: 

Utečenec udáva, že železnica z Lwowa, Nikolajova do Stryja je už rozšírená pre ruský rozchod, 
cesty tam nové nestavajú. Hranica medzi Gubernátom a Ruskom je neprechodná. Sú vraj tri rady 
drotených prekážok a asi 7 — 8 km od hraníc kopajú Rusi ukryty. Na maďarskej hranici kopajú tiež 
kryty, ale nebetonované. Protinemecká propaganda je silná. Na shromaždeniach vyhlasujú, že dnes 
zajtra budú s Nemeckom bojovať, lebo vraj Nemci dnes hrejú na nich vodu, aby ich potom mohli 
opariť. Všetci Nemci odtiaľ odišli. 

Ďalej hlásajú, že musia ešte zabrať Karpatskú Ukrajinu, lebo to je tiež ukrajinský národ. 

Vo vojsku je veľmi mnoho utečencov NKVD, lebo nedôverujú vojsku. Po mestách je tiež hodne 
NKVD. 

O vojne nemecko-anglickej hovoria, že musia počkať až tie dve mocnosti sa vyčerpajú, potom 
že oni ovládnu celý svet bez prelievania krve. 


Vypočúvaný: Zprav. dôst. I. kat. 
Sech Michajlov npor. pech. Kamenický Julius 


VHA Bratislava, f. 53, šk. 60, 53/40-9/2/5 


7 Slovo je nečitateľné. Najskôr ovinovačky (okolo členkov). 

15. 
Správa o informáciách získaných výsluchom ukrajinského 
utečenca a bývalého poslucháča bohoslovia Adama Švédu 
z dňa 27. novembra 1940, ktorý opustil krajinu zo strachu 
pred boľševickým režimom 


Jazdecký prezvedný oddiel 2 


Č. j. 1048/Dôv. zprav. 1940 
Predmet: Švéda Adam — utečenec z SSSR - hlásenie 


Michalovce, 27. novembra 1940 
Veliteľstvo 2. divízie, 


Ic. oddel. 


Prešov 


Predkladám hlásenie o Švéda Adamovi — utečencovi z SSSR. 

Osobné dáta: Švéda Adam, narodený 22. februára 1916 v Jakymčiciach!, okr. Rudky — Rusko, 
národnosti ukrajinskej, náboženstva gr. kat., škol. vzdel. absolvent gymnázia a 1 roč. filozöfie v Ri- 
me, t. č. bez zamestnania, ovláda reči: ukrajinsky, poľsky, rusky, taliansky a málo nemecky. 

Otec: Ján — roľník v Jakymčiciach 

Matka: Pelágria — rodená Hlušková 

Krátky životopis: Ako syn malomajteného otca, na návrh biskupského úradu v Galícií, bol posla- 
ný v roku 1932 do Tarina? na štúdiá, odkiaľ po štyroch rokoch sa vrátil do kláštora pre bohoslovcov 
v Galícií, pri Przemyslu. Po obsadení ukrajinskej časti Poľska Rusmi kláštor bol rozpustený, došiel 
preto na Slovensko asi v novembri 1939, kde si nadobudol pas, na základe ktorého odišiel do Ríma, 
kde študoval filozofiu. Po roku však, pretože nemohol zniesť kláštorný život, vystúpil a vrátil sa na 
Slovensko, kde si hľadal zamestnanie. Nakolko toto nenašiel, rozhodol sa ísť do Guvermantu?, lebo 
počul, že utečenci sa tam snadno uplatnia. 

Príčina úteku: Vlasť opustil zo strachu pred boľševikmi. 


Švéda Adam v. r. 
Veliteľ JPO 2 
mir. jazd. Tibor Dualský. 
Služobne vzdialený v zastúpení /nečit. podpis/ 


Jakimczyce, ukr. Jakimčyci, (pri Komarne). 
Nepodarilo sa identifikovať. Možno pôjde aj o Tallin. 
Akiste Generálny gubernát. 


UM — 

II. časť 


Kláštor, v ktorom bol ubytovaný v bývalom Poľsku, z rozkazu musel byť vyprázdnený a ubytovalo 
sa tam ruské vojsko, podľa utečenca nazvané poriadkové vojsko. 

Sám o Rusku udať nič nevie, len podľa dopočutia od iných utečencov, Ze je tam omnoho horšie 
pre Ukrajincov, ako za bývalého Poľska. 


Švéda Adam v. r. 
Npor. Kamenický Julius, v. r. 


VHA Bratislava, f. 53, šk. 60, 53/40-9/2/5 

16. 
Hlásenie spravodajského referenta Okresného veliteľstva HG 
v Medzilaborciach z 10. apríla 1941 0 informáciách prenikajúcich 
z bývalých poľských území, že sovietska armáda sa pripravuje 
na vojenské obsadenie susedných krajín pod heslom „spojenia 
všetkých Slovanov“ 


Duplikät. 

Prísne dôverné! A. Zábredský, zprav. ref. OVHG v Medzilaborciach. Situačné hlásenie z posled- 
ných udalostí. Okresnému veliteľstvu HG v Medzilaborciach. Keďže v poslednej dobe dejú sa v okre- 
se veci, ktoré môžu mať podstatný vliv na štruktúru štátu, lebo nežiadúci tieň na činnosť miestnych 
činiteľov a Zandärstva, podávam toto hlásenie: 

1. Okres pokojný. Po vykázaní troch mníchov rádu Vasiliánov! v Medzilaborciach z Medzilabo- 
riec, začalo sa silne povrávať, že v Medzilaborciach šarapatia komunisti. P Hučko, miestny gr. kat. 
farár aj dostal vyhrožný list s podpisom, že to robia komunisti. Tento rad je politicky orientovaný 
„Ukrajinského“. Vedúci provincial Šebestián Sabol, pochádza z Prešova, jeho otec je dozorcom 
väzňov na krajskom súde v Prešove, kde bol aj vychovaný. Ostatní členovia rádu sú buď chlapci 
z okolia Prešova, alebo cudzinci. Všetci sú však Ukrajinci v politickom smýšľaní a otvorene pracujú 
za uzatvorenie Veľkej Ukrajiny, do ktorej by mal patriť aj tento okres — kraj. 

Hneď po prepustení, čiže vykázaní troch mníchov, dostal prepúšťací dekrét od. učiteľ na rus. 
mešť. škole Štefan Mikolýn a Ivan Hopko, tiež Ukrajinci — cudzinci pôvodom. Tieto dekréty zakro- 
čením Mikolýna boly MŠaNO ihneď odvolané. Taktiež zakročením provinciala Sabola na ÚŠB, boly 
zrušené vypovedacie dekréty vypovedaných mníchov. 

V tejto dobe boli to práve uvedení Ukrajinci, ktorí začali v Medzilaborciach šíriť, že sa tuná vzmá- 
ha komunizmus. V skutočnosti bol však pokoj. Nateraz vec celkom urovnala sa, teda kampaň ihneď 
prestala, keď uvedení na svojich miestach zostali. 

Z komunizmu boli upodozrievaní ľudia, ktorí práve opačne pracovali a pracujú. Teda vedú boj 
proti komunizmu a pripravujú sa na to, že ak by bola v SSSR prevedená kontrarevolúcia, aby mohli 
účinne zasiahnuť. Je to medzinárodná organizácia, ktorá hlavnú centrálu má v Juhoslávii. V nej Sú 
prevážne Rusi, emigranti, zutekavší z býv. Ruska pri revolúcii komunizmu. V našom kraji sú to mladí 
nacionálni učitelia na ruských školách, študenti a iní vzdelanci, pochádzajúci z roľníckych rodín 
tunajších obcí. Vedúcim je učiteľ Michal Franko v Palote, syn železničiara z Vydrani. Títo sú v Medzi- 
laborciach soskupení okolo spolku „Duchnoviča“. ? V boji proti komunizmu v našom kraji pracuje: 
Vasil Dribňak, učiteľ v Kalinove, Jozef Bunganič, učiteľ v Kalinove, Andrej Suško, Medzilaborce, 
vedúci ruského spolku, Andrej Dribnák, Michal Zaričnák, Vasil Gališin, vysokoškoláci v Bratislave 


1 Správne baziliánov. Ň 

2 Spoločnosť (Spolok) A. Duchnoviča bola založená z iniciatívy Stefana Fenčika na Podkarpatskej Rusi 
v roku 1923. Oproti opozičnej orientácii — proukrajinskej „Prosvite“ sa Duchnovičov spolok hlásil k ru- 
sínskej národnosti, ale bol rusofilsky orientovaný. Sami sa označovali ako Rusíni-Ukrajinci, čo vyvolalo 
pobúrenie v druhej orientácii. V jazykovej oblasti preferovali ruštinu ako literárny jazyk a jazyk, ktorý mal 
byť aj vyučovacím jazykom Rusínov (smerovali k rusinizovanej ruštine). Patrila sem aj Cast šarišskej 
a zemplínskej rusínskej inteligencie. 

a iní. Že skutočne pracujú proti komunizmu, je odvodené už tým, že tam, kde jeden z nich pôsobí, 
nikdy hnutie v prospech SSSR, alebo pre komunizmus v minulosti nebolo a nie je ani teraz. Poznám 
ich rodiny, tiež každého osobne, všetok život a prácu a preto je to správne. Nateraz je ich hnutie nám 
prospešné, lebo sú nám nápomocní pri potieraní komunistického hnutia v okrese. Tam, kde z týchto 
ľudí, alebo ktorí nie sú v tejto organizácii, nepôsobí, je všade v minulosti badateľné silné komunis- 
tické hnutie /býv. Habura a Čertižné - Ňagov/. Je však otázkou, že ako by bolo, ak by režim v SSSR 
sa zmenil. Vtedy iste by si žiadali pripojenie tam. Je to smer veľkoruský. Nateraz sú za spoluprácu 
so Slovákmi a sú lojálni. 

Z Ukrajincov dobre vojenský je ako špión a aj funguje Štefan Mykolýn. Spolupracuje s armádou 
a získava zprávy z obsadeného SSSR — býv. Poľsko. Je však pôvodom z Ukrajiny. Pôvodne má 
byť židom, po prevrate mal byť údajne aj komisárom v SSSR, pozdejšie zutekal a teraz pracuje 
v prospech utvorenia Veľkej Ukrajiny. Táto vec sa vyšetruje a údajne vyšetrovanie vedú žandári 
v Medzilaborciach. Mimo mníchov Ukrajincov v tomto pracuje i Ivan Hopko, učiteľ — Ukrajinec, ktorý 
iv noci z 4. —5. apr. 1941 bol preč. Po vrátení tvrdil: „Nemci Sanok evakujú. Ženy a deti musely preč, 
zostalo vojsko a úradníctvo. Hranice sa zosilňujú.“ Takto sa vyslovil dňa 7. apríla 1941 na stanici 
v Medzilaborciach. Ich posol mal dôjsť do Medzilaboriec 10. apríla 1941. Vo veci som zistil toto: 
Na území, ktoré majú Nemci, teda bývalé Poľsko po rieke San, bol prevedený súpis koní a záprahov 
k vojenskej službe. Ľud vtom vidí to, že sa mu budú tieto veci rekvirovat. Tiež bolo zo strany Nemcov 
sústredenie určitých vojenských síl po rieke San a niektoré holé kopce osadené stromovím. Za bý- 
valého Poľska tuná lud bol smeru ukrajinského. Bol aj po osadení Nemcami, teraz ale začína silné 
hnutie za SSSR.? Na časti zabratej z Poľska SSSR sa pracuje na opevneniach po brehu rieky San, 
taktiež zriaďujú sa letiská, ktoré sú doposiaľ slabo obsadené. Ako je zistené, majú na tejto čiastke 
cez 172 letísk. Vojaci SSSR na brehu rieky San spievajú: „AŽ projdeme rieku San, bude spojenie 
všech Slovanu“. Tieto zprávy si však presne overiť nemôžem, lebo nemám sa ako do Sanoku dostať 
a s tamojšími Nemcami spoluprácu nadviazať.“ 

Smer ukrajinský v tunajšom okrese nemá pôdu, lebo je cudzí. Pospolity ľud je za spoluprácu 
so Slovákmi v tomto priestore a hraniciach ako teraz jestvujú. Ukrajinský smer smeruje k utvoreniu 
Veľkej Ukrajiny a počíta aj s týmto krajom, ktorý by patril sem. Z tohto stanoviska posudzuje činnosť 


3 Na prelome 19. — 20. storočia sa vytvorili v etnickom ukrajinskom prostredí juhovýchodného Poľska 
(Lemkovina) dve politické orientácie: proukrajinská a rusofilská. Predstavitelia prvej považovali Lemkov 
za časť ukrajinského národa. Rusofili sa orientovali na Rusko a považovali sa za časť ruského národa. 
Napriek tejto politickej roztrieštenosti prevažovala v regióne v rokoch 1919 — 1939 rusofilská orientá- 
cia. Silnejšie pozície proukrajinského smeru sa udržali iba na východe Lemkoviny. V septembri 1939 
Lemkovina, podobne ako väčšia časť Polska, sa ocitla pod nemeckou okupáciou. Okupanti sa predo- 
všetkým snažili využiť poľsko-ukrajinské napätie stupňujúce sa už pred 2. svetovou vojnou. Podporovali 
proukrajinský smer a ich predstaviteľov, otvárali ukrajinské školstvo a Ukrajincov verbovali do policaj- 
ných zložiek. Útokom nacistického Nemecka na Sovietsky zväz v roku 1941 sa na jednej strane ukázali 
skutočné zámery nacistov voči Ukrajine a na druhej strane sa prejavilo sklamanie Ukrajincov predtým 
podporujúcich nemecké agresívne plány proti Poľsku a ZSSR v očakávaní vytvorenia samostatnej ukra- 
jinskej štátnosti. Väčšina ukrajinských nacionalistov v dôsledku toho spoluprácu s Nemcami prerušila 
av odvete za to ich nemecké orgány likvidovali. Pozri HALCZAK, B. — SMIGEL, M.: K problematike posta- 
venia Lemkov v Poľsku v prvej polovici 20. storočia a ich presídlenie do Sovietskeho zväzu. Akcia „Visla“, 
s. 187 — 191. 

4  Ajzdalších zdrojov máme potvrdené, že v niektorých rusínskych obciach vládlo na jar 1941 všeobecné 
presvedčenie o skorom príchode boľševickej armády. Pozri napr. MIČIANIK, P: C. d., s. 44. 

rádu Vasiljanov Mikolína a Hopku. Keď títo boli prepustení, lebo vykázaní, naraz sa začalo veľké 
hnutie komunizmu, takže je podozrenie, že sami to vyprovokovali. Odvolanie prepúšťacích dekrétov 
MŠANO pôsobilo dojmom, ako by vláda nemala moci, ale musela sa riadiť podľa zakročenia Nemcov 
a Ukrajincov. Trebalo si vec pred vydaním veľmi uvážiť. Mikolín, ako zpravodajca, lebo špión cenné 
služby vykonal v prospech nášho ťaženia do Poľska, koná aj teraz. Len spôsob podávania jeho zpráv 
v minulosti nebol dobrý. Jedno však treba uvážiť, že on nikdy nemôže byť pre nás Slovákov spoľah- 
livým a osvedčeným, lebo akonáhle začalo hnutie za Veľkú Ukrajinu, všetko použije proti nám, teda 
Slovenskému štátu. Preto keď boli potrební nemali sa im vydávať uvedené dekréty. 

Nateraz sa vrátil z Nemecka bývalý vedúci a hlavný činiteľ komunizmu v tomto kraji Buchla. Tento 
pôvodom je cigáň, späť nechce ísť. Bol v SSSR cez mesiac, odkiaľ zutekal. Je teraz pozorovaný 
a jeho činnosť sledovaná. 

Bárz HG žiadala preloženie financov Kvapila, Raka a Komana od pohraničnej stráže z Paloty, 
doposiaľ sa nestalo. Je to potrebné v záujme získavania zpráv nami a Nemcami v tomto kraji. 

V okrese je kľud a spokojnosť. Hnutie v prospech SSSR nie je. Pospolitý lud si chváli terajší re- 
žim, vedenie hospodárske i politické, je nadšeným stúpencom Šaňa Macha, ktorého si veľmi obľúbili 
a zvlášť po jeho návšteve v Medzilaborciach. 

Účinnú propagandu v okrese viesť nemôžem, lebo nemám nateraz dopravného prostriedku a ne- 
má ho ani OVHG. Okres je vždy pod vlivom všelijakej propagandy a keď by bola účinná propaganda, 
je to jeden z najpokojnejších okresov. 

Na stráž! 


Andrej Zábredský v. r., okresný zpravodajský referent 
Medzilaborce 10. apríla 1941 


Na základe overenie za správnosť: 
Pavol Zvolenský, okresný veliteľ HG 


V Prešove dňa 3. mája 1941 
Anton Sabol-Palko, 
žup. inšp. HG 


VHA Bratislava, f. 53, šk. 95, 95-5/13-6 

17. 
Výsluchový protokol s ukrajinským utečencom Pominčukom 
J. Opanasevičom z 11. júla 1941 o stavbe sovietskych bunkrov 
(Stalinova línia) a pomeroch v sovietskej armáde 


Zápisnica 
spísaná so zajatcom Pominčuk Juchim Opanasevič, príslušníkom ruskej armády, narodený roku 
1914 /deň a mesiac nevie udať/ v obci Slovečno, oblasť Žitomir!, Ukrajina, ženatý, otec dvoch detí, 
zamestnaním roľník, náboženstva pravoslávneho, analfabet, písať vie, odvedený 6. apríla roku 1940, 
príslušnosť k vojenskému útvaru nevie presne udať. 


Prítomní: 

predseda: stot. pech. v zál. J. L. Brcko 
člen: por. pech. v zál. V. Krištek 
zapisovateľ. d. zást. v zál. E. Hýroš 


1./ Akú vojenskú službu ste vykonával? 
Na začiatku a až do konfliktu pracoval som pri opevneniach a pri vypuknutí konfliktu bol som 
v bunkeri. 


2./ Čo viete udať o bunkeroch? 

Bunker, v ktorom som sa pohyboval bol z betonu a železa. Hrúbka stien bunkeru bola 1,5 m, 
výška asi 2,5 m. Do takéhoto bunkeru vmestilo sa 6 až 12 mužov. Bunker bol vyzbrojený automa- 
tickými zbraňami. 


3./ Akú stravu a koľko ste dostávali žoldu? 

Strava pozostávala z konzerv a z ražných sucharov. V posádke dostával jeden muž 800 g. chle- 
ba, pšenovú kašu, cca 200 gr. surového mäsa. Liehové nápoje nedostávali sme žiadne. Muži po- 
dobného zadelenia dostávali 10 rubľov mesačne. 


4./ Čo sa dalo kúpiť za tieto peniaze? 

Za tieto peniaze mohol som si kúpiť 4 kg bieleho chleba alebo 1,5 kg mäsa. V dedine dostal som 
za dva ruble liter mlieka, naproti tomu v meste stálo to isté množstvo mlieka 5 rubľov. 1 kg cukru 
stál 5 rubľov a 25 kopejok. Obuv civilná stála 50 rubľov, ale nákup bol obmedzený i v mieru. Civilné 
obyvateľstvo malo menší prídel potravín ako vojaci. 


5./ Mali ste súkromný majetok a v akej miere? 


1 Ukr. Zytomyr. 

Nemal som žiaden súkromný majetok, lebo všetko brali do komúny. Majiteľ kravy musel odviesť 
v prospech verejného zásobovania ročite od jednej 80 litrov mlieka a 33 kg mäsa. Mohol sa však 
vykúpiť z mäsa hydinou. 


6./ Aká bola nálada obyvateľstva? 
Ukrajinci boli proti terajšiemu režimu, ale pre veľký teror nemohli svoj odpor verejne prejaviť. 
Túžia po hocijakej zmene režimu, len aby boli slobodní. 


7./ Akej národnosti boli vojaci v predných líniách? 


Ako som videl v predných líniách boli nastúpení Ukrajinci, Velkorusi, Tatari a Gruzínci. 


8./ Máte ešte niečo podotknúť? 


Nemám. 
Zápisnica bola prečítaná, ukončená a schválená. 
V Čemernom, dňa 11. júla 1941. 


VHA Bratislava, f. 53, šk. 92, 92/1/3 

18. 
Zápisnica z výsluchu Slováka Antona Vrúbela z 23. augusta 1941 
o biednych hospodárskych pomeroch na Sovietmi okupovaných 
územiach a masovom zabíjaní politických väzňov orgánmi ZSSR 


Okresné žandárske veliteľstvo Bardejov 
Protokol 


Spísaný s Antonom Vrúbelom", narodený 30. apríla 1923 v Slanci, okres Trebišov, Slovensko, 
príslušný do Beznihovej Dolnej“, okres Leskov, posledne býval v Kiverciach“, okres Luck, býv. 
SSSR, na okresnom žandárskom veliteľstve v Bardejove dňa 23. augusta 1941. 


Menovaný na kladené otázky odpovedal: 


1./ Kedy ste odišiel z domovskej obce v SSSR, prečo ste odišiel a z akých dôvodov ste prišiel 
na Slovensko? 


Z domovskej obce Kiverce odišiel som dňa 19. augusta 1941 ráno o 6. hod. Na bicykli a síce 
cez Luck, Kamionka Ztrmilova“, Rava Ruska“, Zámošť", Bilgoru®, Rudnyj? a odtiaľ do Nového Sonču"“ 
som išiel vlakom. Zo Sonču som išiel ďalej na bicykli na Krynicu, kde som bicykel mne neznámeho 
občana ponechal a odtiaľ som išiel na Tylič!! a u Bojkovej'? som prekročil hranice býv. slovensko- 
poľské a prišiel som do obce Snakov, kde som bol finančnou strážou zadržaný. Z obce Kiverce som 
odišiel preto, že dňa 12. augusta 1941 mi otec Ján zomrel po utrpenom zranení bombou, čo sa 
mu stalo pri nemeckom nálete dňa 14. júla 1941, kedy nemecké lietadla túto obec bombardovaly. 
Matka mi zomrela 13. II. 1941 v SSSR. Brat Jozef je zajatý od roku 1939 v Nemecku v Norimbergu 
a sestra Albína vydala sa v Poznani v roku 1938 za bankového zriadenca Žigmunda Vratkovského, 
takže v býv. Poľsku a býv. SSSR žiadnu rodinu ani príbuzných nemám. Na Slovensko som prišiel 
z toho dôvodu, že v býv. územiu SSSR nemám už žiadnych príbuzných, je tam veľká drahota a mal 
som obavu, že by som tam vôbec nevyžil. Ďalej preto, že som sa narodil v Slanci, okres Trebišov, 


1 Je možné, že ide o potomka (syna?) emigrantov z Poľska, ktorých bolo začiatkom 20. storočia na vý- 
chodnom Slovensku značné množstvo. Od polovice 30. rokov boli títo poľskí robotníci či roľníci vyhosto- 
vaní späť do Poľska. | meno znie čiastočne poľsky — „Vrúbel — Wróbel“. 

2 Bezmiechowa Dolna, okres Lesko, Poľsko. 

3 V skutočnosti Lesko. 

4  Kiwerce, ukr. Kiverci. 

5 Kamionka Strumilowa, dnes Kamljanka-Buzka, Ukrajina. 

6 Rawa Ruska, ukr. Rava-Ruska. 

7 Zamość, Poľsko. 

8 — Bitgoraj, Poľsko. 

9 Azda Rudnik, západne Biłgoraju. 

10 Zapisovateľ zapísal podľa hesla: píš ako počuješ. Správne však Nowy Sącz. 

11 Tyliez. 

12 Správne Wojkowa. 

kde som až do mojho 10 roku s mojími rodičmi býval. V roku 1935 odišiel som s rodičmi do býv. 
Poľska. 


2./ Čo je Vaše zamestnánie a čo ste robil od obsadenia Volinska!“ Rusmi? 

Som vyučeným obchodným pomocníkom a učil som sa 2 roky v Heijnovke"“, okres Bjalistok““. 
V septembri 1939 som sa doučil a odišiel do Kiverce. Dňa 17. IX. 1939 obsadili Kiverec Rusi. Ja 
som bol určený ako predavač do obchodov, ktoré tam Poliaci zanechali a pred Rusmi utiekli. V tých- 
to obchodoch pracoval som ako obchodný príručí 6 mesiacov a mal som mesačný plat 120 rubľov. 
V týchto obchodoch som pracoval až do 10. III. 1940. Potom som bol 3 mesiace u rodičov a bez 
zamestnánia. Dňa 8. júna 1940 započal som pracovať na pile v Kiverci a pracoval som do 27. júna 
1941, t.j. kým nemecké lietadla nepočaly na náš kraj útočiť. 


3./ Hospodárske a sociálne pomery od obsadenia tohto kraju Rusmi a všeobecná nálada oby- 

vateľstva. 

Po obsadení nášho kraja Rusmi boly zriadené kolchozy a spoločné sa hospodárilo. Miestne 
obyvateľstvo žilo v biede a nedostatku, ale napriek tomu židia a komisári a bolševíci žili tu prepy- 
chove. Nastal tu hlad a úplný nedostatok potravných článkov, textilných výrobkov a vôbec suroviny. 
Utvorením spoločného majetku nebol národ spokojný, reptal a preto bolo mnoho rodín deporto- 
vaných na Sibír. Z režimom komunistickým neboli spokojní rovnako obyvatelia Volinie a tiež nie 
Ukrajinci. Obyvateľstvo je naladené proti Rusku a žičí Nemecku, aby vojnu vyhrálo a takto sa z ot- 
roctva bolševikov oslobodilo. 


4./ Aké prípravy Rusko robilo k vojne? 

Po obsadení nášho kraja Rusmi posunulo tam ruské vojenské velenie vojenské jednotky roz- 
ličných zbraní, z čoho bolo patrné, že sa chystá vojna. Stavali cesty, opravovali železnice, stavali 
rozličné skladiská a letiská. Letiská zriadili v obci Sofiuske““, Nebožka"", RadZechov"®, okres Luck. 
Vojská, ktoré boly k nám posunuté pozostávaly väčšinou z Aziatských kmeňov. Nálada medzi rus- 
kým vojskom bola bojovná a vyslovovali sa jejich dôstojníci, ako aj mužstvo, že pojdu na Berlín 
a Paríž, t.j. že mali vúmyslu podniknúť útok na západné mocnosti, t.j. V prvom rade na Nemecko. 
Väčší počet vyšších a nižších dôstojníkov je pôvodu židovského. Ukrajinské oddiely neboly spokojné 
s vojenskými predstavenými a komisármi židovského pôvodu. Napriek tomu Belorusi a aziatské 
kmeny boly s týmto vedením židovským spokojné. 


5./ Ako ruské vojská bojovaly, aká nálada bola medzi bojujúcim ruským vojskom a aká bola 
nálada medzi ruským vojskom pri ústupe? 


13 Ukr. Volyň — región v severovýchodnej časti dnešnej Ukrajiny (územie Rovenského a Volyňského kraja, 
s centrami v Rovne (dnes Rivno) a v Lucku. Boli zriadené 4. decembra 1939 po pričlenení k ZSSR. 

14 Hajnówka. 

15 Białystok. 

16  „Sofiusku“ sa nepodarilo identifikovať. 

17  Niebožka, medzi Kivercami a Luckom. Dnes pravdepodobne už zaniknutá. 

18 Radziechóv, ukr. Radechiv. 

Aziatské kmeny bojovaly so židmi a s Belorusmi udatne. Ukrajinci, kde len mohli dezenterovali. 
Židia, Belorusi a kmeny áziatske sú presvedčené, že vojnu vyhrajú a preto tiež majú bojovnú náladu. 
Rusi opustili náš kraj útekom a každý si chránil svoj život, ako mohol. Pri ústupe zničily Rusi zásoby 
benzinu, sena a iných potravných článkov. V okresnom meste Lucku pri ústupe postrielali asi 6 tisíc 
politických väzňov národnosti poľskej a ukrajinskej. V okolitých obciach postrielali veľa ľudí ale v 
našom mestečku, t.j. Kiverce nezastrelili nikoho, keďže nemali času a rýchle tento kraj opúšťali. 

Poznámka: 


Iného nemám čo udať, len že moja sestra Viktória vydatá za Františkom Stachom robotníkom na 
píle býva v Slanci, okres Trebišov. 


V Bardejove, dňa 23. augusta 1941 
Svedok: Zapisovateľ: Vypočúvaný: 


VHA Bratislava, f. 53, 53/41/64 

19. 
Zápisnica z výsluchu Slováka Jána Vojku z 27. augusta 
1941, ktorý sa po začiatku sovietskej okupácie kišinevskej 
oblasti a zhoršení hospodárskych pomerov rozhodol vrátiť na 
Slovensko 


Zápisnica 


Napísaná na žandárskej stanici v Medzilaborciach s Jánom Vojkom v prítomnosti, ako zapiso- 
vateľa strážm. Vojtecha Haláka a vypočúvajúceho hl. d. zást. Jána Nemčiča a svedka strážm. Jána 
Chrapčiaka. 


Predmet: 

Kedy ste sa narodili? 

Dňa 2. mája 1897 u Prešova, syn Juraja a matky, meno udať neviem, príslušnosť nezistená, 
posledné bydlisko Chišinew, Besarábia, býv. SSSR, robotník, tehlár, slobodný, rímskokatolík, čítať 
a písať viem, som národnosti slovenskej, nemajetný, dosiaľ netrestaný. 


Kedy ste odišiel zo Slovenska? 

Odišiel som zo Slovenska i so svojimi rodičmi asi v roku 1913 do Chišinewu, Besarábia“. Môj 
otec bol tam zamestnaný ako tehlár. V roku 1928 zomrel a matka zomrela v roku 1930. Od tej doby 
som sa stále zdržoval v Chišinewe a zamestnával som sa ako tehlársky robotník. 


Bol ste vojakom? 
Vojakom som nebol a taktiež som sa nezúčastnil v žiadnej ozbrojenej skupine, žiadneho člen- 
stva. 


Čo ste robili v roku 1940, keď obsadili Besarábiu SSSR? 

V tej dobe zamestnával som sa tehlárstvom. Po príchode Rusov ostala všetká robota stáť asi 
na dva týždne. Po dvoch týždňoch sme zasa začali pracovať. Za tejto doby sme zarobili denne 6-7 
rubľov. Čierny chlieb sme dostávali 1 kg za 1 rubeľ 30 kopejok ale však tento bol len na lístky. Ťažko 
pracujúci dostal lístkov toľko, koľko potreboval, len sa musel preukázať potvrdením svojho zamest- 
návateľa. Biely chlieb stál 1 kg 5 rubľov a predával sa voľne, bez lístkov. Iné potraviny, okrem fazule, 
hrachu a kukurice a zemiakov som nikdy nekupoval, nakoľko to bolo veľmi drahé. 


Bol ste organizovaný alebo nie? 
Organizovaný som nebol, ale mi sťahovali na nejakú robotnícku partajnú organizáciu 28 kopejok 
na týždeň. 


1 Otázky vo výsluchu boli podčiarknuté zostavovateľom, kvôli lepšiemu odlíšeniu. 
2 Vtom čase bol Kišinev súčasťou Rumunska. 

Prečo ste odišli z Besarábie? 

Z Chišinewa som odišiel preto, lebo ma rumunskí hraničiari vypovedali na hranice Ukrajiny, 
až k mestu Zaleštiky“, na rieke Dniestr. Odtiaľ som išiel sám bez dozoru až do mesta Čortkov“, 
v Ukrajine, kde som sa hlásil na okresnom úrade a tam mi dal okresný náčelník priepustku do 
Pfemyslu“. Z Přemyslu som dostal priepustku do Birče“. Z Birče do Olchowiecz", odkiaľ som odišiel 
bez akýchkoľvek preukazov na Slovensko. Jedine som mal u seba priepustku, ktorú som dostal 
z Birče do Olchowiecz, ktorú mi vydala ukrajinská milicia.® 


Prečo ste išiel na Slovensko? 
Na Slovensko som išiel preto, lebo ma Rumuni vypovedali. 


Medzilaborce, 27. august 1941. 
Zápisnica prečítaná a podpísaná: 


Vypočúvajúci: Zapisovateľ: Vypočúvaný: Svedok: 


VHA Bratislava, f. 53, šk. 90, 64/3/19-31 


Polsky Zaleszczyki, ukr. Zaličšyky, Ukrajina. 

Poľsky Czortków, ukr. Čortkiv. 

Przemyśl. 

Bircza. 

Olchowiec. 

Ukrajinská pomocná milícia — vytvorená nemeckou okupačnou administratívou z dobrovoľníkov — 
Ukrajincov, sformovanych do policajných jednotiek a vojensko-policajných útvarov určených na ochranu 
priemyselných objektov, železníc, priesmykov, vojenských táborov, väzení atď. V ďalšom období — v roku 
1943 na rozkaz OUN väčšina príslušníkov pomocnej milície (na Volyni a v Haliči) dezertovala z policaj- 
ných staníc a prešla do radov formujúcich sa oddielov Ukrajinskej povstaleckej armády (tzv. banderov- 
cov). 


00 NO OI RW 

Postup armády územím východnej Haliče 
v lete 1941 


20. 
Správa o všeobecnej obrannej situácii v 2. divíznej oblasti za jún 
1941 reflektujúca nálady v armáde i spoločnosti, ako aj vzťah 
záložného mužstva k protisovietskej vojne pred nástupom na 
front 


Veliteľstvo 2. divíznej oblasti 

čís. 21.582/dôv.O.d.1941 

Vec: Všeobecná obranná situácia — zpráva za mesiac jún 1941 
Ministerstvo národnej obrany, 
obranné oddelenie, 
Bratislava. 


Dodatkom k vl. č. 21.582/dôv.O.d.1941 zo dňa 9.VII.41 


Zprávy obranných referentov z jednotlivých posádok sú väčšinou negatívne. V obrannej oblasti 
za mesiac jún 1941 i pri mimoriadnych opatreniach a brannej povinnosti štátu, nenastaly také prípa- 
dy, ktoré by požadovaly priamy zásah obranného dôstojníka. 

Pokiaľ ide o vlastné poznatky obranného dôstojníka o všeobecnej obrannej situácii hlásim: 


1./Pripady špionáže: 


a/ Štefančík Vincent, maď. voj. zbeh, ktorému bol poskytnutý azyl v obci Kapušany, je podozrivý, 
že bol vyslaný na Slovensko za výzvedným účelom, lebo po návrate zo Slovenska v Košiciach 
sa voľne pohyboval a nebol zatknutý. /VI. č. 21.446/dôv. o.d.1941/. 

b/ Jozef Dobránsky, rim. kat. farár, podozrivý z vojenskej zrady. V liste písanom do Maďarska 
prezradil miesto pohybu nemeckého vojska. /čís. 21.468/dôv. 0.d.1941. 

c/ Csiszár Zoltán a spol. podozrivý z vydieračstva. K stykom s maďarským zprav. orgánmi sa 
priznal, popiera ale, že by bol dodával zprávy rázu vojenského zo Slovenska /č. 21.446/dôv. 
0.d.1941/. 


2./ Sabotáž a rozklad v armáde: 
Hlásený nebol. 


3./ legálny prechod štátnych hraníc a zbehovia: 
a/ Halász Janík Ján a spol., neoprávnené prekročili štát. hranice do Maďarska, za účelom pašo- 
vania masti, čaju, kávy, /Cis. 21.506/dôv.o.d.1941/." 


1 K otázkam slovensko-maďarskej špionáže možno odporučiť nasledujúce práce: HETÉNYI, M.: K niektorým 
aspektom situácie na slovensko-maďarskom pohraničí 1938 — 1945. Vojenská história, 10, s. 33 — 36, 
tenze: llegálne prechody štátnej hranice v nitrianskom úseku v rokoch 1938 — 1945. Vojenská história, 9, 

b/ Z Košíc údajne utieklo 42 mládencov na Slovensko preto, že v organizácii Levente“, kde mu- 
seli cvičiť boli pre slovenské smýšľanie prenäsledovani./Cis.21.368/döv.0.d.1941/. 

c/ František Král, utiekol z Maďarska preto, že nemohol tam dostať zamestnanie, /čís. 21.409/ 
dôv.o.d.1941/. 

d/ Ján Ivan, utiekol z Maďarska preto, že mal narukovať k vojsku a on ako Slovák chcel slúžiť na 
Slovensku /čís. 21.446/döv.o.d.1941/. 

e/ Pavlo Štefan a Komar Michal, maď. voj. zbehovia. zbehli z Maďarska pre zlé zaobchádzanie 
/&is. 21.449, 21.450/döv.o.d.1941/.3 

f/ Šimko Pavel, vlastný voj. zbeh, bol zadržaný po návrate z Maďarska žandárstvom v Brezne 
nad Hronom. 

g/ Horváth, čtk. let., zbehol aj s lietadlom /čís.21.437/dôv.O.d. 1941/.“ 

h/ Od výcvikového tábora v Kamenici n./Cir. Zbehlo hromadne sedem prac. prez. sl. Príčina zbe- 
hnutia je asi tá, že boli zaradení do pracovnej služby /Čís.21.490/dôv.O.d.1941/.5 


4./ Prehľad tlače: 
Tlač v oblasti obranného dôstojníka bola sledovaná. Veci rázu vojenského boly predkladané 
MNO-obr. oddel. Závažné prípady a nedovolené zpravodajstvo nebolo dokázané. 


5./ Mimoriadne udalosti a zjavy: 

a/ priebeh povolávania záložníkov: 

dňa 28.VI. 1941 vykonal pridelený obranný dôstojník služobnú cestu do posádok: Levoča, 
Kežmarok, Poprad, Sp. Nová Ves. 

Úkol cesty bol bezpečne zistiť celkovú náladu nastúpeného mužstva. Zistené poznatky hlásim: 


1-/ Posádka Levoča: 

Priamym pozorovaním bolo zistené, že nastupujúce mužstvo chodí bez dozoru po meste, kde sa 
tvorili jednotlivé skupiny vojakov, ktorí medzi sebou debatovali. V kasárňach p. pl. 5 tvorili sa okrem 
skupiniek mužstva aj skupiny debatujúcich dôstojníkov. 

Nadobudol som dojem, že mužstvo ako aj dôstojníci nie sú si plne vedomí vážnosti, a tak sa im 
vidí, že veď na organizovanie B jednotky majú času dosť. Toto mi priamo tvrdil aj zprav. dôstojník 


2005, č. 2, s. 55 — 71, ako i v monografii Slovensko-maďarské pomedzie v rokoch 1938 — 1945. Nitra 

2008, s. 63 — 69. 

Išlo o brannú organizáciu v Maďarsku, kde sa konala predvojenská príprava (výchova) mladých mužov. 

Otázka dezercií Slovákov z Maďarskej kráľovskej armády, ktoré neskôr dosiahli masový charakter, nie 

je v slovenskej historiografii podnes spracovaná. Venuje sa jej zatiaľ len M. Hetényi v spomenutej štúdii 

(llegálne prechody, s. 60 — 63 či v monografii Slovensko-maďarské pomedzie, s. 126 — 134. Okrem toho 

jestvuje sondážna štúdia z pera autora týchto riadkov, Utrpenie Slovákov a Rusínov v Maďarskej krälov- 

skej armáde (Kultúra, č. 16, 18. 10. 2006, s. 3, s. 11). 

4 Dramatický príbeh čatníka Petra Horvátha, ktorý bol za úmysel dezercie do ZSSR v roku 1941 odsúdený 
na smrť, spracoval napr. autor Peter Valo v knihe Slovenské eso a ruský cár. Bratislava 1996. Dezercie 
boli tiež v maďarskej, nemeckej, nehovoriac o sovietskej armáde, kde mali v lete 1941 masový rozsah. 

5  Kotázke pracovných jednotiek pozri najmä zborník Pracovné jednotky a útvary slovenskej armády 1939 
— 1945. VI. robotný prápor. (Zost. D. Tóth). Bratislava 1996. 

pluku por. pech. v zál. Chovanec“, ktorý povedal podľa celkového dojmu od záložníkov, že záložníci, 
ktorí doteraz nevyrukovali z kasáreň, že už asi nepôjdu. 

Pokiaľ som nadobudol bezprostredného postrehu, nemalý podiel na pomalosti výstrojovania 
majú dôstojníci, ktorí veľmi málo aktívne zasahujú a čakajú až dostanú k všetkému rozkaz. 

V rozhovore s veliteľom B pluku mir. pech. Pulkrábkom som zistil, že tento mal prednášky pre 
dôstojníkov, kde ich povzbudzoval k rozhodnosti a samostatnosti, k napomáhaniu spoločnej práce. 
Zdá sa, že ani toto úplne nepomáha. 

O nálade a celkovej situácii nebol správne informovaní ani veliteľ Náhradného práporu mjr. pech. 
R. Singhofer. Hlásenie, ktoré bolo dňa 27.VI. 1941 odoslané nezodpovedá skutočnosti. Boly vyšet- 
rované dva prípady: dňa 26.VI. 1941 dosiaľ neznámy slobodník v cukrárni v Levoči nahlas propago- 
val pre SSSR. Prítomní dôstojníci vôbec proti tomu nezakročili. Prípad vyšetruje osobne mir. pech. 
Pulkrábek". Zdá sa mi ale, že vyšetrovanie muselo byť príchodom len rozvírené. Výsledok bude 
hlásený obr. dôstojníkovi. Druhý prípad: Dnes ráno boly záchody mužstva pomaľované hviezdami 
SSSR. Prípad sa tiež vyšetruje. 

Nakolko odchodom prezenčného mužstva a príchodom záložníkov nastaly v posádke značné 
zmeny, previedol som reorganizáciu obrannej služby v posádke. Za obranného referenta som určil 
por. pech. v zál. Cukera, ktorí je posádkovým dôstojníkom. Pre sledovanie nálady mužstva som určil 
desiatnika Lehockého, ktorého som sám vycvičil za zprav. poddôstojníka. 

Záver: Samotná organizácia vystrojovania je slabá. Mužstvo nastupujúce samotné nejaví veľký 
záujem, keď vidí, že | samotní zal. dôstojníci si práve tak počínajú. Komunistická priama propaganda 
zistená nebola. Pravdepodobne sú tam ale buňky. Okrem už uvedených prípadov, tiež sa vyšetruje 
prípad rozšírovania poplašných zpráv o tom, že jedna rota p. pl. 5 utiekla k Rusom. Zprávu mal šíriť 
strel. v zál. Ján Kašický, ktorého pobyt sa zisťuje a bude hlásený výsledok. 


2-/ V posádke Kežmarok: 

Nastupovanie záložníkov je hladké a nálada ako som ju ja sám postrehol je dobrá. Propaganda 
zistená nebola. Odvod koní ide tiež v poriadku. 

Zvláštny prípad: Andrej Fitera, slob. v zál. del. pl. 12 Kežmarok, príslušný a trvalým bytom v obci 
Hardište“, po svojom prezentovaní dňa 28. VI. 1941 odmietol obliecť vojenskú rovnošatu prevziať vý- 


6 Por. Karol Chovanec (1913, Podvik) — do slovenskej armády bol prijatý 1. septembra 1939. Je zaujímavé, 
že napriek tomu, že bol dlhoročným občanom cudzieho štátu a pochádzal z obce, ktorej obyvateľstvo 
poľská politika dvadsať rokov bezohľadne polonizovala, vyhlasovala za „poľské“, ho slovenská armáda 
poverila takou zodpovednou funkciou. Akiste musel mať plnú dôveru slovenských miest. 

7 Mir. Ján Pulkrábek (1890, Polie, Taliansko), pôvodom pravdepodobne sudetský Nemec, do armády prija- 
tý 14. marca 1939, v roku 1942 velil (už ako podplukovník) II. práporu 21. pešieho pluku Rýchlej divízie. 
Jeho vojaci ako prví z vojsk Osi prekročili Don. 29. 9. 1942 dostal, ako jeden z desiatich slovenských 
dôstojníkov pozemného vojska Železný kríž |. triedy. 

8 K otázke protivojnových nálad v armáde v tomto období pozri z odborných prác napr. KATREBA, Z.: 
„Skrytá“ mobilizácia na Slovensku v roku 1941. Vojenská história, č. 3 — 4/2000, s. 87 — 100, Vojenské 
a politické kroky predchádzajúce vstupu Slovenska do vojny proti Sovietskemu sväzu v roku 1941 
(Vojenská história, č. 2/2000), s. 36 — 52, z prác spred roka 1989 predovšetkým SOLO, J.: Slovensko 
vo vojne a proti vojne. In: SNP v ľudovej tvorbe. (Zost. kol.). Bratislava 1964, s. 17 — 84, PAZUR, $.: 
Protifašistický odboj na východnom Slovensku. Košice 1974, s. 6 — 31. 

9 Dnes Zemplínske Hradište. 

zbroj. Ako dôvod udal, že mu to jeho náboženské presvedčenie nedovoľuje. Udal, že je vyznávačom 
„Jehova“. Prevedeným výsluchom nebolo nič bližšie zistené. Bol pre odopretie poslušnosti zatknutý 
a urobené naň trestné oznámenie. Medzi mužstvom vznikol z prípadu len smiech. 

Nakoľko obranný referent odišiel s jednotkou do poľa, určil počas jeho neprítomnosti posádkové- 
ho dôstojníka. Pre sledovanie nálady u mužstva a iných obranných úkolov určil som slob. del. v zál. 
Michala Matíka, ktorého som tiež vycvičil už pred časom za zprav poddôstojníka. 

Záver. Nálada mužstva ako aj poddôstojníkov dobrá. Vystrojovanie a odvod koní hladko pokra- 
čuje. Propaganda zistená nebola. Duch je dobrý. 


3-/ V posádke Poprad: 

Mužstvo v zál. je už zväčša vystrojené. Pokiaľ mužstvo už odišlo do poľa, nezistilo sa nič závad- 
ného. Mužstvo, ktoré ostalo v posádke Poprad je staršieho ročníku a určené je k stráženiu dôležitých 
podnikov. Službu už vykonáva. So zbytkom mužstva sa vykonáva poradový výcvik. Celková nálada 
dobrá. 

Shodne s okresným žandárskym veliteľom aj okr. náčelník prejavil názor, že nastupovanie sa 
previedlo hladko a oveľa lepšie ako za minulého povolávania záložníkov v r. 1939. Nevyskytly sa 
žiadne prípady, že by muselo žandárstvo zakročovať. 


4-/ V posádke Spišská Nová Ves: 

| I. Oddielu DPLP je celkove malý počet záložníkov. Títo vykonávajú službu u protilietadlovej 
obrany. Žiadne zvláštne udalosti sa nevyskytly. 

V kasárňach kan. roty a stanice je tiež len mužstvo určené k strážnej službe a k protilietadlovej 
obrane. 

Celkové nebolo pozorované negatívne chovanie mužstva pri nastupovaní. Neboly zistené ani 
prípady propagandy pri nastupovaní u mužstva. 

Mužstvo, ktoré odchádzalo transportmi vlakom z Sp. Novej Vsi veselo spievalo slovenské po- 
chodové piesne a vzbudilo u obyvateľstva veľmi dobrý dojem. 

Záver. 

Celková nálada mužstva i keď ju nemožno označiť za veľmi dobrú, nie je negatívna. Mužstvo 
jednoducho plní svoju povinnosť bez reptania. Zistil som, že kde velitelia dobré si organizovali vy- 
strojovanie a ďalšie zamestnanie mužstva tam je nálada a duch o veľa lepší. 

Taktiež som nadobudol dojmu, že záložníci — robotníci z Krompach a okolia nastúpili disciplino- 
vane, lepšie ako roľníci, hodne bolo aj záložníkov, ktorí sa hlásili nemocní. Celkove boli títo záložníci 
Z kraja Popradského. Taktiež som spozoroval, že mužstvo ak aj z počiatku prejavovalo náznaky 
určitej nevôle, toto po niekoľkých dňoch pobytu v činnej službe pominulo a záložníci sa so stavom 
uspokojili a plnia svedomite svoje povinnosti. 

Pokiaľ ide o poznatky z posádok Michalovce, Humenné a Trebišov, sú poznatky obdobné. 

K vôli informácií predkladám tiež hlásenia došlé od jednotlivých útvarov v obrannej oblasti: 

a/ Peší pluk 6 Prešov hlási: 


Nástup povolaných záložníkov sa dial veľmi oneskorene, hoci títo boli z dosť blízkeho kraja-oko- 
lia, na čom má čiastočnú vinu zlá doprava a to najmä z východu. Záložníci pridúc do miesta posád- 
ky, potulovali sa po meste, vyhýbajúc sa kasárňam. Záujem o dosiahnutie pohotovosti neprejavili 
zo záložníkov žiadny. 

Kladný výsledok mal zákaz výčapu liehových nápojov a to v tom, že v prvých dňoch povolávania 
záložníkov bolo veľmi mnoho opilých, nebyť toho zákazu, nástup by bol ešte horší. 

Nálada nastupujúcich záložníkov jak u mužstva tak aj u dôstojníkov čiastočne je zlá a to vlivom 
komunistickej propagandy, ktorú rozširujú záložníci z krajov robotníckych. 

(Skoro) každý záložník prináša so sebou žiadosť o prepustenie, alebo o dovolenku, v mnohých 
prípadoch veľmi odôvodnenú: príslušné voj. úrady však nemôžu tam vyhovieť, nakolko nemajú žiad- 
nych dispozícií a toto tiež veľmi podrýva náladu u mužstva. 

Stanovisko k SSSR prejavuje sa u mužstva a čiastočne i u zál. dôstojníkov horšia 0 50% než 
v roku 1939 proti Poľsku. 

Podľa sdelenia por. Michalku, vel. spoj. roty, istý záložník mu povedal, že primár prešovskej 
nemocnice /meno udať nevie/ mu sdelil, že do nemocnice má dôjsť 300 ranených Slovákov. Bolo by 
záhodne celú vec vyriešiť, lebo v prípade ak by sa tá vec dostala medzi mužstvo, veľmi by podlomilo 
uňho náladu. 

b/ Jazdecký prezvedný oddiel hlási: 

Priebeh nastupovania záložníkov deje sa hladko a včasne. Mužstvo prejavuje dostatočný záujem 
o dosiahnutie pohotovosti. 

Celková nálada nastupujúcich záložníkov dobrá. Politické vplyvy a vlivy propagandy jak vlastnej 
tak zahraničnej nenachádzajú účinkov. 

c/ Automobilový prápor 2 hlási: 

Hlásim, že u automobilového práporu 2 priebeh nastupovania záložníkov mužstva je úplne nor- 
málny. Podľa povolávacích lístkov mužstvo riadne nastupuje. Záložní dôstojníci k AP 2 však veľmi 
málo nastupujú, doteraz nastúpili len dvaja záložní dôstojníci a jeden čat. asp. v zál. 

Celková nálada nastupujúcich záložníkov je u nás dobrá, nie sú na nich badať žiadne vlivy Skod- 
livej propagandy. Naši záložníci, väčšinou vodiči motorových vozidiel s veľkou cťou si preberajú 
motorové vozidlá na čom má asi čiastočný vliv povedomie, že sa zdokonalia vo vedení motorových 
vozidiel, čím získajú potrebnú prax pre svoje civilné povolanie. 

Naši vojaci presne a dochvilne prijímajú a prevádzajú úkoly im sverené a konajú ich podľa vy- 
daných im rozkazov. 

Percentuálne doteraz nastúpilo k AP 2 približne asi 80% potrebnej zálohy. 

d/ Spojovací prápor 2 hlási: 

povolaní záložníci nastupujú včas, neoprávnené nastúpenie sa nevyskytlo. Veľmi sa starajú aby 
boli čím skôr vystrojení. 

Nálada nastupujúcich záložníkov je dobrá, prejavy a názory rôznych politických vplyvov a pro- 
pagandy pozorované neboly. 


Komunisticko-politický smer SSSR sa im rozhodne nepáči, prejavuje sa ale tým zreteľnejšie 
náklonnosť k nár. socializmu. Medzi civ. obyvateľstvom rozšírené zprávy o vyzbrojení SSSR nepô- 
sobia. 

Z odvod. roč. 1938 a 1937 nastúpilo 50%. 

g/ Veliteľstvo letiska v Sp. Novej Vsi hlási: 

Priebeh povolávania záložníkov na cvičenie vo zbraní je pomerne pomalý, nakoľko mnohým bol 
svolávací lístok doručený dosť ne skoro. 

Záujem o dosiahnutie pohotovosti bol pomerne dobrý. 

Celková nálada mužstva je pomerne skleslá. Rôzne politické vlivy zahraničnej a vlastnej propa- 
gandy sa neprejavuje, nakolko nie je umožnený stály posluch rozhlasu pre nedostatok rádio príma- 
čov. 

Počet nenastúpených je približne 30%. 

f/ Výcvikový tábor Kamenica n/Cir. hlási: 

V obvode tunajšej posádky nastupujú záložníci riadne a včas. 

Nálada nastupujúcich sa javí dobrá a nebadať, žeby vlastná alebo zahraničná propaganda mala 
vplyv na mužstvo. 

Záložníci nezaujímajú priaznivo ani nepriaznivé stanovisko k terajšiemu postupu Slovenska 
k SSSR. 

Počet nenastúpených sa neukazuje žiaden. 

g/ Náhradný prápor pešieho pluku 5 hlási: 

Z prezentácie mužstva je zrejmé je včasné nastúpovanie záložníkov. Neoprávnené nik nenastú- 
pil. 

Politické vplyvy a vplyv propagandy zahraničnej sa až na jeden prípad, ktorý bol hlásený npor. 
Žandárstva a je obranným dôstojníkom vyšetrovaný, neprejavuje. 

Charakter komunizmu je v rozpore povahy slovenského kresťana. SSSR je vraj pripravená na 
tvrdý boj. 

h/ Vojenská nemocnica 2 hlási: 

Boli jednotlivci, ktorí hneď po doručení povolávacích lístkov nastúpili a hlásili nástup služby. 
Asi 40% z celkového počtu. Opozdene nastúpilo asi 30% z počtu. Neoprávnene nastúpilo asi 30% 
z celkového počtu. Záujem o dosiahnutie pohotovosti v prvých dňoch povolávania bol. Po oznámení 
že slovenská armáda sa zúčastňuje aktívne bojov, nálada kleslá a záložníci čiastočne neprejavovali 
záujem 0 vec. 

Vplyvy politické a propagandy nebolo badať a javil sa aj akýkoľvek nezáujem o tieto. 

Po oznámení o zistených výsledkoch slovenskej armády v bojoch v rozhlase a pri odchode pol- 
ných útvarov voj. nem. 2 — do poľa bola nálada dobrá a spolupráca pri odtransportovaní jednotiek 
bola vzorná. 

ch/ Doplňovacie okresné veliteľstvo Prešov hlási: 

Podľa vrátených doruč. lístkov notárskymi úradmi doplňovaciemu okres. veliteľstvu som zistil, 
že povolaní až na ojedinelé prípady nastúpili včasne. Tí, ktorí nenastúpili sú takí, ktorí nehlásili svoje 
nové bydlisko a ktorým svolávací lístok nemohol byť doručený, alebo sú na prácach v Nemecku. 

Približný počet nenastúpených je asi 2%. 

i/ Doplňovacie okresné veliteľstvo Michalovce: hlási: 

Nástup záložníkov bol včasný, oneskorenia sa vyskytly len sporadicky a to poväčšine pre špatné 
komunikačné spojenie. Vyskytujú sa i prípady dobrovoľne sa prihlásivších takých osôb v zál., ktoré 
dosiaľ neboly povolané. 

Nálada nastupujúcich záložníkov je dobrá a nepozorovať, že by cudzia propaganda mala rozklad- 
ný vliv na mužstvo. Po tejto stránke kasáreňský rozhlas vykonáva dobré služby, lebo záložníci majú 
možnosť sledovať vlastné zprávy. 

Stanovisko záložníkov k postoju Slovenska oproti SSSR je v súlade s politickými i vojenskými 
opatreniami Slovenska. 

Len u záložníkov rusínskej národnosti pozorovať istú rezervu a zdržanlivosť. Sú to obyvatelia 
z obci severovýchodných hraníc Slovenska. 

Notár z Habury, okres Medzilaborce, informoval veliteľa doplň, okresu Michalovce, že obyvatel- 
stvo jeho notariátu nebolo priam ochotné voči jednotkám slovenskej a nemeckej armády, ktoré tým 
krajom prechádzali a že niektoré prípady bolo treba riešiť pomocou predstaviteľov obcí. 

Náladu obyvateľstva v mieste je skoro nemožné sledovať pre úplnú služobnú zaujatosť osobníc- 
tva DOV'®, ktoré je vo dne v noci viazané súrnymi služobnými prácami. Napriek tomu boly usku- 
točnené pozorovania, pri ktorých sa zistilo, že obyvateľstvo árijského pôvodu je spokojné a udalosti 
sleduje s pochopením. 

j/ Doplňovacie okresné veliteľstvo Levoča hlási: 

Mužstvo v zál. nastupuje po doručení povolávacích lístkov ihneď. Pri nástupe vidieť disciplinova- 
nosť a záujem pre dosiahnutie pohotovosti. Počet, ktorí mali nastúpiť a nenastúpili, je mizivý /celkom 
asi 5%/ avšak odôvodnený, lebo príčina je obyčajne: t.č. na drotárke, na práci v Nemecku, neriadne 
hlásenie pobytu a pod. 

Záložníci sú veselí, cestujú s piesňami na perách a nenútene. 

Názory na postoj Slovenska k SSSR sú rôzne. Medzi vojakmi vraj panuje názor ako boj proti 
Slovanovi, na druhej strane ako boj kresťanskosti proti boľševizmu. 

Pozoruhodná je disciplinovanosť nastupujúcich z inkorporovaného územia /bývalé Poľsko/, kde 
som sa osobne presvedčil, že rozkazy plnia ochotne, bez váhania a hneď. 

k/ Pioniersky prápor 2 hlási: 

Zvláštne prípady včasného nástupu sa nevyskytly, len poznamenävam, že mužstvo odv. roč. 
1938 nastupovalo veľmi rýchle a s pozoruhodnou horlivosťou. Neoprávnene nastúpil k práporu len 
jeden muž, ktorý bol ihneď odoslaný k určenej jednotke. Mužstvo bolo ukáznené a prevádzalo príp- 
ravy podľa rozkazov veliteľov veľmi snaživé tak., že prápor za 2 dni až na doplňky mužstva a aut bol 
v pohotovosti. 

Náladu a rôzne politické vplyvy a vlivy propagandy medzi mužstvom pre krátkosť doby nebolo 
možné úplne preskúmať, ale podľa pozorovania a debát a zpráv dôverníkov môžem povedať toto: 
Zapösobilo sklučujúcim dojmom na mužstvo povolanie tesne pred Zatvami. Boly vyjadrené poznám- 
ky nespokojnosti, že Židia zostávajú doma a môžu vykonávať svoje obchody a živnosti zakiaľ oni 


10 Doplňovacie okresné veliteľstvo (predchodca neskoršej okresnej vojenskej správy). 

musia vykonávať vojenskú službu. Boly prejavené obavy, či bude postarané o podpory ich rodín, 
keďže z posledných dôb majú skúsenosti niektorí veľmi špatné, hlavne čo sa týka spravodlivosti 
notárskych a okresných úradov a protekciu u veliteľov Hlinkovej Gardy. 

Vlivy neprajnej propagandy som nezistil. 

Otázka boja Slovenska a celej Európy proti žido-bolševizmu nie je im dosť známa, ale poučova- 
nie vtomto smere malo dobrý výsledok. 

O armáde Sovietského sväzu mužstvo všeobecne mieni, že je na slabej úrovni psychologickej 
pripravenosti a môže v nej nastať v hoci ktorú dobu revolúcia. 

Z celkového kmeňového počtu práporu do úplnej pohotovosti dosiaľ nenastúpilo približne 7%, do 
prideleného kontingentu /9 ročníkov/ nenastúpilo asi 30%. 

1/ delostrelecký protiliet. pluk, I. odd. Sp. N. Ves hlási: 

Priebeh nastupovania záložníkov dobrý a včasný, zvlášť opozdených nástupov sa nevyskytlo. 
Záujem o dosiahnutie pohotovosti dobrý. 

Záložníci sa chovajú ticho, zdržanlivo, vplyv propagandy dobrý. Cudzie stanice nemajú možnosť 
počúvať. 

Záložníci doposiaľ nechápu dosáh terajšieho postoja Slovenska a mnohí i keď to neprejavujú, 
je na nich vidieť, že s tým nesúhlasia. Bolo by treba hodne ľudové a markantne ich presvedčiť 0 
správnosti a nutnosti slovenského zásahu. Toto by bolo treba urobiť opravdu presvedčivé a na jasne 
hmatateľných príkladoch a nie krásne slohové spracovanými prejavmi, ktorým väčšina mužstva 
nerozumie. 

Pokiaľ ide o poznatky bezpečnostných orgánov, tieto boly postupne už hlásené. 

Z došlých hlásení predkladám na vedomie: 


1./ Župný žandársky veliteľ v Prešove sdeľuje: 

okresný žandársky veliteľ v Prešove mi hlásil, že pri svojej obchôdzke po niektorých obciach 
v okolí Prešova poznal, že disciplína vojska ubytovaného po vidieckych obciach nie je dobrá, že ani 
po jednotlivcoch ani na jednotkách nie je zbadateľný poriadok. 

Dôstojníci takmer bez vplyvu a bez akejkoľvek iniciatívy. 

Ide o poznatok z vlastného postrehu. 


Žandárska stanica Vyšný Svidník hlási: 

Dňa 22. júna 1941 asi o 23 hod. dostali záložníci vo Vyš. Svidníku a okolí svolávacie lístky 
s určením nástupu „Ihneď“. Po obdržaní svolaväcich lístkov ešte toho dňa povolaní záložníci išli 
do hostinca kde sa podnapili. Dňa 23.6. 1941 o 4.45 hod. povolaní záložníci mali prvý dopravný 
prostriedok a to štátny autobus na trati Vyšný Svidník — Prešov, s týmto však žiaden nenastúpil. 
Toho istého dňa mali o 8.30 súkromný autobus na trati Vyš. Svidník — Bardejov, s týmto však zase 
žiadny nenastúpil. Táto okolnosť nebola vážne braná v úvahu s odôvodnením, že povolaní záložníci 
nie sú ešte pripravení. Keďže toho istého dňa, tj. 23. 6. 1941 0 13.30 hod. mali súkromný autobus 
na trati Vyš. Svidník — Prešov a keď týmto dopravnými prostriedkami tiež nenastúpilo, bolo zrejmé 
vidieť z ich jednania, že úmyselne oddiaľujú svoje nastúpenie a preto táto okolnosť bola zástupcom 

veliteľa stanice vo Vyš. Svidníku Štefanovi Chlebákovi, ktorý prípad telefonicky hlásil vel. 2. divízie 
v Prešove. Prednosta politickej expozitúry vo Vyš. Svidníku Štefan Chlebák súčasne dal príkaz zá- 
stupcovi veliteľa stanice vo Vyš. Svidníku, aby zistil príčinu nenastupovania povolaných záložníkov, 
ktorý po obdržaní príkazu odišiel prípad vyšetrovať, avšak sa mu to nepodarilo zistiť, nakoľko väčšina 
s povolaných záložníkov odišli na pole pracovať a rodičia týchto jednotne udávali, že ešte žiaden 
nerukuje. Keď sa títo po príchodu z práce vrátili a dozvedeli sa, Ze ich Zandärstvo hľadalo, dňa 24.6. 
1941 0 4.45 hod. autobusom vo Vyš. Svidniku nastupili, avšak nie všetci, nakoľko niektorí z nich až 
dňa 24.6. 1941 0 13.45 hod, odchádzali z Vyš. Svidnika. 

Toto opatrenie bolo urobené preto, lebo v roku 1939 za mobilizácie pri nastupovaní záložníkov 
skoro došlo k použitiu zbrane a taktiež vojenská asistencia bola žandárstvu poskytnutá v sile 10 
mužov, lebo záložníci z okolia Vyš. Svidnika sa sústredili vo Vyš. Svidniku, kde sa úmyselne skovali 
pri odjazde dopravných prostriedkov pre nich určených a potom sa stále vyhovárali, že sa nemôžu 
peší dostať a tak sa po celý týždeň zdržovali vo Vyš. Svidníku. 


Okresný úrad v Medzilaborciach hlási: 

Následkom vojenského konfliktu medzi SSSR a Nemeckom, poťažne Slovenským štátom pred- 
chádzalo cez tunajší okres slovenské vojsko z rôznych častí štátu. 

Bolo pozorovať medzi mužstvom ako aj medzi dôstojníkmi, že neprejavuje väčšieho nadšenia 
v tomto konflikte, lebo špecialne so slovenského stanoviska nevidelo vlastný účel boja proti SSSR. 
Vojna medzi Maďarskom a Slovenským štátom zdala sa z príslušníkov armády skôr odôvodnenejšia 
a do tejto, ako som sa dopočul, by vojaci išli s väčšou chuťou. Presný význam z ohľadu slovenského 
tedy vojaci nevideli v tomto vojnovom konflikte. 

Hoci podľa $ 12. Zákonného čl. XXXIX z roku 1895 vojsko malo požadovať ubytovanie u tunajšie- 
ho úradu tak sa nestalo, ale ubytovanie dožadovali sa vojaci z pravidla u žandárskych staníc a jed- 
notky často odchädzaly neponechavajúc výkaz o prevedenom ubytovaní, čo medzi obyvateľstvom 
robí mnohé nepríjemnosti, lebo tento kraj bol aj v minulých rokoch svedkom vojny proti Poľsku ako 
aj v r. 1914 proti Rusku prinášal mnohé obete, boly mu zapríčinené rôzne vojnové škody, ktoré nie sú 
ani do dnes uhradené. Kraj je všeobecne známy najvýchodnejšou čiastkou nášho štátu, chudobný, 
ťažko sa vie rekreovať z takýchto vojenských postupov. 

Vystupovanie niektorých príslušníkov armády bolo veľmi trapné a vystupovali voči civilnému 
obyvateľstvu miestami tak, ako vojsko v dobytom území. Príkladne uvádzam niektoré prípady: 

26. júna 1941 správa veľkostatku v Medzilaborciach mi oznámila telefonicky, že jazda zdržujúca 
sa vo Výrave svojvoľne spásla lúku hájnika a keď sa tento dovolával svojho práva, veliaci nadporučík 
mu odpovedal, že s civilným obyvateľstvom nemá čo hovoriť. 

Nakoľko otázna tráva je skromnou časťou deputátu menovaného hájnika, je vtomto chudobnom 
kraji ozaj prepotrebným článkom, niet t.č. náhrady, lebo veď ani peňazí niet na jej zakúpenie, okam- 
žite som sa obrátil na veliteľstvo divízie s písomnou žiadosťou o zakročenie, ale o výsledku však 
veliteľstvo divízie „Martin“ v Medzilaborciach ma neupovedomilo. 

Dňa 1. júla 1941 dožadoval sa neznámy poručík — záložník, ktorý má byť prednostom dôchodko- 
vého kontrolného úradu v Bardejove prídelu gumy na auto, na obyčajný ústny príkaz, tedy nepredložil 

mi žiadosť od svojho veliteľstva a s ním bol prítomný aj šofer, ktorý tiež veľmi arogantným spôsobom 
si počínal. Menovaným som dal poučenie, že akúkoľvek vec pre verejné účely môžem prideliť len na 
riadnu žiadosť, poťažne poukaz ich veliteľstva, tým viac, že sa jedná o prevzatie do trvalého užívania. 
Táto guma mala byť odobratá tunajšiemu obvodnému lekárovi a zástupcovi okresného lekára Dr. 
Feedosijovi Pedanovi v Medzilaborciach. Tento sa tiež dožadoval vyššie uvedeného postupu a preto 
žiadnu gumu nevydal. V noci neznámy páchateľ, ktorý podľa žandárskej zprávy by mohol byť šofer 
onoho poručíka, vyrazil na ulici 3 obloky Dr. Pedanovi. Nakoľko medzi Časom vojsko odišlo, osoby 
sú neznáme a nemohol som zistiť, či podozrenie je dokonalé opodstatnené, hoci, dovolil by som 
si poznamenať, iná osoba t.č. nemôže prichádzať do úvahy, keďže Dr. Pedan zarytých nepriateľov 
v tomto kraji nemá. 

3. júla 1941 0 7 hodine prišli k Imrichovi Paričimu, mäsiarovi 6 vojaci s nejakým čatníkom a doža- 
dovali sa odpredaja väčšieho množstva tovaru. Nakoľko tovar už bol pre ďalšie jednotky rezervovaný, 
neznámy čatník revolverom ohrožoval Imricha Paričiho a takto so chcel vynútiť odpredaj tovaru. 

Vinníkov sa nepodarilo zistiť, lebo títo podľa zprávy žandárskej stanice v Medzilaborciach sa 
urýchlene vzdialili a nedá sa zistiť ani ich kmeňová príslušnosť. 

Konečne 3. júla 1941 v dopoludňajších hodinách prišli dvaja vojaci do obchodu Izáka Sruloviča, 
tu si vzali 2 košele bez ďalších rečí a na vyzvanie tam prítomného syna Izáka Sruloviča — Viliama 
odmietli platiť. Viliam Srulovič šiel však za vojakmi, požiadal o pomoc istého dôstojníka, ktorý košele 
odobral vojakom a odovzdal poľnému súdu. 

Okrem toho bol aj prípad krádeže prasiec, samovoľného odobierania potravín bez akýchkoľvek 
príkazov vojenských veliteľstiev, ktoré vojenskí poľní žandári zistili a oznámili vojenskému súdu. 

Obyvateľstvo tohto kraja tieto príčiny nezodpovedných ľudí spontánne odsudzuje, keďže takéto 
prípady pri ďaleko dlhšom pobyte nemeckého vojska v tunajšom kraji sa nestaly, ba vôbec som 
nedostal žiadne sebamenšie sťažnosti na nemecké vojsko, ktoré veľmi taktne a disciplinovane vy- 
stupovalo v tomto okrese. 

Bolo by veľmi žiadúce zostriť disciplínu vojenských jednotiek, najmä však poučiť dôstojníkov, 
poddôstojníkov a veliteľov vôbec, ako si majú počínať pri ubytovaní, pri zásobovaní, ako vystupovať 
voči tunajšiemu obyvateľstvu, ktoré je predsa naše, lebo vie, že týmto prospeje celku, že týmto 
napomáha ťažkej práci naších vedúcich činiteľov, avšak aspoň v najskromnejšej miere žiada rešpek- 
tovanie svojho súkromného majetku, svojho ťažko vydobytého žitia. 

Toto hlásenie bolo postúpené okresným úradom cestou župného úradu v Prešove na ÚŠB v Bra- 
tislave. 

Všeobecnú obrannú situáciu za mesiac jún predkladám na vedomie. 

Všetkým otázkam rázu obranného je venovaná stála pozornosť a dôležité prípady budú Vám 
ihneď hlásené. 


Obranný dôstojník 
mir. Albrecht 


VHA Bratislava, f. 55, 305/32/5 


21. 
Prehľad postupu slovenskej Rýchlej skupiny zo Slovenska na 
Ukrajinu v dňoch 23. júna - 2. júla 1941 obsahujúci správy 
o bojovej morálke príslušníkov jednotky, ako aj celkom prvých 
kontaktoch s civilným obyvateľstvom 


Zápisky z bojov 


23. júna 1941. 

12.45 hod. odchod z Prešova. Štáb slovenskej rýchlej skupiny: 2 osobné vozy, 1 nákladný voz. 
Smer: Medzilaborce. 

Cesta prerušená dva razy za Prešovom pre defektný voz AV!. Výmena vozu. 

16.45 príchod plk. gšt. Pilfouska? do Medzilaboriec, kde bol očakávaný veliteľom žand. stanice, 
aby mu odovzdal informácie, ktoré telefonicky dostal od stot. Steinera. 

A: Osob. rozkaz čís. 9,/ktorý vezie čat. asp. zdrav. služby k SSSR obsahuje: 

a/ JPO-23 bude mať k mot. vel. a ťaž. esk./o 18.30 hod. po dopyte na MNO aj cykl. esk./ 

Jazd. cykl. majú sa nechať v posádke. Toto bolo ale neskoršie zmenené tak, že cyklisti idú s na- 
mi. /Napochode zastaviť./ 

K rýchlej skupine príde ako styčný dôstojník hauptmann Soldan a pridelený dôstojník npor. 
Schwarzhaupt. 

b/ Motorizovaný prápor mal mať 20 áut a 10 áut ako kolonu. Pretože má 30 áut plných, plk. 

Pilfousek požiadal o zaslanie ďalších 10 áut. 

Stot. Steiner prečítal veliteľovi RS z ďalšieho rozkazu úkol skupiny: Strážiť prechody hranice 
a učleniť prostriedky PÚV“ do hibky. 

17.25 hod hlásil príchod veliteľ JPO-2 mir. jazd. T. Dualský. 

18.30 hod. Vel. RS vypracoval zvláštny rozkaz č. 1, ktorý bol po dohovore npor. Skalického 
opravený. 

18.45 hod. hlási príchod veliteľ 11/6. práporu mir. pech. Heidler a prevzal rozkaz č. 1. 

19.00 hod. Stot. Steiner potvrdil zmenu osob. rozk. č. 9 VA vtomto smysle. „Veliteľstvo JPO-2, 
ťažk. esk. a cykl. esk. zostávajú v rámci RS“. 

Jazd. esk. JPO-2 zostanú ubytované v tom priestore, kde ich zastihne tento rozkaz /1. esk. 
Ľubiša, 2. esk. Dlhé Zubné.“/ 


= 


Armádneho veliteľstva. . 

2 Rozkaz na postavenie Rýchlej skupiny vydal minister Čatloš už 22. júna. Plukovník Rudolf Pilfousek, pô- 
vodom sudetský Nemec (podľa iných údajov skôr ponemčený Čech), bol vymenovaný za jej veliteľa, ked- 
že ako jeden z mála vyšších dôstojníkov slovenskej armády ovládal dokonale nemčinu. K podrobnejším 
informáciám o Rýchlej skupine pozri najmä ľaženie slovenskej rýchlej skupiny (brigády) V SSSR od 23. 
júna do 30. júla 1941. Bratislava 1941, MICIANIK, P: Slovenská armáda v ťažení proti Sovietskemu zväzu 
(1941 — 1944). I. V operácii Barbarossa., s. 61 — 85. 

Jazdecký prezvedný oddiel. 

Pluk útočnej vozby. 

Dnes Zubné, okres Humenné. 


OP» 


19.50 hlási príchod vel. pion. čaty por. pion. Ivanič. Stav: 1 dôst., 50 mužov, 4 autá, 1 motocy- 
kel. /Hlási behom cesty 30 defektov./ 

20.30 hlási príchod zdrav. služba. 

21.00 Príchod spoj. roty. Veliteľ npor. Čillík. Stav: 2 dôst., 98 mužov, 3 osob. autá, 14 nákladné 
autá, 1 motocykel, Veliteľ hlási, že v ceste sa zdržal pre 32 defektov. 

23.30 hod. Dorazil prvý sled JPO-1. Veliteľ npor. jazd. Gonda. Stav: 3 dôst., 4 rtk., 214 mužov, /2 
norm. čaty, 1 guľ. čata, 3 PA“, 1 čata KPUV", 1 družstvo zákop. Ubytovanie v Krásnom Brode. 


24. júna 1941 

01.30 hod. príchod hauptmanna Soldana a npor. Schwarhaupta. Doniesli rozkazy č. 10. Príloha 
23. 

02.00 hod. do 03.00 hod. telefonické dotazy na žel. stanicu Humenné a Trebišov vo veci trans- 
portov del. a PUV. Bez výsledku. 

03.10 hod. Žel. stanica Slanec hlási, že o 02.30 hod. jeden transport PUV prešiel Kuzmicami. 

Nemeckí dôstojníci informovali sa o stavoch. 

Osobitným rozkazom čís. 10 podriaďujú sa SRS Rudolf? dňom 23. VI. 1941 AOK 17 /Heeresgrupe 
sued/. 

Predvídané prekročenie štátnych hraníc dňa 24. VI. 1941 ráno. 

09.50 hod. Rozkaz pre JPO-1 od náč. štábu VA odovzdaný stotníkom Vlčkom. Viď osob. rozkaz 
SRS Rudolf č.j. 8/taj. 1941. 

10.00 PIk. gšt. Pilfousek s nemeckými dôstojníkmi, pridelený SRS odišiel na nové SV do 
Brzozówa“. Hlásenie o príchode a naviazanie styku slov. jednotiek na vel. 17. armády /SV Rudnik", 
gen. d. infan. Stülpnagel. /Veliteľ SRS sa dozvedel, že podliehame vel. etapy Befehlshaber d s r. 
Heeresbietes gen. d. inf. Rock./"' 

Osobný styk s I. b. 17. armády"? /Oberguartiermeister -00/ Vyriešené otázky zásobovacie. 

10.15 hod. Npor. jazd. Gonda prevzal osob. rozkaz a hlásenie stavu početného skupiny Rudolf 
k dňu 24. VI. 1941 k odoslaniu na VA. 

10.40 Okresný žand. veliteľ v Medzilaborciach obdržal rozkaz od vel. Rudolf pre dirigovanie 
jednotiek prislúchajúcich k RS Rudolf, ktoré nedôjdu do Medzilaboriec do 11.00 hod. 

11.00 hod. Odchod z Medzilaboriec do nového priestoru. Osobit. rozkaz č. 2. 

12.45 hod. Prekročenie slov. —gubernát. hraníc. 

15.00 hod. príchod do Brzozówa. 

Por. nem. arm. Lindl Rohbeck hlási, že SV Rudolf nebude v Brzozöwe ale v Haczówe““. 


6 Pancierové automobily. 

7 Kanóny proti útočnej vozbe. 

8 Slovenská Rýchla skupina — krycie meno Rudolf podľa krstného mena jej veliteľa plk. Rudolfa Pilfouska. 

9 Brzozów, severozápadne Sanoku v Polsku. 

10 Rudnik, vľvovskej oblasti. 

11 Gen. pechoty Rock bol veliteľom etapy, čiže územného pásma za frontom, ktoré slúžilo ako základňa na 
zabezpečovanie potrieb armády. 

12 l.b. 17 bol náčelník zásobovacieho oddelenia na štábe 17. armády. 

13 Haczów leží pár kilometrov juhozápadne od mesta Brzozów. 

17.00 hod. Príchod do nového SV, do Haczówa. 

Odjazd plk. Pilfouska do IWanicz!“ k vel. etapy. Hlásenie sa u vel. etapy a vyriešenie taktického 
zasadenia a zásobovania. Prevzal rozkaz vel. etapy a príručky o SSSR pre propagáciu. 

Prenocovanie v Haczowe. 


25. júna 1941 

01.30 hod. Príchod veliteľa SRS na nové SV do Haczowa, ktoré SV je ustálené na rozkaz divízie 
„404“. 

05.45 hod. Vydaný osobitný rozkaz č. 4. Príloha 10. 

Obsahuje: Pozdravenie veliteľa 17. armády, ktorému podliehame, telegramom. Odpoveď veliteľa 
SRS. 

Pochvala veliteľa SRS všetkým veliteľom a mužstvu SRS. Pripomienky. 

14.15 hod." vydaný všeobecný operačný rozkaz č. 1. Časť 1. Pril. č. 18. 

Obsahuje: úlohu: Prekročiť jednotky nemeckej armády v priestore severne Sanoka a rýchlym 
postupom a útokom na smere Dinov — Lipa — Wojkowka"“ dosiahnuť priestor Ustrzyki DI”. a Kro- 
scienko'® a pokračovať v prieskume na Chyrów"“. Pri prípadnom silnom odpore rozšírovať úspech 
na juhozápad a ohroziť tak ruské opevnenie zo zadu na rieke Sane v priestore Sanok — Lisko?“, aby 
nemecké divízie u Sanoka a Liska mohly prekročiť San. 

13.15 hod. Vrátenie sa veliteľa SRS z priezkumu. 

Na veliteľstvo etapy /gen. d. v. Rock/, ktorému 2. divízie na Sane podliehajú, a ktorému tiež 
veliteľstvo 17. armády rýchlu skupinu“ podriadil obdržal od náč. štábu o 12.00 hod na VS etapy 
tento úkol. 

Pretože 454. divízia v priestore Sanok na juh pre ťažké nepriateľské opevnenie nemohla získať 
predmestie zasadzuje sa SRS na smer Dolná Lipa“? — Kroscienko s úlohou zmocniť sa komunikač- 
ného uzlu Ustrzyki Dln. a previesť priezkum do priestoru Chyrow. V prípade zdarilej akcie podriaďuje 
sa SRS postupne 2 prápory Sicherungs regimentu? a 4. prápor cyklist. Ak by akcia nemala žiadaný 
prieraz žiada sa pôsobenie do týlu nepriateľského opevnenia v priestore Sanok a Lisko, aby nemecká 
jednotka v kryte mohla prejsť San. Na začiatku je SRS podriadená 454 divízii, po prieraze je samos- 
tatná a podlieha veliteľovi etapy. 


14 Iwonicz leží juhozápadne od mesta Haczów. 

15 Ide pravdepodobne o chybný údaj, keďže bezprostredne za týmto údajom nasleduje skoršia hodina. 
16 Najskôr Wojtkowa. 

17 Ustrzyki Dolne. 

18 Krościenko leží pár kilometrov severne od mesta Ustrzyki Dolne. 

19 Chyrów, ukr. Chyriv, juhozápadná Ukrajina. 

20 Poľsky Lesko, juhovýchodne od Sanoku. 

21 Rýchla skupina bola jediná motorizovaná jednotka v 17. armáde, ktorá mala tanky. 

22 Už spomínaná Lipa, predtým Dolná Lipa. 

23 Sicherungs prápory boli súčasťou 454. Sicherungs-Division (454. zaisťovacej divízie). 

Ruské vojsko bojuje na niektorých priestoroch /Przemysel?* a Sanok/ veľmi húževnate a záker- 
než. 

Pre vyčistenie juhu v Galícii žiada sa JPO, lebo v tomto priestore nemôžu sa pohybovať motori- 
zované jednotky. 

16.15 Vyrazenie na cestu. Počas postupu vydaný bol novší rozkaz v smysle ktorého skupiny 
SRS majú sa presunúť až do priestoru Wara — Temeszow“. Pred príchodom do Temeszowa vydaný 
bol ďalší rozkaz, aby sa SRS prebrodila cez rieku San o 14.30 hod. Prebrodila ju do 19.30 hod. 
S prebrodením Sanu súvisely veľké a nepredvídané ťažkosti. Jedine tanky dopomohly prebrodiť jed- 
notky cez koryto Sanu /rieka 10 m široká/. Za JPO-2 San prekročili spoj. rota a rota tankov. 

Peší prápor a det. oddiel 1/11 dostali iný úkol a zostavajú v priestore Temeszow. Po zaistenom 
presune dostáva sa JPO-2, prápor tankov a veliteľstvo SRS do Malawa o 04.00 hod. ráno dňa 
26. 6. 1941. 

Po príchode do Malawy vydaný ústny rozkaz k útoku. 3 tanky za kostolom Malawa na sever 
smerom na Bircu?”. Za nimi ide nemecká pechota. 

Ďalšie dva tanky útočia na okraj lesa z Malawy severne pri Leszowa. Ďalších 5 tankov prerazí 
v smere na kotu 479 Wola a postúpi až na rieku San. 

Ďalej sú ústne vydané rozkazy po dohovore s mir. Wintrom k útoku. SRS do priestoru Kuzmina 
— Trzcianiec — Wojtkowa”. Pri presune k obci Wojtkowa bola SRS privítaná delostreleckou nepria- 
teľskou paľbou. 

Zasiahol JPO, KPUV a tanky. Náš zásah nemal valného účinku, lebo nezasiahlo naše delostre- 
lectvo, lebo sme ho postrádali. Aby sme zachránili kolonu SRS ustúpila táto po spôsobení veľkých 
škôd na strane nepriateľskej jak na materiale tak aj na mužstvu. 

Na našej strane: 1 mrtvý a dvaja ranení“. Menšie stráty: 2 autá a 20 bicyklov. 

Prechodná obrana. 

V boji okrem mjr. T. Dualského, npor. UTV! Jarembák od PUV, strel. Štefan Putiš od KPUV strel. 
Pleško od JPO-2-KPUV. 

Prenocovanie v priestore Kuzmina — Trzcianiec. 


27. júna 1941 
Vydaný rozkaz príloha č. 21. 


24 Okolo Przemyślu bola dislokovaná 99. strelecká divízia, považovaná za najlepšiu v celej ČA. Velil jej A. A. 
Vlasov (neskôr ROA). 

25  Akiste narážka na vojnovými konvenciami zakázané formy boja, ako napr. predstierania zraneného či 
zajatého, streľba zozadu, streľba z tzv. líščích jám a pod. K tejto menej známej stránke Červenej armády 
pozri z novších prác v slovenčine a v češtine napr. MIČIANIK, P: C. d., s. 114, s. 120, KUBÍK, P: Rudé 
stíny. Sovětské válečné zločiny 1941 — 1945. Praha 2003, s. 29 — 52. 

26 Ide o priestor Wara — Temeszów severne Sanoku pri rieke San. 

27 Bircza. 

28 Ide o obec Leszczawa. 

29 Ide o priestor východne Sanoku, Kuzmina — Trzcianiec — Wojtkowa. 

30 Desiatnik aspirant Stefan Fábry bol prvým padlým v boji na východnom fronte, 26. júna 1941 pri 
Wojtkowej, V dnešnom Poľsku. V bunkroch bolo zajatých okolo 200 sovietskych vojakov. 

31  Utočnej vozby. 

SRS dostala rozkaz zaistiť cestu nemeckým jednotkám na čiare Kuzmina — Liskow“ž. Po zais- 
tenom pochode a po zlomení menších odporov dostala sa SRS sosilená ll/6. práp. až do Zaluža““. 
0 12.30 hod. Tu SRS narazila na odpor mnohých bunkerov. Bunkery boly pred dohotoveným, ale 
i tak pevne, odolné a dokonalé vyzbrojené i zásobami šatstva i potravín. Bunkery boly účinným 
zásahom naších tankov postupne vyraďované. Zasiahly: KPUV i pechotu. Len tri bunkery obzvlášť 
silne vybudované a vyzbrojené protitankovými delami zostaly v odpore účinné napriek mohútnym 
zásahom KPUV a HKB. 

Pri dobíjaní bunkerov bol jeden z útočiacich tankov zasiahnutý a vyradený z boja. 4-členná 
posádka zahynula. Neskoršie časovaný granát vybuchol a tank sa vzplal pričom celá posádka za- 
hynula. Osádka tanku: veliteľ tanku des. Karol Penciak, strel. Štefan Galbavý ako vodič, Ľudovít 
Makovický ako strelec a strel. Fr. Zaňa““ ako radtelgr. 

Druhý tank bol tiež v nebezpečenstve, prevrhol sa ale podarilo sa vyprostiť a osádku zachrániť. 

Po vyčistení 9 bunkerov ll/6. prápor zaistil svahy v priestore Zaluž. 

Je to najväčší úspech SRS, ktorým bolo umožnené nemeckým jednotkách prechod cez San. 

Zajali sme z bunkerov pochodiacich 15 Rusov. Naší ranení: Strel. Imrich Vašnov, od PUV a des. 
Ján Potkan od ll/6. práp. 

Toho dňa popoludní hlásil príchod mjr. pech. Krámer“, ktorý je naším styč. dôstojníkom. 

Pozorovaním a hodnotením nášho vojska: Nálada veľmi dobrá, odvaha a nadšenie vojakov vždy 
na vysokom vzostupe. Napriek nedostatočnému odpočinku a nedostatočnému stravovaniu chlapci 
sa statočne premahali. Ich výkony boly obdivuhodné. 

Všeobecne u SRS javí sa nedostatok vozidiel všetkého druhu. 

SRS ukoristila veľké množstvo vojenského materiálu. Zbrane a výstroj pre nedostatok motoro- 
vých vozidiel a mužstva museli sme odovzdať nemeckej armáde. 

SRS dostala pochvalu od nemeckého komandanta /od oberbefehlshaber 17 1.a./ 10.15 hod. 
vydaný osobitný rozkaz pre priezkum na 26.3 1941 príl. 38. cez Lisko na Kroscienko, ale na zá- 
sah vel. SRS /u Lesko boly dva ťažké bunkery/ os postupne zmenená na Kuzminu — Vojtkowa 
— Kroscienko. Postup zdržaný cez celú noc zboreným mostom, ktorý bol srútený pod ťarchou nášho 
tanku južne od Vojtkowej. 


29. júna 1941 
Vydaný rozkaz pre presun na 29. VI. 1941. Príl. 39. 


Cesta do Chyrowa prevádzaná bola veľkým nadšením miestného obyvateľstva, ktoré na privíta- 
nie vystavalo slávobrany a vítalo nás množstvom kvetín a pohostením. 
SV v Chyrowe, 3 hodinový odpočinok. 


32 Pôjde asi o už spomínanú obec Lisko, poľsky Lesko. 

33  Zaluž leží juhovýchodne Sanoku. Ť 

34 V skutočnosti Záň, rádiotelegrafista. K prípadu pozri bližšie MIČIANIK, P: C. d., s. 76 - 77. 
35 Mir. Augustín Crommer, slovenský Nemec. 

36 La. 17 bol náčelník štábu 17. armády. 

37 26. júna. 

V styku s obyvateľstvom dozvedáme sa o ukrutnostiach a beštialite bolševických hord, ktoré 


páchali na ukrajinskom obyvateľstve. 


V smysle rozkazu vyrazili sme o 17.25 hod. z Chyrowa. 
Do Sadkowicz“ SRS dorazila o 19.15 hod., kde bol vydaný ďalší rozkaz na noc z 29. VI. na 30. 


VI. 1941. Príl. Č. 42. 


Obsah: Pred nami sú trosky prchajúcej ruskej armády. Nie je vylúčené, že nepriateľ využije noc 


pre záškodnícku činnosť. 


Úloha: Udržať dosiahnutý teren a zaistiť prechody cez Blazowku“ ofenzívne /na most alebo pod 


most/ — udržuje sa medzi sebou styk s hliadkovanim. 


Rôzne. Po prevedení rozkazu SV SRS je v Zagórze“!. Ubytovanie a PS. 


30. VI. 1941 
03.45 hod. vydaný rozkaz pre priezkum na deň 30. VI. 1941. Príl. č. 44. 
Obsah: SRS prevedie bojový prieskum do priestoru Voloszcza“?. 
11.00 hod. príchod p. plk. Dúbravca“ s. p. pplk. Csánym““. 
Vydané sú intendančné smernice. 
19.30 hod. Vydaný prípravný rozkaz. Príl. č. 50. 
Obsah: Nemecké jednotky dosiahly Dornfeld““ — Voloszcza“ — Horodyszcze. Nepriateľ všade 


ustupuje. Jednotky Rudolfa stiahnu hneď zaistenie na juh a západe svojho ubytovacieho priestoru. 
SRS Rudolf pripraví sa k ďalšiemu postupu na smere Koniuszki“. Jednotky ponechajú si pre vlastné 
zaistenie na juh minimálne sily. 


Materiálny rozkaz a rôzne. 
Neskoro večer asi o 22.00 hod. podniknutý útok rozprášených bolševických jednotiek /asi 150 


— 200 mužov - jazdci/. 


Prestrelky prestaly do 04.00 hod. budúceho dňa. Pohotovosť SRS. Ráno previedol 11/6. prápor 


výpad na lesy južne Ostrova“? 

V samotnom Chyrowe k masovému zabíjaniu väzňov NKVD síce nedošlo, ale chýry akiste prenikali z bliz- 
kych mestečiek. Napríklad v susednom Sambore NKVD zabíjala od 22. do 26. júna, keď väzenie začala 
evakuovať. Celkový počet obetí dosiahol aspoň 600 osôb (MUSIAŁ, B.: c. d., s. 111). Časť obetí tu bola 
však usmrtená už skôr a zamurovaná, niektorí možno aj zaživa. Keď teda 29. júna do tejto oblasti dorazili 
prví slovenskí príslušníci Rýchlej skupiny, udalosti boli úplne čerstvé — a viac než bolestivé. O otrasnom 
náleze umučených, ba aj zamurovaných väzňov v Sambore píše aj bývalý príslušník slovenskej armády 
Alexander Samo, Svedectvo, č. 4 /april/ 1998, s. 7. 

Dnes Sadkoviči, severne od mesta Sambor (ukr. Sambir). 

Riečka Blažówka, prítok Ozerchawy. 

Zagórze, Ukrajina. 

Dnes Vološča východne mesta Sambor, Ukrajina. 

PIk. Benedikt Dúbravec (1892, Lúčky), prvý veliteľ Zaisťovacej divízie, bol tiež veliteľom automobilového 
vojska slovenskej armády. 

Správne Čáni. 

Dornfeld sa v súčasnosti nazýva Ternopillja. 

Woloszcza, ukr. Vološča. 

Obec Koniuszki juhovýchodne Rudky (mapa z r. 1937). Súčasný stav sa nepodarilo identifikovať. 
Ostrów sa nachádza opäť pri obci Zagórze, ale aj pri obci Dornfeld. Na základe ďalšieho textu (smeru 
postupu) ide pravdepodobne o to prvé mesto, resp. obec, i keďani jedno z nich na dnešných mapách nie 

Dopadnutie špiona z nepriateľskej strany. Vypovedal, že bol príslušníkom jazd. formácie, ktorá 
bola rozprášená. Obyvateľstvo dosvedčilo, že vyzvedal o naších počtoch a o ubytovaní. Špion vy- 
počutý a odstrelený. 

23.30. hod. Vydaný všeobecný operačný rozkaz. Príloha č. 51. 

Úloha: SRS nastúpi 1. VII. 1941 tak aby o 07.00 hod. s čelom bola v Dublani““ a smerom na 
Drohobycz aby likvidovala ojedinelé odpory južne Sadkowicze a naviazala v Sambore spojenie so 
454. divíziou, ktorej SRS zase podlieha. 


1. júla 1941 

08.00 hod. odchod SRS do Drohobycza. 

10.15 hod. príchod do Drohobycza. 

Nadviazanie styku s nemeckým veliteľstvom. SRS zaujala miesto na hradskej pred 
Drohobyczom. 

15.40 vydaný rozkaz pre ubytovanie dňa 1. júla 1941. Príl. Č. 52. 

17.40 hod. odchod SRS z Drohobycza do Sambora. 

18.10 hod. príchod do Sambora. 

19.50 vydaný zvláštny rozkaz. Príloha č. 54. 

V noci o 23.00 hod. a ráno o 03.00 /písomne/ prichádza rozkaz pre ďalšiu úlohu, t.j. dobytie 
Stryj. Tento rozkaz bol na zásah vel. SRS zrušený. Dôvod zásahu bol, že dobrá 1⁄4 vozov bola nepo- 
jazdná a autá sú roztrúšené po všetkých cestách kade sme šli. 

Na SV Sambor je výkonná autodielňa, kde konečne môžu byť naše vozidlá dôkladne opravené. 


2. júla 1941 
Z 1. na 2. júla 1941 v noci mužstvo SRS mohlo si dobre odpočinúť. 
Budíček v 06.00 hod. 
Podľa pripojeného rozkazu čís. 54 prevádzajú sa rozkazy. 
Večer bolo nadviazane spojenie s vel. slov. armády, ktorá sa presunuje do priestoru Chyrow. SV 
armády Chyrow — zámok. 


3. júla 1941 
08.45 — vel. SRS odchod na SV slov. armády do Chyrowa. 


VHA Bratislava, f. 53, šk. 88, 53/41/32 


je uvedené. 
49 Poľsky Dubljany, ukr. Dubljany, Ivovská oblasť. 

22. 
Telegram spravodajského dôstojníka Rýchlej skupiny z 3. júla 
1941 o náleze stoviek mrtvych a zohavených tiel politických 
väzňov v Drohobyczi a Sambore a nadšenom vítaní vojska 
domácim obyvateľstvom 


Telegram 
Sambor 3. 7. 1941 


Zpráva zprav. dôst. SRJ! 


Dňa 30. 6. 1941 0 19. h. boly napadnuté jednotky SRS paľbou partizánskych častí nepr. jazdec- 
tva hlavne z juhozápadu a z juhu Wieckowicze?. Boj na jednotlivých úsekoch, menovite v priestore 
Tibor“, kde chcely vniknúť do ubytovacieho priestoru, trvaly až do 03.00 rána dňa 1. 7. 1941 a skon- 
čil ústupom partizánov, bez vlastných strát. 

0 20.20 previedla skupina Tibor výpad na Baranowicze“ a rozprášila asi 100 jazdcov. 

Takisto bol dňa 30. 6. 1941 odd. Gotúz napadnutý asi o 20.50 h. na záp. okraji Ostrów“ uprch- 
líkmi boľševickej armády — asi 20 mužov. Boj trval do 22 h. a skončil rozprášením partizánov bez 
vlastných strát. 

Dňa 30. júna o 23. h. vydal vel. Rudolf všeobecný operačný rozkaz pod A) pripojený. 

Dňa 1. 7. 1941 vyrazil PO. skupiny Karol’ o 7 h. ráno z južného okraja Koniusok“. V tom is- 
tom čase vyrazil PO. skupiny Tibor z Wielkowicze? a skupina vyčistila v priestore severne Sambor 
všetky lesy a rozprášila útočníka v sile asi 200 jazdcov smerom na západ. Obe skupiny dorazily do 
Drohobycza!’ o 11 h. V Drohobycziach"" sme boly svedkami hroznej podívanej. V zadnom trakte po- 
licajnej budovy vyhrabávali práve z ohromnej šachty mrtvoly asi 1000 Ukrajincov, ktorých boľševic- 
ké vojsko"“ pred svojím ústupom tým najbeštiálnejším spôsobom zavraždilo, zohyzdilo (samodruhé 
ženy maly bruchá rozpárané, skoro všetky obete vyklaté oči, pohlavné údy poodrezávané, prsia žien 


1 „SRJ“ — slovenská Rýchla jednotka. Čítanie celého textu je sťažené vzhľadom na to, že ide o rukopis. 

2  Wieckowice, osada severne mesta Sambor. Dnes pravdepodobne premenovaná, alebo zaniknutá. 

3 „Tibor“ — krycie meno pre Jazdecký prezvedný oddiel Il., ktorého veliteľom bol mjr. Tibor Dualsky. 

4  ldeoBaraňczyce, ukr. Baranivci okres Sambor. 

o Pôjde o krycie meno jednej z jednotiek. 

6 Obec Ostrów (ukr. Ostriv) sa nachádza v oblasti severovýchodne od mesta Sambor. 

7 „Karol“ — krycí názov pre ll. motorizovaný prápor 6. pešieho pluku z Trebišova, veliteľ mjr. Karol Hrabec. 
8 Obec Koniuszki, ukr. Konjušky-Korolivski. 

9 Správne Wieckowice, dnes Verbivka, Ukrajina. 

10 Drohobycz, juhovýchodne Sambora. 

11 Správne: v Drohobyzci. 

12 Hoci na niektorých miestach pomáhali vykonávať exekúcie politických väzňov aj príslušníci Červenej 


armády (pozri Drogi smierci, s. 25-26), v prípade Drohobycza zabíjali špeciálne jednotky NKVD, nie voj- 
sko. Nešlo ale o zabíjanie tých, ktorí boli „udaní“, a už vôbec nie Židmi, ale o zabíjanie politických väzňov. 
V Drohobyczi bolo exhumovanych asi 1000 mrtvol politických väzňov, či už v pivniciach väznice alebo 
na nádvoriach (ROMANIV, 0. — FEDUSCAK, I.: c. d., s. 59). Podľa údajov Bogdana Musiała bolo všetkých 
ostatkov, vrátane tých, čo boli odkryté v roku 1990, nájdených až 1200 (MUSIAŁ, B.: C. d., s. 115). A to 
sa ešte nepodarilo, našťastie, pozabíjať všetkých väzňov. Strieľanie NKVD totiž prerušilo približujúce sa 

odrezané, nohy, ??! odrezané atď.) Všetky tieto obete boly na základe udania miestných židov vy- 
dané sov. vojsku a usmrtené. Po stiahnutí nem. a nášho vojska do mesta, miestne obyv. ukrajinské 
použilo opatrenia voči židom udavačom"“. 

Zajali sme dvoch bolševických vojakov. 

Toho istého dňa o 16 h. bol daný rozkaz o presun do Samboru na dvojdňový oddych. V Sambore 
sa umiestnila SRJ v priestore dľa situačného náčrtu pod B.) pripojeného". Po príchode do Samboru 
sa nám naskytol ten istý obraz ako Drohobycz s tým rozdielom, že tu ustupujúce sovietské vojsko 
na udanie židov povraždilo tým najbeštiálnejším spôsobom 1500 Ukrajincov." Oddych využíva muž- 
stvo k čisteniu a k opravám výstroje a materiálu. 

Dňa 2. júla sme zajali 1 vojaka sovjet. Po všetkých mestách, mestečkách a dedinách obsade- 
ných nem. a slov. vojskom sa formuje národná milícia ukrajinská, ktorá pomáha vojsku pri udržovaní 
vnútorného poriadku a pomáha tiež pri očisťovacích akciách. Ukrajinské obyvateľstvo nás víta všade 
s neopísateľným nadšením. 

Dňa 3. júla 1941 usporiadal prápor tankov o 11 h. pietnu slávnosť na počesť vojakov zahynu- 
vších v boji u Zaluz'’. Na slávnosti, ktorej sa zúčastnil v zast. vel. SRJ pplk. Brezäny so štábom, 
prehovoril vel. práp. tankov stot. Dobrotka, por. duch Gavlák. Potom vojaci uctili pamiatku svojích 
hrdinných druhov 1 min. ticha a nakoniec sa zaspievala štátna hymna. Počas slávnosti prišiel i štát- 
ny tajomník stot. F. Karmasin. 

Nálada vojska dobrá. 

Zprav. dôst. SRJ npor. Kautnik 


nemecké vojsko, čo viacerí väzni využili — vylomili dvere, opanovali časť budovy, resp. ušli (C. d., s. 143 
— 144). 

13 Slovo tu nečitateľné. Informáciu o nájdení niekoľkých zohavených tiel väzňov však potvrdzujú aj spomien- 
ky niektorých vojakov. Bývalý príslušník slovenskej armády Jozef Belko vo svojej knihe o apokalyptickom 
obraze v drohobyczkej väznici píše: „O chvílu sme boli na dvore. Ďalej sa nedalo ísť, lebo všade ležali 
mftvoly: ženy, muži, mladí, starí. Všetci traja sme vystúpili z auta. Mráz nám prechádzal po chrbtoch, 
keď sme videli zohavené ľudské telá. Na jednom tele bolo vidieť, že mu cez hlavu prešlo nákladné auto 
a úplne ju rozmliaždilo. Hneď vedľa ležala obnažená žena. Mala rozpárané brucho a črevá vonku, prsníky 
odrezané, nos a uši tiež.“ BELKO, J.: Zápisník z Východného frontu. Bratislava 1965, s. 16. K takýmto 
postupom sa však sovietska NKVD uchýlila aj na iných miestach. Ako totiž uvádzajú ukrajinskí historici 
Romaniw a Feduščak: „...mnoZstvo obetí bolo desivo zmasakrovaných, ako o tom svedčia odrezané 
časti tela, vykľuvané oči, značný počet pochovaný zaživa“ (c. d., s. 57). 

14 — Zrozumiteľne povedané — miestni Ukrajinci spravili na Židov pogrom. Antižidovská propaganda miestneho 
obyvateľstva Zidov paušálne obviňovala z udavačstva. To mohlo slúžiť aj ako metóda bezpracného získa- 
nia ich majetkov. 

15 Táto príloha sa nezachovala. B 

16 Znova, informácia o zabíjaní vojakmi ČA v Sambore je nepravdivá. Jeden z prípadov preberania antizi- 
dovskej propagandy. Medzi zlikvodovanými sa v skutočnosti nachádzali aj Poliaci, ba aj Židia. V sam- 
borskej väznici bolo niekoľko stoviek zaistencov, ktorých exekúcie začali už 22. júna. Najprv po malých 
skupinách, potom sa pokračovalo automatmi i granátmi. To trvalo až do 26. júna, keď väzenie zača- 
la NKVD evakuovať. Celkový počet sa podľa dobových ukrajinských prameňov odhaduje na 1200 ľudí 
(ROMANIV, O. — FEDUSCAK, I.: C. d., s. 59). Podľa edície prameňov súčasných polsko-ruskych histo- 
rikov to bolo menej, približne 600 až 700 osôb (POPINSKI, K. — KOKURIN, A. — GURJANOW, A.: Drogi 
smierči. Ewakuacja więzień sowieckich z Kresów Wschodnich ll. Rzeczypospolitej w czerwcu i lipcu 
1941. Warszawa 1995, s. 31). Císlo 600 obetí uvádza aj historik Bogdan Musiał. Časť obetí tu bola však 
usmrtená už skôr a zamurovaná (MUSIAŁ, B.: ©. d., s. 111). 

17  Zaluz leží juhovýchodne Sanoku. 

PS. 

Po okolitých lesoch a v obilí sa skrýva ešte mnoho sov. vojakov, ktorí zákerne napádajú streľbou 
ojedinelé vozidlá a vojakov. Upozorniť, aby každé vozidlo malo so sebou pušku. V noci na 1. 7. 1941 
dľa správ u židov sa skrývajúci sov. vojaci podrezali 20 nem. vojakom krk.'® Vôbec bolo by dobré 
stále upozorňovať vojakov o zäkernictve sov. vojsk a židovského obyvateľstva, aby venovali židom 
zvýšenú pozornosť. 

Vojaci veľmi postrádajú, že nemôžu písať a že ani im nemožno písať. Prečo už nebola sriadená 
poľ. pošta? 

npor. Kautnik 


VHA Bratislava, f. 55, šk. 60, vel. Ladislav, 3. 8. 1941, 55-60-1 


18 Hoci už vtomto prvom období vojny v tyle nemeckých vojsk pôsobili špeciálne diverzné oddiely NKVD 
(nesprávne v dokumentoch i literatúre označovaní aj ako partizáni), ale aj rozprášené skupiny prísluš- 
níkov Červenej armády, ktoré sa ukrývali v lesoch západnej Ukrajiny. Tieto občas napádali nemecké 
jednotky, príslušníci NKVD aj domácich spolupracovníkov nového okupačného režimu. Uvedená správa 
0 „akcii Židov“ bola akiste len súčasťou rozšírenej protižidovskej propagandy. 

23. 
Správa spravodajského dôstojníka Rýchlej skupiny mjr. Jozefa 
Markančuka o situácii jednotky, vysokej bojovej morálke jej 
príslušníkov a zdržanlivých náladách poľských obyvateľov 


br. pr 92 a 25/6 2200. 


2. oddelenie armády. Bratislava. Zpráva zprav. dôstojníka rýchlej skupiny Rudolf. 25. 6. 1941 v 12. 
30 hodín. Naše stanovište: Haczow', kde sme dorazili dňa 24. 6. 1941 v 17. 00 hod. Z Medzilaboriec 
vyrazila celá rýchla skupina o 11 hod. dňa 24. 6. 1941. 

Skupina je rozložená takto: 

SV rýchlej skupiny let. del. oddiel rim. 1/11 spoj. rota v Haczowe?. 

Tankový prápor a prápor KPUV v Kombornia“. Priestor Jazzienica“ — Stará Ves“: rim. 2/6 prápor 
na autách. K tomuto práporu je takticky pridelená mot. pion. čata. JPO 2 /tazkä eskadrona a cykl. 
eskadrona/ v Humniska“. 

Rýchla skupina Rudolf je súčasťou 17. armády. 

1./ od prekročenia štátnych hraníc RS nemá žiadne spojenie ani s VA ani s VD 2", napriek úsiliu 
nadviazať s týmito velitelstvami spojenie. Bolo síce sľúbené spojenie cez jedinú linku na Slovensko 
cez Krakov, ale napriek tomuto slubu ani do tejto chvíle sme toto spojenie nedostali. Vlastnými 
spojovacími prostriedkami sme tiež nemohli nadviazať spojenie so spomenutými velitelstvami a to 
preto, lebo linku do Medzilaboriec už asi fyzicky nebolo možné postaviť a okrem toho rýchla skupina 
/velitelstvo/ má jedinú spojku — motocyklistu — ktorý ma k tomu starý a defektný motocykel. Keďže 
v najkratšom čase je vo výhľade bojová činnosť za daných okolností a prostriedkov stojacich RS 
k dispozícii je vylúčené, včas rýchlo podávať zprávy a preto žiadam, aby bolo čím skôr vybudované 
vhodné spojenie s Medzilaborcami. 

Veliteľ RS gšt. Pilfousek je už druhý deň na vel. 17. armády pre dispozície. 

b./ Od frontu sme vzdialení 23 km smerom na Sanok. Počuť dunenie ťažkých kanónov av noci 
vidieť záblesky výbuchov. Často nám preletujú nemecké bombardovacie formácie. 

Nálada nášho“ je veľmi dobrá a napriek mnohým ťažkostiam spojeným rýchlym presunom, ná- 
mahe atď. Napr. cyklistická eskadrona za 2 dni 200 kilometrov, spoj. rota 1 deň 30 defektov. Ťažkosti 
v zásobovaní. Duch vojska je veľmi dobrý. Zajtrajším dňom, t.j. 26. 6., bude RS pravdepodobne 


Haczów, okres Brzozów. 

Stanovište veliteľstva leteckého delostreleckého oddielu, (rímska jednotka), jedenásta spojovacia rota 
prvého oddielu. 

Kombornia leží východne Krosna. 

Dnes Jasienica Rosielna. 

Stara Wieś, Brzozów. 

Humniska, východne obce Kombornia. 

Ide o veliteľstvo armády a veliteľstvo 2. divízie. 

Odsek „a“ však v orig. chýba. 

V orig. chýba slovo „vojska“. 

zasadená do boja v úseku Sanok. Presný čas zasadenia rýchlej skupiny do boja bude známy veliteľ- 
stvu len dnes v neskorých večerných hodinách. Po prevedenom prieskume vojaci si už uvedomujú, 
že zasiahnu do boja. Svojim vzorným chovaním vzbudzujú dojem, že akoby sa tešili na boj, ktorým 
môžu preukázať, že sa chcú v udatnosti a priebojnosti vyrovnať svojim nemeckým kamarádom."“ 

Nálada miestneho obyvateľstva je pokojná. Poliaci sa chovajú voči nám veľmi zdržanlive a len 
miestami až cynicky zlomyseľne."! 

Veľké ťažkosti vznikajú nákupom denných potrieb, lebo nákupné pramene sú veľmi podpriemerné 
a postrádanie poľských valút tieto ťažkosti len zväčšujú. 

c./ Čo sa týka situácie nepriateľa, o tom do tejto chvíle nemožno podať žiadnu správu, lebo ne- 
bolo možné nadviazať spojenie s nem. zprav. orgánmi. 

d./ práve sa vrátil s priezkumu veliteľ RS a hlási: na veliteľstve etapy /gen. von Bock/ ktorému dve 
divízie na Sanoku podliehajú a ktorému tiež veliteľ 17. armády rýchlu skupinu podriadil. Obdržal od 
náč. štábu o 12 00 hodín na SV etapy /vel./ tento úkol: 

Pretože 454. divízia v priestore Sanok a na juh pre ťažké nepriateľské opevnenie nemohla získať 
predmostie a v priestore Dinov'? sú dva prápory 102 pluku sa zmocnili priestoru Lipa." Zasadzuje 
RS na smere Dolná Lipa'* — Kroscienko úkolom zmocniť sa komunikačného uzlu Ustrzyki DI. a pre- 
viesť priezkum do priestoru Chyrow. V prípade zdarilej akcie podriaďuje sa slov. RS postupne dva 
prápory sicherung regimentu 4 dva prápory cyklistov. Keď by akcia žiadaný prieraz nemala, žiada 
sa pôsobenie do tyla nepriateľských opevnení v priestore Sanok a Lisko"“, aby nemecká jednotka 
v krytu mohla prejsť San. 

Na začiatku je RS podriadená 454. divízii po prieraze je samostatná a podlieha len veliteľovi 
etapy. 

0 11.30 hodín stretol tankovú a protitankovú rotu, ktorá išla do ubytovacieho priestoru, jedná sa 
asi o jednotku pplk. Čániho. 

Náč. štábu vel. etapy žiada, aby letka 1 presunula sa v dohode s nemeckou leteckou zbraňou na 
letisko 5 km juhovýchodne Krosna u žel. stanice Dvonicze!“. 

Obranného dôstojníka slov. štátu upozorňujem, že východne priestoru Medzilaborce /v trojuhol- 
níku/ nieto nemeckého vojska. To znamená, že opatrenie Vihorlat bolo skutočne oprávnené a azda 
dnes by sa tomuto priestoru mala venovať zvýšená pozornosť. 

Ruské vojsko bojuje na niektorých priestoroch Przemysl a Sanok veľmi huževnate a miestami 
veľmi zákerne /Sibirské jednotky/. 


10 Tento motív — či presnejšie snaha Slovákov — ukázať, že nie sú horšími vojakmi než Nemci (či iné vojská 
Osi) bol v roku 1941, ba aj vroku 1942 veľmi častý. Išlo, konečne, o podobný jav, ako vl. svetovej vojne. 
Aj tu bojovali Slováci v radoch c.-k. armády veľmi disciplinovaní, pokiaľ „ich“ strana vojnu vyhrávala. 

11 Jestvujú však aj svedectvá, že po krátkom Case vznikli dobré vzťahy aj medzi Poliakmi a slovenskými 
vojakmi. Pozri napr. článok Mariana Hawrylaka viažuci sa k pobytu Slovákov v meste Stryj. (Echa znad 
kresowych stanic. Z nurtem Stryja, 4, 2003, č. 17, s. 81 — 83). 

12 Dynów, severne Sanoku. 

13 Nie celkom zrozumiteľná veta vyplýva z telegrafickej formy textu, v ktorom chýba interpunkcia. 

14 Dnes Lipa severovýchodne Sanoku. 

15 Lesko, juhovýchodne Sanoku. 

16 Lokalitu sa nepodarilo nájsť. 

Veliteľ etapy je Vojnic“", kúpele Haczow. Pre vyčistenie juhu v Galicii sa žiadajú súrne JPO, lebo 
v tomto priestore sa motorizované jednotky nemôžu pohybovať. 

Posudok prednostu 2. divízie: 

K bodu a./ odst. 2. hlásim, že o 20.00 hodín dňa 25/6 1941 naviazal som telefonné spojenie so 
skupinou Pilfouska na linke Czeremcha — Krosno, ale nem. armáda kvôli utajeniu zakázala telefo- 
nický rozhovor. 

Bolo by dobre zakročiť u p. gen. Ottu"“, aby túto linku povolili, nakoľko spojenie spojkami je 
zdíhavé a vyžaduje až 8 hodín času, takže hlásena zpráva už nie je pravdivá. Vydal som zvláštne 
hesla podľa kľúča Q 2 a prosím o povolenie, aby tento mohol byť daný do prevozu ináč za rýchle 
spojenie neručím a je neprevoditelné, leda lietadlom, nakoľko nemecké letisko je 5 km juhovýchodne 
Krosna. 

K bodu b./ /ohľadne presunu letky/ táto na základe rozkazu MNO vzdušná zbraň nebola usku- 
točnená. 

K bodu d./ dôstojník /Vihorlat/!? nemá žiadne vedomosti doposiaľ. 

Záver. 

2. divízia má veľké ťažkosti ohľadne motorových vozidiel. Povolané vozidlá buď nenastupujú, 
alebo vo veľmi chatrnom stave a autovojsku robia ťažkosti, konečne i riadiči, nakoľko ich nemá. 
Doporučujem, aby veliteľ autovojska MNO v dohode s vel. aut. práporu 2 čo najskôr a súrne vyriešil 
túto veľmi dôležitú otázku. 

Strelivo, ktoré pre útok dňa 26. 6. rýchlej skupine asi včas nebude dodané, lebo v 23 00 hodín 
sa začalo nakladať a cesta v noci potrvá asi 8-9 hodín pri najlepšom a konečne prosím, aby ťaž- 
kosti ohľadom spojenia, ako telefon a radiotel. ste rozriešili a dali mi rozkaz, ako sa mám zachovať. 
Spojenie telefonické som zapojil z vlastného popudu a dal rozkaz prednostovi poštového úradu 
v Medzilaborciach, nakoľko tento nechcel linku z našeho územia na územie gubernátu zapojiť s tým, 
že môže to urobiť len na rozkaz tel. vojska MNO. 

Prosím o dodatočné schválenie a vyrozumenie tel. vojska MNO prednostu poštového úradu 
v Medzilaborciach. 

Prednosta 2. oddel. vel. 2. div. 
mir. Markančuk 


VHA Bratislava, f. 53, šk. 95 


17 Nie zrozumiteľná veta. Wojnicz?? 
18 Gen. Paul von Otto bol šéf nemeckej vojenskej misie pri MNO. 
19 Krycí názov jednotky. 

24. 
Vojnový denník veliteľstva 1. divízie (plk. Jozef Turanec) 
zachytávajúci formovanie divízie a jej postup na území ZSSR 
v dňoch 5. júla — 15. augusta 1941 


Veliteľstvo 1. divízie 
VOJENNÝ DENNÍK 


22/6. 1941 
14.00 hodín 
Došiel od MNO telegrafický rozkaz: Tatry, MNO, č. 80215/15 1941. 
16.00 hodín 
Telegrafické potvrdenie hesla Tatry, MNO, vl. č. 8251/1.b 1941. 
18.15 hodín 
Vyhlásenie hesla prednostom složiek. 


23/6. 1941 
Celodenná činnosť podľa plánu, smerujúca k doplneniu mierového stavu velit. 1. divízie na stav 
vojenný. Priebeh celej činnosti normálny, bez prekážok. 


24. VI. 1941 

Celodenná činnosť podľa plánu, smerujúca k doplneniu početného ako aj materiálneho stavu 
velit. I. divízie na stav vojenný. 

Priebeh celej činnosti normálny, bez prekážok, až na to, že mob. orgán (mir. gšt. Golian)" musel 
náhle odcestovať ako ubytovateľ a jeho funkciu prevzal stot. Višňovský, pred odchodom menova- 
ného mohol byť mob. plán, ako aj celé I. odd. odovzdané pre nedostatok času len kusove a infor- 
matívne. 


25. VI. 1941 
Na základe rozkazu vel. armády ohľadom presunu divízie do nového ubytovacieho priestoru: 
Kapušany — Bardejov — Kračúnovce — boli vyslaní ubytovatelia, ktorí odišli autami po ose Trenčín 
— Žilina — Ružomberok — Spiš. N. Ves — Prešov. 
V mobilizácii jednotiek divízie sa pokračuje podľa vypracovaných mob. príprav, žiadne väčšie 
rušivé príhody na nevyskytly. 


1 Ideo Jána Goliana (1906, Dombóvár, Maďarsko, 1945, Flossenburg, Nemecko), dôstojníka pechoty sloven- 
skej armády, neskôr náčelníka štábu na Veliteľstve pozemnej armády v Banskej Bystrici (veliteľ gen. Jozef 
Turanec), od 29. augusta do 7. októbra 1944 veliteľa povstaleckej armády (1. čs. armáda na Slovensku). 
K osobe a osudom plk. Jozefa Turanca (od roku 1942 generála), bližšie JAŠEK, P: Generál Jozef Turanec. 
Pamäť národa, roč. 4, č. 1, s. 4— 22, k Armádnej skupine pozri MIČIANIK, P: C. d., s. 138 — 190. 

2 Treba pripomenúť, že 1. divízia bola spolu s 2. divíziou a ďalšími jednotkami súčasťou Armádnej skupiny. 

26. VI. 1941 

Jednotky divízie sú disponované priamymi rozkazmi, instradačnými“ armádnym veliteľstvom do 
nástupového priestoru. O podrobnom presune jednotlivých transportov nebolo ani veliteľstvo divízie 
vyrozumené — nedostalo plán instradácie jednotiek divízie, ale len instradačný rozkaz, týkajúci sa 
presunu samotného veliteľstva divízie. Mobilizačné práce ako u veliteľstva divízie tak | u podriade- 
ných jednotiek pokračujú. 

Javí sa veľký nedostatok záložných dôstojníkov a mužstva, sú preto povolávané ďalšie 2 ročníky. 
U hipických“ zbraní javí sa tiež nedostatok koní. Z naznačených dôvodov je priebeh mobilizácie veľmi 
ztazeny a útvary si vypomáhajú tak, že organizujú svoje jednotky postupne, doplnením niektorých 
svojich složiek na úkor složiek iných (napr.: del. pluk 1 doplňuje 11/1. del. oddiel jednotkami, urče- 
nými podľa mob. príprav pre ll/1. del. oddiel, aby takto namiesto 2 oddielov neúplných, mohol byť 

Veliteľstvo divízie svoj nedostatok dôstojníkov uhradilo tým, že si 14 zál. dôstojníkov vyžiadalo 
od p. pl. 2, ktorý mal útvar dôstojníkmi doplnený. 

K večeru bol vydaný rozkaz nariaďujúci pohotovosť k odchodu na 21.00 hod. dňa 27. VI. 


27. VI. — 28. VI. 1941 

Složky veliteľstva ukončujú prípravné práce pre odchod do poľa, ukončujú odbery potrieb a balia 
ich do bedien (viď. dôv. rozkaz čís. 21). 

Odpoludnia o 15.00 hod. bola prevedená prísaha gážistov a o 17.00 hod. prísaha mužstva vel. 
l. divízie. 

Večer o 22.00 hod. bolo započaté s nakladaním na želez. stanici Trenčín. Presun bol započatý 
0 04.25 hod. po ose Trenčín — Kysak — Obišovce do Prešova, kam dorazil transport bez akýchkoľvek 
rušivých príhod (iba na stanici v Margecanoch bol vyhlásený o 19.00 hod. asi 20 minútový letecký 
poplach, nepriateľ sa však neobjavil). 


29. VI. 1941 

0 02.20 hod. pristál transport na železničnej stanici Prešov, s vykladaním však bolo započaté až 
o 04.00 hod., nakoľko vo stanici práve vykladal jeden transport p. pl. 3. 

Veliteľstvo ihneď po vyložení zahájilo presun do Kapušian jednak po vlastnej ose a jednak peším 
pochodom. Tento bol ukončený o 10.00 hod. 

Celé veliteľstvo bolo ubytované v Kapušanoch, s výnimkou justičnej a duchovnej správy. 

Až do večera tohto dňa využily složky vel. divízie k tomu, aby sa zariadili v ubytovateľni, im 
pridelených miestnostiach. 

Jednotlivé transporty, ktorými sa presunovaly jednotky divízie, boly vykladané na žel. staniciach: 
Prešov, Kapušany, Raslavice, Bardejov. 


3 — lnstradácia: poštový alebo železničný predpis pre najvhodnejší smer a spôsob dopravy zásielky. 
4 _ Konských. 

Útvary nedosiahly doposiaľ plných, válečných počtov, doplňky sú však postupne prisunované od 
náhradných telies. Divízia nedisponuje doposiaľ VGPL batériou IV, behom celého dňa však žiaden 
letecký poplach nebol. 

Ráno prichádza hlásenie, že 28. VI. 41 o 18.10 hod. za pochodu z Lipníky do Kapušian nastal 
na muničnom voze p. pl. 1 výbuch granátov, pričom zahynuli: strelník v zál. Radakovič z Vištuku a 
strelník v zál. Palaščák z Rozhanoviec.“ 


30. VI. 1941 

Sústreďovanie jednotiek pokračuje. Veliteľstvo armády žiada početné stavy už sústredených jed- 
notiek, tieto však neni možno dobre (presne) sostaviť, nakoľko prisunovaním nových transportov na 
vyše spomenuté vykladacie nádražia sa menia z hodiny na hodinu. 

Pešie pluky 1, 2, 3 ukončujú svoje sústreďovanie, del. pluk 1, chybujú ešte 2 batérie a k tomu 
8/1 batéria je bez bojového trénu. 

Dôstojníci veliteľstva divízia sa stravujú v dôstojníckej kuchyni, obed je spoločný vo farskej 
záhrade. 

V noci 0 22.30 bol rozoslaný rozkaz k presunu veliteľstva divízie, ako aj všetkých jej složiek do 
nového ubytovacieho priestoru. 


1. VII. 1941 

Veliteľstvo divízie sa presunovalo z časti vlakom a z časti autami do Bardejova. 

Útvary zahájily presun z časti už v noci z 30. VI. na 1. VII. 1941. 

Pre krátkosť času del. oddiel I/1 obdržal neskoro rozkaz k presunu, takže sa oneskoril s jeho 
zahájením asi o 2.00 hodiny, v dôsledku čoho celý plán presunu bol narušený a na jednej z pocho- 
dových os nastalo upchanie a tým i ďalšie zdržanie sa nielen tohto oddielu, ale aj ostatných jednotiek 
pochodujúcich po tejto ose. 

Nový ubytovací priestor divízie je Bardejov — Krempná" — Nižná Poľanka? — Hunkovce — 
Ladomírová. 

Presun veliteľstva bol ukončený o 11.00 hod., kancelárie vel. boly umiestnené v budove štátneho 
gymnázia. 


5  VGPL- veľkokalibrové guľomety proti lietadlám, fakticky kanóny 20 mm. Turanec mal na mysli 4. batériu 
DPLP 

6  Strelník v zálohe Silorád Radakovič (1914, Vištuk) a strelník Peter Palaščák (1920, Rozhanovce), zahy- 

nuli už 28. 6. 1941, pri obci Chmeľová, Giraltovce, čím sa stali prvými obeťami Armádnej skupiny. 

Dnes obec Krempna v južnom Poľsku. 

Dnes Nižná Polianka. 


o N 

Početné stavy jednotlivých útvarov sú nasledovné: 


Döst. | Rtk. | Mužov| Koní |0s. áut| Näkl. äut| Vozov | Káry | Kuchyne | Motocykl. 
vel. divízie 61 19 | 312 30 16 12 2 - 2 8 
p. pluk 1 105 | 10 | 3.462 | 526 1 116 | 114 17 3 
p. pluk 2 105 | 24 | 3.142 | 512 1 115+5| 113 17 1 
p. pluk 3 74 15 | 3.368 | 669 1 115 63 20 1 
del. pluk 1 56 27 | 1.654 | 1.117 1 - 175 71 7 1 
JPO 1 27 9 790 | 344 11 45 6 - 5 15 
spoj. prápor 12 1 402 - - - - - - - 
div. zbroj.park 3 - 204 - 2 43 - - - 2 


Mimo týchto hlavných jednotiek zbraní a služieb bol hlásený tiež stav ostatných složiek divízie 
na vel. armádu. 

Večer vychádza rozkaz k ďalšiemu presunu divízie do nového ubytovacieho priestoru: Zmigrod 
Nowy“ — Królik Polski — IWonicz — Dukla. 


2. VII. 1941 

Behom rána a tohto dňa zahájily jednotky divízie presun do nového ubytovacieho miesta. Znovu 
sa vyskytnul prípad, že jedna jednotka (spoj. prápor 1) zahájila presun o niekolko hodín neskôr ako 
mala nariadené (vyskytly sa jej menšie prekážky, ktoré však včasným hlásením veliteľstvu divízie 
bolo možno odstrániť), v dôsledku čoho viaceré jednotky boly veľmi zdržané. 

Presun tento pre blativé a neschodné (kopcovité) cesty veľmi vyčerpal jak mužstvo, tak i kone 
(veľké procento koní bolo otlačených). 

Veliteľstvo (stan) bolo presunuté autami, presun bol ukončený po 20.00 hod. Nakolko sa vedelo, 
že druhého dňa hneď z rána bude zahájený ďalší presun, kancelárie jednotlivých oddelení neboly 
vôbec zriaďované. 

Tu sme prišli po prvý krát do styku s poľským obyvateľstvom, ktorého chovanie sa voči nám 
bolo dosť kamarátske. Zistili sme, že obyvateľstvo trpí veľkým nedostatkom potravín (deti priamo 
žobronily o každú omrvinku chleba). 

Početné stavy jednotiek, ako sú vyššie uvedené, sa v podstate nezmenily. 


3. VII. 1941 
Veliteľstvo bolo presunuté vo 2 kolónach: o 04.30 hod. zahájily presun pomocné složky (kan- 
celárie, zavazadlá, pomocný personál) nákladnými autami a o 07.15 hod. presunulo sa samotné 
veliteľstvo osobnými autami. 
Do nového ubytovacieho miesta Sanoku dospelo veliteľstvo pred 10.00 hodinou. 
Dopoludňajšie hodiny boly využité k tomu, aby sa jednotlivé složky veliteľstva zariadily v pridele- 
ných im miestnostiach súkr. dievčenského gymnázia. 


9 Żmigród Nowy. 
133 


Vo smyslu došlých rozkazov maly útvary hneď od rána nasledujúceho dňa pokračovať v ďalšom 
presune. Nakoľko však ako mužstvo, tak i kone boli dlhým a namáhavým pochodom veľmi vyčerpa- 
né, upustilo veliteľstvo armády od tohto rozkazu a nariadilo jednodenný odpočinok. 

Behom poludňajších hodín sme videli po prvý krát ruských zajatcov (asi 150 mužov), ktorí boli 
eskortovaní nemeckými vojakmi. 

Pri obhliadke mesta mali sme možnosť vidieť na oboch brehoch rieky San ako nemecké, tak rus- 
ké prekážky. Na východnom brehu rieky San bolo vidieť tiež niekolko ruských opevnení (bunkre). 

Civilné obyvateľstvo prejavilo veľký záujem o cigarety a tabak, ktoré tu takmer vôbec nedostať. 
Tohto využily niektorí naši vojaci a predávali svoje menšie zásoby cigariet civilnému obyvateľstvu za 
poľské zloté pomerne veľmi draho, s ohľadom na bežný kurz, hľadiac však na kúpnu hodnotu poľské- 
ho zlotého (pri nedostatku tovaru) neboly požiadavky našich vojakov nijak premrštené. 

Mimo toho sa tvorila po uliciach čierne burza: mnohí civilisti, najmä židia, kupovali naše peniaze 
od vojakov za zloté, ktoré sme my potrebovali, pretože doposiaľ vojaci neobdržali Zold v cudzej 
mene. Kurz sa pohyboval 2.- až 5.- Ks za 1 zlotý. 


4. VII. 1941 
Jednotky divízie ukončujú behom noci z 3. na 4. VII. 41 veľmi namáhavý presun. Ináč tento deň 
sa nič zvláštneho neudialo, jednotky odpočívajú. K večeru je vydávaný rozkaz k ďalšiemu presunu 
do nového ubytovacieho priestoru: Okolie Dobromilu. 


5. VII. 1941 

Od časných hodín ranných jednotky divízie sa presunujú do priestoru Dobromilu, ustupujú teda 
po prvý krát na pôdu sovietskeho Ruska. 

Časť jednotiek je prevážaná nákladnými autokolónami, ako aj posilovou autobusovou kolónou 
a ostatné jednotky sa presunujú peším pochodom. 

Veliteľstvo zahájilo presun o 16.00 hod. a ukončilo tento okolo 20.00 hod., nové ubytovacie 
miesto: Dobromil, kancelárie v budove bývalej fary vedľa kostola. 

Pri vstupe na ruskú pôdu, t.j. pri prekračovaní rieky San po improvizovanom moste (stály most 
bol zničený), videli sme prvú obrannú líniu ruskú: drôtené a protitankové prekážky, ľahké opevnenia, 
ako aj pevnôstky stredného typu so zamontovanými delami a pod. Hneď po prekročení Sanu boli 
sme nemilo prekvapení shlukom vozidiel, ktoré boly až v troch radách umiestnené na ceste priamo 
za mostom (poľné pekárne, poľná nemocnica, trény útvarov a pod). Z tohto shluku sme sa s autom 
s veľkou námahou dostali po dlhšom zdržaní sa — od služby RD. SCD" nebol prítomný ani jeden 
orgán, aby riadil dopravu, až na naše zakročenie jednotlivé kolóny sa zaradovaly do prúdu. 

Cestou sme videli niekolko rozbitých áut, jeden rozstrieľaný náš tank, 2 poškodené (porucha) 
naše tanky, množstvo ruského zanechaného materiálu ako napr. del. strelivo, ručné granáty a pod. 

Cestou obyvateľstvo nás veľmi srdečné pozdravovalo, do áut nám podávalo a hádzalo kytice 
kvetov, jahody atď. Tiež sme mali možnosť shovárať sa s niekoľkými uprchlíkmi zo sovietskej armá- 


10 Skratku tohto orgánu sa nepodarilo presne definovať. 

dy, ktorí rozprávali o tom, ako húfne od vojska utekali Poliaci a Ukrajinci a ako boli mnohí za toto 
odstrelovani. 

Po príchode do Dobromilu sme sa v prikäzanych nám miestnostiach ubytovali a kancelárie zariadili. 

Od domáceho obyvateľstva sme sa dozvedeli hrozné veci o tom, ako boľševici a židia umučili 
a pozabíjali niekolko sto osôb vo Warz soli", t.j. asi 2 km severne Dobromilu. Týmto zprávam 
sme spočiatku nevedeli uveriť, až keď mnohí na vlastné oči videli na mieste činu obraz hrôzy, aký 
si civilizovaný človek ani vo fantázii dobre predstaviť nevie, asi 600 zohavenych mftvol civilného 
obyvateľstva bolo nahádzaných v hlbokej soľnej studni. Boli to všetko ľudia z blízkeho okolia, ktorí 
nesúhlasili s boľševistickým režimom: Poliaci, Ukrajinci, Nemci, ako aj ich ženy a deti. Jednotlivým 
mrtvoläm boly pourezávané uši, nohy, ruky, jazyk, prirodzenie, ženám prsia, tehotnej žene rozpárané 
brucho a pod. 

Po príchode nem. armády miestni milicionári zozbierali niekolkých židov obvinených z účasti na 
horeuvedených zverstvách a títo museli mrtvoly vyťahovať a pochovávať. Milicionári sa tiež nechali 
strhnúť k neludskym činom voči týmto pracujúcim židom a mnohých i za živa hodili do spomenu- 
tej studne, ba stalo sa, že | naše a nemecké mužstvo sa zúčastnilo týchto nepremyšleností voči 
židom. 


6. VII. 1941 

Jednotky ukončujú presuny do nových ubytovacích miest. Ináč sa nedeje nič zvláštneho. 

V odpoludňajších hodinách sme si prezreli miestne sovietske autoopravárne, v ktorých bolo 
asi 100 zničených nákl. áut a množstvo záložných súčiastok. V blízkosti týchto je tiež veľký sklad 
takmer neporušenej delostreleckej munície, ktorú tu sovietska armáda zanechala pri svojom náhlom 
ústupe. 


7. VII. 1941 
Jednotky odpočívajú vo svojich ubytovacích priestoroch. Na odpoludnie je hlásená návšteva 
veliteľa armády (gen. Čatloša). K niektorým jednotkám sa osobne dostavil, na veliteľstvo však nedo- 
šiel. K večeru vychádza rozkaz ohľadne dalšieho presunu veliteľstva dňa 8. 7. 1941, ináč sa nedeje 
nič zvláštneho. 


8. VII. 1941 

Jednotky divízie pokračujú v ďalšom presune. Presun veliteľstva bol však oddialený až na 9. júl. 

Spoločný obed dôstojníkov štábu divízie bol nariadený v dôstojníckej jedálni (improvizovanej) 
na 12.30 hod. Shromaždeným dôstojníkom však bolo povedané, že obed bude až o 13.30 hod., na- 
koľko mäso nebolo ešte dostatočne uvarené. Keď vo stanovený čas dôstojníci sa znova shromaždili 
k obedu a veliteľ divízie neprichádzal (nakolko bol od rána služobne vzdialený), zahájili shromazdeni 
obed bez neho, pritom sa úplne zabudlo odložiť veliteľovi divízie, ako aj náčelníkovi ich dávky. Táto 
nepozornosť do určitej miery rozhnevala veliteľa, ako aj náčelníka štábu, Co bolo tiež vytknuté na 
dôst. shromaždení o 17.00 hod. 


11 Ide o obec Lack (predmestie Dobromilu), Sovietmi premenovanú na „Salina“. 

V noci okolo 22.00 hod. prichádza rozkaz veliteľstva armády, aby bola určitá jednotka vyslaná 
do lesov severozápadne Rudki, kde sa vraj nachádza veľké množstvo ruských vojakov. Tejto akcie 
zúčastnila sa časť p. pluku 1 a veliteľstvo armády tam vyslalo JPO 1 a niekoľko lietadiel. Jednotky 
p. pluku 1 boly k vyšeuvedenému účelu prevezené do východiska nákladnými autami." 


9. VII. 1941 

Výsledok spomenutej akcie rovnal sa nule — v lesoch neboli nájdení žiadni ruskí vojaci, bola 
teda zpráva získaná veliteľstvom armády ohľadom Rusov falošná a jednotky sa zbytočne zdržaly vo 
svojom postupe. 

Ináč presun jednotiek pokračuje ďalej do priestoru Rudki, veliteľstvo divízie presunulo svoje SV 
do Rudki, presun bol ukončený o 17.00 hod. 

Složenie divízie po jej sústredení je toto: 

1. veliteľstvo so stanom 

2. pešie pluky 1 — 3 

3. del. pluk 1 (dňa 8. VII. 1941 však chybuje ešte 9/1 batéria, ktorá po ukončení mobilizácie až 

dňa 7. VII. instradovaná z Brezna n/Hr. za del. plukom 1) 

. pion. prápor 1 
. spoj. prápor 1 
. DPL — 4. batéria 
DZP 1 

8. zdrav. rota 1 

9. intendančný park 1 

10. poľná pekáreň 1 

11. poľné jatky 1 

12. beteunarna'? ambulancia 1 

13. nákladná autokolóna 311 

14. pracovná rota 1 

15. poľné justičné útvary 

16. pozorovacie letka 

Početný stav divízie robí dňa 9. 7. 1941: 

483 dôst., 111 rotníkov, 14.306 mužov, 601 jazd. koní, 2.236 ťažných koní, 442 somárov, 390 
ľahkých a 108 ťažkých guľometov, 18 mínometov, 36 KPÚV, 12 kanónov 75 cm (HKB), 31 kanónov 
10 cm, 8 kanónov 2 cm (PL), 46 osobných, 216 nákl. áut, 34 motocyklov, 401 bicyklov. 


ND O 5 


10. VII. — 12. VII. 1941 
Jednotky divízie vo svojich ubytovacích miestach odpočívajú, prevádzajú čistenie výstroja a vý- 
zbroja. Veliteľstvo divízie nariaďuje časté kúpanie mužstva všade tam, kde to pomery dovolia. 


12 Túto správu zaznamenáva i Turancov denník (8. — 9. júla 1941). Ide o lokalitu Sudova Vyšnja. 
13  Skomolene Veterinárna ambulancia 1. 

Veliteľstvo zostáva aj naďalej v Rudkách. V noci z 12. VII. na 13. VII. prichádza rozkaz k reorgani- 
zácii útvarov (prispôsobeniu sa nemeckej organizácii) a v dôsledku tejto vzniklé prebytky (najstaršie 
ročníky záložníkov, živiteľov rodín, majiteľov polnohospodärskych usadlostí) majú byť odsunuté do 
zápolia k náhradným telesám k event. prepusteniu. 


13. VII. 1941 

V dôsledku vyšespomenutého rozkazu svolal veliteľ divízie veliteľov útvarov a složiek veliteľstva 
divízie na 08.00 hod., kde boly podrobnosti prerokované osobne. Útvarom boly pridelené nákladné 
autá, ktorými bolo mužstvo dopravené do Chyrova a odtiaľ do Bardejova, odkiaľ ďalšia preprava bola 
prevedená starostlivosťou armády do jednotlivých vykladacích staníc. 

Tohto dňa bolo v dôsledku horejšieho rozkazu odsunutých od 1. divízie: 

14 dôstojníkov, 2 rotníci a 1.324 mužov. 

Mimo tohto bolo odoslaných peším pochodom taktiež do Bardejova (0d pion. práporu 1): 24 
mužov, 16 vozov, 4 káry a 39 koní. 

Už behom predchádzajúcich dní prichádza na vel. divízie veľké množstvo telegramov ohľadom 
onemocnenia, úmrtia rodinných príslušníkov, narukovaných gážistov a mužstva, ktorými sa domá- 
hajú udelenia mimoriadnej dovolenej. Veliteľ armády si vyhradzuje osobne rozhodovať o každom 
udelení dovolenej. Avšak i v prípade udelenia dovolenej, ťažkosti pôsobí preprava dovolencov na 
Slovensko, keďže v tomto smere neni armádou pravidelný odsun ani prísun organizovaný a jednot- 
livci odchádzajú len cestou pošty, prípadne náhodnými kuriérmi. 


14. VII. 1941 
Veliteľstvo divízie vydáva rozkaz k presunu niektorých útvarov do priestoru Rudki, lebo doteraz 
boly od SV divízie veľmi vzdialené. 
Podľa získaných informácií je pravdepodobné, že divízia zostane na mieste i niekoľko týždňov, 
preto veliteľ divízie nariaďuje ubytovanie mužstva i koní pokiaľ možno pod strechami. V mnohých 
ubytovacích miestach robí ťažkosti otázka kúpania a pitnej vody, ktorá tu síce je, ale nevyhovujúca. 


15. VII. 1941 
Niektoré jednotky divízie zahájily presun do nového ubytovacieho priestoru (Rudki). 
Ináč žiadne pozoruhodné udalosti. 


17. VII. 1941 


Jednotky sa ubytovávajú pod strechami, nakoľko je predvídaný dlhší pobyt divízie v tomto pries- 
tore a veliteľstvo vydáva rozkazy ohľadom denného zamestnania. 

18. VII. 1941 

V 16.30 hod. z neopatrnosti z vojenskej pušky ťažko postrelil stot.'* Grman Augustín HKB 2 svoj- 
ho najlepšieho kamaráta strel. Gráča Jozefa od HKB 2. Strel. Gráč Jozef svojmu zraneniu podľahol. 
Pochovaný je na cintoríne v Rudkách. 

Jednotky divízie zostávajú stále na mieste. Prevádza sa výcvik mužstva. Na špeciálny výcvik 
— dobýjanie bunkerov — odosielaní sú od každého útvaru vybraní dôstojníci rtk. a mužstvo, ktorí sú 
odoslaní do Dobromilu. Výcvik vedie p. ppl. von Langsdorf. 

Zvláštne udalosti sa neprihodily. 


19. VII. 1941 
Na tento deň je hlásená návšteva p. ministra vnútra Macha na 10.00 hod., ktorý si mal prezrieť 
divízie. Menovaný však prišiel už o 09.00 hod. a po krátkom zdržaní odcestoval na veliteľstvo armády. 
Do oblasti 1. divízie dochádza tiež auto úradu propagandy z rozhlasovou aparatúrou a kinom. Na 
kinopredstavení vystriedaly sa takmer všetky jednotky. 
Jednotky prevádzajú výcvik podľa nariadeného programu. 


19. VII. 1941 
Od pešieho pluku 3 (Il/3. prápor) 1 prápor presunuje sa do priestoru Gródek Jagielonski"“ s úko- 
lom zaistiť cestu Przemysl — Lwow a prevziať stráženie nemeckých armádnych muničných skladov 
z ukoristeného sovietskeho voj. materiálu. Vystriedava jednotky nem. armády SS a nem. polície. 
Odpoludnia prevádza sa očkovanie ako gážistov, tak aj mužstva celej divízie. U veliteľstva divízie 
očkuje sa proti týfusu od 14.00 hod. 
Zvláštneho sa nič neprihodilo. 


20. VII. 1941 

Pre jednotky ubytované v Rudki konajú sa služby božie o 10.30 hod. a to katolícke v miestnom 
kostole a evanjelické pred budovou vel. divízie. Týchto bohoslužieb zúčastňuje sa aj miestne civilné 
obyvateľstvo. 

Odpoludnia sa prevádza ešte očkovanie pre tých, ktorí sa pre službu alebo z iných príčin nemohli 
očkovania zúčastniť. Od 15.00 kino úradu propagandy pokračuje v premietaní. 

Od 11.00 hod. hudba p. pluku 3 pred budovou velit. divízie koncertuje. Vojsko i miestne obyva- 
teľstvo shromaždené na námestí odmeňuje našich vojakov muzikantov potleskom. 

K večeru o 22.00 hodine prichádza na 1. odd. fonogram z veliteľstva armády, aby pre rýchlu 
brigádu odvelení boli dôstojníci. 


21. VII. 1941 
Jednotky divízie zostávajú vo svojich ubytovacích miestach. Prevádza sa výcvik podľa nariade- 
ného programu. 


14 V skutočnosti strelník, nie stotník. 
15 Dnes obec Horodok na Ukrajine. 

Pre rýchlu brigádu od 1. divízie odoslaní sú 5 dôstojníci a to: 3 pešiaci a 1 guľometčík od p. pl. 2, 
ktorý má najväčší počet dôstojníkov a 1 dôstojníka od lll/1. oddielu s výcvikom HKB. Títo dôstojníci 
odvezení sú o 14.30 hod. kuriérom na vel. divízie. 

Z veliteľstva armády došiel v 11.00 fonogram, že dňa 11. júla civilné obyvateľstvo odovzdalo 
strel. v zál. Baníkovi Jánovi od prac. roty 4 legitimačný lístok s púzdrom strel. Englera Jána od del. 
pluku 1, ktorého údajne našli mftveho. Táto zpráva sa ukázala úplne falošná, lebo strel. Engler Ján 
je živý a zdravý u del. pluku 1. 

Večer o 18.00 hudba pešieho pluku 1 koncertuje pred budovou vel. divízie v Rudki. 

Týmto dňom sa skončil 1. mesiac vedenia voj. denníka, tak isto uplynul 1. mesiac od vypove- 
dania vojny. 


22. VII. 1941 

Jednotky divízie zostávajú stále v ubytovacích miestach mimo p. pl. 3, ktorý dostáva rozkaz, 
aby presunul svoje SV do Zloczowar“, sev.-vých. Lwova s úkolom zaisťovať priestor Rawa Ruska 
— Przemysl — Grodek Jagielonski — Lwow — Zloczov a prevziať stráženie muničných objektov a skla- 
dísk nemec. armády, ako aj ukoristeného ruského materiálu. Začiatok presunu dňa 23. VII. 1941 po 
ose Hozsany!" — Lwow — Kuroviec! — Zloczov. 

Behom dňa sa neprihodilo nič zvláštneho. Odpoludnia hudba p. pl. 1 od 18.00 koncertuje pred 
budovou veliteľstva 1. divízie. 

Večer o 21.15 hod. došiel fonogram z vel. armády: „Hláste do 09.00 hod. dňa 23. VII. 41 po- 
čet prezenčne slúžiaceho mužstva u jednotiek a složiek veliteľstva 1. divízie“. Jednotky ubytované 
v Rudki upovedomené boly pešou spojkou, ostatné telefonicky. 

Kuriér z vel. armády doniesol o 19.00 na pom. úrad rozkaz vel. armády, aby do 26. VII. 1941 zis- 
tený bol počet mužstva i gážistov u jednotiek 1. divízie a u gážistov a mužstva v zál. i podľa rokov. 

Keďže p. pl. 3 presunuje sa už 23. VII. 1941, na vel. tohto pluku zasiela sa už 22. VII. 1941 
o 22.00 hod. zvláštny kuriér, ktorý sa vrátil o 23.00 hod. 


23. VII. 1941 

Na nariadenie vel. armády má byť zistený početný stav všetkých jednotiek veliteľstva 1. divízie 
a u záložníkov podľa rokov. Pretože termín predloženia je do 26. VII. 1941 do 10.00 hod., zvláštny 
kuriér roznáša rozkaz po jednotkách velit. divízie, ktoré sú ubytované mimo Rudki. 

Od letky, s ktorou dňa"? 22.00 hod. večer nebolo možno dostať spojenie telefonické, ale až dňa 
23. VII. 1941 0 08.15 hod. a do 09.00 hod. na vel. armády nutno bolo hlásiť počet prezenčne slúžia- 
ceho mužstva, dostáva vel. 1. divízie 1. odd. hlásenie letcom presne v 09.00 hod. 

Týmto dňom zastavené je tiež akékoľvek prepúšťanie záložníkov do pomeru mimo činnú službu. 
Dovolenky sa udeľujú len v najnutnejších prípadoch osobne p. ministrom nár. obrany. 


16 Zloczöw, ukr. Zoločiv. 

17  Hoszany, dnes Hradivka, Ukrajina. 

18  Kurowce, ukr. Kurivci. 

19 Deňnie je uvedený, ale najskôr ide o 22. VII. 1941. 

Peší pluk 3 presunul sa o 08.00 do Zloczova. Ostatné jednotky divízie zostávajú stále vo svojich 
ubytovacích miestach. Prevádza sa výcvik podľa nariadenia veliteľa divízie. 


24. VII. 1941 

Ráno o 07.00 hod. došla zpráva, že od p. pluku 2 pravdepodobne sa utopil por. pech. akt. 
Jánošík Ján dňa 23. VII. 1941, asi o 18.00 hod. Pretože pôvodné hlásenie vel. p. pl. 2 miesto uto- 
penia označovalo južne osady Dolobov most na rieke Strwiaž?“, kde boly nájdené šaty od por. pech. 
Zo zanechaných zpráv našlých v šatoch sa zistilo, že utopený pochádza z Trenčína, nebolo možno 
presne zistiť majiteľa šiat. P pl. 2 zistil, že im schádza por. pech. akt. Jánošík Ján. 

0 09.00 vyslaná hliadka od pion. prap. 1 s gum. člnmi na miesto určené hlásením, po celý deň 
však nezistila presné miesto a ani mftvolu žiadnu nenašla. V hľadaní sa bude pokračovať 25. VII. 41. 

Odpoludnia o 15.00 previedla čata pion. práporu 1 ukázkové cvičenie dobýjania bunkerov. 
Ukázkového cvičenia zústastnily sa všetky jednotky divízie, ubytované v Rudki, ako aj v blízkosti 
Rudki. Cvičenie bolo veľmi vzorné. 

Zvláštne iné udalosti sa neprihodily. 


25. VII. 1941 

Hneď od rána pokračuje sa v hľadaní utopeného por. pech. Jánošíka Jána. Podľa nového hlásenia 
p. pl. 2, pravdepodobné miesto utopenia je most na rieke Dnjestri (zdymadlo) pri ústi rieky Strwiaz, 
do Dnjestra asi 2 km západne osady Dolobov?'. Za pomoci pion. prap. 1, ako aj zákop. roty p. pl. 2 
ani 25. VII. 1941 do večera nenašli mftvolu Jánošíka. 

Odpoludnia na 14.30 hod. veliteľ 1. divízie odchádza na vel. armády k dôležitému jednaniu. 
Večer o 19.00 hod. je schôdza veliteľov jednotiek 1. divízie a prednostov jednotlivých oddelení, kde 
pojednávajú dôležitý rozkaz velit. armády: čís. 107.278/taj. 3. odd. z 25. VII. 1941: Operačný rozkaz 
čís. 7 pre reorganizáciu slovenskej poľnej armády. 

1. oddelenie vel. divízie na rozkaz vel. armády odosiela dňa 25. VII. 1941 o 17.00 hod. (podľa 
rozkazu VA 101.119/taj. 1. odd.) číselný výkaz vojenských osôb v poli podľa jednotlivých ročníkov, 
pretože sa pripravuje prepustenie starších záložníkov — Zivitelov rodín — do zázemia. 


26. VII. 1941 
Útvary pracujú na prevedení reorganizácie podľa vyšeuvedeného rozkazu VA a podľa ústnych 
rozkazov veliteľa divízie, ktoré obdržaly na veliteľskej porade dňa 25. VII. 1941 


27. VII. 1941 
Na veliteľstvo divízie dochádza rozkaz VA čís. 101.130/taj. 1. oddel. 1941, ktorý čiastočne po- 
zmeňuje vyšeuvedený rozkaz ohľadne reorganizácie slov. poľ. armády. Na základe tohto rozkazu 
vydáva 1. oddel. svoj rozkaz čís. 1.068/taj. 1. odd. 


20 Rieka Strwiaž, ukr. Stryvihor. 

21 Osada Dotoböw, j.v. mestečka Rudky. 

22 Okrem odsunu väčšiny záložného mužstva sa od tohto dňa zároveň začali formovať nové útvary sloven- 
skej poľnej armády — Rýchla a Zaisťovacia divízia. 

Dopoludnia sa konaly evanj. a kat. služby božie na námestí, oltáre postavil a vyzdobil pion. 
prap. 1. Behom služieb božích (kat.) účinkovala voj. hudba, ktorá po týchto usporiadala vojenský 
koncert. 

Večer dochádza telegram od p. pl. 2, že mrtvola utopeného por. pech. Jána Jánošíka bola nájde- 
ná v Dnestru, asi 2 km od miesta utopenia (od mostu). Mftvola bola prevezená do márnice v Čajko- 
viciach?, vyslaná komisia zistila, že smrť nastala utopením. 


28. VII. 1941 

Útvary prevádzajú reorganizáciu podľa vydaných rozkazov: stavajú jednotky pre RD (rýchlu 
divíziu), pre ZD (zaistovaciu divíziu) a konečne sústreďujú prebytky podľa jednotlivých mierových 
posádok k predvídanému odsunu do zápolia. 

Dopoludnia o 09.00 zastavil sa na vel. divízie na niekoľko minút veliteľ armády gen. Čatloš. 

0 10.00 hod. bol pochovaný spomínaný por. pech. Ján Jánošík. Poznámka: Dňa 22. VII. 1941 
potrestal vel. pluku por. pech. Jánošíka za to, že bez dovolenia opustil ubytovacie miesta a šiel sa 
kúpať do Dnestru. Hneď na druhý deň však menovaný odišiel znovu k Dnestru, napriek výslovnému 
zákazu a tomuto trestu, čo sa mu stalo osudným. 


29. VII. 1941 

V prevádzaní reorganizácie sa pokračuje. 

Prvé oddelenie má ťažkosti so zhotovením denného výkazu počtov, nakolko sa robia veľké pre- 
suny od jednej jednotky k druhej, takže útvary predkladajú hlásenia oneskorene a nepresné, čo je 
konečne za takého presunu takmer samozrejmé, lebo stavy sa menia takmer každú hodinu. 

S peším plukom 3 neni žiadna telefonné spojenie a motocyklistu má tento iba jedného, pri tom 
však je vzdialený od SV divízie asi 150 km. Jediný spojovací prostriedok je rádio, ktorým však ob- 
siahle výkazy a hlásenia neni možno predkladať. 


30. VII. 1941 

Od jednotlivých útvarov dochádzajú hlásenia 0 tom, čo už bolo postavené a čo ešte má byť 
postavené. 

Dochádza VA čís. 1513/dôv. 1. odd., podľa ktorého VYŠ? má naďalej pokračovať a preto jej 
frekventanti nemajú byť zaraďovaní do novoorganizovaných jednotiek. U 1. divízie sú traja takýto 
dôstojníci a to doterajší prednostovia 1., 2., a 4. oddelenia. 

Pion. prap. 1 v dôsledku reorganizácie odchádza zo sväzku 1. divízie. 


31. VII. 1941 
Rota KPÚV postavená peším plukom 1 bola už na rozkaz VA motorizovaná a odsunutá k rýchlej 
brigáde. Ostatné jednotky RD sú taktiež postavené a čakajú na prevedenie motorizácie. 


23 Czajkowice — dnešná obec Čajkovici, ležiaca pár kilometrov juhovýchodne od Rudky. 
24 Vysoká vojenná škola. 

Jednotky ZD ešte nedosiahly pohotovosť, pretože presuny doplňkov od jedného útvaru k druhé- 
mu boly prechodne veliteľstvom armády zastavené. 

Dopoludnia predviedol pion. prápor svoje 2. cvičenie v dobýjaní bunkerov, ktorého sa zúčastnili 
všetci v službe voľní dôstojníci. 


1. VII. 1941 
Jednotky vyčkávajú na spätné zahájenie presunov doplňkov, aby mohly ukončiť reorganizáciu. 
0 22.00 hod. večer prichádza rozkaz čís. 101.146/taj. 1. odd. VA: „Záložníci narodení v roku 
1913 a starší — prepustenie“, na základe ktorého sa majú prepustiť všetci záložníci narodení v roku 
1913 a starší. Ešte v noci bol tento rozkaz spracovaný a rozoslaný kuriérmi na všetky jednotky. 


2. VIII. 1941 
Jednotky divízie pripravujú odsun spomenutých starších záložníkov (pokiaľ sú postrádateľní 
v poli). 
Odsun týchto záložníkov mal byť prevedený posilovou nákladnou autokolónou 505. 
Aby mohli byť u mnohých útvarov odsunutí je treba previesť za nich výmenu od iných útvarov, 
kde sa vyskytujú prebytky. Toto je práca veľmi komplikovaná hlavne preto, že musí byť prevedení 
v krátkom čase. 


3. VIII. 1941 

0 05.00 hod. ráno odchádza prvý transport záložníkov a to 41 dôstojníkov a 454 mužov od 
p. pluku 1. Odsun sa deje nasledovne: Autami do Chyrowa, odtiaľto železnicou do Komanczaž 
a z Komancza cez Lupkovský priesmyk peším pochodom na najbližšiu železničnú stanicu na 
Slovensku, z ktorej sú prepravení do Trnavy (východná stanica). 

Behom tohto dňa sa prevádza ešte stále výmena záložníkov u jendnotlivých útvarov (složiek) 
1. divízie, tak ako bolo 2. VIII. 1941 spomenuté. 

Veliteľ divízie plk. del. Jozef Turanec je podľa rozkazu VA čís. 101.145/taj. 1. odd. ustanovený za 
veliteľa rýchlej divízie. 

1. divízia má tiež vymeniť starších záložníkov u niektorých složiek (správ) armády, ktorá okolnosť 
ešte prácu spojenú s nenadálnym odsunom spomenutých záložníkov ešte zväčšuje, keďže celá diví- 
zia je roztiahnutá takmer v dížke 200 km, pri ktorej vzdialenosti je už samotné doručovanie rozkazov 
veľmi nesnadné (Sambor — Zloczov — Rawa Ruska a pod). 

Na rozkaz VA ohľadne predloženia návrhov na povýšenie aspirantov do hodnosti dôst. zástupcov 
a poručíkov v zálohe, ktorý bol rozoslaný dňa 2. VIII. 1941, prichádzajú od jednotlivých útvarov 
dopyty, keďže doposiaľ žiadny z aspirantov prez. služby nevykonal predpísanú praktickú skúšku na 
dôstojníka v zálohe (tieto skúšky sa maly konať u jednotlivých divízií, k čomu však nedošlo, lebo 
slovenská armáda odišla do poľa). 


25 Komańcza, Poľsko. 
142 


4. VIII. 1941 
0 05.00 hod. bol prevedený ďalší odsun záložníkov a to: 


od nákl. autokolóny 311: 12 mužov (Nitra) 

od prac. roty 1: 2 dôst., 60 mužov (Trenčín) 

od zdrav. roty 1: 41 mužov (Bratislava) 

od p. pluku 2: 1 dôstojník, 21 mužov (Trenčín) 
od p. pluku 3: 1 dôstojník, 162 mužov (Zvolen) 
od del. pluku 1: 10 dôst., 59 mužov (Topoľčany) 
od DZP 1: 1 dôst., 75 mužov (Topoľčany) 
od autokolóny 313: 17 mužov (Nitra) 


Behom tohto dňa sa pokračuje v rozvážaní doplňkov pre ZD (400 od p. pluku 1) a (4 dôstojníci) 
bolo presunutých autami z Czajkowíc do Grodek Jagielonski k 1/101 práporu. 


5. VIII. 1941 
Dňa 5. VIII. 1941 prevedený bol ďalší odsun starších záložníkov a to: 
od ll/3 práporu: 1 dôst. a 92 mužov do Zvolena 
od 1/3 práporu: 4 döst. a 68 muZov do Zvolena 
od pol. jatiek: 51 muZov do Bratislavy 
od pol. pekärni: 1 döst. a 79 mužov do Bratislavy 
od int. parku: 30 mužov do Bratislavy 
od autokolóny 31: 12 mužov do Banskej Bystrice 
od just. útvarov: 5 dôst. a 10 mužov do Popradu 


Prevádza sa sústreďovanie prebytku v priestore Rudki. 


6. VIII. 1941 

Prevádza sa príprava pre ďalší odsun záložníkov do zázemia. 

Toto je spojené s ťažkosťami, pretože je treba previesť vzájomne medzi útvarmi výmenu záložní- 
kov starších, ktorí majú odísť (hlavne rôznych špecialistov je ťažko nahraďovať). 

1. divízia musí vymeniť tiež mužstvo u jednotlivých armádnych správ. 

Stále dochádza na veliteľstvo mnoho žiadostí do pomeru mimo činnú službu, alebo na zemedel- 
ské dovolené. Predkladanie takýchto žiadostí pre ich veľký nával už veliteľstvo armády svojho času 
zakázalo, ba dokonca i zastavilo i prepúšťanie takých osôb, ktorí majú vyčkávacie osvedčenie. 

Pri zadeľovaní mužstva do prebytku berie sa ohľad na tých, ktorí majú vyčkávacie osvedčenia 
a žiadosti o dovolenky a prepustenie do pomeru mimo činnú službu. 


7. VIII. 1941 
Ráno bol prevedený posledný odsun záložníkov narodených 1913 a starších, ktorí mohli byť 
postrádateľní. Odsunuté bolo: 
od p. pluku 2: 1 dôst., 4 rtk., 27 mužov do Trenčína 
od p. pluku 3: 1 dôst., 37 mužov do Zvolena 

celá prac. rota: 111 mužov do Trenčína 

od DZP 1: 30 mužov do Trenčína 

Veliteľstvo armády nariaďuje odsun a prepustenie všetkých cigáňov. 

Prichádza rozkaz ohľadom zistenia osôb mladších ako 28 ročných, ovládajúcich jazdu na kole, 
ktorí by mohli byť zaradení do cyklistických formácií. 


8. VIII. 1941 
Jednotky prebytkov konajú prípravy pre odsun do zápolia. Veliteľstvo nariaďuje sústredenie osôb 
a materiálu podľa jednotlivých staníc určenia. Počty takto organizovaných celkov sú hlásené veliteľ- 
stvu armády za účelom pristavenia transportov. 
K prebytkom pešieho pluku 3 sú pridelené kuchyne od pešieho pluku 2, nakoľko tamten väčšinu 
svojich kuchýň necháva v poli pre RD a pre ZD. 


9. VIII. 1941 

Prebytky pešieho pluku 3 ubytované v Zloczowe sa presunujú do Grodku Jagiel., odtiaľto presu- 
nú sa ďalej do priestoru Rudki (trény). 

Útvary predkladajú návrhy aspirantov na povýšenie na dôst. zástupcov, čo bolo nariadené veli- 
teľstvom armády. 

Bolo však zistené, že väčšina aspirantov (menovite pechota) nevykonala ešte dosiaľ predpísané 
praktické skúšky na dôstojníka v zálohe. 

Na veliteľstvo dochádza viacej sťažností mužstva, že ich rodinným príslušníkom v zápolí neni 
vyplácaný vyživovací príspevok. Takéto sťažnosti sa sústreďujú a predkladajú na veliteľstvo armády 
k zakročeniu. 


10. VIII. 1941 

Rozkazom veliteľstva armády dňom 10. augusta 1941 postavené je veliteľstvo RD, ktoré má 
týmto dňom započať svoju funkciu vo Veľkom Lubieni““. Z veliteľstva 1. divízie odchádza značný 
počet dôstojníkov, mužstva a Aut. 

Z 1. oddelenia odchádza npor. Naňák Alojz. Berie si so sebou väčšinu kancelárskeho zariadenia, 
lebo u RD je tiež zaradený k 1. oddeleniu. Predmety odovzdávané sú spísané vo zvláštnom proto- 
kole. 

Odchod zaradených je prevedený autami, o 16.00 hodine prichádzajú záložníci armádnych 
správ, aby boli spoločne odsunutí do mierových posádok. 

Prichádza rozkaz ohľadne odoslania poslucháčov VVŠ, lebo dňa 18. VIII. 1941 má byť znovu 
započaté prednášanie na VVŠ. Na veliteľstve 1. divízie sú 3 dôstojníci, ktorí podľa tohto rozkazu 
odchádzajú do zázemia. 

Prednosta 1. oddelenia stot. pech. Višňovský Vojtech odchádza tiež do VVŠ, svoju funkciu odo- 
vzdáva npor. pech. Havránkovi. 


26 Dnešný Velykij Ljubin, pár kilometrov juhozápadne mesta Ľvov. 

Jednotky divízie (prebytky) prevádzajú prípravu k odsunu do zázemia, ktorý má započať v naj- 
bližších dňoch. 


11. VIII. 1941 

Prichádza rozkaz vel. armády, podľa ktorého dňom 12. augusta reorganizácia slovenskej armády 
v poli je už skončená a novopostavené jednotky počínajúc týmto dňom podliehajú už buď RD alebo 
ZD. 

Veliteľstvo 1. divízie stáva sa prebytkom a bude v najbližšej dobe odsunuté do zápolia. 

Všetky složky veliteľstva pripravujú sa na presun do zázemia tak, aby tento bol skončený a pre- 
vedený ľahko a bez prekážok. 

Prebytok del. pluku 1 z Bienkowej Wiszniej“" odchádza dňa 10. VIII. 1941 zavčas ráno peším 
pochodom do zápolia. Trény p. pluku 3 dokončujú svoj presun do priestoru Rudki. 


12. VIII. 1941 
Peší pluk 1 a peší pluk 2 odchádzajú o 06.00 od. peším pochodom do zápolia. 
Ráno o 06.00 hod. odchádzajú tiež frekventanti VVŠ autobusom do Prešova. 
Prebytky p. pluku 3 pripravujú sa na pochod. 


13. VIII. 1941 
Ráno 05.00 hod. odpochodoval prebytok p. pl. 3 a časť štábnej roty. 
Ostatné jednotky a složky čakajú ešte na presun. 
Složky velit. divízie ukončujú úplne svoju agendu a pripravujú sa na presun autami do zápolia. 


14. — 15. VIII. 1941 
Večer 14. VIII. 41 vychádza rozkaz o skončení likvidácie 1. divízie a o odsune veliteľstva v čas- 
ných hodinách ranných dňa 15. VIII. 41. 


Vojenný denník 1. oddelenia velit. 1. divízie je týmto skončený. 


VHA Bratislava, f. Rýchla divízia, Sk. 7 


27 Bieňkowa Wisznia (dnes Vyšnja) — statok severne mestečka Rudky. 

25. 
Hlásenie nadporučíka Jozefa Hrábka o účasti niektorých 


slovenských vojakov na protižidovských pogromoch v Dobromile 
dňa 5. júla 1941 


Npor. pech. Hrábek hlási dňa 5. júla 1941 o 21.20 hod. toto: 


V Dobromile som bol upozornený našími vojakmi, že v továrni, ktorá vyváža soľ, Ukrajinci nú- 
tia židov, aby odpratávali mftvoly, ktoré tam nechali bolševíci, pri tom, že židov bijú a strieľajú. 
Cestou do Solivaru traja naší vojaci chvastali sa „už sme troch zabili“. Ich mená som nevedel zistiť. 
V Solivare som videl a videl to aj môj šofér, že príslušníci pionierskeho vojska bili židov, potom 
som počul dve rany a údajne padli dve mftvoly. Vylíčený zjav som pozoroval asi so vzdialenosti 
150 krokov. Jeden dôstojník od štábneho oddielu 1. divízie, intendant', a ešte niekoľkí dôstojníci sa 
tomu prizerali, ačkolvek som dôstojníkov 1. divízie upozornil, aby zakročili. Jeden z nich sa vyho- 
váral, intendant, že nemôže, pretože je chorý. Na to som zakročil ja, nechal som si všetko mužstvo 
v Solivare nastúpiť a pod velením poddôstojníkov za mojej prítomnosti odpochodovali domov. Podľa 
výpovedí prítomných vojakov som zistil, že popravu prevádzal nejaký Ukrajinec a naší vojaci popreli, 
že by sa akýmkoľvek spôsobom boli zúčastnili týrania, alebo vraždenia židov. Vojaci však medzi 
sebou vyprávali o tom, že pionieri židov bili. 

Prítomné mužstvo nemeckej armády sa len tomu prizeralo. 


VHA Bratislava, f. 55, Sk. 55, 55-53-5 


_ 


Intendancia — zásobovacia služba v armáde. 

2 Aksa uvedená vec - bitie Židov niekoľkými príslušníkmi pionierskych jednotiek stala — (čo je dosť pravde- 
podobné), pôjde o jeden z mála prípadov, keď sa aj slovenskí vojaci zapojili do protižidovských násilností. 
(Pozri aj zmienku veliteľa 1. div. Turanca ku dňu 5. júla 1941, ktorá by to potvrdzovala.) Tieto prípady sa 
však ďalej pravdepodobne nevyšetrovali, s výnimkou čatníka Michala Mana, odsúdeného poľným súdom 
slovenskej armády za vraždu Žida na 6 rokov. 

26. 
Hlásenie náčelníka štábu 2. pešej divízie podplukovníka Štefana 
Tatarka o krádežiach niektorých slovenských vojakov a ich 
účasti v protižidovských násilnostiach 


Ladislav 2'. SV 6. júl 1941. 


Cj.6037/Döv.2. 1941 


Vec: Hrubé neprístojnosti 
mužstva — odstránenie. Podľa rozdeľovníka. 


Ešte len krátku dobu je slovenská armáda v poli a už veliteľstvo dostáva hromadu hlásení, ktoré 
svedčia, že velitelia, najmä tí, Co priamo prichádzajú do styku s mužstvom, nevenujú dosť starostli- 
vosti morálke a disciplíne svojho mužstva. 

Tak sa napr. stalo, že v Dobromilu vnikli niekoľkí príslušníci slovenskej armády do súkromného 
domu a rabovali. Ďalej sa množia prípady, že slovenskí vojaci verejne bili židov v Lacku? a inde. 

V dobromilskom solivare dňa 5/7. pri odpratávaní mftvol zanechaných boľševikmi súčastnili sa 
naši vojaci tiež týrania židov, pri čom boli snáď dvaja židia zastrelení.? Nie je na tom dosť, že osoby 
mužstva nechovajú sa tak, ako to prikazujú predpisy v poli a tak, aby sa to nepriečilo ustanoveniam 
voj. trestného poriadku, ale ešte horší zjav je to, že prípadu v dobromilskom solivaru prizerali aj 
dôstojníci, ba dokonca aj dôstojníci štábu a nezakročili vo smysle platných predpisov.“ 

Ďalej staly sa prípady niekoľkých krádeží v kanceláriách štábu a to len preto, že velitelia zistených 
previnilcov nepoučili správne mužstvo, pripustiac možnosť, že drobné veci si môže vojak privlast- 
niť. 

Veliteľstvo armády má vedomosti aj o tom, že mnohí dôstojníci ukazujú svojím podriadeným 
špatný príklad tým, že si privlastňujú rozličné predmety patriace do rámca vojenskej koristi. Vojenská 
korisť prináleží štátu a nie jednotlivcovi. 

Nariadujem, aby velitelia všetkých stupňov nie len takéto prípady hlásili, ale vždy na mieste 
zakročili a to najprísnejším dovoleným spôsobom, lebo len tak vznikajúca nekázeň neprerastie cez 
hlavu. 

Upozornite ďalej dôstojníkov a mužstvo, že pre takéto nepremyslené činy trpia z minulej mobi- 
lizácie mnohí jednotlivci ešte aj dnes a to len preto, keďže sa nenašiel nikto, kto ich bol uviedol na 
správnu cestu. Úlohou každého veliteľa je, aby zabránil stratám na ľuďoch a materiálu a tým viac 
zbytočným stratám nastalým odchodom trestaných poľným súdom a pod. Predvídavosťou a včas- 
ným upozornením zabráni sa trestom, ktoré vždy nemusia napomáhať disciplíne. 


„Ladislav“ bolo krycie meno Veliteľstva Armádnej skupiny (gen. Čatloš). 

Obec 2 km od Dobromilu, resp. jeho predmestie, boľševikmi v r. 1939 premenovaná na „Salina“. 

Prípad vyšetrovali aj slovenské poľné justičné orgány. 

V tomto hlásení ide s veľkou pravdepodobnosťou o reakciu na hlásenie npor. Hrábka z 5. júla (predchá- 
dzajúci dok. č. 25). 


RUM 

Poučte všetkých svojich dôstojníkov a vnodným spôsobom aj mužstvo vo smysle tohto výnosu 
a vyhlásením tohto zopakujte každého 15. v mesiaci alebo ak prídu k Vášmu útvaru vojenské osoby 
zo zápolia. 


Dostane: Štefan x 15, Martin x 15, Henrik x 10, Lipa x 20, Robert, Klára, Tatra, Hrad, Striebro, 
Vlčák, Juraj, Delo, Bodlo, Sedlo. 


Náčelník štábu Ladislav: 
pplk. gšt. Tatarko 


VHA Bratislava, f. 55, šk. 53, 55-53-4 

27. 
Výsluchový protokol s vojakom Andrejom Bízikom zo 6. júla 1941 
obvineným z prisvojenia si ruských kníh po obsadení Chyrowa 
z miestneho armádneho kina 


Protokol 


spísaný dňa 6. júla 1941 na 2. odd. vel. Ladislav so strel. /asp./ Andrejom Bízikom, narodeným 
15. októbra 1919 v Priekope, okr. Turč. Sv. Martin, príslušným do Priekopy, pešieho pl. 4., 2. roty. 

Predmet: Prisvojenie si ruských kníh v budove vel. Ladislav. 

Prítomní: predseda: por. pech. Štefan Šípoš, 

člen: por. pech. Ladislav Sýkora, 

zapisovateľ. rtk. kanc. Lisý Vojtech. 


Vypočúvaný bol napomenutý, aby na kladené otázky vypovedal čistú pravdu. 


1./ Ako a kde ste došiel k ruským knihám a jaké knihy to boli? 

Dňa 6. júla 1941 dopoludnia o 10. hod. išlo nás viacero vojakov podívať sa do kostola /boľševic- 
kého kina/ u budovy vel. Ladislav. Tu bolo mnoho rozhádzaných po zemi a keďže viem rusky vybral 
som si aj ja „gramatiku ruského jazyka“, „Ruská literatúra pre VI. triedu gymnázia“, „Taktický výcvik 
pechoty“. 


2./ Prečo ste tieto knihy sobral? 

Tak jako knihy a ostatný inventár kostola nebol nikým strážený a taktiež mi nebolo nikým pove- 
dané, že sú to cenné veci, na ktorých má záujem niekto iný a keď som videl, že knihy sú porozha- 
dzované po zemi, mal som za to, že tieto budú zničené, keď vojaci po nich nešetrne šliapali, tak som 
si tieto vybral, aby som si ich preštudoval. Literatúra ma zaujíma a bol som hlavne zvedavý na to, 
jaká vlastne boľševická literatúra je. 


3./ Ako ste došiel k mape? 


Prezerajúc si kláštor, v ktorom je vel. Ladislav, videl som množstvo izieb, chodieb a díval som sa 
čo v jednotlivých miestnostiach je. V jednej miestnosti som totiž na stole videl mapu, ktorú som vzal 
so sebou. S touto mapou som sa dostal iba na chodbu, kde som sa stretol s nejakým p. majorom, 
ktorý mi mapu a knihy zhabal. 


4./ Sú Vaše výpovede správne zapísané a máte ešte niečo k podotknutiu? 

Moje výpovedi sú správne zapísané a k podotknutiu mám nasledovné: 

Jak uvedené knihy, tak aj mapu som nemal v úmyslu kradnúť, totiž knihy som pokladal za mate- 
riál, ktorý určený k zničeniu — jako majetok, ktorý nikomu nepatrí — a ohľadne mapy vysvetľujem môj 

prehmat tým, že budova vel. Ladislav! je tak rozsiahla, že človek sa nevyzná, či je už v miestach, kde 
sú kancelárie alebo v neobývaných, kde je máp a kníh hromada a nikto sa o ne nestará.“ 


VHA Bratislava, f. 55, Šk. 55, 55-55-5 


= 


Krycie meno Veliteľstva Armádnej skupiny. 

2 Ako už bolo spomenuté, Slovenskí vojaci sa nepochybne dopustili niekoľkých krádeží, v niekoľkých prípa- 
doch dokonca lúpeží. Tieto a podobné javy sa však velenie armády i poľná justícia snažili prísne potierať. 
Platil prísny zákaz krádeží (MIČIANIK, P: C. d., s. 163). Poľný prokurátor Rašla vo svojej knihe Civilista 
v armáde (Bratislava 1967, s. 92) spomína, že „na poľnom súde sme nemali veľa roboty, lebo velitelia 
všetky drobné prípady vybavovali disciplinárne“. Aj tu publikovaná zápisnica o vyšetrovaní „krádeže“ kníh 
svedčí o tejto snahe: nevedno, či bola aj nejaká iná armáda na východnom fronte, ktorá by venovala takú 
pozornosť odneseniu troch starších kníh z objektu kasární. 

28. 
Úradné hlásenie spravodajského dôstojníka o protiboľševických 
náladách obyvateľstva v Chyrowe a vzťahu k intervenčným 
vojskám z 20. júla 1941 


Skupina Chyrow 
Pril. č.1. k čís. 114/Taj. 1941 


Úradné hlásenie. 


Vyšetrovaním všeobecnej situácie a nálady obyvateľstva v Chyrowe bolo zistené toto: 

1./ Chyrovské obyvateľstvo je priamo nadšené terajším režimom, možno konštatovať, že dote- 
rajšie opatrenia ktoré boly tuná nemecko-slovenskou vojenskou správou zavedené, radostne 
víta. Nakoľko obyvateľstvo Chyrova je prevážnou vätšinou z robotníckych vrstiev a práve pri 
dnešnom stave nezamestnanosti a nedostatku prostriedkov k výžive, je starosťami utrápené 
a vtomto smere, t.j. zárobkových a vyživovacích nedostatkov, začína v menšom merítku pre- 
javovať určitú pochybnosť nad skorým riadným chodom týchto spomenutých nedostatkov 
/t.j. odstranenia nezamestnanosti zárobkových a vyživovacích prostriedkov/. 

2./ Tieto všetky nedostatky, ktoré sa t.č. prejavujú, tunajšie obyvateľstvo pripisuje tieto nedostat- 
ky za vinu bývalému SSSR režimu a v žiadnom smere a tiež za žiadných okolností si nepraje 
bolševického vedenia, aby sa na toto územie vrátilo. 

3./ Čo sa týka chyrovského obyvateľstva k Veľkonemeckej ríši, je dosť srdečný pomer a na 
každom kroku je počuť ako obyvateľstvo s nadšením a srdečnosťou o Veľkonemeckej ríši 
rozpráva. 

4./ Pomer obyvateľstva k nemecko-slovenskej armáde je viac ako srdečný, lebo ako počuť medzi 
obyvateľstvom, že tunajší lud môže ďakovať za svoje oslobodenie od bolševického pekla, len 
nemecko-slovenskej armáde. V nemecko-slovenskej armáde vidí tunajší ľud svoje vykúpe- 
nie. 

5./ Vyvijanie politickej činnosti a organizovanie tunajšieho obyvateľstva je minimálne, /ba lepšie 
povedané žiadne/. Nakoľko v tunajšom okolí je tak veľký nedostatok inteligencie, je medzi 
obyvateľstvom obava, že tunajšia neskúsená inteligencia na zavedenie a udržanie poriadku 
a bezpečnosti osôb a majetku je v pravom slova smysle neschopná. Preto sa medzi oby- 
vateľstvom povráva že bolo by načím, aby ľud slovenské, alebo nemecké vojenské úrady 
zaviedli organizovanie a riadný chod verejného života v tomto mieste. 


V Chyrowe dňa 20. júla 1941 
/nečit. podpisy/ 


VHA Bratislava, f. 55, šk. 37, 55-37-3 

29. 
Hlásenie stotníka Kautnika o ďakovnej bohoslužbe a slávnosti 
miestneho obyvateľstva v Sambore 6. júla 1941 konaných na 
počesť zbavenia sa boľševického režimu 


ARMÁDNE VELITEĽSTVO 
Fonogram 
Manifestácia Ukrajincov v Sambore 


1/ Dňa 6. júla 1941 o 11.00 hod. konala sa na námestí v Sambore manifestácia Ukrajincov, 
za spoluúčasti slovenských a nemeckých činiteľov. Na slávnosti vyrukovala čestná stotina 
slovenskej a nemeckej armády. Slávnosť bola zahájená grécko-katolickými bohoslužbami. 
V mene ukrajinského komitétu privítal miestneho nemeckého veliteľa a slovenského plk. gšt. 
Pilfouska (...)' a srdečnými slovami sa poďakoval za oslobodenie Ukrajincov. Miestny ne- 
mecky a slovenský veliteľ sa poďakovali niekoľkými srdečnými slovami za prívet. Miestny 
starosta a vodca Ukrajincov odovzdali veliteľom kytice. Manifestácia bola zakončená zahra- 
ním hymien. 

2/ Behom manifestácie prišla do Samboru zvláštna skupina utečencov — Ukrajincov z Turka“, 
ktorí požiadali miestneho nem. a slov. voj. veliteľa o pomoc a ochranu, pretože Maďari príšer- 
ne rabujú a drancujú miestne obyvateľstvo a ich majetky v Turke a okolí. 


Odovzdal: stot. Kautnik. 
Prevzal: stot. Cisárik v 13.40 hod. 


VHA Bratislava, f. 55, Sk. 36, 55-36-1 


1 Vynechané v originále. 
2 Obec Turka. 

30. 
Výpis z ukrajinských novín Slobodné slovo o slávnostnom prijatí 
predstaviteľov slovenskej armády v mestečku Drohobycz 
a o prehliadke miestnej mučiarne NKVD 


č. 3675 dôv. 13. 7. 1941 
Výpis z ukrajinských novín „Vilne slovo“! 


Slávnostné uvítanie veliteľstva 2. divízie v Drohobyczi (Ukrajina 


Pozerajúc sa na veľký dojem ukrajinského obyvateľstva mesta Drohobycza a celej oblasti, roz- 
hodla sa ukrajinská nacionálna rada privítať predstaviteľov slovenskej armády, ktorej jednotky sa 
zdržaly v Drohobyczi počas svojho postupu. Vybraní delegáti dostavili sa o 10.00 hodine do budovy 
veliteľstva divízie. Veľmi dojemný bol okamih, keď malé dievča prišlo k p. veliteľovi divízie plk. gšt. 
Malárovi a podalo mu kyticu kvetov, prehovoriac pri tom niekoľko milých slov. 

Potom prehovoril predstaviteľ ukrajinskej nacionálnej rady p. Michal Baranyk: „S veľkou radosťou 
a povďačnosťou prijal ukrajinský národ zvesť, že plece o plece s nemeckou armádou pomáha oslo- 
bodiť Ukrajinu z boľševicko-židovských rúk tiež aj slávna slovenská armáda. Nemám slov, ktorými 
by som mohol vylíčiť utrpenie ukrajinského národa pod boľševickým jarmom behom necelých dvoch 
rokov. Tí, ktorí chválili sa pred svetom, že nás rodných bratov oslobodili, z pánsko-poľských okovov, 
„oslobodili“ ukrajinské obyvateľstvo tak, že utekajúc zanechali hory mftvol nevinne zamordova- 
ných najlepších synov haličskej zeme len zato, že cítili sa Ukrajincami. Nebojujeme proti ruskému 
národu, necítime proti nemu žiadnej nenávisti, ale nechceme povoliť, aby panoval nad Ukrajinou 
a jej majetkom a aby ničil všetko, čo je ukrajinské. Zároveň sme prísahali krvavú pomstu židovsko- 
boľševickej maffii, ktorá tisíce naších občanov zaslala na istú smrť na Sibír, či ďaleký Kazachstan, 
desiatky tisícov zavraždila hanobným spôsobom a do krajnosti zruinovala každý náš dlhoročný 
kultúrno-ekonomický majetok, vydobytý v trvalom a dlhoročnom boji s Poliakmi. Ukrajinci sa veľmi 
radujú, že pri oslobodení z boľševických okovov podal nám bratskú ruku pomoci slovenský národ, 
ktorý je najbližší nám po stránke krvnej, rečovej a historickej. 50 milionový národ ukrajinský nikdy 
nezabudne na pomoc, ktorú nám poskytla slovenská armáda.“ 

Na koniec reprezentant ukrajinskej nacionálnej rady poďakoval p. prezidentovi Dr. Tisovi v mene 
ukrajinského národa za pomoc, ktorú poskytla hrdinská slovenská armáda. 

Za správu mesta privítal vojsko starosta mesta p. Kostšemský, ktorý poďakoval v mene obyva- 
teľstva mesta za poskytnutú pomoc ukrajinskému národu a uistil, že slávna slovenská armáda sa 
bude cítiť medzi ukrajinským ľudom tak, ako doma. Bude ju ľud podporovať so všetkým, čím len 
bude môcť. 

Potom deti odovzdali ďalšie kytice nádherných ruží p. plk. gšt. Malárovi, veliteľovi divízie, ktorý 
sa poďakoval vrelými a teplými slovami ukrajinskému obyvateľstvu za skvelé privítanie a zdôraznil, 


1 Úryvok z tohto článku publikovala v lete 1941 aj slovenská tlač, napr. denník Slovák dňa 19. júla 1941 
(S. 3) 

že on je veľmi dobre informovaný o martýrstve ukrajinského ľudu a o jeho ťažkom položení pod 
boľševickým jarmom. Pri tom ich uistil, že odovzdá slovenským vojakom a taktiež služobnou cestou 
p. prezidentovi a slovenskému národu pozdrav Ukrajincov. 

Potom pán plk. gšt. Malár odišiel s delegáciou prezrieť si budovu NKVD (Národný komisariát 
vnútorných del — bývalá GPU), v ktorej boli ničení Ukrajinci rafinovaným spôsobom židobolševický- 
mi komisärmi.? 

Tento deň zostane v pamäti obyvateľstvu mesta Drohobycza a jeho okolia. 


VHA Bratislava, f. 55, Sk. 36, 55-36-1 


2  Vofotoarchíve STK, dnes uloženom v Slovenskom národnom archíve, sa zachovalo aj niekoľko snímok 
mučiarenských pomôcok NKVD, pozri v prílohe. 

31. 
Hlásenie veliteľa 2. divízie plk. Augustína Malára z 23. júla 1941 
o stave a náladách v slovenskej armáde a situácii na obsadenom 
území Ukrajiny 


Veliteľstvo 2. divízie. SV, 23. VII. 1941. 
Č.j. 3790 dôv. 2. odd. 1941. 
Predmet: Situačné denné Veliteľstvo armády 
hlásenie zo dňa 2. oddelenie 
23. VII. 1941. SV 


1. Nálada, fyzický a zdravotný stav a kázeň: 

Fyzický a zdravotný stav u podriadených jednotiek je dobrý, u niektorých jednotiek až pridobrý. 
Kázeň je taktiež dobrá. Niektoré jednotky hlásia zhoršenie nálady. 

Spoj. prápor 2 hlási, že nálada mužstva po prepustení záložníkov sa značne zhoršila. Príčina 
zhoršenia javí sa v tom, že mužstvo nevidí dosť jasne dôvod, pre ktorý je v poli, zvlášť u súkromní- 
kov, ktorí majú doma vlastné podniky a nemôžu tie prevádzať. 

1/2 del. odd. hlási, že záložné mužstvo je nespokojné preto, že v dopisoch, ktoré dostáva z do- 
mova dozvedá sa, že vyživovacie príspevky jeho rodinám neboly dosiaľ vyplácané. Jeho jedinou túž- 
bou je vrátiť sa domov, do zázemia, aby prácou svojich rúk mohlo zabezpečiť obživu svojich rodín. 

Zdrav. rota 2 hlási, že podľa došlých listov z domova je vidieť, že väčšina mužstva žije vo veľmi 
chudobných pomeroch, lebo skoro v každom dopise sa manželky alebo rodičia sťažujú na zaned- 
banú poľnohospodársku prácu a majú obavy, že nastávajúcu žatvu nedostanú pod strechu. O stav 
vojny so Sovietmi sa mužstvo málo stará, vždy stoja V popredí domáce pomery. 

lll/6 p. prápor hlási, že zlá strava, listy z domova a vedomie, že odvodný ročník 1938 je už doma, 
pôsobí nedobre na mužstvo. Dobrú náladu udržuje všeobecné presvedčenie, že v najbližšej dobe 
nastane demobilizácia. 

2. Chovanie sa ukrajinského obyvateľstva k našim jednotkám: 

Podľa hlásenia Zdravotníckej roty 2 chovanie sa ukrajinského obyvateľstva k nám je miestami 
veľmi priateľské, ale miestami chladnejšie. Chladnejšie chovanie sa vysvetľuje tým, že obyvateľstvo 
videlo v boji len nemecké jednotky, kdežto naše prišly vraj len dobytý kraj obsadzovať. 

3. Zvláštne udalosti. 

Podľa hlásenia Ill/4 p. práporu zo Sambora tamojšie Ortskommando oznámilo veliteľstvu stráž- 
neho oddielu, že v obciach nablízku Sambora došlo k viacerým nedovoleným činom. Súčasne stráž- 
ny prápor bol požiadaný zistiť vinníkov. 

Vyšetrovanie prevádzaly 3 hliadky slovenského strážneho oddielu v Sambore s týmto výsled- 
kom: 

1. hliadka prevádzala vyšetrovanie v Torhanowice" s negatívnym výsledkom. 

2. hliadka zistila, že vobci Janow? bolo zabitých 8 ľudí /Zidov. pôvodu/. Vražda bola prevedená 
v noci z 15. na 16. VII. 1941. Previedli ju príslušníci milície z Janów. Páchateľov v počte 11 
osôb hliadka zadržala a odovzdala posádkovému veliteľstvu v Sambore. 

3. hliadka vyšetrila zabitie 4 Židov a 1 Ukrajinky v Mondre? a zabitie 4 Židov v obci Zasadki“. 
Zavraždenia previedla milícia z Janów. Iniciátorom vrážd bol veliteľ milície z obce Falsztýn“ 
Ivan Kusín a Gavruk Vasil z Janówa. Hliadka zadržala veliteľa Kusína z Falsztýna a ďalších 2 
mužov tiež z Falsztýna, ktorí sa tiež zúčastnili na vraždení. € 


Vyšetrovaním sa zistilo, že pôvodcom všetkých vrážd bol veliteľ milície Kusín z Feldstýna, kto- 


rý dal rozkaz k vraždeniu. Všetci účastníci na vraždách boli zadržaní, odovzdaní Ortskommantúre 
v Sambore k ďalšiemu vyšetrovaniu aj s hlásením a s príslušnými protokolmi. Všetkých zadržaných 
bolo 14. Z nich väčšina je členmi milície. Sú zaistení v zajateckom tábore v Sambore. 


Veliteľ divízie: 
plk. gšt. Malár August 


VHA Bratislava, fond 55, šk. 36, 55-36-1 


DOD OI RUN — 


Torhanowice ležia juhozápadne Samboru. Dnes pravdepodobne premenovaná. 

Janów, západne od Samboru, dnes Ivano-Frankove. 

Lokalitu sa nepodarilo identifikovať. 

Obec Zasadki sa nachádzajú západne Samboru. Dnes možno neexistuje, alebo je premenovaná. 
Felsztyn (dnes ukrajinsky Skelivka), východne mestečka Chyrów. 

Protižidovské násilnosti a pogromy sa na území bývalého východného Poľska začali už krátko po odcho- 
de sovietskej okupačnej moci. Podľa nemeckých prameňov Ž v prvom týždni nacistickej okupácie bolo 
zabitých či na následky zranení zahynulo asi 7 tisíc Židov (Drögi smierci, s. 28). Podľa Bogdana Musiała 
v 31 obciach a mestách došlo k smrteľným útokom a v ďalších najmenej 200 obciach a mestách sa 
konali protižidovské násilnosti, kde boli Židia bití, šikanovaní a okrádaní, avšak bez smrteľných prípadov. 
V týchto násilnostiach mali účasť „Ukrajinci, ale tiež Poliaci, Bielorusi, Litovci i Nemci“ (MUSIAŁ, B.: C. 
d., s. 155 — 156). Najbrutálnejšie z domácich národností si však počínali príslušníci ukrajinských milícií. 
Boli známi násilným správaním, predovšetkým voči Zidom, ale aj Poliakom. Najrôznejší dobrodruhovia 
označení milicionárskou páskou v ukrajinských národných farbách si tak svojvoľne vybavovali rôzne 
staré „účty“. To všetko vyvolávalo v okupovanej spoločnosti nové rozpory a nepokoje. V súlade s ne- 
meckou okupačnou politikou preto aj slovenská armáda obmedzovala právomoci i výzbroj ukrajinských 
milícií. Milicionárom slovenská armáda povolila len jednu pušku na 100 obyvateľov, automatické zbrane 
jej museli odovzdať všetky. MIČIANIK, P: C. d., s. 164 

32. 
Protokol o výtržnostiach maďarských vojakov a ich násilnom 
vystúpení proti príslušníkom ukrajinského národného hnutia 
28. júla 1941 v obci Korczyn 


K čís. 143 010 Taj. obr. 41 
Príloha čis. 6 


Protokol 

spísaný dňa 28. júla 1941 o incidente, ktorý sa stal 28. júla 1941 v obci Kor£ina'. 

27. júla milicionári Ivan Djakiv a Bohdan Sojka zadržali v obci Korčini dve osoby — Michala 
Korčinského a jeho brata Osipa polskej národnosti. Arestovaní boli za poľskej vlády aktívnymi „strel- 
cami“? , bez každej priepustky sa túlali po celom rayone stýkajúc sa s rozličnými podozrelými 
osobami. 

Po arestovaní večer do obce Korčini prišla maďarská patrola na dvoch autách. Maďari obklopili 
dom milicie, arestovali všetkých prítomných a začali biť.“ Pobili mnoho ľudí, miliciu i ostatných koho 
popadli. Medzi mnohými inými veľmi bili 70-ročného starca Ivana Lučku, starostu obce. Potom v bu- 
dove milicie pootvárali stoly, skrine, pokladnicu s peniazmi, porozsýpali peniaze po dlážke a pošliapali 
nohami. Inventár milicie polámali a porozhadzovali. Pobrali šable, ktoré boli na obranu obce a medzi 
iným vykrikovali: „Aká Ukrajina, tu je Poľsko“, postrhávali ľudom s čiapok odznak „prosvity““. 

Na počiatku nájazdu zdemolovali telefonné zariadenie, prerezali telefonné vedenie, aby sme sa 
nemohli s veliteľstvom spojiť. 

Podľa výpovedi dvoch strelcov predtým zadržaných miliciou, Maďari mali tu konať v obci revíziu. 
Demolovali a ničili všetko po domoch, revíziu vykonali u občana Semena Kerčia ako by hľadali zbraň. 
Potom šli k občanovi Sojkovi, náčelníkovi milicie, pri revízii zdemolovali celý byt, so stien postfhali portré- 
ty Ševčenka“, Franka“ a iných hrdinov, potrhali ich pohádzali na zem a pošliapali nohami. Vykrikovali: „Tu 
je Poľsko, tu niet nijakej Ukrajiny“ a že všetkých povešajú. 

Potom prešli do iných domov a i tie zdemolovali. Potom po dorozumení sa so „strelcami“ oslo- 
bodili z väzenia zbitých ľudí a v areste nechali dvoch náčelníkov milicie Bohdana Sojku a milicioná- 
ra... 

/zvyšok dokumentu sa nezachoval/ 


VHA Bratislava, Sk. 55, 55-55-4 


_ 


Pravdepodobne obec Korczyn, ukrajinsky Korčyn. 

2 Związek Strzelecki (Strelecký zväz) - poľská polovojenská mládežnícka organizácia, vznikla v roku 1910 
vo Ľvove. V roku 1939 mala 500 tisíc členov. 

3 — Zdá sa, že maďarských vojakov na bitie milicionárov nahovorili Poliaci, ktorí mali k Maďarom (ako aj 

opačne) tradične blízky vzťah. Sami od seba by sa ťažko odvážili zakročiť. 

Ukrajinská kultúrno-osvetová organizácia. 

Taras Hryhorovyč Sevčenko (1814 — 1861), najslávnejší ukrajinský básnik a spisovateľ, významný ná- 

rodný buditeľ. 

6 Ivan Jakovyč Franko (1856 — 1916), významný ukrajinský spisovateľ, básnik, novinár a vedec. 

33. 
Výsluchový protokol s Ukrajincom Michalom Piduchom z leta 
1941 obvineným zo spolupráce s NKVD a udávania miestnych 
ľudí 


Protokol 


spísaný s Michalom Piduchom, nar. 4/ll. 1892 v obci Bunkovice', Dobromil, príslušný tamtiež, 
zamestnanie sezónny robotník, náb. gréckokatolík, ženatý, bezdetný, bytom v Bunkoviciach.? 


Prítomní: 

stot. pech. Ján Stanek, predseda 

por. pech. Štefan Šipoš, člen 

por. pech. Ladislav Sýkora, zapisovateľ 
slob. v zál. Vojtech Baltay, zapisovateľ 


Vypočúvaný bol napomenutý, aby na kladené otázky odpovedal podľa pravdy. 


1./ Bol ste organizovaný v komunistickej strane, aká bola vaša funkcia, kde ste pôsobil, a aké 
bolo vaše poslanie v tejto strane? 
V komunistickej strane nebol som vôbec organizovaný a taktiež som v nej žiadnu funkciu ne- 
zastával 


2./ Podľa získaných správ údajne ste bol v spojení s GPU, s ktorým členom tejto organizácie ste 

spolupracoval, a aké správy ste im dodával? 

S GPU som nepracoval, bol som poverený štátom ako dôverník štátu pre vyberanie dávok pre 
štát /dane/. Pri vyberaní daní, keď ľudia nemohli platiť, som ich strašil Sibíriou. Prečo ma štát poveril 
touto funkciou, neviem. /Poznámka: nechce vypovedat/. Túto funkciu som neodoprel preto, aby som 
si uľahčil život. K tejto funkcii som prišiel tak, že keď bol vypísaný súbeh o to miesto, tak som sa jed- 
noducho prihlásil. Uchádzačov o túto funkciu nebolo, lebo nebola výnosná /200 rubľov mesačne/. 
Podotýkam, že do tejto funkcie som bol vziaty jedným Veľkorusom a dvoma tunajšími ľuďmi. Boli 
to ruský agent Fugarow, tunajší občania Petrivský Štefan a Zaňko Ján. Podotýkam, že Petrivský žije 
v Chyrowe a Žaňko? Ján v Buvkici“. 


3./ Poveroval vás ten komisár aj inou funkciou? 
Nepoveroval. 


Pravdepodobne išlo o obec Boniowice, ktorá dnes už neexistuje. 
Dátum výsluchu neuvedený. Akiste však pôjde o júl či august 1941. 
Raz uvedený ako Zaňko, potom Zanko. 

Nie je zrejmé, o akú lokalitu ide, asi chybou pisára skomolená. 

4./ Máte niečo k podotknutiu? 
Zastával som sverenú úlohu tak, ako by ju bol zastával aj iný, ktorí nosia teraz pásku ukrajinskej 
milície. 


Protokol bol ukončený, prečítaný a podpísaný. 


VHA Bratislava, fond 55, šk. 55, 55-55-4 

34. 


Výsluchový protokol so Židom Wolfom Davidovičom Gottesdie- 
nerom obvineným zo spolupráce s boľševickým režimom 
a z udávania GPU 


Protokol 


spísaný s Wolfom Gottesdienerom Davidovičom, nar. 9./1V. 1912 v Chyrowe, príslušný do 


Chyrowa, syn Davida Gottesdienera a matky Elky, rod. Spira, zamestnaním zubný technik, slobodný, 
náboženstva židovského, bytom v Chyrowe, ulica 1. mája." 


Prítomní: 

stot. pech. Ján Stanek, predseda 

člen: por. pech. Štefan Šipoš 
zapisovateľ. por. pech. Ladislav Sýkora 
tlumoč ník: slob. v zál. Vojtech Baltay 


Menovaný bol napomenutý, aby na kladené otázky odpovedal podľa pravdy. 


1./ Bol ste organizovaný v komunistickej strane? 
Nebol som organizovaný v komunistickej strane. Činný taktiež nie. A taktiež podotýkam, že nikto 


z našej rodiny nebol v tejto strane organizovaný. 


2./ Podľa výpovede miestneho obyvateľstva bol pomocníkom GPU. Odkedy ste s ňou pracoval, 


aké zprávy ste im dodával, akého druhu? 
S GPU som nepracoval, taktiež som jej nepodával žiadne zprávy a taktiež som jej žiadnych 


miestnych ludi neudával. 


3./ S ktorými osobami ste sa stýkal? A jak často? 


Schádzaval som sa výhradne so židmi. 


4./ Podporujú miestni židia komunizmus? 


Podporovali, avšak po príchodu nem. vojsk sa všetko rozpadlo. 


5./ Čo viete o účastení židov na vraždách spáchaných na Ukrajincoch? 
0 tom mi neni nič známe. 


6./ O tom vám neni nič známe, že ste udal GPU istú ženu z Chyrowa menom Grug Jelu? 
Viem len toľko, že bola zavretá. Potom bola prepustená. 


1 


Dátum výsluchu neuvedený, akiste však pôjde o júl, prípadne august 1941. 
160 


7./ Mal ste nejaké číslo ako dôverník GPU a poznal ste niektorého z nich? 
Nemal som číslo, ale poznal som ich z videnia, nestýkal som sa s nimi ani neshováral. 


8./ Máte ešte niečo k podotknutiu? 
Podotýkam, keby sa mi niečo stalo, majú sa vyrozumieť moji príbuzní, moja matka. 


Protokol bol ukončený, prečítaný a podpísaný. 


VHA Bratislava, fond 55, šk. 55, 55-55-4 

35. 
Výsluchový protokol zo 4. augusta 1941 s Polkou Annou Lukovou, 
ktorej rodina bola kruto postihnutá ukrajinskými milicionármi 
na základe obvinenia z kolaborácie s boľševikmi 


Protokol 


spísaný dňa 4. VIII 1941 na 2. oddelení štábu Ladislav s Annou Lukovou, rod. Vorobicová, na- 
rodená 20. decembra 1908 vo W. Lubieni, rajon W. Lubieň, príslušná tamtiež, národnosti poľskej, 
povolania domáca, náboženstva rím. kat, vydatá (tri deti), 4 triedy obecnej školy, nemajetná, tresta- 
ná nebola, bytom vo W. Lubieni, čís. 461. 


Vypočúvaná vypovedala toto: 

Moj manžel František Lukov bol pred príchodom Sovietov zamestnaný ako pokladník odbočky 
Lwowskej banky v tunajšej obce, t.j. W. Lubieň. Po zabraní tohto územia Sovietmi, bol manžel 7 
mesiacov nemocný a potom asi po 10 mesiacoch bol povolaný Sovietmi ako úradník do miestnej 
obecnej rady. 

V tejto dobe bol tu pol. komisárom NKWD akýsi „Luka“, ktorý prevádzal politickú moc v tunajšej 
obci. Tento viedol evidenciu všetkých komunistov a nespoľahlivých osôb. Všetky tieto zápisy pod- 
pisoval menom „Luka“. Keď nastala vojna nemecko-ruská, všetcia komunisti i s týmto komisárom 
utiekli, spisy však ostaly tu. Miestna milicia, ktorí sa ujala vedenia v obci, vzala k zodpovednosti 
mojho manžela Františka Lukova a tvrdila, že on to bol, ktorý tieto spisy /vedenie komunistov a ne- 
spoľahlivých/ viedol, ačkoľvek dobre vedela, že toto všetko viedol člen NKWD Luka. Na základe 
podobnosti mien nemohol sa menovaný dovolať pomoci a bol miestnou miliciou tak stýraný a zbitý, 
že ešte do tejto doby nie je schopný pohybu a tobôž žiadnej práce. Behom vyšetrovania bol manžel 
zatvorený u miestnej milicie. Jednoho dňa, keď som manželovi priniesla kabát, poneváč ležal na 
holej zemi vo smetí a špine, využili milicionári mojej prítomnosti a tiež mňa na jednu noc zatvorili. 
Pritom so mnou hrubo a drsne zachádzali, tiež mňa aj kopli. Na druhý deň ráno ma zavolali k výslu- 
chu na miestnu miliciu, kde mňa chceli zase zbiť. Behom vypočúvania jeden z milicionárov menom 
Buško Štefan ma začal trhať za uši a za vlasy a ešte jeden mňa bil do prsov, ktorého meno neviem. 
Po výsluchu ma prepustili a ja som sa po tri dni aj s deťmi schovávala, doma som nespala, pone- 
váč som sa obávala, že mňa aj s rodinou vyvraždia. V tom prišlo slovenské vojsko do W. Lubienu 
a v mojom dome bolo akési veliteľstvo. Vtedy som sa odvážila domov a slovenskému veliteľstvu 
som si sťažovala na zachádzanie so strany milicionárov. Asi za 4 dni, keď došlo tunajšie veliteľstvo, 
ktoré je ubytované v kúpeľoch, poslalo ma uvedené veliteľstvo, ktoré bolo u mňa ubytované, k vám, 
kde som predniesla prosbu ohľadne mojho muža a taktiež uviedla dôvody, prečo bol miliciou zadr- 
žaný a ako bol zbitý. 

Pokiaľ sa pamätám, moj manžel bol u vás vypočutý a po výsluchu bol prepustený na slobodu. 
Moj manžel už bez toho nemocný, leží následkom týrania milicionármi a neni schopný žiadnej prá- 
ce. 

Poneváč mám zasiate pole obilím a nemá mi kto pomôcť, poprosila som svojho brata Jozefa 
Vorobca, aby mi prišiel vypomôcť. Tento skutočne na 1. augusta 1941 prišiel. Jakmile toho milici- 
onári spozorovali, že mi prišiel vypomáhať brat, že nesmie na moje pole stúpiť, poneváč mi nenáleží 
a poneváč obilie bude skonfiškované pre milicionárov. Moj brat sa ohradil oproti tomu a na toto bol 
predvedený na miliciu, kde mu veliteľ milicie Žila Ján pohrozil, že keď stúpi na moje pole, že jeho aj 
mňa nechá na pole odstreliť. 

V sobotu, to je dňa 2. augusta, som žala a dnes, to je 4. augusta som si chcela odviesť obilie 
domov. Keď sa toto dozvedel veliteľ miestnej milicie Žila Ján, poslal ihneď za mnou 2 milicionárov 
s potvrdenkou, ktorú som odovzdávala tunajšiemu veliteľstvu, a povedal mi, aby som ihneď odišla 
domov, že oni obilie zaberajú pre seba. Ja som sa proti tomu ohradila so slovami „že moj manžel 
neni schopný práce a že nemáme z čoho žiť“. Milicionári mňa odohnali a na toto som si prišla sťažo- 
vať tunajšiemu velitelstvu a poprosiť o pomoc, poneváč sa mi stále vyhrožuje zastrelením. 

Podotýkam, že pole mám v prenájme a sama som si ho osadila. Zároveň vyslovujem obavu, že 
milicionári môžu moje obilie odviesť behom dnešnej noci a nebudem mať z čoho žiť. Okrem toho mi 
hrozí nebezpečenstvo so strany ostatných milicionárov, poneváč sa jedná o národnostnú pomstu, 
to je, že som Polka. Iného k podotknutiu nemám. 

Protokol bol ukončený, prečítaný a podpísaný. 


Welky Lubien, 4. august 1941 


VHA Bratislava, f. 55, Sk. 37, 55-37-4 

36. 
Zápisnica zo 6. augusta 1941 spísaná s poľským utečencom"! 
a bývalým príslušníkom poľskej armády Albinom Lasoňom, 
obvineným zo spolupráce s NKVD 


Zápisnica 
napísaná dňa 6. augusta 1941 na SV Ladislav, za prítomnosti podpísaných. Vypočúvaný je: 


Laszon Albin?, 

študent práv, nar. 1. marca 1916 v Krakove, prísl. tamtiež, rím.kat. slobodný, národnosti poľskej, 
hovorí poľsky, vojákom bol, trestaný údajne nebol, syn Jozefa a Anny rod. Ladrovej, posledne bytom 
Kamien Strminováš SSSR. 

Menovaný bol oboznámený s predmetom vypočutia a po upozornení, aby hovoril pravdu vypo- 
vedá. 

Moj otec bol za býv. Polska v Krakove strojvedúci u polskej železnici, já som sa narodil v Kra- 
kove, kde som tiež vychodil 4 tr. ľudových škol a pokračoval som na gymnázii v Krakove, kde som 
tiež v roku 1936 maturoval. Po maturite som navštevoval Jagelonskú univerzitu v Krakove, kde 
som študoval právo, ale len jeden rok, lebo v roku 1937 bol som odvedený za vojáka a septembri 
1937 som nastúpil činnú vojenskú službu u 73 streleckého pluku v Katoviciach, kde som bol do 
mája 1938 ako nováček, kedy som bol zaradený do dôstojníckej školy pre pechotu do Komorova 
K/Ostrov Mazoviecká/“ kde som bol až do roku 1939. Nakoľko vypukla Nemecko-polská vojna, škola 
bola rozpustená a já som bol pridelený k 77 pešiemu pluku v Lide® ako desiatník aspirant u tohto 
pluku bol som až do príchodu vojska ruského. 

K veci: 

Septembri 1939 počas bojov na býv. Polskom území náš pluk nezasahoval do boja, zostal v Lide 
ako záloha. Po príchode ruského vojska čiasť pluku sa potratelo t.j. mužstvo sa rozutekalo a zostalo 
s celého pluku asi 100 až 150 vojákov a asi 8 až 12 dôstojníkov, ktorí sme sa bez boja podali rus- 
kému vojsku po tomto ruskí dôstojníci mužstvo prepustilo ako aj poddôstojníkov ale dôstojníci boli 
zadržaní. Mužstvo ktoré bolo rozpustené utieklo najviac na Litvu a niektorí sme zostali na obsade- 


1 Laszon (v poľštine však správne Lasoń) bol zrejme zaistený slovenskými vojakmi, keď ho udali 
Ukrajinci, v Lubieni Wielkom na území Haliče. Na rozdiel od výpovedí v prvej časti edície nebol teda 
utečencom z východných oblastí na Slovensko. Aj táto je však svedectvom o pomeroch na východných 
územiach, ktoré sa zachovali prostredníctvom armádnych dokumentov. 

2 Tu menovaný Albín Lasoń je pravdepodobne neskorší plukovník Albin Lasoń (1916 — 1984) — v 50. 

rokoch bol tajomníkom Hlavného predsedníctva Ligy priateľov vojaka (Liga Przyjaciół Zotnierza, LPZ), 

neskôr predseda Hlavného predsedníctva Zväzu dobrovoľných hasičských zborov (Zwiazek Ochotniczych 

Straży Pożarnych). Za zistenie informácie ďakujem M. Gniazdowskému. 

Najskôr Kamionka Strumitowa, dnes Kamljanka-Buzka. 

Skola podporučíkov pechoty (Szkola Podchoražych Piechoty) v Komorowe pri meste Ostrów 

Mazowiecka. 

5 Lida, dnes Bielorusko. 


oo 

nom území SSSR. Já som išiel smerom na LWow, kde som i ostal, lebo tu študoval moj brat Zdislav“, 
tedy 19. roč., ktorý študoval v Lwowe chemiu, s týmto som sa stretol v Lwowe dňa 15. X. 1939 
a preto som sa tiež ubytoval v Lwowe a býval som u manželky býv. polského dôstojníka Heleny 
Koncevičovej na Zápolského ul. č. 22, ktorej manžel bol zajatý nemeckým vojskom a nachádza sa 
t.č. v zajatí v Nemecku. U Koncevičovej som býval až do apríla 1940, kedy túto vyviezli členovia 
NKWD do Kazachstanu t.j. do SSSR. Po zadržaní Koncevičovej bol som tiež prenasledovaný s člen- 
mi NKWD, lebo som sa dal zapísať u komisii nemeckej, že chcem odcestovať zpäť do Krakowa. 

Do júla 1940 som sa skrýval v Lwowe, lebo v júni 1940 ktorí sa dali zapísať u nemeckej komisii, 
že sa chcú vrátiť do Gen. Gubernátu boli vyvezení na Sibír." Preto som sa z LWowa odsťahoval aj 
s mojím bratom Zdislavom do obce Hodovic®, kde nás ukrýval roľník, ktorého meno nepoznám, tu 
sme sa zdržali len jeden týždeň a po tom sme odišli do Rzesna Ruského“, kde sme dostali prácu 
ako robotníci o čom má i potvrdenie, kde sme pracovali až do septembra 1940 v tomto mesiaci 
sme sa dostali potom do Lubiena Vielkieho"“, ako robotníci pri stavaniu pecí v kupeloch a praco- 
vali sme pri tej práci až do novembra 1940. Nakolko s touto prácou boli sme hotoví, ostali sme 
v Lubieni Vielkom celú zimu i s bratom a zamestnávali sme sa s pilením dreva v kupeloch až do 
marca 1941. Nakoľko v Lubieni Vielkom začali sa o nás zaujímať členovia NKWD, že čo sme robili 
predtým, aké je naše zamestnánie atď. a preto sme sa i s bratom odobrali do Lwowa, ale tu sme 
sa neprihlásili, lebo sme sa báli, že budeme zadržaní členmi NKWD. V Lwowe zdržovali sme sa bez 
prihlásenia u Ivana Pančáka, knihára v Lwowe, Kurková ul. č. 13, ale tu sme bývali len jeden týždeň 
a hneď sme odišli do Rudy Seleckej'', okr. Lwow, kde sme dostali i s bratom zamestnánie u oprave 
mosta na rieke Bugu, na tomto moste som pracoval ako robotník až do začiatku vojny Nemecko- 
ruskej. Moj brat Zdislav odišiel z tejto práci ešte v máji 1941 a odišiel do Lubiena Vielkého svojmu 
známemu Romanovi Jakšiw, kde sa zdržal až do júla 1941, kedy som odkázal prenho do Veľkého 
Lubiena, aby prišiel do Lwowa, že pojdeme domov do Krakova. Zdislav prišiel do Lwowa dňa 29. 
VI. 1941 a spolu sme chodili na nemecké veliteľstvo celý týždeň o povolenie prekročenie hraníc do 


Zdzistaw. 

Sovietsko-nemecká výmena obyvateľstva sa konala na jar 1940. Podľa plánov oboch okupačných 
strán zmiešané komisie mali umožniť utečencom zo západnej časti Poľska návrat do svojich bydlísk. 
Nemecká strana súhlasila s prijatím 60 tisíc utečencov. Čoskoro sa však ukázalo, že zo sovietskej strany 
sa chce vrátiť takmer trojnásobný počet obyvateľov, z čoho väčšinu tvorili Židia. V období od mája do 
júla 1940 prekročilo sovietsko-nemecké hranice okolo 66 tisíc osôb z vyše 164 tisíc, ktorí sa uchá- 
dzali o návrat. Po ukončení akcie vydal Berija 10. júla 1940 nariadenie, ktorým prikázal nanovo vyčísliť 
množstvo „pozostalých“ na území Západnej Ukrajiny a Západného Bieloruska a 29. júla 1940 rozhodol 
0 presídlení utečencov do vnútrozemia ZSSR. BOCKOWSKI, D.: Polscy uchodžcy wojenni na ziemiach 
wschodnich II RP zajetych przez ZSRR w latach 1939 — 1941 (próba oceny problemu). In: Prace Komisji 
Srodkowoeuropejskiej PAU. (Red. Jan Machnik - Irena Stawowa-Kawka), tom XV, Kraków 2007, s. 97 
— 98, Deportacje obywateli polskich z Zachodniej Ukrainy i Zachodniej Białorusi, Warszawa-Moskwa 
2003, dok. 131, s. 567 — 569; zob. szerzej: DĘBSKI, S.: Między Berlinem a Moskwą. Stosunki niemiec- 
ko-sowieckie 1939 — 1941. Warszawa 2003, s. 180 — 186. 

8  Hodowica, ukr. Hodovycja (obec pri Ľvove). 

9 RzesnaRuska. 

10 Lubień Wielki, ukr. Velikij Ljubiň, pri niekdajšom mestečku Gródek Jagielloński (ukr. Horodok). 

11 Ruda Sielecka. 


NO 

Gen. Gubernátoru"“. Na nemeckom veliteľstve bolo nám povedané, že dostaneme prepústky až na 
hraniciach Gen. Gubernátorstva. 

Dňa 7. VII. 1941 sme sa pusteli peší s bratom smerom na Janov’, Javoriv!“ a Krakovec’? 
na hranice do Lubačova““, kde sme prišli dňa 11. VII. 1941 a hneď sme sa hlásili na nemeckom 
Ordskomande a na Milicii, kde nám bola prepustka slubená ale dňa 25. VII. 1941 prišlo do Lubačova 
nemecké gestapo, ktoré nám sdelilo, že prepustky sa nevydávajú a na čierno aby sme nešli, lebo by 
nás mohli pri chytení pokládať za vyzvedov aby sme sa vrátili zpäť do Lwowa, kde máme čakať až 
nám bude vydaná prepustka v Lwowe. Dňa 28. VII. 1941 sme dostali prepustku od Milicii a vrátili 
sme sa zpäť peší do Lwowa, kde sme prišli dňa 4. VIII. 1941 a išli sme k Ivanovi Pančákovi, ktorý 
býva na Kurkovej ul. č. 46, ktorý nám povedal, že obaja jeho synovia sú vo Lubieni Vielkom u tetky 
a preto sme odišli z Lwowa do Vielkého Lubiena, kde sme ešte ten samí deň prišli a spali sme tu dve 
noci. Prvú noc spali sme u Šariho a druhú noc sme spali u tetky t.j. bratovho priateľa Pančáka. 

Dňa 5. VIII. 1941 odišiel moj brat Zdislav s Pančákom na pole a já som ostal sám u tetky 
Pančákovej doma, kde som čítal knižky a počúval rádio. Já som tejto domácej panej povedal, či tu 
možem ostať niekolko dní až kým nedostanem prepustku do Krakowa, ktorá mi povedala, že živiť 
nás nemože, ale že možme u nej prenocovať. Já sa však pýtal Pančáka či je on tu v Lubieni Vielkom 
prihlásený, načo on povedal, že načo lebo jeho i tak dobre poznajú v Lubieni Vielkom. Ján som tiež 
mu odpovedal, že som bol v Lubieni Vielkom jeden rok a poznajú ma tiež dobre, tak sa nemusím 
tiež prihlásiť a preto som sa ani neprihlásil, prečo ma udala na Milicii tetka Pančáka neviem, viem len 
toľko, že o 22.00 hod. boli sme predvedení na vojenské veliteľstvo s dvoma vojákmi. 

Nezakladá sa na pravde, že by som bol já, alebo moj brat Zdislav v službách NKWD, ani nebol 
som počas mojho zadržania na území SSSR. Já som sa počas mojho pobytu na území SSSR vy- 
hýbal členom NKWD a to preto, lebo väčšina Poliakov bola vyvezená na Sibír a to najviac cudzinci, 
ktorí nemali príslušnosť na obsadenom území. 

Mojím prianím je, aby som sa mohol dostať zpäť do Krakowa k svojím rodičom. 

Viac nemám čo do zápisnice udať. Zápisnica prečítaná a podpísaná. 


Vypočúvajúci: Zapisovateľ: Vypočúvaný: 


VHA Bratislava, f. 55, šk. 51, 55-51-2 


12 Tak v origináli. Správne Gubernátu. 

13 Janów, dnes Ivano-Frankove pri Ľvove. 
14 Jaworów, ukr. Javoriv. 

15 Krakowiec, ukr. Krakovec. 

16 Lubaczów. 

Správy o situácii na území ZSSR 
a ich prenikanie do slovenskej spoločnosti 


37. 
Hlásenie spravodajského dôstojníka pešieho pluku 2 z 11. júla 
1941 o prenikaní správ o zločinoch sovietskeho režimu medzi 
vojakov a ich ochote zúčastniť sa ťaženia proti tomuto režimu 


Odpis. 
Peší pluk 2. Trenčín, dňa 11. júla 1941 
číslo: 47/dôv. sprav.1941 
Vec: Situačné vyhlásenie — predloženie. Dôv. sprav. 
Veliteľstvo 1. div. oblasti, 
Trenčín. 


Nálada mužstva: 

Nálada u mužstva veľmi dobrá. Do mužstva prenikli prvé správy o brutalite, neľudských ukrut- 
nostiach, ba priamo zverstve boľševikov. Správy sa rýchlo šíria." Mužstvo odsudzuje s opovržením 
činy najhrubšieho zrna a súhlasne vynáša hrubú obžalobu na boľševizmus. Veľa sa nájde takých, 
ktorí sa chcejú zúčastniť na rozhodnom vyúčtovaní s krvavým komunizmom a preto chcejú ísť 
k poľným útvarom. 

Prípravy na odchod z výnimočnej čin. služby prijímajú mnohí nevľúdne a radšej by chceli ďalej 
zostať na vojenčine. 


stot. Mötovsky 


VHA Bratislava, f. 55, šk. 20, 55-20-2 


1 Všetky, pre ZSSR negatívne skutočnosti, sa pertraktovali nielen vo vojenských kruhoch, ale ich okam- 
žite využívala aj ludácka propaganda. Nielen denná tlač či rozhlas, ale v priebehu niekoľkých týždňov či 
mesiacov vyšlo aj viacero knižných prác, ktoré obšírnejšie spomínajú krvavé udalosti na území ZSSR. 
Možno uviesť aspoň najdôležitejšie: OKAL, J.: Kultúrne pomery na Ukrajine. Bratislava 1941, RUDIN, 
K., F: Slovenská armáda na Ukrajine. Bratislava 1941, KORČEK, F.: Obrázky z Ukrajiny. Bratislava 1941, 
HORVÁTH, F.: Denník z východného frontu. Bratislava 1942, BREZA, J., G.: Krvavá zem. Po stopách 
vojny na východe. Bratislava 1942. Zločiny sovietskeho režimu tak boli skutočným darčekom, ktorý 
sovietska strana dala nielen Goebbelsovi, ale aj propagande spojeneckých či satelitných štátov ríše. 
GNIAZDOWSKI, M.: Recenzia knihy D. Cierna-Lantayovä — Pohľady na východ (Postoje k Rusku v slo- 
venskej politike 1934 — 1944). In: Jevropa, roč. 3, 2003, nr 4(9), s. 214 — 215. 

38. 
Hlásenie spravodajského dôstojníka pešieho pluku 2 z 15. júla 
1941 o zavádzaní nových predpisov výcviku a ochote niektorých 
vojakov pluku odísť dobrovoľne do poľa 


Odpis. 


Peší pluk 2. Trenčín, dňa 15. júla 1941 
číslo: 46/dôv. sprav. 1941. 
Vec: situačné hlásenie — predloženie. 

Dôv. sprav. 

Veliteľstvo 1. div. oblasti, 


Trenčín. 


Nálada mužstva: 

Nálada u mužstva dobrá. Záložné mužstvo dostáva sa do koľají akt. mužstva. Výcvik podľa no- 
vých predpisov ide rýchle, mužstvo prijíma novosti so záujmom a porozumením. Všeobecne vládne 
pochopenie nutnosti nového výcviku. 

Ináč mužstvo žije pod dojmom zemedelských dovoleniek. Vojaci, ktorí neprichádzajú do úvahy 
z titulu zemedelských dovoleniek, prejavujú želanie odísť ochotne do poľa. S týmto zjavom stretá- 
vame sa aj u dôstojníkov. Niekoľkí prejavujú ochotu vystriedať svojich kamarátov — živiteľov rodín 
na fronte. 


stot. Mötovsky 


VHA Bratislava, f. 55, šk. 20, 55-20-2 

39. 
Hlásenie spravodajského dôstojníka pešieho pluku 2 z 15. júla 
1941 o útlme proboľševických nálad v radoch civilného 
obyvateľstva Slovenska v súvislosti s prenikaním správ o zloči- 
noch sovietskeho režimu 


Odpis. 


Peší pluk 2. Trenčín, dňa 15. júla 1941 
číslo: 48/dôv.sprav.1941. 
Vec: Situačné hlásenie — predloženie. 

Dôv. sprav. 

Veliteľstvo 1. div. oblasti, 


Trenčín. 


Nálada mužstva: 

Nálada u mužstva dobrá. Prepúšťanie záložníkov prebieha kľudne. Odchádzajú v somknutých 
tvaroch v civilu na nádražie. Všade pozorovať zmysel pre disciplínu a poriadok. Morálka mužstva 
je pozdvihnutá. Stopy boľševizmu prenesené ako tieň z civilného života takmer úplne zmizli. Správy 
o ukrutnostiach boľševikov mali vplyv na vytriezvenie daktorých zablúdilcov, väčšinou už preorien- 
tovaných. Ináč mužstvo sa prirodzene teší na poľné roboty a chápe vážnosť tejto svojej národnej 
povinnosti. Mužstvo, ktoré zostáva vo výnimočnej činnej službe, prijíma to ako nutné opatrenie. 
Väčšinou stretávame sa s vôľou odísť do poľa. 


stot. Mötovsky 


VHA Bratislava, f. 55, šk. 20, 55-20-2 

40. 
Hlásenie veliteľa Náhradného práporu pešieho pluku 5 zo 16. 
júla 1941 o dôsledkoch videných skutočností na obsadenom 
území ZSSR, ktoré potvrdzovali a zdôveryhodňovali informácie 
slovenskej tlače a rozhlasu 


Peší pluk 5. Náhr. prápor Levoča, 16. júl 1941 


čís: 943. Dôv.-zprav./1941 


Vec: Spravodajské hlásenie. Veliteľstvo 2. divíznej oblasti 
2. oddelenie 
Prešov. 
Hlásim: 


U mužstva došlého dňa 16.VII. 1941 z poľa panuje dobrá nálada a u všetkých, ktorí sa ťaženia zú- 
častnili je vidieť, že si cenia toho, že na vlastné oči sa mohli presvedčiť o násilnostiach a zverstvách, 
ktoré páchal boľševizmus v Ukrajine. Vojaci sú odhodlaní aj v civilnom živote vo svojich rodných 
dedinkách a mestečkách presviedčať o tomto svojich občanov a propagovať nutnosť boja proti 
tomuto neludsk&emu a človeka nedôstojnému režimu. Vojaci s pýchou spomínajú, ako ich ubiedený 
ukrajinský národ srdečne pozdravoval a vítal. Akonáhle zbadali, že tiahne slovenské vojsko, hneď 
na nich radostne volali: „Slovaky, Slovaky“ a kadiaľ tiahli, očakávali ich s plnými konvami mlieka. 
V slovenských vojakoch videli svojich osloboditeľov zpod boľševistického jarma. Naši vojaci mali 
teraz príležitosť poznať nízku životnú úroveň ukrajinského ľudu po každej stránke. So slzami radosti 
vítali slovenských vojakov a žalovali sa im na ukrutné násilnosti a zverstvá ako aj na svoj ťažký život, 
najmä po stránke sociálnej a kultúrnej. S úžasom pozorovali naši vojaci, že ukrajinský ľud nemá 
poňatia ani o najzákladnejších pravidlách hygienických, čoho príčinou je nízka kultúrna úroveň, ktorú 
zapríčinil tamojší režim. 

Po týchto zážitkoch ešte s väčšou dôverou čítajú slovenské noviny a počúvajú slovenský rozhlas, 
lebo sami sa presvedčili, že vždy informuje správne a pravdivo i v najmenších podrobnostiach. 

O svojich nadriadených a priamych veliteľoch vyslovujú sa pochvalne, lebo videli u nich vzor 
obetavosti. Jedine si sťažujú na menšie nedostatky v zásobovaní, kde dôvodia, že určité dni jeden 
peceň chleba bol daný celému družstvu a obstarať si tento u civilného obyvateľstva si pri najlepšej 
vôli nemohli. 

Došlí vojaci túžili po odpočinku a telesnom osviežení. Bolo im ihneď zariadené, aby sa mohli 
vykúpať. 

Pri príchode do posádky dozvedeli sa, že ich kamaráti, ktorí neboli v poli prepustení do pomeru 
mimo činnú službu a preto hneď vyslovovali prianie, aby i ich, keďže majú na poli v tomto čase 
veľa roboty, mohli prepustiť. Ešte ochotnejšie nastúpime, keď bude treba postupovať proti južnému 
nepriateľovi (Maďarom). 

Veliteľ náhr. práporu: 
mir. pech Rudolf Singhofer 


VHA Bratislava, f. 53, Sk. 95, 95/5-14-5 

41. 
Hlásenie žandárskeho dôstojníka Policajnej skupiny Bardejov 
a Medzilaborce zo 16. júla 1941 o vytriezvení vojakov 
z prosovietskych nálad i dezerčných úmyslov pod dojmom 
katastrofálnej situácie na sovietskej Ukrajine 


Policajná skupina Bardiov a Medzilaborce. V Prešove, dňa 16. júla 1941 
Č.j. 1/41. dôv. 
Vec: Nálada vojaka vracajúceho sa z fronty Veliteľstvo „Ladislav“ 

II. odd. — poznatky. 


Priebehom cesty, dňa 14. júla 1941 z Chyrova do Medzilaboriec bolo zistené toto: 

Nálada ako u vojakov aktívnych tak i záložných bolo dobrá a prejavovalo sa najmä tým, že 
hovorili medzi sebou o udalostiach vyskytujúcich sa v bojovom území. Zvlášť pozoruhodné je to, 
že niektorí išli s presvedčením tým, že vo styku s nepriateľom príležitostne nechajú sa zajať, alebo 
samostatne prejdú dobrovoľne do nepriateľských vojsk. 

Vidiac však na vlastné oči boľševikmi stýrané obyvateľstvo v Ukrajine, ktorú mali boľševici ob- 
sadenú, tak tiež chudobné a neupravené dediny, nedostatok v každom smere najmä v potravinách, 
v šatstve a obuvi, nadobudli iného presvedčenia t.j. odhodlanosti potierať v každom smere režim 
boľševicky. 

Čo skutočný prípad udávame: ' poddôstojník v hodnosti desiatnika, bytom v Leopoldove 
(Mestečko), roľník, t.č. pridelený k štátnej rote v Chyrove, funkciou pridelený k pouličnej premávke, 
mal určených desiatich strelníkov, vyslovil sa cestou na Ukrajinu mal obavu, lebo jemu pridelení 
strelnici medzi sebou rozprávali, že načo majú bojovať a pod. Ďalej rozprávali, že pri prvej príležitosti 
prebehnú k nepriateľovi a budú bojovať proti vlastným vojskám. 

Keď však prišli na Ukrajinu a videli ubiedené obyvateľstvo, strhané a žobravé deti, ošarpané 
drevené nečisté domy, zverstvá popáchané od boľševickej armády, razom stali sa z nich zaťatí od- 
porcovia komunizmu a mali chuť bojovať až do konečného porazenia červenej armády. 

Tento desiatnik bol prepustený na poľnohospodárske práce a poznamenal, že len keď sa naši 
vojaci vrátia domov, budú rozprávať o skutočnostiach bolSevizmu, až potom sa komunistickým 
prívržencom otvoria oči — čo je žido-boľševizmus. 

Ináč medzi sebou vojaci rozprávali, že by bolo dobré zaviesť tam našich zúrivých komunistov, 
aby videli boľševické pustošenie a hrôzy. Vojakov, ktorí sa zúčastnili boja v Ukrajine už netreba pre- 
sviedčať o zásadách komunizmu, lebo oni sami videli všetko na vlastné oči.2 


1 Asi označenie číslovky „jeden“. 

2 Tu spomínané motívy, predovšetkým znechutenie z pomerov na území ZSSR, zmena predchádzajúcich 
predstáv o ideách komunizmu i dopady týchto skutočností na bojovú morálku slovenského vojska, pre- 
dovšetkým v roku 1941, som preberal aj v iných prácach, napríklad Obstanovka v Sovetskom Sojuze 
glazami slovackich soldat (1941 — 1943 g). In: Jevropa, tom 4, nr. 4 (13) 2004, s. 119 — 156, Skaza 
Delostreleckého pluku 31 pri Charkove. Historické rozhľady, č. 1/2004, s. 163-193, Dojmy Slovákov 
zo situácie v obsadenej časti ZSSR 1941 — 1942. (0 jednom neznámom prameni). Slovanský prehled, 
r. XCI, 2005, č. 4, s. 511 — 517, Sovietske vojnové zločiny na západnej Ukrajine v lete 1941 aich vplyv na 

Vojaci ďalej si pochvaľovali armádne vedenie na rozdiel od mobilizácie v roku 1938, ako motori- 
zácia, zásobovanie stravou a pod. a taktiež si pochvaľovali prídel cigariet. 
Iné pozoruhodné okolnosti neboli zistené. 


Dostane: Veliteľstvo „Ladislav“ Il. odd. 
Voj. oblastné veliteľstvo /obranný dôst./ v Prešove, 
Ústredňa štátnej bezpečnosti v Bratislave. 


Ondrej Mucha v.r. 


VHA Bratislava, f. 53, šk. 95 


bojovú morálku slovenského vojska. Politické vedy, č. 2/2005, s. 63 — 90, Slovenskí vojaci a sovietsky 
raj. (Dotyky Slovákov s komunizmom v lete 1941). Historické rozhľady, č. 2/2005, s. 189 — 202. 

42. 
Hlásenie poľných žandárov Policajnej skupiny Medzilaborce zo 
16. júla 1941 o šírení „víťazných“ nálad medzi prepustenými 
frontovými vojakmi a prenášaní týchto nálad do zápolia 


Policajná skupina Medzilaborce. Medzilaborce, dňa 16. júla 1941 
č.j. 2/41.döv. 
Vec: Nálada medzi vojakmi, vracajúcimi Dôverné! 
sa z frontu — poznatky. Voj. oblastné veliteľstvo 
/obranny döst./ 
v Prešove. 


Dňa 15. júla 1941 cestou vlakom z Medzilaboriec do Prešova zistili sme toto: 

Medzi vojakmi sa všeobecne rozprávalo o veľkých úspechoch nemeckej a našej armády. 
Rozprávalo sa tiež o tom, že táto vojna skoro skončí víťazstvom našich armád a Ze po vojne bude 
dobre. Mnohí vyslovovali názor, že po skončení žatvy už ani nemusia narukovať. 

Vojsko vo vlaku cestovalo veľmi disciplinovane a menovite malo ohľad k starším ľuďom. Pri ná- 
stupoch v Medzilaborciach, Michalovciach, v Trebišove a v Kysaku vzdor veľkému návalu vo vlaku, 
nebolo pozorovať ani najmenšej závady zo strany vojakov. 

V staniciach Michalovce, Trebišov a Kysak spolok Živena a HM, taktiež Červený kríž, podávali 
vojakom občerstvenie a zákusky. Nakoľko toto občerstvenie podávali mladé dámy, bola z toho medzi 
vojakmi naprosto dôstojná veselosť. Obzvlášť treba pripomenúť občerstvenie v Michalovciach, kde 
mimo spomenutých vecí podávali vojakom aj cigarety. V tento deň bolo veľmi teplo a vojakom to 
prichádzalo veľmi vhod. Na toto občerstvenie vojaci priamo sypali chválu. 

V Trebišove nastúpilo do vlaku viacej vojakov jazdeckého pluku a začali medzi sebou rozprávať o 
dôstojníkoch. Istý vojak veľmi chválil svojho veliteľa eskadrony a vyslovil sa, že si ho ctí ako svojho 
otca. Vraj sa 0 svoju eskadronu veľmi staral a keď vojaci odchádzali na poľnohospodárske práce do- 
mov, že každému osobitne podal ruku.1 Vojaci na svojich veliteľov nehovorili nič zlé a spomenutého 
dôstojníka chválili, že veru taký má byť každý dôstojník a že takého by išli aj do pekla. 

Veľmi nepriaznivo pôsobilo na vojakov cestovanie maďarským územím /peňažná doprava/, kde 
je na niekolkých miestach vyznačená mapa bývalého Uhorska s nápismi „Igy volt, igy lesz“. Na 
jednom mieste je dokonca nápis východoslovenským nárečím „Tak bulo, tak bude.“ Na toto všetko 
vojaci nadávali a prejavovali rozhorčenie. 

Cestou maďarským územím sa naši vojaci pozdravovali s maďarskými vojakmi. Naši vojaci 
pozdravovali pozdravom „Na stráž!“ a mnohí maďarskí vojaci tiež pozdravovali týmto pozdravom, 
čo sa našim vojakom velice lübilo. Maďarskí dôstojníci pozdravovali vojenským pozdravom. Tiež 
ľudia pracujúci v poli mnohí pozdravovali našich vojakov pozdravom „Na stráž!“ Na toto naši vojaci 


1 Podčiarknuté v origináli. 
176 


robili poznámky, že to sú naši bratia Slováci a tiež podobné poznámky robili na maďarských vojakov, 
pozdravujúcich pozdravom „Na stráž!“ 


Na stráž! 
Vojtech Šmanko 
Alojz Nemeček 
Jozef Fabuš 


Dostane: Veliteľstvo „Ladislav“ Il. odd. 
Voj. oblastné velitel. /obran. dôst./ v Prešove, 


Ustredňa štátnej bezpečnosti v Bratislave. 


VHA Bratislava, f. 53, Sk. 95, 95/5-14-3 

43. 
Hlásenie príslušníkov Policajnej skupiny Medzilaborce zo 17. 
júla 1941 o náladách medzi civilným obyvateľstvom, porovnávaní 
situácie s 1. svetovou vojnou a o šírení negatívnych správ 
o ZSSR na základe získaných skúseností 


Policajná skupina Medzilaborce Medzilaborce, dňa 17. júla 1941 
č.j. 4./41. dôv. 
Vec: Nálada medzi vojakmi a obyvateľstvom 

- poznatky. Dôverné! 


Voj. oblastné velit. 
/obranny döst./ 
v Prešove. 


Ako sme dňa 16. júla 1941 zistili, nálada medzi obyvateľstvom je celkove dobrá. Ľudia medzi 
sebou hovoria o nedostatku chleba, masti a drahote, ale vraj za svetovej vojny to bolo ďaleko horšie, 
keď bol len kukuričný chlieb. Teraz že sa ešte vždy dá kúpiť nejaká slanina a keď aj menej, predsa 
chlieb je. Zemiaky tiež že sú. 

V reštauráciách a hostincoch k jedlám podávajú chlieb ako v normálnych časoch. 

Tohože dňa odpoludnia išla jedna starenka s malou vnučkou na hríby. Naviazala s nami za mes- 
tom rozhovor a medzi iným spomenula, že jej padol vnuk, Andrej Fabry z Prešova, na Východnom 
fronte.1 Tento jej vnuk, že išiel na vojnu s veľkou chuťou bojovať proti boľševikom a bol tak smelý, 
že by bol išiel aj do pekla. Doma že ho veľmi oplakávali, lebo bol dobrý, poriadny chlapec. Teraz, 
že sa už s krutým osudom zmierili a len keby dal Pán Boh, aby vojna skončila a bolo dobre. Táto 
chudobne oblečená starenka javila statočnú spokojnosť a z jej reči vyplývala dôvera, že po skončení 
vojny bude lepšie. 

Tiež toho istého dňa cestoval vlakom z Prešova do Trebišova Jozef Toth, úradník dôchodkovej 
kontroly /pôsobí v okolí Trebišova/ a rozprával s vojakmi a obecenstvom o vojne. Hovoril, že bol tiež 
na fronte a na vlastné oči videl, aké zverstvá popáchali boľševici. Chváli našu a nemeckú armádu, 
bolsevickü a jej poriadky však verejne kritizoval a hanil. Priznal sa, že aj on bol komunistického 
zmýšľania, ale keď boľševické hrôzy videl na vlastné oči, že rázom a na vždy prestal byť tohoto 
zmýšľania. 

Cestu sme prerušili v Michalovciach, kde vojaci v autobuse zo stanice do mesta rozprávali 
o udalostiach a strašnej biede v Rusku. Rozprávali ako červená armáda rozrezala jednej biednej žene 
brucho a ako si vojaci z kostola urobili záchody. Tiež ako v Rusku vyvraždili veľa nevinných ludi. Na 
toto jedna žena v autobuse poznamenala, že sa to robí aj niekde inde, kde nie je boľševizmus, ale 


1 Podľa Kalendára slovenského vojaka však krstným menom Štefan Fábry. Des. aspirant Fábry (1919, 
Prešov), padol v prvom boji Rýchlej skupiny na východnom fronte 26. júna 1941 pri Wojtkowej, v dneš- 
nom Poľsku. 

o tom sa nesmie hovoriť. Vojaci sa ohradzovali, že oni čo tvrdia videli na vlastné oči a ona nevidela 
nič, lebo sedela doma. 

V Michalovciach sme prenocovali v hoteli „U zlatého býka“ a našli sme v izbe čís. 21 poškodenú 
vojenskú blúzu, užívanú ako prikrývku na zatemnenie lampy. Prípad sme oznámili miestnemu Žan- 
dárstvu, ktoré zahájilo ihneď príslušné pokračovanie. 


Na stráž! 
Vojtech Šmanko 
Alojz Nemeček 
Jozef Fabuš 


Dostane: Vel. „Ladislav“ Il. odd. 
Voj. oblastné velit. /obranný dôst./ v Prešove, 
Ústredňa štátnej bezpečnosti v Bratislave. 


VHA Bratislava, f. 53, Sk. 95, 95/5-14-4 

44. 
Hlásenie príslušníkov Policajnej skupiny Bardejov z 18. júla 
1941 o zvierohodňovaní informácií propagandy frontovými 
vojakmi a o vytriezvení domácich komunistických prívržencov 
pod dojmom situácie na Ukrajine 


Policajná skupina Bardiov Bardiov, dňa 18. júla 1941 
č.j. 21/41.dôv. 
Vec: Správy u obyvateľstva po príchode 
záložníkov z Ukrajiny — poznatky. 
Dôverné! 


Veliteľstvo 2. divízie obranný dôstojník 
v Prešove. 


Predkladáme získané správy medzi obyvateľstvom v Bardiove a v obci Dlhá Lúka, kde boli zis- 
tené tieto okolnosti: 

Andrej Mizerák, bytom Dlhá Lúka, t.č. desiatník v zálohe, pridelený veliteľstvu „Ilonka“ 10/IV. 
rota poľná pošta 8, písal svojmu bratovi Jozefovi. Vážte si svoj „štát“, lebo žijete ako v raji, keď Boh 
pomôže vrátim sa domov, poviem Vám všetko, čo som videli. 

Jozef Selecký, bytom v Dlhej Lúke, t.č. aktivný vojak u motorizovaneho delostreleckého pluku 
11, v Žiline, písal svojmu otcovi z Ukrajiny, aby povedal ľuďom v dedine, že čo rádio hlási a noviny 
píšu o udalostiach, ktoré sa vyskytujú na Ukrajine je všetko pravda a keď prídem domov, poviem 
Vám všetko, čo som videl. 

Na základe týchto dopisníc sa rozšírila správa v obci a spravila taký dojem, že obyvateľstvo verí 
tomu, čo píše denná tlač a hlási rádio. Z uvedenej dediny bolo narukovaných 30 záložníkov, z kto- 
rých sa dosiaľ vrátili sedem na poľné práce, títo však nerozprávajú o bojoch, nakoľko konali službu 
v zázemí. Nebolo však zistené, že by z týchto 30 záložníkov bol niektorí zmýšľania komunistického. 

Istý záložník Jozef Semančik, bytom v Bardiove, t.r. voj. vodič nákladného auta, ako záložník keď 
išiel na Ukrajinu hovoril známym vojakom, aby nebojovali proti ruským vojakom, lebo ruský režim 
nechce zle pre vrstvy robotníckeho ludu. 

Pri prepustení záložníkov na poľné práce, priviezol do Bardiova vojakov z Ukrajiny, kde sa stretol 
s Jozefom Bohýnskym, úradníkom Úradu práce v Bardiove, ktorý ho pozná ako bývalého komunistu 
a pýtal sa ho na pomery ako to vyzerá v Ukrajine. Semančík odpovedal takto: Sklamal som sa v ko- 
munistickej idey, pre ktorú som bol 1 rok zavretý, a mal som teraz možnosť abych išiel na poľné 
práce, ale hanbím sa ísť do môjho bydliska, kde som známy jako komunista, nakoľko verejnosť je už 
dobre informovaná novinami a písaním vojakov z fronty svojim rodinám. 

Ďalej hovoril, že nechce ísť domov, dokiaľ nebude koniec vojny a sám by chcel prejsť Rusko, aby 
sa osobne presvedčil, najmä ako to vyzerá v Moskve. Pri tomto rozhovore Semančík plakal nad jeho 
sklamaním v komunistickom presvedčení. 

Semančík sa pozná s obv. tajomníkom HSĽS v Bardiove Štefanom Reišteterom, Bohynský mu 
hovoril, aby išli navštíviť obv. tajomníka a povedal mu svoje skúsenosti, ktoré nadobudol jako vojak 
na Ukrajine. Semančík však prehlásil Bohynskému, že k obv. tajomníkovi nepôjde, lebo sa ho hanbí 
keďže dosiaľ s činnosti obv. tajomníka robil posmech pri rečnení na zhromaždeniach a pod. 

Táto správa sa tiež dobre rozšírila po meste Bardiove a obyvateľstvo zaujalo k nej kladný po- 
stoj. 

Iné pozoruhodné okolnosti neboli dosiaľ zistené. 


Dostane: Veliteľstvo „Ladislav“ 2. oddiel. 
Veliteľstvo 2. divízie obranný dôst. v Prešove, 
Ústredňa štátnej bezpečnosti v Bratislave. 


Na stráž! 
Ondrej Mucha 
Jozef Glinda 
Ján Šulek 


VHA Bratislava, f. 53, Sk. 95, 95/5-14-2 

45. 
Hlásenie príslušníkov Policajnej skupiny Bardejov z 20. júla 
1941 o šírení správ o sovietskych masakroch a o prenášaní 
antižidovských nálad medzi frontových vojakov i civilné 
obyvateľstvo 


Policajná skupina Bardiov. V Bardiove, dňa 20. júla 1941 
č.j. 9./dôv. 1941. 
Vec: Správy medzi obyvateľstvom po príchode 
záložníkov z Ukrajiny — poznatky. 
Dôverné! 


Veliteľstvo 2. divízie obranný dôstojník 
V Prešove. 


Predkladáme získané správy medzi obyvateľstvom v obci Bardiovská Nová Ves a Slov. 
Raslavice!. 

Berka Ján, čatník p.pl. 6. v Prešove, rodák z Bardiovskej“ Novej Vsi, písal domov rodičom, že bol 
očitým svedkom rôznych činov popáchaných boľševikmi na Ukrajine, kde zároveň v dopise uviedol, 
že videl na vlastné oči tehotnú ženu, ktorá bola od boľševikov zabitá. 

Paľa Jozef, bytom Bardiovská Nová Ves, t.č. vojak v zálohe p.pl. 6. V Prešove, ktorý je ešte na 
Ukrajine, dostal dopis od svojich príbuzných, v ktorom sa pytali, či sa to zakladá na pravde, Čo píšu 
noviny a hlási rádio, na to im bola daná odpoveď horeuvedeným, že všetko je pravda, čo čítajú 
v novinách.? 

Táto správa v dedine zapôsobila na obyvateľstvo a vzbudila veľký odpor proti komunizmu. Z tejto 
dediny bolo narukovaných 13 záložníkov, z ktorých sa doteraz vrátilo na poľné práce štyria a medzi 
tými Tarnovský Juraj, ženatý vojak v zálohe tech. náhr. roty p. pl. 6 v Prešove, bytom Bardiovská 
Nová Ves, pred nami povedal toto: bol som v zázemí, kde dôstojníci s mužstvom zaobchádzali dob- 
re, strava bola dobrá, ďalej hovoril, že keď by nemal doma hospodársku prácu, rád by išiel bojovať na 
Ukrajinu ako vojak. Z uvedenej dediny nebolo zistené, že by medzi záložníkmi bol niektorí zmýšľania 
komunistického. 


Dnes Raslavice. 

Dnes Bardejovská. 

Ako zaujímavosť možno spomenúť, že reakcie nemeckých vojakov boli veľmi podobné reakciám slo- 
venských — mnohí boli v šoku z videných skutočností. V listoch blízkym opisovali dokaličené mftvoly 
a rozhorčenie, ktoré sa ich pri pohľade na to zmocňovalo. Z listov nemeckých vojakov a dôstojníkov 
vyplýva, že sa cítili nielen osloboditeľmi, ale priam pomstiteľmi. Okrem toho boli presvedčení o tom, že 
útok proti ZSSR bol „preventívnou“ vojnou. Poukazovali na to, čo by čakalo Európu, keby Sovieti vkročili 
do západnej Európy. MUSIAL, B.: C. d., s.189 — 200. 

Regeci Jozef, bytom v Slov. Raslaviciach, aktivný vojak JPO 1, pridelený Kordil „S“ poľná pošta 
čís. 16, písal domov svojmu otcovi, dňa 7. VII. 1941 toto: Píšem Vám drahí rodičia, že som veľa 
prešiel, keby ste boli tuná, videli by ste, ako zaobchádzali židia s ľuďmi“, ako ich mučili, ani Vám 
neviem opísať, aké zverstvá robili s nimi. Ja viem, že keď noviny píšu ani tomu nechcete veriť, ale 
bol som očitým svedkom, že v každom menšom mestečku najmenej 1.000 ľudí vymordovali. Na 
spovedi som bol. Som zdravý, mám čo jesť, neviem, ako bude ďalej. Zbohom. 

Z tejto obce bolo narukovaných 13 záložníkov, z ktorých sa (....) vrátilo na poľné práce. Inak 
títo o bojoch na Ukrajine nerozprávajú, nakoľko konali služby v zázemí. S týchto prišlých záložníkov 
medzi obyvateľstvom si pochvaľovali dobrú vojenskú stravu. 

Obyvateľstvo tejto obce je národnosti slovenskej, prevažná väčšina roľníci a poľnohospodárski 
robotníci, medzi ktorými neboli zistené žiadne osoby zmýšľania komunistického. 

Dňa 19. júla 1941 o 12.05 hod. bola vysielaná zvláštna správa pre všetky okresné úrady, polic. 
riaditeľstvo v Prešove, štát. polic. úrady obv. not. úrady a žandárske stanice — vyhláška min. vnútra 
0 prezentácii židov vo veku od 18 — 50 rokov mužského pohlavia, ktorá sa týka nastúpenia židov do 
okresných pracovných stredísk. Túto správu sledovalo so záujmom väčší počet roľníkov v miestnos- 
ti potravného družstva v Slov. Raslaviciach, kde po prečítaní tejto vyhlášky v rozhlase, tam prítomní 
roľníci hovorili medzi sebou, že je správne toto opatrenie, nakolko slovenskí chlapci musia bojovať 
a niektorí židia žijúci na Slovensku sa nečinne povaľujú. Ďalej hovorili, že židia v okrese Bardiovskom 
pri tejto prezentácii budú mať výhodu, nakoľko terajší okresný lekár kresťan je na dovolenej a v jeho 
neprítomnosti zastupuje lekár žid v Bardiove, ktorý je tiež členom okresnej komisie pri prezentácii 
židov a ako lekár má veľké možnosti nadržovať prezentovaným. 

Ďalšie pozoruhodné okolnosti zistené neboli. 


Dostane: Veliteľstvo „Ladislav“ Il. odd. 
Veliteľstvo 2. divízie obranný dôst. v Prešove, 
Ústredňa štátnej bezpečnosti v Bratislave. 
Na stráž! 
Ondrej Mucha 
Jozef Glinda 


Ján Šulek 


VHA Bratislava, f. 53, šk. 95, 95/5-14-7 


Pochopiteľne nešlo o Židov, ale o popravné čaty NKVD. 

Informácia je zveličená. Na území východnej Haliče, kde sa v júni a v júli zdržovala slovenská armáda, 
bolo na jednom mieste tisíc a viac zabitých NKVD len v Ľvove (asi 4 tisíc), Stryji (1500 — 2500), prib- 
ližovať k tomuto číslu sa však môžu aj mestečká Dobromil a Sambor, Tarnopol, Zločov (Drogi šmierci, 
s. 31). 


oA 

46. 
Hlásenie príslušníkov Policajnej skupiny Bardejov z 22. júla 1941 
o zrútení slavianskych ideí, o šírení predstáv „ZidobolSevizmu“ 
a ochote vojakov bojovať proti nemu 


Policajná skupina Bardiov Bardiov, dňa 22. júla 1941 
č.j. 7./1941. dôv. 
Vec: Správy medzi obyvateľstvom po 

príchode záložníkov z Ukrajiny — 

poznatky. 


Dôverné! 
Veliteľstvo 2. divízie obranný dôstojník 
v Prešove. 


Predkladáme získané správy medzi obyvateľstvom v obci Zborov a Komloša!. 

Litecký Ján, roľník, nár. slovenskej, bytom Zborov, voj. v zálohe telegrafného práporu 11. Turč. 
Sv. Martine, pridelený v úseku poľnej pošty čís. 16. po príchode z Ukrajiny rozprával medzi spolu- 
občanmi toto: Bol som na Ukrajine 5 dní, kde som sa informoval medzi civilným obyvateľstvom, 
ako sa mali za vedenia komunistického režimu po dobu pripojenia poľskej Ukrajiny k Rusku, na čo 
sa tamojší Ukrajinci začali sťažovať a hovorili, že museli platiť veľké dane a nemali žiadnu slobodu. 
Spomínali, že od studne platili vlastnú daň, z každého stromu museli odovzdať určité množstvo 
ovocia, od jednej sliepky priemerne 60 vajec ročne, z každej role určité množstvo dorobených pro- 
duktov, keďže z vlastnej úrody patričné množstvo odovzdať nemohol musel toto kúpiť, kde za 100 kg 
obilia platil 200 rubľov, avšak za odovzdané zbožie dostal len 4 ruble, tieto koľko-krát ani nedostali. 
Medzi iným som sa pýtal Ukrajinca či môžu chodiť do kostola, odpovedal: do kostola môžeme 
chodiť, ale pri vchode do kostola, kde sa konajú služby Božie, stojí úradník daňovej správy, ktorý 
od veriacich vyberá poplatok vo forme vstupného, aby kostol tiež niesol úžitok štátu. Keď by veriaci 
nechceli platiť bol by kostol zatvorený a z neho spravená zábavná miestnosť (kino, divadlo a pod). 
Ďalej ako je to s farármi u Vás? Ukrajinec odpovedal: v našej obci nám nechali jednoho farára, kto- 
rého si veriaci musíme platiť. 

Litecký povedal Ukrajincovi, prečo sa proti tomu neohradili, na čo Ukrajinec hovoril: mávali sme 
jedenkrát týždenne schôdzu, ktorú viedol politický komisár, žid, ktorý verboval ľudí do kolhozu a pri 
čom jeden tam prítomný sa pýtal rečníka prečo ruský človek — Ukrajinec — musí do kolhozu a prečo 
nemôže do iných služieb ako do kancelárie a pod. Politický komisár odpovedal, že Ruský človek je 
zrodený na robotu a musí robiť — Hebrej ten je slabý na robotu, ale má hlavu na špekulovanie a môže 


1 Dnes Chmeľová. 

robiť v kancelárii. Ukrajinci žitie kolhozníkov neschvaľovali preto, že manželku jedného mohli užívať 
aj mužskí. Keď sa niektorý ohradil proti návrhu politického komisára, bolo zistené jeho meno — vo 
večerných hodinách bol boľševíkmi odvedený z vlastného domu s tým, že bude dodaný na Sibír 
a jeho žena pôjde do kolhozu. Na Sibír však dodaný nebol, ale bol zabitý boľševikmi. 

Bol som tiež očitým svedkom ako židia vyťahovali z močových jám zabitých Ukrajincov, kto- 
rých oni sami pozabíjali za režimu boľševického. Videl som tiež, kde v jednej dedine z biedy núdze 
jedna Ukrajinka mladšieho veku bola ochotná dať svoje telo k pohlavnému styku slovenským voja- 
kom, začo žiadala chlieb a iné potravné články. (Toto však nevyprával som medzi obyvateľstvom vo 
Zborove). 

Keď som išiel na Ukrajinu, nebol som zmýšľania komunistického, ale bol som názoru slavian- 
ského, kde som to bral po tom vzore ako Nemci organizujú Nemcov v celej Európe. Presvedčiac sa 
o zásadách Slavianstva, hlásaného z Ruska, som tej mienky, že židoboľševická nadvláda sa chce 
zmocniť všetkých národov. Dnes som ochotný bez akéhokoľvek uváženia po skončení poľnej práce 
chopiť sa zbrane a bojovať proti boľševíkom. Z tejto dediny je narukovaných 40 záložníkov a vrátilo 
sa ich na poľné práce 14, z ktorých Litecký bol sám na Ukrajine. 

Ako predošlé, tak i táto správa vyvolala medzi obyvateľstvom dobrý ohlas a želaním je každého, 
čím skôr poraziť Zidobol$evizmus. 

V obci Komloša“ nadviazali sme rozhovor so Sivaničom Demeterom, roľník, hlásil sa k národ- 
nosti rusínskej, bytom tamtiež, ktorý bol ako záložník v Ukrajine, pýtali sme sa ho, čo všetko videl. 
Tento ľahostajne odpovedal: počul som od mnohých Ukrajincov, že tam komunisti povraždili mnoho 
ľudí, avšak ja som žiadnych zabitých nevidel a viacej neviem. Na ďalšie dotazy vôbec neodpovedal, 
čo nasvedčuje tomu, že sympatizuje s komunistickým režimom. Ako ďalší tejto obce boli narukovaní 
Sivanič Jozef, Čučvara Andrej, ktorí však boli v zázemí. 

Viac pozoruhodných okolností doteraz zistených nebolo. 


Dostane: Veliteľstvo „Ladislav“ Il. odd. 
Veliteľstvo 2. divízie obranný dôst. v Prešove, 
Ústredňa štátnej bezpečnosti v Bratislave. 


Na stráž! 
Ondrej Mucha 
Ján Šulek 
Jozef Glinda 


VHA Bratislava, f. 53, Sk. 95, 95/5-14-8 


2 Dnes Chmeľová. 

47. 
Hlásenie príslušníkov Policajnej skupiny Medzilaborce z 22. júla 
1941 o rozširovaní protižidovských nálad frontovými vojakmi 
a schvaľovaní niektorých protižidovských vládnych opatrení zo 
strany civilného obyvateľstva 


Policajná skupina Medzilaborce 
Medzilaborce, dňa 22. júla 1941 
č.j. 8/41. dôv. 
Vec: Nálada medzi vojakmi a obyvateľstvom — poznatky. 
Dôverné! 


Voj. oblastné velit. /obranný dôst./ 
v Prešove. 


Dľa nášho zistenia v Medzilaborciach, pri nastupovaní a vystupovaní vojska, nakladaní a vykla- 
daní materiálu z vlaku, prejavujú dôstojníci najväčšiu starostlivosť o zverené im mužstvo a materiál. 
Ďalej sa dôstojníci k mužstvu chovajú vzorne, čo sa vojakom viditeľne páči a odmeňujú to naprostou 
poslušnosťou a sebakázňou. Toto zistenie sme mali nie len v Medzilaborciach, ale aj na našich 
všetkých doterajších cestách. 

V poslednej dobe vojaci vracajúci sa z frontu rozprávali medzi sebou, že im bol Žold vyplatený 
v nemeckých markách, s ktorými majú ťažkosti pri nakupovaní či už za hranicami, alebo doma. Oni 
vraj peniaze potrebujú každodenne a ďaleko lepšie by sa im hodili slovenské peniaze. 

Vojaci, ktorí prišli do Medzilaboriec v nedeľu dňa 20. júla 1941 rozprávali medzi sebou, že keď 
ich autokolóna prechádzala zázemím, bolo na túto autokolónu v dvoch prípadoch strieľané celými 
dávkami z guľometu. Vojaci z tejto streľby obviňovali ukrajinských židov, s ktorými by sa vraj mal 
v odsadenom území robiť rázny a prísny poriadok. Ináč medzi vojakmi badať krajne protižidovskú 
náladu a často počuť reči, že by sa malo vojsko pomstiť na židoch za barbarské počínanie a jednanie 
židov v Rusku. 

Dňa 21. júla 1941 boli v Medzilaborciach odvody židov do pracovných táborov. Toto počínanie 
úradov vojaci a árijské obyvateľstvo veľmi schvaľovalo. Vojaci však ani toto opatrenie proti židom 
nepovažovali za dosť prísne a rozprávali, že so židmi sa u nás musí ráznejšie jednať, lebo židia sa 
vraj našim vojakom, idúcim na front, vysmievali. 

Takmer všetci vojaci, vracajúci sa z frontu, rozprávajú o prípade, ako bol jeden čatár našej ar- 
mády odsúdený poľným súdom na 18 mesiacov za zastrelenie žida." Vojaci tento trest považujú za 


1 Išlo o prípad, keď čatník Michal Mano strelil dňa 5. júla „ranu z milosti“ na smrť stýranému Židovi v Dob- 
romile (resp. v Saline, pri soľných jamách, kde sa vtom čase konali rozsiahle pogromy). Ani táto obhajo- 
ba, ktorú dosvedčili viacerí svedkovia, mu však pred poľným súdom neprešla a bol exemplárne odsúdený 
za vraždu. O prípade však na základe vlastných spomienok píše poľný prokurátor Anton Rašla, ktorý 

veľmi krutý a zaujímajú stanovisko, že onen čatár nemal byť vôbec potrestaný, lebo židia ešte aj teraz 
v obsadenom území provokujú a ohrozujú našich vojakov. 


Na stráž! 
Vojtech Šmanko 
Alojz Nemeček 
Jozef Fabuš 


Dostane: Velit. Ladislav Il. odd., 
Voj. oblastné velit. /obranný dôst./ v Prešove, 
Ústredňa štátnej bezpečnosti v Bratislave. 


VHA Bratislava, f. 53, Sk. 95, 95/5-14-9 


bol predsedom senátu súdiaceho obžalovaného Mana (Civilista v armáde. Bratislava 1967, s. 92), tiež 
MIČIANIK, P: C. d., s. 158 — 159. 

48. 
Hlásenie príslušníkov Policajnej skupiny Bardejov z 25. júla 1941 
o podávaní správ o násilnostiach v Haliči, dojmoch z celkovej 
situácie v ZSSR a ochote bojovať proti nim 


Policajná skupina Bardiov Bardiov, 25. júla 1941 č.j. 9/1941. dôv. 
Vec: Zprávy medzi obyvateľstvom po príchode 
záložníkov z Ukrajiny — poznatky. 


Dôverné! 
Veliteľstvo 2. divízie obranný dôst. 


V Prešove. 


Predkladáme získané zprávy medzi obyvateľstvom v obci Demjata a Mokloluh. 

Kovalčín Andrej, roľník, nár. slovenskej, bytom Demjata, vojak v zálohe bol u p.pl. 6. v Prešove 
a po príchode z Ukrajiny medzi spoluobčanmi hovoril toto: 

Dopočul som sa od ukrajinského obyvateľstva, že bolo veľa Ukrajincov povraždených, načo som 
sa v jednom meste na vlastné oči presvedčil, ako židia vyťahovali pobité mftvoly. Ďalej pred nami 
povedal, Ze u ich roty boli dva štváci a to: Budkovský a Krško oba od p. pl. 6., z Prešova „rota Beta“ 
— prapor — „Jazero“, ktorí medzi vojakmi na Ukrajine vyprávali takto: „Kristus Pán je Indický fakír“. 
V Rusku je spravodlivosť, lebo bohatý musí dať chudobnému a že u nás gazda má chleba a robotníci 
nemajú. 

Z tejto obce bolo narukovaných 21 záložníkov z týchto sa vrátilo na poľné práce 11 záložníkov 
a nebolo zistené, že by bol niektorí smýšľania komunistického. 

Klímek Ján, roľník, nár. slovenskej, bytom Mokroluh, voj. v zálohe od p.pl. 6. v Prešove po 
príchode z Ukrajiny medzi spoluobčanmi rozprával toto: Počul som od Ukrajincov, že ZidobolSevici 
zatvárali a vraždili každého kto bol proti ich vôli. Tiež som videl ako z kostola bolo spravené kino, 
v ktorom náboženské obrazy boli boľševikmi zničené a na miesto nich obrazy Stalina a popredných 
ruských činiteľov." Ďalej videl som mladého ruského dôstojníka, ktorý slúžil v ruskej armáde a príle- 
žitostne dal sa zajať. Tento potom organizoval ukrajinských dobrovoľníkov proti Rusku. 

Klímek Juraj, roľník, nár. slovenskej, bytom Mokloluh, voj. v zálohe od p.pl. 4. Ružomberok, 
bol taktiež na Ukrajine a nevedel si vysvetliť, že prečo tak bohatý kraj, pekná úroda a obyvateľstvo 
Ukrajinské je tak ubiedené. Na dotaz Ukrajinca bolo mu odpovedané, že pod boľševickým režimom 


1 Kostol prerobený na kino a divadlo sa nachádzal už neďaleko za nemecko-sovietskymi hranicami z roku 
1939 v mestečku Chyrów (Chyriv). 

boli veľmo utlačovaní a platili tak veľké dane, že kolko krát na hospodárstve sa ani tolko neurodilo 
a poslednú dobu, keď vypukla vojna im boľševici zobrali i ostatné. 

Renško Andrej, roľník, národnosti slovenskej, bytom Mokloluh t.č. desiatnik v zálohe u p.pl. 6. 
v Prešove, písal z Ukrajiny domov otcovi a bratovi o barbarstve popáchanom na ukrajinskom oby- 
vateľstve, ktoré sa nedá ani opísať, avšak až Boh dá a vráti sa domov, potom porozprávam všetkým 
známym, čo som videl. 

Z obce Mokloluh bolo narukovaných 22 záložníkov, domov na poľné práce prišlo 15, ktorí bez 
rozmýšľania, keď by prišlo i teraz by sa chopili zbrane a išli bojovať proti Rusku. 

Inak pozoruhodné okolnosti neboli zistené. 


Dostane: Veliteľstvo „Ladislav“ Il. odd. 
Veliteľstvo 2. divízie obranný dôst. v Prešove, 
Ústredňa štátnej bezpečnosti v Bratislave 


Na stráž! 

Mucha Ondrej, v. r. 
Šulek Ján, v. r. 
Glinda Jozef, v. r. 


VHA Bratislava, šk. 95, 95/5/14-9 

49. 
Hlásenie príslušníkov Policajnej skupiny Medzilaborce z 26. júla 
1941 o šírení správ o zločinoch sovietskeho režimu frontovými 
vojakmi a ich prenikaní medzi civilné obyvateľstvo 


Medzilaborce, dňa 26. júla 1941 
Policajná skupina Medzilaborce 

č.j. 10/41, dôv. 

Nálada medzi vojakmi a obyvateľstvom 
- poznatky 


Voj. oblastné velit. /obranný dôst./ 
v Prešove. 


Behom nášho pozorovania nezistili sme žiadne závady medzi vojakmi. Naopak, vojaci chovajú 
sa disciplinovane a nažívajú v priateľstve s obyvateľstvom. Ich rozhovory s obyvateľstvom a medzi 
sebou týkajú sa najviac vecí, ktoré sme už uviedli v predošlých hláseniach. Do týchto ich rozhovorov 
často zasiahli aj dôstojníci a dokazovali obecenstvám, že židoboľševici popáchali v Rusku skutočne 
veľké ukrutnosti. 

Vojaci prechádzajúci tunajším mestom sa občas zastavujú v hostincoch na občerstvenie. Tiež 
nakupujú rôzne maličkosti v obchodoch. Často sa stáva, že vojaci pri prechádzaní mestom alebo pri 
občerstvení v hostincoch slušne spievajú. Spievajú najviac gardistické a známe slovenské piesne. 
Stal sa tiež prípad, že vojaci spievali maďarskú pieseň. 

V okolitých mestách a dedinách, ako: Vranov, Trebišov, Michalovce, Humenné, Strážske, Vyšná 
Radvaň, Šterkovce, Habura, Kalinov a Vydraň je medzi obyvateľstvom úplný kľud a nezistili sme nič 
závadného. Robotníctvo je zamestnané ponajviac na verejných prácach, kde sa hodne zúčastňuje 
aj roľníctvo so zbraňami. Nakoľko v okolí v Michalovciach už začala žatva, je obyvateľstvo plne za- 
mestnané a spokojné s dobrými zárobkami. 


Na stráž! 
Vojtech Šmanko 
Alojz Nemeček 
Jozef Fabuš 


Dostane: Vel. Ladislav Il. odd. 
Voj. oblastné velit. /obranný dôst./ v Prešove, 


Ústredňa štátnej bezpečnosti v Bratislave. 


VHA Bratislava, f. 53, Sk. 95, 95-5/14-11 

50. 
Hlásenie príslušníkov Policajnej skupiny Bardejov z 30. júla 
1941 o prenikaní informácií o devastácii náboženských symbolov 
a útlaku roľníkov v ZSSR 


Policajná skupina v Bardiove. Bardiov, dňa 30. júla 1941. 
Či. ?2?1/1941.dôv. 
Vec: Zprávy medzi obyvateľstvom po 


príchode záložníkov z Ukrajiny. Dôverné! 


Veliteľstvo 2. divízie obranný dôstojník 
V Prešove. 


Predkladáme získané zprávy medzi obyvateľstvom v obci Osikov a Fričkovce. 

Baňk Ján, roľník, bytom v Osikove, voj. v zálohe p. pl. 6, v Prešove polná pošta č. 8. t. č. 101, 
po príchode z Ukrajiny rozprával spoluobčanom, že na Ukrajine videl okolo hradskej poválané kríže, 
Z kapličiek boly sochy svätých vyhodené a polámané a tiež hovoril s jedným Ukrajincom, ktorý ho 
informoval o rôzných veciach z hľadiska hospodárskeho ako na príklad: že na novú úrodu, ktorá 
ešte bola na koreni dostala už lístky, koľko ktorý sedlák má odovzdať štátu z úrodu. Ďalej spomínal, 
že v obci TereSov? na Ukrajine nechali bolševici otvorený kostol za ktorí museli veriací platiť ročne 
18.000 rublov, aby budova kostola tiež niesla úžitok štátu. 

Stvirzovsky Andrej, voj. v zálohe od p. pl. Dolný Kubín t.č. 2. rota „Ilonka“ polná pošta č. 8. písal 
dňa 16. VII. 1941 svojím rodičom, že videl na vlastné oči zabitých asi 500 ľudí, ktorých židia vyťa- 
hovali z jamy? a títo boli rôzným spôsobom pozabíjaní, odrezané uši, nos, polámané ruky, rozrezané 
bruchá a niektorí mali na čiastkách tela stiahnutú kožu. 

O tejto dopisnici sa dozvedel miestny rím.kat. farár Štefan Ilenin, ktorý si ju vyžiadal a pri nedeľ- 
ňajších bohoslužbách obsah dopisnice prečítal veriacím. 

Hurňák Štefan, roľník, bytom Fričkovce, voj. v zálohe od p. pl. 6 v Prešove, po príchode z Ukraji- 
ny rozprával medzi obyvateľstvom že videl z kostola spravené kino, lebo iné zábavné miestnosti. PO 
tomto informovaní obyvateľstvo v obci bolo nad týmto činom rozhorčené. 


Číslo je nečitateľné, pretože ho prekrýva pečiatka. 

Obec sa nepodarilo identifikovať. Temeszów bol ešte na nemeckej strane. 

V dobromilskej väznici bolo v dňoch 26. — 27. júna 1941 jednotkami NKVD pobitých asi 800 zaistencov. 
Väčšinu obetí kati nahádzali do takmer 40 m hlbokých a 2,5 m širokých, už nepoužívaných soľných šácht 
v 2 km vzdialenom Saline (bývalý Lack). Po príchode intervenčných vojsk Nemci, v aktívnej spolupráci s 
miestnym obyvateľstvom, predovšetkým príslušníkmi ukrajinskej milície, donútili miestnych Židov mít- 
voly vyťahovať, ba aj umývať a následne riadne pochovávať. Po týchto drastických scénach boli Židia 
neraz lynčovaní a vraždení, ba hádzaní na tie isté miesta, kde ležali obete NKVD. Bližšie neznámy počet 
Židov tu odstrelili aj einsatzkommandá. MUSIAL, B.: C. d., s. 140 — 142, s. 168. 

Logda“ Karol, ved. notár, bytom v obci Hertník, okres Bardiov, rozprával dňa 7. VII. 1941 v obci 
Fričkovce pred Štefanom Vilčekom, roľníkom, členom poradnej komisie, že slovenská armáda prišla 
do Prešova a nechce bojovať. Ďalej hovoril, Hitler keď bude vidieť že prehrá vojnu v celej Európe 
vyhlasí komunizmus. 

Slová notára sa dozvedeli i ostatní členovia poradnej komisie, ktorí sa veľmo pozastavovali nad 
tým, že ako môže jeden štátny zamestnanec takto hovoriť. Notár je vobci známy ako osoba smýšľa- 
nia a národnosti maďarskej a verejne pred ľuďmi hovorí, že je Maďar. Za bývalej republiky bol silným 
prívržencom agrárnej strany. 

V obci Fričkovce je potravné družstvo, ktoré žiadalo v mesiaci novembri 1938 o udelenie vý- 
čapníckej koncesie, avšak doteraz táto žiadosť vybavená nebola. V potravnom družstve sa liehové 
nápoje predávajú na ústny rozkaz okresného náčelníka v Bardiove. 

Správa potravného družstva nie je spokojná s týmto počínaním a je si vedomá, že obchádza 
zákon a toto podporuje okresný úrad. 

Iné poznatky zistené neboly. 


Dostane: Veliteľstvo „Ladislav“ II. odd. 
Veliteľstvo 2. divízie dôst. v Prešove, 
Ústredňa štátnej bezpečnosti v Bratislave. 


Na stráž! 
Ondrej Mucha 
Jozef Glinda 
Šulek Ján 


VHA Bratislava, f. 53, Sk. 95, 95/5-14-23 


4  Nainom mieste uvedený ako Ligda. 

51. 
Hlásenie členov Policajnej skupiny Medzilaborce z 2. augusta 


1941 o pretrvávaní protisovietskych a protižidovských nálad 
a o zveličovaní strát slovenskej armády v bitke pri Lipovci 


Policajná skupina Medzilaborce Medzilaborce, dňa 2. aug. 1941. 
č.j. 14/41. dôv. 
Vec: Nálada medzi vojakmi a obyvateľstvom 
- poznatky 
Dôverné 


Voj. oblastné velit. /obranný dôst./ 
v Prešove. 


Medzi vojakmi v Medzilaborciach bolo vo viacerých prípadoch počuť rozhovor, že naša armáda 
na fronte mala väčšie straty na životoch a tiež mala veľa ranených. Tiež vojaci rozprávali, že sme v 
boji stratili asi 60 tankov!. Táto správa ale dosiaľ neprenikla medzi civilné obyvateľstvo. 

Medzi vojakmi je stále badať veľký odpor proti židoboľševizmu a dobrú morálku. Úpadok vojen- 
skej morálky, alebo nejakú skleslosť na vojakoch nebadať. 

V poslednom čase vo viacerých prípadoch aj dôstojníci priamo verejne nadávali na židov. 

Vojaci s veľkým sebavedomím rozprávali medzi sebou o úspechoch našich letcov, ktorých vraj 
pochválil aj nemecký gen. Otto. 

Ďalej vojaci rozprávali, že veľa našich vojakov sa pohlavne nakazilo (vraj asi 240) a muselo ísť do 
nemocnice len preto, že vojaci nedostávajú žiadne ochranné prostriedky. Náš vojak, že sa dostane 
za pohlavnú nemoc pred poľný súd, zatiaľ čo nemeckí vojaci dostávajú profilakčné zariadenie, ktoré 
nosia vo vnútornom vrecúšku blúzy.? 

Dňa 30. júla 1941 o 15. hod. sme zistili, že vojenský pracovný oddiel na ceste smerom od 
našich hraníc k obci Radoszyce v Gen. gubernáte vykonával svoju prácu priamo záhaľčivo, alebo 
vôbec nepracoval. Len jednotliví príslušníci tohto pracovného oddielu kde-tu pomaly pracovali, zatiaľ 


1 Slovenská armáda nasadená proti ZSSR mala na začiatku júla 1941 (pred bitkou o Lipovec) 60 ľahkých 
tankov. Do začiatku augusta 1941 stratila osem (zničených) tankov (o dva prišla Rýchla skupina a dal- 
ších šesť bolo zničených v bitke o Lipovec). MIČIANIK, P: C. d., s. 170, 189. Zveličené fámy sa iste 
rozšírili pod dojmom lipoveckej bitky 22. júla 1941, najkrvavejšej bitky slovenskej armády počas druhej 
sv. vojny, ktorú dobová propaganda sprvu zamlčovala. Straty Rýchlej brigády pri Lipovci boli 75 mftvych 
(z toho 7 dôstojníkov), 167 ranených a 19 zajatých. Celkovo sa však bitka skončila „nerozhodne“, nevra- 
viac o tom, že straty Sovietov boli však niekoľkonásobne vyššie. Nie je preto pravdivý názor marxistickej 
spisby o „katastrofálnej porážke“ Rýchlej brigády a pod., aké sa objavovali v staršej literatúre. MIČIANIK, 
P: C. d., s. 132 — 137, KLUBERT, T.: Boj pri Lipovci. Vojenská história, roč. VII, č. 1, 2003, s. 40 — 41. 
Gen. Paul von Otto. 

V slovenskej armáde bola distribúcia ochranných prostriedkov z náboženských dôvodov oficiálne zaká- 
zaná. Pritom však za pohlavné nakazenie hrozilo už od júla 1941 vojakom trestné oznámenie, pretože toto 
bolo klasifikované ako „sebapoškodzovanie“. MIČIANIK, P: C. d., s. 182. 

čo väčšina sa povaľovala po trávnikoch a fajčila. Pri tejto väčšej skupine pracovného oddielu, pracu- 
júcich v dížke niekolko sto metrov, bolo vidieť len jedného mladého poddôstojníka ako dozor. 


Na stráž! 
Vojtech Šmanko 
Alojz Nemeček 
Jozef Fabuš 


Dostane: Velit. Ladislav Il. odd. 
Voj. oblastné velit. /obranný dôst./ v Prešove 


Ustredňa štátnej bezpečnosti v Bratislave. 


VHA Bratislava, f. 53, Sk. 95, 95/5-14-9 

52. 
Hlásenie príslušníkov Policajnej skupiny Bardejov zo 
7. augusta 1941 o šírení správ o zločinoch sovietskeho režimu 
niektorými frontovými vojakmi prostredníctvom poľnej pošty 
a zvierohodňovaní téz dobovej propagandy 


Policajná skupina Bardiov. Bardiov, dňa 7. augusta 1941. 
Č.j. ??21/1941.dôv. 
Vec: Zprávy medzi obyvateľstvom. Dôverné! 


Veliteľstvo 2. divízie obranný dôst. 
V Prešove. 


Predkladáme získané zprávy medzi obyvateľstvom v obci Hertník a Rešov. 

Juraj Macko, por. v zál. „Vilibald“ 4 rota, po. pošt. čís. 8, písal kolegini Magdaléne Fedorovej, 
bytom v Hertníku. Doteraz mám sa dobre. Je to dosti zaujímavé, pozorovať zverstvá ruskej armády 
a celej tej komunistickej sebránky ktorej sa dopustili iba v stredoveku. Keď sa stretneme vyrozprá- 
vam Vám svoje skusenosti. 

Magdalena Fedorová obsahu tejto dopisnice rozprávala medzi občanmi ktorí ju zo sáujmom 
vypočuli a hovorili medzi sebou, že je to len predsa pravda, čo noviny píšu a radio hlási a odsudzo- 
vali počínanie bolševíkov. Inak v tejto obci komunistov niet, obyvateľstvo je národnosti slovenskej, 
zamestnanosti roľníci a poľnohospodársky robotníci. 

Karol Ligda“, ved. notár, bytom v obci Hertníku, hlási sa k národnosti slovenskej, avšak je smíšľa- 
nia maďarského, čo nasvedčuje tomu, že jeho manželka Maria rod. Kranitzová, sa hlási k národnosti 
maďarskej pri sčítaní v roku 1940, doma rozpráva len maďarský a tiež počúva maďarský rozhlas. 

V novembri 1938 prišiel k notárovi Ján Kuchta, roľník, bytom v Osikove, za účelom vybave- 
nia úradnej záležitosti. Pri vchode do notárskeho dvora brechal jeden z dvoch notárskych psov na 
Kuchtu, a vyšiel notár na dvor, kde preniesol poznámku: Ten pes, ktorý brechá ako Slovák a ten 
druhý je ako Maďar. Inokedy jeho manželka sa vyslovila, že ona rozpráva po slovensky len s jej psom 
- Dozvedené od obv. (...) HSLS v Bardiove/. 

Obyvateľstvo obvodu tohto notariátu s nedôverou sa obracia knemu v úradných záležitostiach, lebo 
takmer pri každej príležitosti prejavuje voči ním neochotu. Preto sa ľudia vo veciach úradných často 
obracajú na miestnych učiteľov o informáciu a žiadajú aby ím vybavili také záležitosti, ktoré spadajú 
do kompetencie notára. 

Andrej Židišín, grek. kat. farár, bytom v Rešove, ktorý pri sčítaní ludu v roku 1940, nabádal 
svojích prívržencov, aby hovorili medzi známymi v obci, že keď príde sčítací komisár, nech sa hlásia 


1 Číslo je nečítateľné, pretože ho zakrýva pečiatka. 
2 Inde uvedený ako Lugda. 
3 Nečitatelné slovo, asi „tajomníka“. 

k národnosti rusínskej, je známy ako osoba smýšľania maďarského, čo prejavuje najmä tým, že 
počúva maďarský rozhlas. 

Má cirkevného majetku 100 katastr. jutár z čoho 50 je ornej pôdy, ostatok sú pašienky a lesy. 
Ornü pôdu nedostatočne obrába, väčšia čiastka leží ako úhor. Občania medzi sebou hovoria, že 
preto neobrába zem, lebo má mesačný plat od štátu 1000 Ks.- a nepovažuje za nútne hospodáriť 
na poliach. 

Nie je majiteľom polovného revíru, avšak chodí do chotáru sastrielať zverinu a to často i v dobe 
hájenia. 

Nad jeho počínaním sa veriaci — občania pozastavujú, pohoršujú a boli by radi, keď by dostali 
iného farára. 

Iné poznatky dosial zisténé neboli. 


Dostane: Ústredňa štátnej bezpečnosti v Bratislave, 
Veliteľstvo „Ladislav“ Il. odd. 
Veliteľstvo 2. divízie obranný dôst. v Prešove. 


Na stráž! 
Ondrej Mucha 
Jozef Glinda 
Šulek Ján 


VHA Bratislava, f. 53, Sk. 95, 95/5-14-2 

53. 
Hlásenie príslušníkov Policajnej skupiny Bardejov z 8. augusta 
1941 o spochybňovaní masových exekúcií sovietskeho režimu 
niektorými protiľudácky naladenými občanmi 


Policajná skupina Bardiov V Bardiove, dňa 8. augusta 1941 
č.j. 21/1941. dôv. 
Vec: Dr. Ivan Židovský advokát — rozširovanie 

nepravdivých správ. 


Dôverné! 


Veliteľstvo 2. divízie obranný dôst. 
V Prešove. 


V polovici mesiaca júla t.r. prechádzali dve nákladné vojenské autá cez mesto Giraltovce smerom 
na Prešov, v ktorých sa viezlo asi 15 slov. vojakov ranených. Tieto autá zastavili v Giraltovciach 
a pri tejto príležitosti sa dali do rozhovoru s niekoľkými tamojšími občanmi, ktorí zo zvedavosťou sa 
zaujímali o udalostiach na Ukrajine. 

Medzi inými sa tiež s vojakmi rozprával miestny predseda Alojz Psota, súdny kanc. oficiant, ok- 
resného súdu v Giraltovciach, ktorý po odchode vojakov náhodile sa zišiel s Dr. Ivanom Židovským 
z Giraltoviec a hovoril mu, že sa rozprával s ranenými vojakmi, ktorí tadeto prechádzali a rozprávali 
mu o svojich zážitkoch na Ukrajine, čo jeden z vojakov mu tiež povedal, bol som zmýšľania komu- 
nistického /menom neznámym/ avšak z tejto myšlienky som sa na Ukrajine vyliečil, keď som videl 
ubiedený ukrajinský lud a zverstvá popáchané boľševizmom, ako náhle budem zdravý som ochotný 
hneď sa vrátiť na front. 

Na toto Dr. Židovský odpovedal miestnemu predsedovi toto: Já som s nimi rozprával a mne 
hovorili niečo iné. Čo však mu rozprávali nepovedal. 

Dňa 22. júla t.r. vyjadroval v prítomnosti Alojza Psotu, Karola Mikušíka, úrad. okresného súdu 
v Girlatovciach, že hlupák je ten, ktorý dnes rozpráva o vlastenectve. Jak môže byť niekto taký blá- 
hový, že verí tým správam a masakrom popáchané boľševikmi. Jak poznám ruský ľud, tento neni 
schopný takýchto činov, dnes už nie je ten boľševizmus v Rusku, čo bol na začiatku. Veď nemyslite, 
že sa to nedá spraviť tak, že Nemci po bombardovaní nazhromaždia dokaličené obete a tieto potom 
ukazujú ako obete ruskej komunistickej beštiality. Mnohokrát hovoril vo svojich rečiach, verím, že 
nakoniec predsa bude Nemecko porazené. 

Pri každej príležitosti prejavuje myšlienku víťazstva Anglicka a Ameriky. Tieto reči často opakuje, 
v ktoromkoľvek úrade. Ďalej rozpráva vraj polovica ľudí je proti vláde a hovorí, že len ten človek verí 
vo víťazstvo Nemecka, ktorý je zaostalý. 

Tiež rozprával pred Zoltánom Bánom, statkárom, národnosti maďarskej, bytom Giraltovce, že 
Tiso és Mach fogja látni mi lenvelúk (Tiso a Mach v krátkej dobe budú vidieť čo bude s nimi). Tento 

výrok oznámil statkár miestnemu predsedovi HSLS preto, aby sám z tejto veci nemal nepríjemnos- 
ti. 

V jeho kancelárii rozprával za prítomnosti 6 — 7 ľudí (svedok Fedor Vašíčko, bytom 
v obci Valkovce, okres Giraltovce), že však budú vidieť v krátkom čase, aká sila anglických 
lietadiel príde bombardovať Slovensko v tomto zmysle viedol s nimi rozhovor. 

Zidovsky je národnosti rusínskej, náboženstva grek. kat., ženatý s manželkou nebýva, 
ale žije v spoločnej domácnosti so ženskou, ktorá je u neho zamestnaná ako kancelárska 
sila. 

Menovaný bol vyslaný ako delegát za Rusínov vyjednávať s maďarskými delegátmi v ro- 
ku 1938 v Komárne." Všeobecne je známy u tamojšej slovenskej verejnosti ako osoba 
zmýšľania proti terajšiemu režimu. 


Dostane: Ústredňa štátnej bezpečnosti v Bratislave, 
Veliteľstvo „Ladislav“ II. odd. 
Veliteľstvo 2. divízie obranný dôst. v Prešove. 


Na stráž! 
Ondrej Mucha 
Jozef Glinda 
Šulek Ján 


VHA Bratislava, f. 53, šk. 95, 95/5-14-24 


1 Išlo o medzištátne rokovania čsl. a maďarskej delegácie o stanovení nových slovensko-maďarských 
hraníc v dňoch 9. — 13. októbra 1938 v Komárne, ktoré boli dôsledkom mníchovského diktátu. 
Dr. I. Židovský bol členom delegácie Podkarpatskej Rusi, Pozri: Deák, L.: Viedenská arbitráž. 2. november 
1938. Dokumenty I. Martin 2002, s. 217 ai. 

54. 
Spravodajské poznatky z obsadenej časti ZSSR z 25. júla 1941 
o sklamaní ukrajinského obyvateľstva z politického vývoja 
v krajine a zhoršovaní vzťahu k okupačným vojskám 


Veliteľstvo 2. divíznej oblasti Prešov 25. júl 1941. 
Čís. 21.730/dôv.O.d.1941. 
Vec: Poznatky z obsadenej časti SSSR Ministerstvo národnej obrany, 
z hľadiska obranného. obranné oddelenie, 
Bratislava. 


Získané poznatky z obsadenej časti SSSR hlásim: 


1./ Židovská otázka: 

Na východ od Sanoku, na čiare Usztrzyki" — Chyrov — Sambor — Drohobycz je v každej obci 
dostatok Židov. Nápadne veľký počet Židov je v Usztrzyki, kde sa už tvoria pracovné skupiny Židov 
a Zidoviek. Pracovné skupiny Židoviek rozdeľujú na skupiny mladších a starších. Židovky vo veku od 
15 — 25 rokov pracujú na poľných prácach. 

Nenávisť obyvateľstva proti Židom je veľká. V niektorých obciach vykonalo obyvateľstvo po ústu- 
pe sovietského vojska na Židoch ortieľ smrti.? Cez to všetko Židia chovajú sa ale dosť voľne a stoja 
po skupinkách a rozprávajú sa medzi sebou celé hodiny, pri Com zdržanlivo, skoro nenävistne sa 
chovajú k predchádzajúcim slovenským vojakom. 

Dotazom i pozorovaním bolo zistené, že slovenskí vojaci sa nijako priamo nemiešajú do vnútor- 
ných otázok miestneho obyvateľstva a ani do otázky židovskej. 


2./ Ukrajinská milícia: 

Pretože bojujúce vojsko postupuje vždy hlbšie do vnútrozemia Ruska“, boly urobené opatre- 
nia rázu obranného k zamedzeniu sabotážnych činov. Vo väčších obciach, mestečkách a mestách 
vidieť skupiny Ukrajincov — milicionárov. Sú buď v uniforme, alebo bez nej. Niektorí majú i pušky 


=i 


Ustrzyki Dolne, Poľsko. F 

2 Ako už bolo spomenuté, počty zabitých Židov sa len v prípade pogromov domáceho obyvateľstva (ne- 
rátajúc exekúcie nacistami) rátajú na tisíce. Jeden z vojnových reportérov slovenskej armády, Juraj 
Gajdoš-Breza, krvavé protižidovské vyčíňanie miestnych obyvateľov (najmä Ukrajincov) opísal nasledov- 
ne: „Ukrajinci nemajú sľutovania. (...) ukrajinská pomsta vyzerá takto: židovská páska na rukáve kabátu, 
ktorá svojho nositeľa vyraďuje zo spoločnosti kresťanov. Nútená práca na úprave ciest, na poli, v lese. 
V obchodoch, vyhradených pre židov, menší prídel tovaru. Židia museli vyťahovať mftvoly povraždených 
Ukrajincov z hlbokých jám a pripraviť ich k pochovaniu. Ak sa stratí Žid, nikto sa tomu nečuduje.“ Krvavá 
zem. Po stopách vojny na východe. (Bratislava 1942), s. 27. Je teda zrejmé, že v slovenskej armáde 
sa o týchto pogromoch, krvavom „vyrovnávaní účtov“ vedelo. Od vojakov, ale aj z dobovej tlače, potom 
informácie prenikali aj medzi obyvateľstvo, vrátane politických špičiek. 

3 Pochopiteľne ide o vnútrozemie Ukrajiny, ruské oblasti dosiahli vojská až oveľa neskôr. 

a vykonávajú poriadkovú službu. Ukrajinci, pokiaľ prejavujú národnú hrdosť, majú bieložlté pásky na 
rukávoch". 

Ukrajinská milícia sa len organizuje. Podľa vlastného postrehu nie je ani k tejto službe veľká 
ochota. V obciach okolo Drohobyczu je organizovanie dosť nesnadné, nakoľko vycvičených milicio- 
nárov niet a nemajú k službe ani potrebnej ráznosti. V niektorých obciach bolo dokonca nutné už 
niektorých milicionárov vytrieť so soznamu, nakoľko títo svojim chovaním a smýšľaním nevyhovujú 
pre túto službu. 


3./ Ukrajinské hnutie — chovanie sa obyvateľstva 

Chovanie sa obyvateľstva voči slovenským vojakom je dobré. Nedá sa ale povedať, že by miest- 
ne ukrajinské obyvateľstvo, alebo poľské a ruské, prejavovalo nejakú veľkú radosť a náklonnosť 
k vojakom slovenským alebo nemeckým. Vzhľadom na veľký počet Židov v mestách ako aj iných 
nezodpovedných živlov, boly urobené niektoré ostré opatrenia. Na príklad večer po 21. 00 hod. je 
zakázané chodiť civilnému obyvateľstvu po ulici vôbec, dívať sa z okna po tejto hodine je zakázané 
a nočné stráže majú povinnosť každú osobu, ktorá sa díva z obloka v noci zatknúť hneď na mieste 
a zakročiť podľa vydaných rozkazov. 

Celkovo nutno zdôrazniť, že Ukrajinci, hoci z počiatku prejavovali nejakú radosť nad oslobodením 
od bolševíkov, v poslednom čase sa chovajú rezervovane a tak sa zdá, že zaujímajú vyčkávacie 
stanovisko. 

Samostatnej aktívnej spolupráce či už s nemeckými alebo slovenským veliteľstvom so strany 
obyvateľstva je veľmi málo. Naopak sa zdá, že v Drohobyczu už sa rozvíja v samostatnom obyva- 
teľstve nespokojnosť z obsadením kraja nemeckým a slovenským vojskom. Ide o protinemeckú 
a protislovenskú propagandu od Židov a komunistov. 

Ukrajinské hnutie je t.č. malo aktívne a tak sa zdá, že niet ani schopných ľudí, ktorí by vedeli 
toto hnutie organizovať a dôkladne prevádzať. Miestne obyvateľstvo čaká vo všetkom na rozhodnutie 
Nemcov. 


4. Spory ukrajinské — ruské: 

Podľa rôznych preverených a nepreverených zpráv miestne ukrajinské obyvateľstvo využilo ne- 
usporiadaný ústup boľševického vojska k tomu, aby sa taktiež pomstilo na činných členov komu- 
nistickej strany, ktorí po odchode boľševikov ostali doma. Sú zprávy, že v Drohobyczu, v Ľvove 
a V Sambore vraždili Ukrajinci na stovky židov, Rusov a Poliakov. O aké počty zavraždených ide, 
nebolo možné zistiť. 

Medzi Ukrajincami tiež sa už nenávistne dívajú na odvážanie materiálu či už nemeckými alebo 
slovenskými oddielmi. Skoro pri každej kasárni, skladisku alebo inak cennom podniku stojí nená- 
padne jeden Ukrajinec ako pozorovateľ. Kým je vyslaný a komu hlási zistené skutočnosti, nebolo 
zistené. Ide pravdepodobne o vnútornú organizáciu, ktorá je viac-menej samostatná a čaká na ďalší 
vývoj udalostí. 


4 — Ukrajinské milície nosili belaso-žlté pásky. 

5./ Pomer slovenského vojska k obyvateľstvu: 

Priamym pozorovaním bolo zistené, že slovenskí vojaci i dôstojníci nijako nezasahujú do čiste 
vnútorných vecí obyvateľstva. Túto spoluprácu má iste vyhradené nemecké miestne veliteľstvo, kto- 
ré vydáva i úpravy pre ďalší vývoj pomerov. Slovenskí vojaci sú nápomocní pri udržovaní celkového 
poriadku v meste a to jednako dopravného a ochranného — či už službou na cestách alebo strážnou 
službou. 

So strany miestneho obyvateľstva doteraz nebolo pozorovať zaujatosť proti slovenským vojakom 
a taktiež sa nevyskytly také závady, ktoré by pomer vojska k civilnému obyvateľstvu kalily. 


Dostane: MNO, obr.-oddel. a vel. Ladislav na vedomie. 


Obr. dôstojník 


mjr. Albrecht 


VHA Bratislava, f. 55, 305-32-5 

Das Aufeinandertreffen mit dem Bolschewismus (Dokumente 
der Militärberichterstattung 1940 - 1941) 


Im Jahre 2008 erinnerten wir uns an den traurigen sechzigsten Gedenktag des komunistischen 
Staatsumsturzes. Unsere Heimat befand sich für 40 Jahren außerhalb der demokratischen Welt, im 
Machtbereich der bolschewistischen UdSSR. 

Die Slowaken trafen sich mit den Auswirkungen, bzw. der Auswirkung allerdings früher. 
Sporadisch, gerade schon in den Jahren 1917 — 1918, noch als Angehörige der ôsterreich-unga- 
rischen Armee, später in der Zwischenkriegszeit, vor allem indirekt. Dennoch bedeutete der Zweite 
Weltkrieg eine Schlüsselerfahrung mit den Verhältnissen in der UdSSR. Zuerst im Jahre 1940 flüch- 
teten die Gruppen von Ukrainern aus dem ehemaligen östlichen Polen in die Slowakei. Dieses histo- 
rische Kapitel gehörte zu den sogenannten weißen Stellen unserer Historiographie und Literatur. Die 
Flüchtlinge brachten, ähnlich wie „die weißen Emigranten“ in der Zwischenkriegszeit, Berichte über 
die tragischen Verhältnisse im Sowjetstaat und was wichtig ist, die Berichte über die Zielsetzung der 
Roten Armee (sowie der sowjetischen Propaganda) für den Offensivkrieg gegen Europa. 

Schon kurz nach dem nazistischen Angriff auf die UdSSR am 22. Juni 1941, befanden sich 
auf dem Gebiet Galiziens mehr als 50 tausend slowakischen Soldaten. Sie wurden von der ukrai- 
nischen Bevölkerung als „Befreier vom Bolschewismus“ begrüßten. Viele von ihnen trafen mit ei- 
genen Augen auf die Folgen des sowjetischen Verbrechertums — der Massenvernichtung der politi- 
schen Gefangenen durch die Einheiten des NKWD, der katatrophalen Wirtschaftslage in der UdSSR 
oder der Folgen der atheistischen Politik. Informationen über alle diese Tatsachen drangen durch 
die Zeugnisse der Soldaten auch in die damalige slowakische Gesellschaft. Sie sorgten für eine 
„ernüchterung“ der zahlreichen kommunistischen Sympatisanten und dienten als Trumpf für die 
damalige antisowjetische (kriegerische) Propaganda. 

Schon bald lernten Sie aber auch die Verbrechen des nazistischen Alliierten kennen. 


Die Edition besteht aus 3 Teilen: 

1. Flüchtlinge aus den östlichen Gebieten in den Jahren 1940/1941 und die Slowakei 

2. Der Durchmarsch der Armee durch das ostgalizische Gebiet im Sommer 1941 

3. Nachrichten über die Situation auf dem Gebiet der UdSSR und ihr Durchdringen in die slowa- 

kische Gesellschaft 

Grundlage der Edition sind Dokumente, erhalten im Pressefonds der slowakischen Armee aus 
den Jahren 1940 — 1941, die sich heute im Militärhistorischen Archiv in Bratislava befinden. Die 
Dokumente sind in der authentischen Version, ohne Stil — und Sprachbehandlungen. Sie wurden 
durch Anmerkungen, das Abkürzungsverzeichnis, das Geographie — und Namenregister ergänzt. 

Skratky 


akt. . ... aktívny 

AOK ... Armeeoberkommando (armádne veliteľstvo) 

AP ... automobilový prápor 

AV .... armádne veliteľstvo 

CPO .... Civilná protiletecká obrana 

č. ... ČÍslo 

Cat. (tiež čtk) .... Čatník 

čin. ... činný (č. vojenská služba) 

čs., čsl. „československý 

ČSR ... Československá republika 

del. ... delostrelecký 

div. ... divizny 

dok. ... dokument 

DOV ... doplňovacie okresné veliteľstvo 

dôv. ... dôverný 

DPL ... delostrelectvo proti lietadlám 

d. z. ... dôstojnícky zástupca (ekvivalent hodnosti podporučík v čs. armáde) 

DZP ... doprovodné zbrane pechoty 

esk. ... eskadróna (jednotka v jazdeckom vojsku) 

GPU ... Gossudarstvennoje političeskoje upravlenie (Hlavná politická správa) — tajná 
(politická) polícia v ZSSR, súčasť NKVD 

gšt. ... generälstäbny 

HG „.. Hlinkova garda 

HKB ... Horská kanónová batéria 

HV HG ... hlavné veliteľstvo 

HVZ ... hlavné veliteľstvo žandárstva 

int. ... Intendancia, intendančný (zásobovacia služba v armáde) 

jazd. ... jazdecký 

JPO ... jazdecký prezvedný oddiel 

kan. ... kanönovy, kanónová 


kanc. ... Kancelársky 

kat. ... Kategória 

KPÚV ... Kanóny proti útočnej vozbe 

KSČ ... Komunistická strana Československa 

MGB ... ministerstvo štátnej bezpečnosti 

mir. ... Major 

MNO ... Ministerstvo národnej obrany 

mob. ... mobilizácia, mobilizačný 

náhr. ... Náhradný 

nem. ... Nemecký 

NKVD ... Narodnyj komissariat vnutrennych del (Ľudový komisariát vnútra) — sovietske 
ministerstvo vnútra: tiež označenie pre sovietsku tajnú políciu, ktorá pôsobila 
v jeho rámci 

OA ... obrnený automobil 

obr., obran. ... obranný 

obv. ... obvodný 

odd. ... Oddelenie, tiež oddiel 

odv. ... odvodový 

OFS ... Oddelenie finančnej stráže 

OUN ... Organizácia ukrajinských nacionalistov 

OV ... okresné veliteľstvo 

pal. ... palebný 

pech. ... pechota 

pion. ... pioniersky (synonymum Ženijného) 

p. ... peší 

PA ... pancierový automobil 

pl. ... pluk 

plk. ... plukovník 

pol. ... poľný 

pom. ... pomocný 

PL ... protilietadlový 

PO ... prezvedný oddiel 

polic. ... policajný 

por. ... poručík 

por. (2) ... poradovy 

prac. ... pracovný 


práp. ... prápor 

prez. ... prezenčný, prezenčná 

PUV ... Pluk útočnej vozby 

R. .. rubel 

RB ... Rýchla brigáda 

RD (1) ... Rýchla divízia 

RD (2) ... ríšske dráhy 

rozk. ... rozkaz 

RS ... Rýchla skupina 

sl. ... Služba 

slov. ... slovenský 

SNA ... Slovenský národný archív 
spoj. ... Spojársky, spojovací 

sprav. ... Spravodajský 

SRS ... Slovenská Rýchla skupina 
stk., tiež strel. ... Strelník (ekvivalent vojak) 
STK ... Slovenská tlačová kancelária 
stot. ... stotnik (ekvivalent hodnosti kapitán v čsl. armáde) 
strážm. ... Strážmajster (Zandärstva) 
SV ... Stanovište veliteľstva 

t. č. ... toho času 

TG, ŤG ... ťažký guľomet 

t.r. ... toho roku 

tr. Z. ... trestný zákon 

UTV ... útočná vozba 

úrad. ... úradník 

VA ... veliteľstvo armády 

vel., velit. ... Veliteľ, veliteľstvo, veliteľský 
VD ... veliteľstvo divízie 

VGPL ... Veľkokalibrové guľomety proti lietadlám 
VHA ... Vojenský historický archiv 
vl. ... Mastný 

vl. Č. ... vlastným číslom 

voj. ... Vojenský 

V. [. 
ws 
VZ. 


zákop. 


ZD 
zdrav. 
ZSSR 


zand. 


... Vlastnou rukou 
... Vysoká vojenná škola (Vysoká vojenská škola v SR) 
... VZO 


... Zákopník, zákopnícky 

... Zaisťovacia divízia 

... Zdravotnícky 

... Zväz sovietskych socialistických republík 


... Žandár, Zandärsky 

Menný register 


A C 
Albrecht, Jozef, mjr. 116, 201 Caban, Michal 65 
Andikovský, Roman, Vladimír 40 — 41 Caban, Nikolaj 65 

Caban, Ondrej 63 — 65 

B Cianno, Galeazzo 15 
Babad 68 Ciesielski, Stanislaw 18 
Baberowski, Jôrg 43 Cisárik, Ján, stot. 152 
Bajda, Jachym 45 Crommer, Augustín, mjr. 121 
Baláž, Ján, por. 70 Csiszár, Zoltán 107 
Baltay, Vojtech, slob. 158, 160 Cuker, Dezider, por. 109 
Bandera, Stepan 25 Czornij (Čorný), Mikolaj 36, 73 
Baník, Ján, stk. 139 
Baňk, Ján 191 Č 
Baranyk, Michal 153 Čačko, Anton, slob. 40 — 41 
Bán, Zoltán 197 Čáni, Štefan, pplk. 122, 128 
Belko, Jozef 125 Čatloš, Ferdinand, gen. 23 — 24, 117, 135, 
Benkalovič, Alexij 65 141, 147 
Benkalovič (ová), Anna 65 Čierna-Lantayová, Dagmar 27, 169 
Berija, Lavrentij 26, 165 Čillík, Rudolf, npor. 118 
Berka, Ján, čat. 182 Čučvara, Andrej 185 
Bízik, Andrej, stk. 149 
Bock, von, Fedor, maršal 128 D 
Bočkowski, Daniel 165 Dabrowski, Dariusz 53 
Bohynsky, Jozef 180 - 181 Deäk, Ladislav 198 
Bojko, Olexander 17 Dembicky, Ivan 72 
Brcko, Ján, Ludovít, stot. 97 Dembický, Mikolaj 71 — 72, 74, 86 
Breza, Gajdoš, Juraj 169, 199 Dembický, Štefan 85 — 86 
Brezány, Koloman, pplk. 125 Debsky, Slawomir 19, 165 
Budkovský, stk. 188 Djakiv, Ivan 157 
Budkovsky, Ivan 36, 73 Dobränsky, Jozef, r.-kat. farär 107 
Buchla 96 Dobrotka, Jozef, stot. 125 
Bunganič, Jozef 94 Dribnák, Andrej 94 
Burák, Michajlo 49 Dribňak, Vasil 94 
Buško, Štefan 162 Dualský, Tibor, mjr. 71, 75, 79, 85, 89, 92, 
Bystrianik, Fedor 49 117, 120, 124 
Bystrický, Jozef 27 Duchnovič, Alexander 94 


Duraczyňski, Eugeniusz 16, 28, 43 
Dúbravec, Benedikt, plk. 122 

D Gottesdiener, Davidovič, Wolf 160 


Ďurčanský, Ferdinand 20 Gottwald, Klement 13 
Gráč, Jozef, stk. 138 
E Grman, Augustín, stk. 138 
Engler, Ján, stk. 139 Gross, Jan 18 
Grug (ová), Jela 160 
F Gurjanow, Aleksandr 125 
Fabuš, Jozef 177, 179, 190, 194 
Fábry, Štefan (Andrej), des. 120, 178 H 
Fedák, Vojtech, npor. 40 Halák, Vojtech, strážm. 102 
Fedorová, Magdaléna 195 Halász, Janík, Ján 107 
Feduščak, Inna 17, 33, 43, 124 — 125 Halczak, Bogdan 69, 95 
Fenčik, Štefan 94 Haumann, Heiko 68 
Feuer, Dávid 68 Havránek, npor. 144 
Feuer, Henrich 67 Havriliv, Fedor 52, 54 — 56 
Feuer, Jozef 68 Hawrylak, Marian 128 
Feuer, Mozes 68 Heidler, Vojtech, mjr. 117 
Feuer, Ružena 68 Hetenyi, Martin 107 — 108 
Feuer-Goldfarb(ovä), Friemet 68 Himmler, Heinrich 15 
Fitera, Andrej, slob. 109 Hitler, Adolf 15 - 16, 20, 22, 47, 62, 84, 192 
Franko, Jakovyč, Ivan 157 Hlucháň, Ján, stot. 40 — 41 
Franko, Michal 94 Hlušková-Švédová, Pelágria 92 
Freundlich, Leon 68 Hopko, Ivan 94 — 96 
Fučík, Július 13 Horváth, Peter, Cat. 108, 169 
Fugarow 158 Hrabec, Karol, mjr. 67, 124 
Hrábek, Jozef, npor. 146 — 147 
G Hryciuk, Grzegorz 16, 19, 33 
Galbavý, Štefan, stk. 121 Hučko 94 
Gališin, Vasil 94 Hurňák, Štefan 191 
Gaňa, Ľuboš 29 Husák, Gustáv 27 
Gavlák, Ján, por.duch. 125 Hýroš, E., d. z. 97 
Gavruk, Vasil 156 
Glinda, Jozef 181, 183, 185, 189, 192, 196, CH 
198 Chlebák, Štefan 115 
Gniazdowski, Mateusz 29, 68, 70, 164, 169 Chmielowiec, Piotr 33, 43 
Goebbels, Joseph 169 Chovanec, Karol, por. 109 
Golian, Ján, mjr. 130 Chrapčiak, Ján, strážm. 102 
Gonda, Daniel, npor. 118 Chruščov, Nikita, Sergejevič 18 


Goňec, Vladimír 17 
Gottesdiener, David 160 

l 
llenín, Štefan 191 
Ivan, Ján 108 
Ivanič, Rudolf, por. 118 


J 
Jakšiw, Roman 165 
Jarembák, Ján, npor. 120 
Jašek, Peter 130 
Jánošík, Ján, por. 140 — 141 
Jurkov 41 


K 
Kačanovsky, Vasil 33 
Kamenec, Ivan 27 
Kamenický, Július, npor. 35, 44, 48, 55 — 56, 
58, 60, 63 — 66, 72, 74, 76, 78, 80, 84, 
88, 91, 93 
Karmasin, Franz 125 
Kašický, Ján, stk. 109 
Katreba, Zoltán 109 
Kautnik, stot. 152 
Kerči, Semen 157 
Klempuš, Dmytro 53 — 54 
Klímek, Ján, stk. 188 
Klímek, Juraj, stk. 188 
Klubert, Tomáš 29, 193 
Kmicikiewicz, Jaroslav, mir. 41 
Kokurin, Alexandr 125 
Koman 96 
Komar, Michal 108 
Koncevičová, Helena 165 
Konoe, Fumimaro 47 
Korazinszki, Nestor 41 
Korček, Fero, por. 169 
Korčinský Michal 157 
Korčinský Osip 157 
Kosik, Volodimir 18 — 19 
Kostšemský 153 
Kovalčín, Andrej, stk. 188 


211 


Kranitzová, Mária 193 
Král, František 108 
Kristen, Karol 22 
Krištek, Vladimir, por. 97 
Krško, stk. 188 

Kruško, Štefan 57, 87 
Kubík, Petr 120 

Kuchta, Ján 195 

Kusín, Ivan 156 

Kvapil 96 


L 
Langsdorf, Erich, von, pplk. 138 
Laszon (Lason), Albin 164 
Laszon, Jozef 164 
Laszon, Zdzistaw 165 — 166 
Laszon-Ladrovä, Anna 164 
Lehocky, des. 109 
Ligda, Karol 192, 195 
Lisý, Vojtech, rtk. 149 
Litecký, Ján 184 — 185 
Logda, Karol 192 
Lučka, Ivan 157 
Luka 162 
Lukov(á), Anna 25, 162 
Lukov, František 162 


M 
Macko, Juraj 195 
Mach, Alexander 23, 96, 138, 197 
Machnik, Jan 165 
Makovický, Ľudovít, stk. 121 
Malár, Augustín, plk. 24, 153 — 156 
Mano, Michal, čat. 146, 186 — 187 
Markančuk, Jozef, mjr. 127, 129 
Matejkov, Michajlo 49 
Materski, Wojciech 18 
Matík, Michal, slob. 110 
Meľnyk, Andrij 72 
Micik, Jurij 18, 20 


Mičianik, Pavol 22, 29, 38, 95, 117, 120 
— 121, 130, 150, 156, 187, 193 

Michalka, por. 111 

Mikušík, Karol 197 

Mizerák, Andrej 180 

Molotov, Vjačeslav 47, 72, 78 

Môťovský, Ladislav, stot. 27, 199 — 171 


Mucha, Ondrej 175, 181, 183, 185, 189, 192, 


196, 198 

Musiat, Bogdan 25 — 26, 28, 43, 122, 124 
— 125, 156, 182, 191 

Mykolýn, Štefan 94 — 96 


N 
Naňák, Alojz, npor. 144 
Nemčič, Ján, strážm. 102 
Nemeček, Jozef 177, 179, 187, 190, 194 


0 
Okáľ, Ján 169 
Opanasevič, Pominčuk, Juchim 97 
Oprisko, Michal 72, 75 - 76, 78, 86 
Oprisko, Mikolaj 76 
Oprisko, Stefan 76 
Otto, von, Paul, gen. 129, 193 


P 
Paczkowski, Andrzej 18 
Pančák, Ivan 165 — 166 
Palaščák, stk. 132 
Paľa, Jozef, stk. 182 
Pariči, Imrich 116 
Pavlo, Štefan 108 
Pažur, Štefan 109 
Pedan, Feedosij 116 
Penciak, Karol, des. 121 
Peryk, Vasil 52, 54 — 55 
Petrivský, Štefan 158 
Piduch, Michal 158 
Pilfousek, Rudolf, plk. 117 — 118, 127 


Pleško, stk. 120 
Popiňski, Krzysztof 125 
Potkan, Ján, des. 121 
Psota, Alojz 197 
Pulkrábek, Ján, mjr. 109 
Puškin, Grigorij 20 
Putiš, Štefan, stk. 120 


R 
Radakovič, Silorád, stk. 132 
Rak 96 
Rašla, Anton 150, 187 
Rakowski, Grzegorz 37 
Regeci, Jozef, stk. 183 
Reišteter, Štefan 181 
Renško, Ondrej, des. 189 
Ribbentrop, von, Joachim 15, 72 
Rock, nemecký gen. 118 
Roháč 53 — 54 
Rohbeck, Lindl, por. wehrmachtu 118 
Romaniv, Oleg 17, 33, 43, 124 — 125 
Rudin, František 169 


S 
Sabol-Palko, Anton 96 
Sabol, Šebastián 94 
Sech, Michal (Michajlo) 72, 76, 86, 89, 91 
Sech, Petro 90 
Sech, Simon 90 
Selecký, Jozef 180 
Semančík, Jozef 180 — 181 
Schwarzhaupt, npor. 117 — 118 
Singhofer, Rudolf, mjr. 6, 173 
Sivanič, Demeter 185 
Sivanič, Jozef 185 
Skalický, Matej, npor. 117 
Skarbek, Stanistaw, gróf 37 
Skolska, Nataša 65 
Skolsky, Iľko 59, 61, 65 - 66 
Skolsky, Michal 65 


Skolsky, Nikolaj 65 

Sojka, Bohdan 157 

Soldan, hauptmann 117 - 118 

Solonin, Mark 21 

Spira, Elka 160 

Srulovič, Izák 116 

Srulovič, Viliam 116 

Stacho, František 101 

Stachová, Viktória 101 

Stalin, Josif, Vissarionovič 15 — 16, 20 — 23, 
25, 74, 77-78, 97, 188 

Stanek, Jän, Juraj, stot. 158, 160 

Stawowa-Kawka, Irena 165 

Stecko, Jaroslav 25 

Steiner, Ludovit, stot.117 

Stiba, por. 73 

Stülpnagel, Carl-Heinrich, von, gen. 118 

Stvirzovsky, Andrej 191 

Sulatycky, Stepan, stot. 52 

Suško, Andrej 94 

Suško, Roman 54 

Sýkora, Ladislav, por. 149, 158, 160 

Szauczman, Chaima 80 


S 
Šamo, Alexander 122 
Šeptický, Andrij 25 
Ševčenko, Hryhorovyč, Taras 157 
Šimko, Pavel 108 
Šimunič, Pavel 27 
Šinský, Štefan 72 
Šípoš, Štefan, por. 149, 158, 160 
Škodáček, Pavol 27 
Smigel, Michal 29, 52, 57, 69, 72, 87, 95 
Šmanko, Vojtech 177, 179, 187, 190, 194 
Šolc, Jaroslav 109 
Štefančík Vincent 107 


Šulek, Ján 181, 183, 185, 189, 192, 196, 198 


Šumský, Ivan 80 
Šumský, Michajlo 80 


Šumský, Štefan 76, 79, 84, 86 
Švéda, Adam 92 
Švéda, Ján 92 


T 
Tarnovský, Juraj, stk. 182 
Tatarko, Štefan, pplk. 147 — 148 
Timošenko, Konstantinovič, Semjon 46 
Tiso, Jozef 23, 25, 153, 197 
Torzecki, Ryszard 43 
Toth, Jozef 178 
Tóth, Dezider 108 
Tuka, Vojtech 20, 23 
Turanec, Jozef, plk. 24, 130, 132, 136, 142, 
146 


V 
Valo, Peter 108 
Vašíčko, Fedor 198 
Vašnov, Imrich, stk. 121 
Vilček, Štefan 192 
Višňovský, Vojtech, stot. 130, 144 
Vlasov, Andrej, Andrejevič, gen. 120 
Vlček (Vlčko), stot. 118 
Vojko, Ján 102 
Vojko, Juraj 102 
Vojnic (Wojnicz) 129 
Vorobec, Jozef 163 
Vorobec(ká), Mária 79 
Vorošilov, Kliment, maršal 73, 78 
Vovkanyč, Ivan 87 
Vratkovský (Wratkowsky), Žigmund 99 
Vrúbel, Anton 99 
Vrúbel, Ján 99 
Vrúbel, Jozef 99 
Vrúbelová-Vratkovská, Albína 99 


W 
Winter, mjr. wehrmachtu, 120 
Wolosczuk Fedor 49 


Wysocki, Roman 72 


Z 
Zaň, František, stk. 121 
Zaňko, Ján 158 
Zarinčák, Michal 94 
Zábredský, Andrej 94, 96 
Zückert, Martin 29 
Zverin, Ondrej, mir. 33, 36, 40, 45, 50, 59, 64 
Zvolensky, Pavol 96 
Zwolinsky, Stefan 21 
Ž 
Židišín, Andrej 195 
Židovský, Ivan 197, 198 
Žila, Ján 163 
Žukov, Georgij, Konstantinovič 18 

Miestny register 


B 

Banská Bystrica 22, 29, 69, 72, 130, 143 

Baranczyce, ukr. Baranivci (Ukrajina) 124 

Bardejov (tiež zastarale Bardiov) 67 — 68, 99, 
101, 114 — 115, 130 — 132, 137, 174, 
180 — 184, 188, 191 — 192, 195, 197 

Bardejovská (Bardiovská) Nová Ves 182 

Berehove (Berehovo, Ukrajina) 52 

Berlín 20, 22, 72, 100 

Bezmiechowa Dolna (Polsko) 99 

Bežovce 65, 72 

Biatystok (nesp. Bjalistok, Polsko) 100 

Bierikova Wisznia, ukr. Vyšnja (statok pri 
mestečku Rudki, Ukrajina) 145 

Bilgoraj (Poľsko) 99 

Bilka, ukr. Bilka (Ukrajina) 33 

Bircza (nesp. Birča, Poľsko) 103, 120 

Boniowice (dnes už nejestvujúca osada, 
Ukrajina) 158 

Bratislava 19 — 20, 27, 41, 54, 68, 94, 107 
— 109, 116 — 117, 125, 127, 143, 150, 
169, 175, 177, 179, 181, 183, 185, 187, 
189 — 190, 192, 194, 196, 198 — 199 

Brezno nad Hronom (dnes Brezno) 108, 136 

Brzozów (Polsko) 118, 127 

Bucskov (Maďarsko) 52 

Budapešť 68 


C 
Cuculowce, ukr. Vilkovei (Ukrajina) 40 
Czajkowice, ukr. Čajkovyci (nesp. 
Czajkowicze, Ukrajina) 141 — 142 
Czeremcha (Poľsko) 129 
Czortköw, ukr. Čortkiv (Ukrajina) 103 
Č 


Čemerné (m. č. Vranova nad Topľou) 98 
Čertižné 95 


D 

Demjata 188 

Demnia, ukr. Dimnja (nesp. Demňa, Ukrajina) 
37, 46, 73, 81, 90 

Dlhá Lúka 180 

Dlhé Zubné (dnes Zubné) 117 

Dobromil, ukr. Dobromyľ (Ukrajina) 25 — 26, 
134 — 135, 138, 146 — 147, 158, 183, 
186 

Dolný Kubín 191 

Dolna Lipa (pozri Lipa, Poľsko) 

Dornfeld, ukr. Ternopillja (Ukrajina) 122 

Drohobycz, ukr. Drohobyč (nesp. Drogobycz, 
Drohobicz, Drohobyč, Ukrajina) 26, 71 
- 72, 75 - 77,79, 85 — 87, 123 — 125, 
153 — 154, 199 — 200 

Drohowyž, ukr. Drohovyž (Ukrajina) 37, 73, 
87,90 

Dubljany, ukr. Dubljany (Ukrajina) 123 

Dukla (Polsko) 133 

Dvonicze (Poľsko) 128 

Dynów (nesp. Dinov, Poľsko) 119, 128 


F 
Felsztyn, ukr. Skelivka (Ukrajina) 156 
Flossenburg (Nemecko) 130 
Fričkovce 191 — 192 


G 

Gajdoš 60 

Giraltovce 132, 197 — 198 

Gródek Jagiellonski, ukr. Horodok (Ukrajina) 
26, 138 — 139, 142, 144, 165 


H 

Habura 95, 113, 190 

Haczów (nesp. Hoczov, Poľsko) 118 — 119, 
127 — 128 


Hanušovce nad Topľou 65 

Hardište (dnes Zemplínske Hradište) 109 

Hajnówka (Poľsko) 100 

Hartenstein (Rakúsko) 52 

Hertník 192, 195 

Hodowica, ukr. Hodovycja (Ukrajina) 165 

Horodyszcze, ukr. Horodyšče (Ukrajina) 122 

Hoszany, ukr. Hradivka (Ukrajina) 139 

Hraň 68 

Hrebenóv, ukr. Hrebeňov (Ukrajina) 50, 56 
- 57, 60 

Humenné 110, 118, 190 

Humniska (Poľsko) 127 

Hunkovce 132 


CH 

Chłopy, ukr. Peremožne (Ukrajina) 46 

Chust (Ukrajina) 41, 52, 55 — 56 

Chyrów, ukr. Chyriv (nesp. Chyrow, Chyrov, 
Ukrajina) 24, 119, 121 — 123, 128, 137, 
142, 149, 151, 156, 158, 160, 174, 188, 
199 


l 
llava 23 
Iwonicz (Polsko) 119, 133 


J 
Jakimczyce, ukr. Jakimčyci (Ukrajina) 92 
Janöw, ukr. Ivano-Frankove (Ukrajina) 156, 
166 
Jasienica Rosielna (Poľsko) 127 
Jaworöw, ukr. Javoriv (Ukrajina) 166 
Jelenkowate, ukr. Jalinkovatoje (nesp. 
Jelenkowaté, Ukrajina) 49 — 50, 57 
Jovsa 52 


K 
Kalinov 94, 190 
Kamenica nad Cirochou 108, 112 

Kamionka Strumitowa, ukr. Kamljanka-Buzka 
(Ukrajina) 26, 99, 164 

Kapušany 107, 130 — 132 

Katovice (Katowice) 164 

Katyň (Rusko) 18 

Kežmarok 108 — 109 

Kirschendorf (Rakúsko) 52 

Kišinev, moldavsky Chisinau (nesp. Chišinew, 
Moldavsko) 102 — 103 

Kiwerce, ukr. Kiverci (Ukrajina) 99 — 101 

Komancza (Poľsko) 142 

Komarno (Ukrajina) 26, 46, 92 

Komárno 52, 198 

Kombornia (Poľsko) 127 

Komloša (dnes Chmeľová) 132, 184 — 185 

Koniuszky (ukr. Konjušky-Korolivski, Sambor, 
Ukrajina) 46, 122, 124 

Korczyn, ukr. Korčyn (Ukrajina) 157 

Kosteniów, ukr. Kosteniv (Ukrajina) 33 

Košice 87, 107 — 109 

Kračúnovce 130 

Krakowiec (ukr. Krakovec, Ukrajina) 166 

Krakov (poľ. Kraków, Poľsko) 54, 127, 164 
- 166 

Krásny Brod 118 

Krempna (Polsko) 132 

Krompachy 110 

Królik Polski (Polsko) 133 

Krościenko (nesp. Kroscienko, Poľsko) 119, 
121, 128 

Krosno (Poľsko) 127 — 129 

Krynica (Polsko) 99 

Kurowce, ukr. Kurivci (Ukrajina) 139 

Kuzmice (pri Trebišove) 118 

Kužmina (nesp. Kuzmina, Poľsko) 120 — 121 

Kyjev (nesp. Kijev, Ukrajina) 18, 54, 57, 61, 77 

Kysak 131, 176 


L 
Lack (pozri Salina) 


Ladomírová 132 

Lachovce, ukr. Lochove (Ukrajina) 50 

Leopoldov 174 

Lesko, ukr. Lisko (Poľsko) 99, 119, 121, 128 

Leszczawa (Dolna-Górna, Poľsko) 120 

Levoča 108 — 109, 113, 172 

Libochora (nesp. Lebochora, Ukrajina) 54 
-55 

Lida (Bielorusko) 164 

Lipa (pri Krosne, Polsko) 119, 128 

Lipniky 132 

Lipovec, pol. Lipowiec, ukr. Lypovec (nesp. 
Lipovec, Lipowec, Ukrajina) 193 

Lubaczöw (Polsko) 166 

Lubien (pozri Wielki Lubien) 

Lublin 72 

Luck (Ukrajina) 99 - 101 

Lubiana (Ukrajina) 89 — 90 

Lucky 122 


Ľ 

Ľubiša 117 

Ľvov, pol. Lwöw, ukr. Lviv (nesp. Lwow, LVOV, 
Lwov) 16 - 18, 25 — 26, 28, 33, 36 — 37, 
40 - 42, 46, 61, 68, 72- 73, 80 — 81, 
86 - 87, 89, 124, 144, 157, 165 — 166, 
183, 200 


L 
kawöczne, ukr. Lavočne (Ukrajina) 83 


M 

Malawa (Polsko) 120 

Margecany 131 

Medzilaborce 22, 28, 94 — 96, 102 - 103, 
113, 115 — 118, 127 — 129, 174, 176, 
178, 186, 190, 193 

Mestečko (dnes m. č. Leopoldova) 174 

Michalovce 33, 36, 40 — 41, 45, 49 — 50, 52, 
54, 59, 64, 71 —72, 15— 76, 79-80, 85 


— 86, 89, 92, 110, 113, 176, 178 — 179, 
190 

Mikolajów, ukr. Mykolajiv /nad Dnistrom/, 
(Ukrajina) 37, 72 — 73, 80 — 81, 87, 90 
-91 

Mokloluh (dnes Mokroluh) 188 - 189 

Moskva 18, 68, 87, 165, 181 

Mukačevo (Ukrajina) 50, 52, 68 


N 

Nemecká Poruba (dnes Poruba pod 
Vihorlatom) 41, 45, 50 

Niebožka (niekdajšia osada, dnes časť mesta 
Kiverci, Ukrajina) 100 

New York 17 — 18, 33 

Nitra 108, 143 

Nykolajiv (pozri Mikolajów) 

Nižná Polianka 132 

Nižná Rybnica 55 — 56 

Norimberg 99 

Novoselycja (Ukrajina) 55 — 56 

Nowy Sacz (Polsko) 99 

Nyíregyháza (Maďarsko) 52 — 53, 56 
Ň 

Ňagov 95 


0 
Obišovce 131 
Olchowiec (Polsko) 103 
Oporzec, ukr. Oporec (Ukrajina) 50, 57 
Osikov 191, 195 
Ostrów, ukr. Ostriv (Ukrajina) 122 — 124 
Ostrów Mazowiecka (Poľska) 164 


P 
Palín 90 
Palota 94, 96 
Paríž 18, 68, 100 
Peremožne (pozri Chlopy) 


Plawie (pravdepodobne zaniknutá obec, 
Ukrajina) 59, 61, 64 — 65 

Podvlk (bývalá slovenská obec, dnes Poľsko) 
109 

Polie (Taliansko) 109 

Poprad 108, 110, 143 

Poruba pod Vihorlatom 33 

Poznaň 99 

Prešov 33, 35 — 36, 39 — 40, 45, 48 — 49, 52 
— 54, 57, 59, 64, 67, 70 — 71, 75, 79, 85, 
87, 89, 92, 94, 96, 102, 110, 112, 114 
— 117, 130 — 131, 145, 172, 174 — 199 

Priekopa (dnes m. č. Martina) 149 

Pruszków (Poľsko) 37 

Przemyśl (nesp. Přemysl, Przemysl, Poľsko) 
42, 67 — 69, 77, 103, 120, 128, 138 
— 139 

Przemyslany, ukr. Peremyšljany (Ukrajina) 40 


R 

Radoszyce (Poľsko) 193 

Radziechöw, ukr. Radechiv (Ukrajina) 100 

Raslavice 131, 182 — 183 

Rawa Ruska, ukr. Rava-Ruska (Ukrajina) 77, 
99, 139, 142 

Rešov 43, 195 

Rivne, poľ. Równe, rus. Rovno (Ukrajina) 100 

Rozhanovce 132 

Rozwadöw, ukr. Rozvadiv (nesp. Rozvadov, 
Ukrajina) 36 — 37, 46 

Róžanka /Wyžna — Nižna/, ukr. Rožanka 
Nerchnja — Nyžnja/, nesp. Rozsanka, 
(Ukrajina) 50, 54, 56 — 57 

Ruda Sielecka (ukr. Ruda Selecka, Ukrajina) 
165 

Rudky, nesp. Rudki, Ukrajina) 26, 92, 122, 
136 — 141, 143 — 145 

Rudnik (Ukrajina) 99, 118 

Ruskovce (pri Sobranciach) 41 

Ružomberok 130, 188 


Rzesna Ruska, ukr. Riasne (Ukrajina) 80, 165 


S 

Sadkowicze, ukr. Sadkovyči (Ukrajina) 122 
— 123 

Sadowa Wisznia, ukr. Sudova Vyšnja 
(Ukrajina) 26 

Salina (do r. 1939 Lack) - predmestie 
Dobromilu — soľná baňa (nesp. aj Solin, 
Salino Ukrajina) 26, 135, 147, 186, 191 

Sambor, ukr. Sambir (Ukrajina) 26, 122 — 125, 
142, 152, 155 — 156, 183, 199 — 200 

Sanok (Polsko) 95, 119 — 120, 127 — 128, 
133, 199 

Seneczöw, ukr. Senečiv (Ukrajina) 57 

Senne 90 

Sevluš (Ukrajina) 52 

Sinijvir Poljana (Sinevirská Poľana, ukr. 
Synevyrska Poljana, Ukrajina) 41 

Skalica 27 

Skierniewice (Poľsko) 59 

Skole (Ukrajina) 49, 76, 81 

Slanec 99 — 101 

Slovečno (Ukrajina) 97 

Stawsko, ukr. Slavske (Ukrajina) 76 

Smolensk (Rusko) 18 

Snakov 99 

Sokal, ukr. Sokal (Ukrajina) 68 

Sotonka, ukr. Solonka (Ukrajina) 80 

Spišská Nová Ves 23, 108, 110, 112, 114, 
130 

Sroki (ukr. Soroky, Ukrajina) 46 

Stanislawów, ukr. Ivano-Frankivsk (Ukrajina) 
59, 64-65, 77 

Stara Wies (pri Brzozöwe, Poľsko) 127 

Strážske 190 

Stryj, ukr. Strij (Ukrajina) 26, 46, 49, 51, 55 
- 57, 64 — 65, 77, 81, 87, 91, 123, 128, 
183 

Studene 60, 65, 72, 76, 80, 86, 90 


Stulsko, ukr. Stilske (Ukrajina) 79, 85 — 86 

Sudova Vyšnja 136 

Szczerzec, ukr. Ščirec (Ukrajina) 46, 81, 86 
Š 

Šterkovce 190 


T 

Tarnopol, ukr. Ternopil (Ukrajina) 26, 183 

Tarnawka, ukr. Tarnavka (nesp. Ternovka, 
Ukrajina) 50, 83 

Temeszów (nesp. Temeszow, Poľsko) 120 

Topolčany 143 

Torhanowice (Ukrajina) 156 

Toruń (Poľsko) 52 

Trebišov 99 — 101, 110, 118, 176, 178, 190 

Trenčín 27, 130 — 131, 140, 143 — 144, 169 
-171 

Trnava 38, 142 

Trošcianiec, ukr. Trostianec (Ukrajina) 71 
-72,15-—76 

Trzcianiec (Poľsko) 120 

Turčiansky Svätý Martin 149, 184 

Turka (Ukrajina) 54, 152 

Tuchla, ukr. Tuchlja (Ukrajina) 50, 55 — 57, 60 

Tylicz (Poľsko) 99 


U 

Ušcie (nesp. Ustie, pravdepodobne zaniknutá 
obec, Ukrajina) 37 

Ustrzyki Dolne (nesp. Usztrzyky, Poľsko) 119, 
128, 199 

Užhorod 41, 52 


V 

Valkovce 198 

Varšava (poľ. Warszawa, nesp. Waršawa, 
Poľsko) 18 — 19, 33, 43, 99, 73, 76, 78, 
125, 165 


Verchnja Studenyj (Podkarpatská Rus, 
Ukrajina) 60, 65, 72, 86, 90 

Vištuk 132 

Vranov nad Topľou 190 

Vydraň 94, 190 

Vysoká nad Uhom 63 

Vyšná Radvaň 190 

Vyšný Svidník 114 — 115 

Výrava 115 


W 

Wara (Polsko) 120 

Werbiž, ukr. Verbiž (Nikolajiv, Ukrajina) 45 

Wieckowice, ukr. Verbivka (Ukrajina) 124 

Wielki Lubien, ukr. Velykij Ljubin (nesp. Lubien 
Velki, W. Lubien, Ukrajina) 144, 162 
- 163, 165 — 166 

Wojtkowa (Poľsko) 99, 119 — 121, 178 

Wotosianka, ukr. Volosjanka (nesp. 
WoloSanka, Wolosianka, Ukrajina) 49 
-50, 73 

Wotoszcza, ukr. Vološča (Ukrajina) 122 

Wyszköw, ukr. Vyškiv (nesp. Vyškow, 
Ukrajina) 57 


Z 
Zagórze (Ukrajina) 122 
Zaktad, ukr. Zaklad (Ukrajina) 81 
Zaleszczyki, ukr. Zaličšyky (Ukrajina) 103 
Zaluž (nesp. Zaluž, Záluž, Poľsko) 121, 125 
Zasadki (pri Sambore, Ukrajina) 156 
Zamosc (nesp. Zámošť, Poľsko) 99 
Závadka (Michalovce) 33, 45 
Zborov 184 — 185 
Zločov, poľ. Zloczów, ukr. Zoločiv (nesp. 
Zloczov, Ukrajina) 26, 28, 139 — 140, 142, 
144, 183 
Zvolen 143 


Z 

Zmigröd Nowy (Poľsko) 133 

Županie (dnes pravdepodobne už nejestvujúca 
obec, Ukrajina) 57 

Zydaczöw, ukr. Žydačiv (Ukrajina) 40, 72 
Ž 

Žilina 130, 180 

Žitomir, ukr. Žytomyr, (Ukrajina) 97 

TEXTOVÉ PRÍLOHY 


Svedectvo Slováka Kadlečíka o živote v Sovietmi obsadených 
častiach východného Poľska 1939 - 1941! 


„Do marca 1928 slúžil som u 17. pešieho pluku v Trenčíne. Po ukončení vojenskej služby dostal 
som ponuku od firmy „Protéz“ na prácu do Poľska. Zo začiatku pracoval som v západnom Poľsku, 
neskoršie dostal som sa do Ukrajiny. Práce bolo dosť a zárobok ozaj skvelý. 

Tak to išlo až do 17. októbra 1939.2 Toho dňa nemecká armáda opúšťa ukrajinskú zem a z vý- 
chodu valí sa na jej miesto sovietske vojsko. Vtedy sme si tu hovorili, že prichádza bratský ruský ná- 
rod a pomery sa iste ešte zlepšia. Keď som bol ešte mladý, čítal som mnoho kníh a na prvom mieste 
celé diela Marxa, Engelsa, Kautského a Plechanova. Iv roku 1939 som v znamení učenia týchto kníh 
a horel som už netrpezlivosťou, čím skoršie uvidieť vychvaľovanú ruskú armádu. Konečne prišiel 22. 
október a do Ivovských ulíc začaly vchádzať prvé ruské oddiely. Za prvou patrolou nasledujú tanky, 
delostrelectvo, jazda a pechota. V uniformách vidieť tu všetky národy SSSR. Na mnohých zapôso- 
bilo to veľkolepe, iní v obavách očakávali, čo bude ďalej. Ukrajinci sa zpočiatku radovali, že prišiel 
koniec poľskej „panczyzny“. Ale vytriezvenie neďalo na seba dlho čakať. Po niekolkých dňoch, čo 
prišly sovietske vojská, nastal hlad. Obchody boly väčšinou zatvorené a ani za veľké peniaze nedalo 
sa nič kúpiť. Vo výkladných skriniach namiesto tovaru zjavily sa obrazy Stalina, Lenina, Vorošilova, 
Molotova a iných. Ceny k životu potrebných produktov neobyčajne vzrástly. Jeden kg sadla, čo stál 
pred vojnou 1 zloty 50 grošov, stojí teraz 70 rublov. Jedno vajíčko namiesto 2 grošov 3 ruble. Liter 
mlieka 5 rublov. Obyčajný oblek namiesto 45 zlotých 1500 rublov. Topánky, čo stály 12 zlotých, 
400 rublov. Čižmy 1200 rublov, atd. Pozorovať zdraženie 20-30 proc., ale u niektorých vecí až 
100-200%. 

Po mesiaci poľské peniaze stratily platnosť. Za poľský zloty banky nechcely vyplatiť nijakú proti- 
hodnotu. Kto mal peniaze uložené v bankách, nikdy viac ich neuvidel.? 


1 Ide o pasáž z knihy Juraja Gajdoša Brezu Krvavá zem. Po stopách vojny na východe. (Bratislava 1942), 
s. 66 — 75. Breza bol novinár (o.i. Šéfredaktor časopisu Slovenská sloboda) a vojnový reportér sloven- 
skej armády. Po vojne bol za to súdený retribučným (ľudovým) súdnictvom. Neskôr emigroval do USA. 
Gajdoš bol už v lete 1941 spolu s armádnou skupinou na území východnej Haliče. Na základe svojich 
zážitkov a skúseností z tohto obdobia potom napísal vyššie uvedenú knihu Krvavá zem. Ako sám uvádza, 
na obyvateľa obce Kolbajowice, pri mestečku Rudky, istého Slováka Kadlečíka (krstné meno žiaľ neuvá- 
dza) ho upozornil „Dr. P“ (s. 66). (S najväčšou pravdepodobnosťou pôjde o doktora filozofie Stefana 
Polakoviča, známeho ideológa ľudáckeho režimu a SR. Polakovič pri svojej návšteve vyzval Kadlečíka 
na vyhotovenie zápiskov, ktoré by tak mohli lepšie poslúžiť na propagačný účel slovenským frontovým 
spravodajcom. Kadlečíka následne Breza navštívil a na základe jeho osobných zápiskov „Moje spomien- 
ky na život v bol$evickom raji“ mu Kadlečík vyrozprával svoj osobný príbeh a príbeh svojej rodiny. Hoci 
nemáme k dispozícii originál Kadlečíkových zápiskov (nevraviac 0 tom, že o Kadlečíkovi nám chýbajú aj 
bližšie životopisné údaje, vrátane krstného mena) — niet vážnych dôvodov tu podaný príbeh zásadne spo- 
chybňovať. Podobnú tortúru si prežili tisíce iných obyvateľov Haliče. Možno konštatovať, že tu uvedené 
skutočnosti potvrdzujú obraz života na Sovietmi obsadených územiach východných častí Poľska, ako ho 
podáva súčasná poľská (i ukrajinská) historiografia či spomienková literatúra. 

2  Evidentná chyba v dátume (nevedno či zo strany Gajdoša-Brezu alebo Kadlečíka). V skutočnosti bol 
začiatkom sovietskej okupácie 17. september. Podobne do Ľvova vstúpili Sovieti 22. septembra. 

3 Všetky podstatné charakteristiky situácie na území východného Poľska po začiatku sovietskej okupácie 
potvrdzuje o. i. aj posledný zborník Lwowskie pod okupacją sowjecka (1939 — 1941). (Red. Tomasz 
Bereza. Rzeszów 2006). V Ľvove boli červenoarmejci prekvapení z plných obchodov. Začali ich masovo 
vykupovať, pričom platili bezcennými rubľami. Dochádzalo ku komickým situáciám (podobným ako na 


223 


Keď začalo rozdeľovanie do práce, nikoho sa nepýtali, vakom obore chce pracovať. Pracovalo 
sa na diktát za mesačnú plácu 150 až 350 rubľov. Z toho sa mal človek obliekať a živiť rodinu. Dom, 
v ktorom sme bývali a ktorý bol majetkom matky mojej ženy, prevzal bez náhrady štát a my vo 
vlastnom dome sme museli platiť nájomné. V apríli 1940 začalo vybieranie ďaní. Doteraz trpeli len 
robotníci, teraz prišla bieda aj na roľníkov. Sedliak od 1 ha pôdy musel platiť oko daň 1,50 kg žita ale- 
bo pšenice, 600 kg zemiakov a 200 vajec. Osobitné dane sa platily z dobytka. Od 1 kravy ročne 120 
litrov mlieka, 60 rubľov priamo v peniazoch a ďalších 26 rubľov oko poistné. Od 1 koňa 80 rubľov 
daní a 40 rubľov poistného. Daň z domu 80-300 rubľov a súčasne také vysoké poistné. 

Verejné povinné práce musel si odpracovať každý občan od 18. do 50. roku. Kto mal kone, mu- 
sel pracovať so záprahom. Najviac sa pracovalo na opevneniach. Tých, čo boli na takých prácach 
zúčastnení, zaprisahali na komunistickú stranu. Najmenšie prezradenie tajnosti o vojenských stav- 


bách trestalo sa smrtou. V máji 1940 začaly úrady vyberať na národnú pôžičku. Aj ten najchudob- 
nejší musel prispieť niekolko desiatkami rubľov a robotník, ktorý pracoval v meste v továrni, musel 
na ten cieľ venovať celomesačný zárobok. 

V továrňach začaly hotové preteky v práci pod heslom „Stachanovčina“. To značí, že kto pracoval 
viac ako mal nariadené, dostal prídavok. Pravda, tá práca nad pracovné hodiny nemala nijakú cenu. 
Na akosť výroby sa nehľadelo.“ Na všetkých vedúcich miestach rozhodovali Židia a Rusi. Ukrajinec 
alebo Poliak nemal tu nijakého slova. Aj z obchodu ťažili predovšetkým Židia, ktorí v diktovaní cien 
neboli nijako obmedzovaní. Sedliakovi za 1 kg živej váhy dobytka platilo sa 17 kopejok, ale mäso 
predávali Židia po 12 rubľov za kg. Za 100 kg žitá dostal sedliak 4 ruble, ale čierna žitná múka pre- 
dávala sa 100 kg za 10 rubľov. Metrák pšenice stál 6 rubľov, ale 100 kg pšeničnej múky mohol kúpiť 


území ČSR v rokoch 1944/1945). Napríklad ženy dôstojníkov, ktoré nepoznali nočné košele, si tieto oblie- 
kali do divadla; sovietski vojaci nepoznali základné hygienické prostriedky, ako napr. pastu na zuby, ktorú 
niektorí vojaci jedli a pod. (s. 154). Všade v Ľvove viseli obrovské plagáty s portrétmi Stalina, Molotova 
a iných významných sovietskych predstaviteľov“. Sovietski agitátori, ktorí domácim tvrdili, že v ZSSR 
„vsego mnogo“, mali veľký problém zdôvodniť, prečo zrazu sami vykúpili všetky obchody. Nepomer v zá- 
sobovacej situácii a medzi plnými obchodmi na území Poľska a prázdnymi v ZSSR vysvetľovali agitátori 
tým, že vraj obyvatelia ZSSR majú toľko peňazí, že všetko vykúpili, prípadne tým, že si v Poľsku kupujú len 
„na pamiatku“ a pod. (C. d., s. 174 — 178). V jednotlivých spomienkových či kronikárskych svedectvách 
publikovaných v knihe sa viackrát objavujú ponosy na židovské obyvateľstvo z podpory sovietskeho 
režimu (c. d., s. 185 a i). 

4 Aniv tomto prípade Kadlečík nezveličoval. Po dokončení kolektivizácie a prvej päťročnice sa sovietske 
hospodárstvo nachádzalo v kríze. Platy v priemysle i poľnohospdárstve boli minimálne, tovar v obcho- 
doch takmer žiadny, ludia stratili pracovnú motiváciu. Politbyro preto vymyslelo údernícke hnutie. Ti, čo 
prejavia inciatívu a budú lámať pracovné rekordy, dostanú pôžitky, o akých sa obyčajným sovietskym 
ľuďom ani nesnívalo (prednostné zásobovanie, nedostatkový tovar, rekreácie a pod.). Ako vzor úderníka 
bol úmyselne vybraný Alexej Grigorjevič Stachanov (1906 — 1977). Bol to mladý baník z Donbasu, člen 
strany a, čo bolo veľmi dôležité, mal čisto ruské meno. V noci z 30. na 31. augusta 1935 narúbal za nece- 
lých 6 hodín 102 ton uhlia, čo bol rekord. V skutočnosti však šlo o podvod: kým každý baník si musel na- 
rúbané uhlieť sám naložiť a odviezť (okrem zhotovenia výdrevy, aby na neho nespadla šachta), Stachanov 
z toho nič nerobil. Na toto mal pridelených pomocníkov, ale celý výkon sa pripísal jemu. V každom 
prípade sa však v ZSSR (a neskôr aj v socialistickom svete) rozbehlo „stachanovské hnutie“ pod heslom 
prekonávania pracovných plánov a noriem. Pochopiteľne, že pri takýchto pracovných postupoch trpela 
kvalita výroby i výrobkov, nevraviac o zhoršení vzťahov v pracovných kolektívoch. „Stachanovčina“ sa 
tak stala symbolom povýšenia kvantity nad kvalitu, nevraviac už o tom, že vznikla špeciálna, režimom 
preferovaná a spoločensky nedotknuteľná vrstva (doslova kasta) pracujúcich. Za doplnenie informácií 
ďakujem T. Klubertovi. 

od Žida len za 450 rubľov. Veľkoobchodnícka cena mydla bola za kúsok 1,30 rubľa, ale Žid v ma- 
loobchode predával ho za 20 rubľov. Balíček tabaku namiesto 2 rubľov za 10 až 12 rubľov. Škatuľa 
zlých cigariet namiesto 12 kopejok za 3 ruble. Všade bol veľký nedostatok papieru. Listový papier 
a koverty nebolo možno vôbec dostať a keď chcel človek písať, musel si konvertu“ vyrobiť doma zo 
starého papieru. Aj v úradoch písali na staré papiere, ktoré na jednej strane už boly popísané. 

V roku 1939 — 1940 prišla veľká zima až so 45-stupňovým mrazom. A práve v tejto veľkej zime 
začaly vyvážať nepohodlných obyvateľov na Sibír a na Kavkaz. Používali k tomu obyčajných do- 
pravných vagónov a do každého jedného naložili 80 — 90 ľudí. Takéto „exportné“ vagóny sa zamkly 
a zaplombovaly. Len na istých staniciach hádzali cez osobitné otvory väzňom suchý chlieb. Potom 
začala výmena obyvateľstva. Do samotného Ľvova už v prvej etape doviezli asi 10.000 „spolahli- 
vých“, ktorých však nebolo kde usadiť. No sovietske úrady vedely si hneď poradiť. Bohatých majite- 
ľov domov odviezli do neznáma a hneď sa uvoľnily byty pre spoľahlivých. Každý majiteľ domu musel 
nechať dom a vnútorné zariadenia v takom stave, vakom bolo, keď dostal dekrét. Za 22 mesiacov zo 
samotného Ľvova vyviezli do neznáma viac ako 150.000 ľudí z pôvodného obyvateľstva. 

Väznice sa začaly plniť. Kde vypukla kontrarevolúcia, bola ukrutne potlačená. A v tom čase za- 
čaly práve odvody do armády. Tisíce Ukrajincov a Poliakov nechcelo prijať vojenské knižky. V okolí 
Tarnopola vypukly najväčšie nepokoje a vzbúry.“ BolSevici museli poslať celú divíziu vojska, aby 
potlačili odboj. To sa im aj podarilo, ale príklad odbojných Ukrajincov už sa nedal tutlať a nasledovali 
ho aj na iných miestach. Pravda, tak ako sa šíril odboj, vzrástaly aj drakonické bolševické opatrenia. 
Keď sa robotník oneskoril 15 minút do práce, čakalo ho za to 6 — 12 mesiacov väzenia. „Kto nepra- 
cuje, nech neje“ - tak znel hlavný zákon Sovietov, ale v skutočnosti ti, čo pracovali, boli hladní a tí, 
čo nič nerobili, iba vymýšľali nové ukrutnosti, brali tisícové mesačné platy. 

Špicľovstvo a udavačstvo strašne sa rozmohlo na každom kroku. Kto udával na druhého, robil 
si zásluhy pred úradmi. Toto vnášalo opravdivý rozvrat nielen do dedín a miest, ale i priamo do jed- 
notlivých rodín. Brat udával brata, žena muža a dokonca deti vlastného otca. Všetky lepšie domy v 
meste „nacionalizovali“ a pôvodných majiteľov vyhnali na ulicu. Keď chcel starý majiteľ bývať naďalej 
v dome, musel za dvojizbový byt platiť až 180 rubľov mesačne. V zime 1939 — 1940 nebolo čím 
kúriť. Sem-tam bolo možno dostať uhlie, ale 100 kg obyčajného uhlia stálo až 150 rubľov a 100 kg 
mokrého dreva 80 rubľov. A tak ludia upotrebili ku kúreniu starý nábytok. Sedliak nesmel vo svojom 
vlastnom lese narúbať si dreva a keď sa toho predsa dopustil, dostal 3-5 rokov väzenia. 

Údel toho ťažkého života znášal som, pravda, i ja sám, ale to nebolo nič proti tomu, čo prišlo 
neskoršie. Už neviem presne dátum, kedy to bolo. Bola noc a spali sme pokojne ako inokedy. Tu 
tesne pred polnocou prišli agenti GPU? a z ničoho nič odviedli moju ženu do väznice. Ani doteraz ne- 
viem, prečo. Doma ostalo malé dieťa, ktoré malo sotva tri mesiace a druhé ani nie 4-ročné. Hneď na 
druhý deň začal som chodiť po súdoch, po úradoch milície, a po kanceláriách NKVD, ale nikde som 
sa nemohol dozvedieť príčinu, prečo zavreli moju ženu. O niekolko dní v noci, znovu prišli agenti. 
Poprehadzovali všetko zariadenie v byte. Za celý ten čas perzekúcie musel som stáť v kúte a ani sa 


5 Obálku. 
6 Asi najväčšia vzbura bola v Čortkove (Czortków) http://pl.wikipedia.org/wiki/Powstanie_czortkowskie 
7 GPU - Glavnoe političeskoje upravlenje (Hlavná politická správa), tajná polícia, súčasť NKVD. 

nepohnúť. Nenašli nič závadného a o tom dali mi aj písomné potvrdenie. Ale na veci sa nič nezmeni- 
lo. Napriek tomu ženu nepustili z väzenia. S trojmesačným dieťaťom prežíval som ťažké dni. Deň čo 
deň pýtalo mlieko, ale toto bolo za prvé ťažko dostať a za druhé bolo nemožne drahé. Aj druhé dieťa 
plače, pýta sa, kde je mama a nechce nič jesť. Za šesť týždňov sme ho pochovali. Za šesť mesiacov 
a 13 dní konečne prišla žena z väzenia. Biedna a utrápená. Keď sa dozvedela, že nám zomrelo dieťa, 
jej bôľ ešte vzrástol. No, bol to osud a my slabí ludia nemohli sme nič proti nemu podniknúť. 

Prešlo ďalších 5 dní. V noci sa ozvalo nové nešetrné zaťukanie na oblok. Kto to mohol byť iný, 
ako agenti GPU? Teraz prišiel rad na mňa. Dali mi dovedna 10 minút času, aby som sa prihotovil 
na cestu. Zavreli ma v cele na komisariáte a hneď na druhý deň začalo vypočúvanie. Obviňovali ma 
z takých vecí, o akých sa mi ani nesnívalo. Nemohol som im, pravda, dať uspokojujúce odpovede. 
Keď videli, že po dobrom nič nedokážu, začalo sa mordovanie. Prevádzalo sa všelijakými spôsobmi, 
ktoré ani tu nejdem opisovať. Keď som omdlel, poliali ma studenou vodou a potom mučenie pokra- 
čovalo. A na noc znovu do cely. Tak to pokračovalo niekoľko dní. Ale nakolko väznica v Brygidkách? 
bola už preplnená — sedelo tam asi 4000 ľudí — mňa pridelili do iného transportu a celý transport 
previezli do väznice v Sambore. Tam tiež bolo vyše 3000 politických väzňov. V celkom malých ce- 
lách, 5 m dlhých a 5 m širokých, bolo natiskané až 50 ľudí. Keďže obloky boly obité doskami, vo dne 
v noci horelo elektrické svetlo. Spali sme na cementovej podlahe. Dnu bola obrovská horúčosť — nie 
čudo, keď v takej malej miestnosti bolo 50 ľudí — a vody nám dali iba 8 litrov na deň pre všetkých 
väzňov v cele. 

V noci zo dňa 21. na 22. júna bol som znovu vypočúvaný. O tretej hodine nad ránom priviedli ma 
opäť do cely. Bolelo ma celé telo a nemohol som usnúť. V tom počujem hrmot lietadla. Muselo ich 
preletieť veľa nad mestom. O chvíľu sme počuli streľbu z guľometov. Medzi väzňami vypuklo pocho- 
piteľné rozrušenie. Každý hádal, čo to môže byť. Zpočiatku sme mysleli na manévre. O dve hodiny 
neskoršie opäť hrmot lietadiel, ale teraz už počuť aj výstrely protilietadlových kanónov. Cez škáry na 
drevených doskách, ktorými boly zabednené obloky, vidíme kúsok oblohy. A pred nami dovedna asi 
9 lietadiel s čiernymi krížmi na krídlach. Niektorí z nás poznali, že to sú nemecké lietadlá a v tom 
okamihu už sme vedeli, čo sa stalo, Iste musela započať rusko-nemecká vojna. 

Pre nás väzňov nastaly teraz strašné časy. Čo deň vyvolávajú niektorých z ciel. Takých nešťast- 
níkov odprevádzajú stráže a viac ich už medzi sebou nevidíme. V pondelok dopravili do našej cely 
ďalšieho väzňa odkiaľsi z Drohobycza a ten nám vyprával, že už nijaké vlaky nechodia, na hraniciach 
sa bojuje a cesty sú preplnené vojskom, tankami a kanónmi. Agenti GPU odvádzajú ďalších a ďalších 
ľudí na dvor. Do večera toho dňa zamordovali asi 350 ľudí. V nasledujúcej noci u nás nikto nespí, 
mesto. Nemci už musia byť niekde v okolí. Niekde blízko vedľa nás explodujú granáty. Celá naša 
budova sa trasie. Každý obyvateľ cely hľadí kde by sa schoval, ale tu nikde niet potrebného miesta. 
Nasleduje výbuch za výbuchom. Do toho sa mieša volanie o pomoc a stenanie umierajúcich. Tu tre- 
ba voľačo robiť. Niektorí navrhujú zabaríkadovať dvere. Možno, že niekoľko hodín vydržíme a do toho 


8  Brygidki — hovorový názov väznice v Lvove pri Kazimierzowskiej ulici (dnes Horodocka ul.). Bola to 
najväčšia zo štyroch Ivovskych väzníc, v júni 1941 tu držali až približne 1400 väzňov. 

času prídu Nemci. Je nás tu niekolko takých, čo sme boli vojakmi. My naopak radíme rozbiť dvere 
a podniknúť útok na zdecimované stráže. Iste niekolko z nás zahynie, ale mnohí sa zachránia. 

0 niekoľko minút dvere na našej cele boly rozbité. Potom sme v tejto práci pokračovali aj pri 
iných celách. Práca úspešne pokračuje. Už 110 dverí je rozbitých. Mali sme šťastie, lebo zbrojnoši 
GPU medzitým utiekli. Konečne sme na dvore, ktorý je preplnený mftvolami a Ciastkami roztrhaných 
ľudských tiel. Musíme prejsť cez toto krvavé javisko. Ženy omdlievajú, ale keď chceme sa zachrániť, 
musíme mať silné nervy. U jednej z brán zašteká guľomet. Tam ešte boli traja agenti GPU, ale vzbú- 
renci nemali s nimi slutovanie. Zabili ich tehlami a kúskami dreva, čo boli po ruke. 

Teraz naše hlavné úsilie smerovalo k tomu, dostať sa čo najskoršie do Ľvova, ktorý bol od nás 
ešte na 70 km vzdialený. Sotva sme prešli 5 km, počujeme strieľanie. Gulky sa nám preháňaly okolo 
hláv. Naraz strieľanie prestalo a pred nami zastane oddiel ruských vojakov s nasadenými bajonet- 
mi. Nasleduje rozkaz “Ruky verch”. Potom nás obstúpili zo všetkých strán a žiadali vydať zbrane. 
Vysvetľujeme, že mi nijaké zbrane nemáme, ani sme nestrieľali. Cigánime, že nás pustili z väzenia a 
ponáhľame sa domov. O chvílku sa všetko vysvetlilo v náš prospech: Z neďalekej dediny chceli vziať 
sovietski vojaci tamojších gazdov na furmanku, ale tí neuposlúchli a rozutekali sa do poľa. Potom 
nasledovala streľba. Na druhej strane lesíka boli však vojaci ruskej patroly a streľbu opakovali, a tak 
nastala prestrelka medzi samotnými sovietskymi oddielmi. Po tomto vysvetlení pustili nás na slo- 
bodu. Ešte toho večera dostali sme sa do obce Kolbajoviecz!" a ja som ani ďalej nešiel, lebo v okolí 
sa ešte tuho bojovalo. V Kolbajovcziach som zostal, dokiaľ neprišlo slovenské vojsko. To sú moje 
zážitky z ostatných dní sovietskeho panstva ..." 


9 „Ruky hore“. 

10 Akiste chyba zapisovateľa J. G. Brezu. Správne Kotbajowice (ukr. Kolbajevyč) okres Rudki (dnes rajon 
Sambir), západne Ľvova. Nachádza sa na úpätí karpatských hôr, neďaleko súčasnej ukrajinsko-poľskej 
hranice. 

1. Mapka rozdelenia Poľska z tajného dodatku k Ribbentrop-Molotovovmu paktu 
z 23. augusta 1939 s vlastnoručnými podpismi Stalina a nemeckého ministra zahraničia Ribbentropa. 

2. Náčrt tzv. štvrtého delenia Poľska v septembri 1939. 
Zdroj: Debski, S.: Miedzy Berlinem a Moskva. Warszawa 2003. 

3. Administratívne rozdelenie bývalého východného Poľska („Kresov“). 
Zdroj: Torzecki, R.: Polacy i Ukrajiňci. Warszawa 1993. 

Dal Rot Vó i. Plese. Übergabe der Zitadelle Brest-Llorsk ası die Rusástos 


4. Priateľstvo spečatené bojom — spoločná fotografia nemeckých a sovietskych vojakov 


v Brest-Litovsku v septembri 1939. 
Zdroj: www.lietuvos.net 

5. Brest-Litovsk sa ocitol od septembra 1939 už v sovietskom zábore. 


Pevné cesty boli vybudované ešte za Poľska. 
Zdroj: Osobný archív autora. 

6. Brest-Litovsk — pohľad na stanicu. 
Zdroj: Osobný archív autora. 

7. Ukrajinský roľník sa bozkáva s červenoarmejcom — ukážka primitívnej sovietskej propagandy 
po začiatku okupácie východného Poľska v septembri 1939. 

8. Vedúci sovietskej komisie pre utečencov gen. Vladimír Jegnarov (prvý zľava) u splnomocnenca 
nemeckej vlády v komisii Schona (v strede), apríl 1940 Varšava. 
Zdroj: Národný digitálny archív, Varšava. 

9. Výmena surovín medzi spojencami — sovietsky vlak S ropou pre nacistov 
vchádza v júni 1940 do stanice v Przemyšii. 
Zdroj: Národný digitálny archív, Varšava. 

10. Most cez rieku San, ktorá oddeľovala nemecký a sovietsky zábor. 
Zdroj: Osobný archív autora. 


11. Przemyšl — fragmenty pomníka V. I. Lenina v júli 1941. 
Zdroj: Národný digitálny archív, Varšava. 

12. Operačný plán Červenej armády z 15. mája 1941 na útok proti Nemecku a jeho spojencom. 
Zdroj: Dębski, S.: Między Berlinem a Moskvą. Warszawa 2003. 

13. Sovietske železobetónové bunkre na západných hraniciach (tzv. Molotovova línia) 
neboli skutočnými pevnosťami. Pohľad na jeden z bunkrov, 


ktoré deštruovali slovenskí ženisti začiatkom júla 1941. 
Zdroj: Osobný archív autora. 

14. Nadporučík ženijného (pionierskeho) vojska Karol Kristen si fotí zničené sovietske bunkre. 
Zdroj: Osobný archív autora. 

15. Sovietsky nákladný automobil ZIS so svetlometom zničený nemeckým náletom. 
Zdroj: Osobný archív autora. 

16. Nemeckí a slovenskí vojaci nachádzali na západnej Ukrajine tajné skladiská munície NKVD, 
ktoré si uchovávala pre prípad vnútorných nepokojov. Vľavo stot. Kráľ. 
Zdroj: Osobný archív autora. 

17. Kostol v mestečku Chyrów prerobený na kino a divadlo. 
Zdroj: Osobný archív autora. 


18. Interiér bývalého kostola v Chyrówe. 


Obrazy svätých nahradili portréty najvyšších sovietskych predstaviteľov. 
Zdroj: Slovenský národný archív. 

19. Noví bohovia v Chyrówskom kostole. 
Pozostalosť Kamila Kyselého. 


20. ...a sovietska knižnica. 
Pozostalosť Kamila Kyselého. 


241 


21. Motívy obrazov z Chyrówskeho kostola. 
Pozostalosť Kamila Kyselého. 

22. Obraz z Chyrówskeho kostola. 
Pozostalosť Kamila Kyselého. 

23. Niekdajší bolSevicky kútik. 
Pozostalosť Kamila Kyselého. 


24. ... a zničená soška Stalina. 
Pozostalosť Kamila Kyselého. 

25. Vyťahovanie obetí NKVD z nepoužívaných soľných jám v Dobromile, miestna časť Salina (predtým Lack). 
Zdroj: Slovenský národný archív. 


26. Mrtvoly politických väzňov museli vyťahovať a umývať miestni Židia. 
Zdroj: Slovenský národný archív. 

27. Z provizórnych hrobov sa šíril neznesiteľný zápach. 
Zdroj: Slovenský národný archív. 

Zdroj: Slovenský národný archív. 

29. Sambor, obete NKVD na dvore miestnej väznice, ktoré si fotografovali slovenskí vojaci. 
Zdroj: Osobný archív Ľudovíta Kompasa. 


o Pe en 
30. V niektorých väzniciach sa nachádzali aj staršie obete NKVD, už v rozklade. 


Snímka pravdepodobne zo Sambora. 
Zdroj: Osobný archív Antona Hruboňa. 


246 


31. Identifikácia obetí na cintoríne v Sambore. 
Pozostalosť Kamila Kyselého. 


32. Identifikácia sovietskych obetí, Sambor. 
Pozostalosť Kamila Kyselého. 


247 


MISS nl nn 
33. Špeciálna čižma na mučenie z väznice v mestečku Komarno. 
Zdroj: Slovenský národný archív. 


Zdroj: Slovenský národný archív. 

35. Vstupná brána do krajiny „robotníkov a roľníkov“: pseudoakropola na poľsko-sovietskych hraniciach, na 
ktorej sa čnel nápis „Proletári všetkých krajín — spojte sa!“ 
Zdroj: Slovenský národný archív. 


36. Obraz obce na sovietskej Ukrajine. 
Zdroj: Slovenský národný archív. 

37. Pohľad na metropolu západnej Ukrajiny Ľvov (z Vysokého hradu). 
Zdroj: Slovenský národný archív. 


38. Vítanie intervenčných vojsk na dnešnej západnej Ukrajine domácim obyvateľstvom. 
Zdroj: Osobný archív autora. 

39. Ďakovná slávnosť za oslobodenie spod boľševizmu v Dobromile 6. júla 1941. 
Zdroj: Slovenský národný archív. 


40. Dobromil v slávnostnom — nedeľa 6. júla 1941. 
Zdroj: Slovenský národný archív. 

41. Pozostatky obetí NKVD strieľané v chvate na uliciach (pravdepodobne Ľvov). 
Zdroj: Osobný archív Antona Hruboňa. 

42. Jednou z miernejších foriem perzekúcie Židov miestnym obyvateľstvom i nacistickou mocou 
bolo ich nútenie k fyzickým prácam — napr. čisteniu ulíc. 
Zdroj: Slovenský národný archív. 

43. Mftvola v soľnej šachte, Dobromil. 
Pozostalosť Kamila Kyselého. 


44. Výjav z pogromu na Židov, Dobromil. 
Pozostalosť Kamila Kyselého. 

45. Obraz tragédie z najväčšej Ivovskej väznice „Brigidky“ 
(niekdajšia Kazimierzowska ulica). V pozadí zdrvení príbuzní. 
Zdroj: Osobný archív Mareka Klatého. 

46. Hromada mftvol na dvore väzenia „Brigidky“. 
Zdroj: Osobný archív Mareka Klatého. 

47. Kostol v lllinciach zmenený na sýpku a skladisko. 
Zdroj: Slovenský národný archív. 


48. Verejné bohoslužby po štvrtstoročí. Náboženstvo oslovovalo najmä najstaršiu generáciu, 


ktorá najmenej podľahla ateizácii. 
Zdroj: Slovenský národný archív. 

49. Zločov — vjazd okupačných jednotiek do mesta. 
Zdroj: Osobný archív Jaroslava Kohúta. 


50. Exhumácia a vysúšanie obetí NKVD z miestnej väznice (Citadela) v Zločove. 
Zdroj: Osobný archív autora. 

51. Hlad obyvateľstva po nových informáciách v centre Ľvova. 
Zdroj: Slovenský národný archív. 


52. Sovietski zajatci pochodujú ulicami Ľvova. 
Zdroj: Slovenský národný archív. 

53. Na štábe Rýchlej brigády. Vpravo v popredí jej veliteľ plk. Rudolf Pilfousek, 


vedľa v uniforme stotníka slovenskej armády minister vnútra Alexander Mach. 
Zdroj: Slovenský národný archív. 


54. Gen. Čatloš vyznamenáva prvých slovenských účastníkov protisovietskeho ťaženia. 
Pozostalosť Kamila Kyselého. 

55. Provizórny slovenský cintorín pri ukrajinskom Lipovci. 
Zdroj: Slovenský národný archív. 


56. Pohľad do radov sovietskych zajatcov naznačoval, 


že ZSSR môže byť len ťažko pokladaný za slovanský štát. 
Zdroj: Osobný archív Borisa Súdneho. 

57. Ludia prechádzajúci dnes okolo niekdajšej obávanej väznice „Brigidky“ v Ľvove 
už nemajú predstavu o hrôzach, ktoré sa tu v lete 1941 diali. 
Zdroj: Osobný archív autora. 


58. Budova niekdajšej väznice na Lonského (Lackiego) ulici. 


Dnes tu visí pamätná tabuľa obetiam NKVD, gestapa i MGB. 
Zdroj: Osobný archív autora. 

